
iLrat  enim  novos  in  sua  lectione  movens  articulos,  novum  modum  et 
clarum  determinandi  inveniens,  novas  reducens  in  determinationibus 
rationes,  ut  nemo,  qui  ipsum  audisset  nova  docere  et  novis.  rationibus 
dubia  definire  dubitaret,  quod  eum  deus  novi  luminis  radiis  illustras- 
set,  qui  statim  tam  certi  coepisset  esse  iudicii,  ut  non  dubitaret,  no- 
vas  opiniones  docere  et  scribere,  quas  deus  dignatus  esset,  noviter 
inspirare. 

GUILELMUS   DE    TOCCO,    C.  AN.  1321. 


JN  umquam,  qui  eum  tenuit,  invenitur  a  tramite  veritatis  deviasse,  et, 
qui  eum  impugnavit,  semper  fuit  de  veritate  suspectus. 

Innocentius  VI,  c.  an.  1360. 


feicut  nihil  praeter  Thomam  dignamini  vestra  lectione,  ita  nihil  vultis 
in  eo  falsum  videri,  in  qua  sententia  iam  diu  contra  omnes  acade- 
mias  et  totum  fere  mundum  contenditis. 

L.UTHER   A.  1518. 


\j\\m  autem  diversissimo  animo,  scopo   quoque  et  viribus  ad  expo- 

nendas  Thcmae  res   plerique  accesserint,  accurato  iudicio  ab  omni 

praeconcepto  opinione  atque  aifectu  libero  ad  discernendum  verum  a 

falso,  laudabile  a  corripiendo  opus  est. 

Brucker  a.  1766. 

I. 

Generalis  de  Thomae  Aquinatis  auctoritate  deque  operuni 
et  studiorum  condicione  praefatio. 

1  homae  Aquinatis  opera  et  praecepta  multi,  pro  sua  quisque 
in  religione  sententia,  in  literis  parte,  in  rebus  politicis  factione, 
aut  laudibus  praedieaverunt  aut  notis  vituperaverunt.  Atque  in 
ipsorum  Iudaeorum  libris  et  literis  versatur  iste  Thomas  Aquinas, 
nonnullis  operibus  in  linguam  Hebraicam  versis  et  a  doctoribus 
ludaicis  saepius  adhibitis1).  Viri  deinde  clari  et  docti,  qui  inter 
evangelicos  exstitere  inde  a  saeculo  decimo  sexto,  Thomam  Aqui- 
natem  auctorem  et  patronum,  radicem  et  florem  totius  doctrinae 
Romanae  et  catholicae  esse  sunt  arbitrati,  quo  sublato  ecclesiam 
Romanam  subverti  censebant2),  Cuius  rei  causa  fuit,  quod  primi 
reformatorum  adversarii,  monachi  scil.  ordinis  sancti  Dominici, 
Tetzel,  Silvester  Prierias,  Thomas  ille  de  Vio  Caietanus,  celeber 
Aquinatis  commentator,  cui  munus  et  officium  cum  Luthero  agendi 
mandatum  erat,  maxime  ex  more  in  scholis  suis  solito  et  invete- 
rato,  Thomistico  scil.,  ut  rebantur,  sunt  argumentati3).    Quare  mi- 

1)  Cf.  Jellinek,  Thomas  in  der  jiidischen  Litteratur.  Leipzig  1853.  Vide 
etiam  Werner,  Der  h.  Thomas  v.  A.  tom.  I  p.  882  et  883.  Primus  recentissimi 
temporis  de  Aquinate  in  Germania  scriptor  fuit  Judaeus  Harry  Hoertel:  Thomas 
v.  A.  und  seine  Zeit;  Augsburg  1846. 

2)  „Tolle  Thomam  et  ecclesiam  Romanam  subverterem"  a  Bucero  editum 
esse  affert  Roger  Bede  Vaugham,  the  life  and  labours  of  S.  Thomas  of  Aquin. 
Vol.  II,  chapter  I. 

3)  Cf.  „dialogum  de  pbtestate  papae"  Silvestris  Prieriatis  apud  Loescherum, 
Reformationsacta  tom.  II  p.  12  —  39  et  apud  Schmidtium,  M.  Lutheri  opera 
lat.  Vol.  I  p.  344     378.    In  qualibet  fere  pagina  provocat  Silvester  Aquinatem. 

2 

randum  non  est,  Thomam  ab  illis  et  praecipue  ab  ipso  Luthero 
nimia  fere  eontroversiarum  vehementia  esse  oppugnatum 4).  Post 
primum  autem  certaminis  ardorem,  sicut  iam  ii,  qui  dicuntur  re- 
formationis  praenuntii,  plus  minusve  Thomae  sententias  suis  accom- 
modare  fuerant  conati5),  ipsi  reformationis  propugnatores  et  de- 
fensores  non  illa,  qua  reforniationis  auctor,  repudiatione  reiecerunt, 
suaeque  illum  doctrinae,  si  minus  vindicare,  tamen  favere  eum 
probabant.  Cuius  rei,  postquam  iam  Melanchthon  Aquinatem  „cor- 
datioribus  theologis"  adscripserat6),  exstat  sitigulare  specimen 
Dorschei  liber,  qui  inscriptus  est:  „Thomas  Aquinas,  confessor 
veritatis  evangelicae  Augustana  confessione  repetitae7)".  Quem 
Dorscheum  deinceps  secuti  ecclesiae  evangelicae  plerique  philosophi 
et  theologi  usque  ad  hodiernum  diem  Aquinatem  laudant,  praedi- 
cant,  admirantur,  quippe  qui  pro  suae  aetatis  condicione  maxima 
sacris  et  profanis  literis  attulerit  incrementa  et  opera  conscripserit, 
non  illa  quidem  omni  modo  probata  et  absoluta,  lectione  tamen 
et  studio  digna  et  utilissima.  Hoc  autem  ipsum,  qualem  viri 
evangelici  Thomam  Aquinatem  intellexerint  et  suae  doctrinae 
conformaverint,  etsi  commentationis  theologicae  uberrima  materia 
videtur  esse,  neque  alius  scriptor  satis  animadvertit  aut  inqui- 
sivit,  et  novissimus  doctrinae  Thomisticae  eiusque  historiae  narrator 
miro  modo   neglexit8).    Quod  accuratius  persequi  cum  sit  longum, 

Rationein  suae  artis  Thomisticae  reddidit  latius  fusiusque  sua  „replica  ad 
D.  M.  Lutherum"  apud  Schmidtium,  vol.  II,  p.  68—106.  —  De  Caietano  et  Lu- 
thero  auctoritatem  Thomae  tractantibus  vide  Schmidt;  opera  lat.  vol.  II  p.  370. 

4)  Cf.  Responsio  M.  Lutheri  ad  dialogum  Silvestri.  Schmidt  opp.  lat.  tom.  II 
p.  6— 67.  Pag.  7  haec:  „Tu  ....  nonnisi  nuda  verba  ponis  solas  opiniones 
divi  Thomae  nunc  demum  decantas,  qui  aeque  nudis  verbis  incedit,  sine 
scriptura,  sine  patribus,  sine  canonibus,  denique  sine  ullis  rationibus." 

5)  Cf.  Herzog,  Realencyclopaedie  Band  16,  p.  76  sub  voce:  Thomas 
Aquinas. 

6)  Cf.  Concordia.  Berolini  1857  p.  55,  in  apologia  confessionis  Augustanae. 

7)  Hic  liber  editus  est  Francofurti  1656  et  dedicatus:  „Illustrissimo  Ioanni 

Axeli  Oxenstiernae" ;   in    praefatione   leguntur:    „sciscitabar .  .  .  . 

Thomam  habere  hypotheses,  quibus  Lutheranorum  dogmata  defendi  possent, 
Thomam  debilius  tractare  causam  eam,  quae  hodie  pro  infallibili  veritate  ven- 
ditatur,  et  sic  tacite  confiteri,  tutius  in  adversa  parte  stari  posse " 

s)  Wernerum,  qui  totam  historiam  theologiae  et  philosophiae  Thomisticae 


ut  quid  in  universum  illi  viri  de  Aquinate  iudicaverint,  intelle- 
gatur,  consulendi  sunt  eorum  de  historia  ecclesiae  et  civitatum, 
dogmatam  et  philosophiae,  literarumque  ceterarum  libri.  In  quo 
numero  evangelicorum  scriptorum  referuntur  Cave9),  Brucker10), 
Baur11),  Dorner12),  Gieseler13),  Neander14),  Ritschl15),  Ritter10), 
Raumer17),  Erdmann18),  Ueberweg 19) ,  alii  multi.  Ex  his  autem, 
ut  ex  saeculo  praeterito  citetur  iudex,  Brucker:  „Thomam",  in- 
quit,  „indictum  praetermisit  nemo,  qui  vel  scriptores  ecclesiasticos, 
vel  historiam  ecclesiae,  vel  acta  et  scriptores  ordinis  praedicatorum 
vel  acta  sanctorum  vel  historiam  literariam  universalem  particula- 
remque,  nempe  Neapolitanam  exponere  aggressus  est20)".  Et  huius 
aetatis  auctor  Landerer  „tamdiu  ait,  a  viris  evangelicis  et  literatis 
Thomam  laudatum  et  praedicatum  iri,  quamdiu  ingenua  et  integra 
cuiuscunque  in  literis  insignis  et  praestantis  viri  admiratio  non 
intermittat,  etiamsi  controversiarum  non  habeatur  ratio21)".  Attamen 
notatu  dignum  videtur,  protestantium  adhuc  neminem  Aquinatis 
opera,  doctrinam,  vitam  speciali  cura  in  librum  conscripsisse,  quod 

scribere  suscepit,  hanc  rem  ne  attigisse  quidem  placet  eo  minus,  quod  Sua- 
resii  Iesuitae,  qui  semper  Thomam  afferre  solet,  inter  evangelicos  auctoritatem 
indicat  et  commemorat;  cf.  eius  „Suarez  und  die  Scholastik  der  letzten  Jahr- 
hunderte",  p.  284  et  285. 

9)  Hist.  literar.  tom.  II  p.  306,  Basileae  1745. 

10)  Historia  crit.  philos.  tom.  III,  Lipsiae  1766. 

11)  Die  christl.  Kirche  des  Mittelalters,  Tiibingen  1861.    passim. 

12)  Geschichte  der  protest.  Theologie  p.  35:  „Man  unterliess  nicht,  im 
Einzelnen  die  Kirchenlehre  zu  erlautern,  naher  zu  definiren,  und  mit  dem 
Geiste  denkend  zu  vermitteln,  wie  besonders  Thomas  v.  Aquin. 

IS)  Lehrbuch  der  Kirchengesch.  Zweit.  Band,  zweite  Halfte,  Bonn  1848. 
multis  locis. 

u)  Allgemeine  Gesch.  der  chr.  Religion  und  Kirche.    Bd.  II  p.  606  ss. 

15)  D.  chr.  Lehre  v.  der  Rechtfertigg.    passim. 

16)  Gesch.  d.  Philos.    8.  Theil  1845.   p.  257-354. 

17)  Gesch.  der  Hohenstaufen.    V  et  VI  B.    passim. 
«)  Grundr.  d.  Phil.  1866,  I.  Bd.  p.  357-370. 

19)  Grundriss  der  Gesch.  der  Philos.  der  patristischen  und  scholastischen 
Zeit  1868.    3.  Aufl.  p.  189  sq. 

20)  Loco  citato,  tom.  III  p.  799. 

21)  Cf.  Herzog,  Realencyclopaedie,  Band  16.  p.  81:  „Auch  der  Protestan- 
tismus  wird,   ganz  abgesehen   von  dem  polemischen  Interesse,   hinter  dieser 

cum  aliunde  satis  superque,  neque  tamen  sufficienter  factum  sit, 
ad  integrum  et  incorruptum  iudicium  multum  iuvare  videtur. 

Catholicorum  vero,  quae  fuerit  omnibus  temporibus  de 
Thoma  Aquinate  opinio  praeclara,  fama  gloriosa,  praedicatio  prae- 
cipua,  laus  admirabilis,  immortalis,  divina22),  quis  potest  brevi 
atque  angusta  occasione  exponere?  Quis  enumerat  agmen  inter- 
pretum,  nubem  commentatorum,  exercitum  laudatorum  ?  Quis  per- 
legerit  omnes  in  eum  cloctorum  et  indoctorum  sermones  pane- 
gyricos,  quis  cognoverit  ordinum  sacrorum  societatumque  applau- 
sum  atque  acclamationem,  quis  perpenderit  episcoporum  et  cardi- 
nalium  commendationem,  quis  indagaverit  conciliorum  generalium 
particulariumque  verbis  factisque  consensum  atque  approbationem, 
quis  denique  pontificum  summorum  omnia  perdidicerit  iudicia  honori- 
ficentissima?  Quae  qui  voluerit  persequi  singula,  adeat  necesse  est 
aliquam  bibliothecam  theologicam23),  consulat  indices  bibliopolo- 
rum24),  percurrat  totam  theologiae  et  philosophiae  per  sex  saecula 
historiam.  Ex  tanta  documentorum  et  testimoniorum  copia,  cum 
multa  proferri  nec  liceat  nec  conducat,  universitas  Parisiensis, 
cuius  fuit  doctor  et  professor,  praedicat  Aquinatem  „ecclesiae 
lumen,  doctorum  fontem,  candelabrum  insigne  et  lucens,  per  quod 
omnes,  qui  vias  vitae  et  scholas  sanae  doctrinae  ingrediuntur, 
lumen  vident".  Salmanticensis  „iurat  in  verba  sancti  Thomae  et 
Augustini".  Lovaniensis  „non  solum  pro  aris  et  focis  Thomae 
doctrinam  defendit,  sed  etiam  statuit,  ut  proferentes  nomen  divi 
Thomae  nudato  pronoque  capite  ipsum  venerentur".  Avenionensis 
„gloriabatur,  se  sequi  doctrinam  et  philosophicam  et  theologicam 
divi  Thomae".  Patavina  et  Duacensis  „elegerunt  Thomam  ut 
doctorem    suum    et   patronum   specialem25).    Ex    ordinibus'  deinde 

(sc.  der  Katholiken)  Theilnahme  (sc.  fiir  Thomas)  nicht  zuriickbleiben,  als 
die  unbefangene  Bewunderung  wissenschaftlicher  Grosse  in  ihm  nicht  er- 
loschen  wird." 

22)  Ipse  semper  fere  appellatur:  „Divus"  Thomae  Aquinas. 

23)  Exemplum  insigne  est  bibliotheca  civitatis  Treverensis,  quae  congesta 
est  ex  multis  monasteriorum  oppressorum  copiis  librariis. 

24)  Cf.:   A  catalogue  of  Theological  books   by  David  Nutt,  Theological 
bookseller.    London  1857. 

25)  Haec  testimonia   et   multa   eiusmodi   sunt  collecta   a  Plassmanuo  in: 


ecclesiasticis  familiam  sancti  D  ominici  erga  Aquinatem  suum, 
doctorem  angelicum,  pietate  et  observantia  vigere  ac  pollere  in 
promptu  est,  ita  ut  ex  decretis  complurium  pontificum  nuperrime 
a  Pio  IX  comprobatis,  qui  eorum  ad  gradum  magisterii  promo- 
ventur,  praeter  solitam  „fidei  confessionem"  etiam  „iuramentuin 
de  sectanda  divi  Thomae  doctrina"  praestent.  Benedictinorum 
congregatio  edidit  decretum,  „ut  alumni  sequantur  doctrinam  et 
philosophicam  et  theologicam  divi  Thomae".  Augustinianorum 
Lateranensis  et  Gallicana  canonicorum  regularium  speciali  decreto 
ad  tenendam  clivi  Thomae  doctrinam  se  adstrixerunt.  lpsi  ex 
sancti  Francisci  regula  monachi,  etsi  quasi  ex  quodam  officio  et 
nimia  erga  suum  Scotum  observantia  Thomae  adversabantur, 
tamen  statuto  sanxerunt,  „ut  debita  reverentia  exhiberetur  opini- 
onibus  angelici  doctoris".  Iesuitae  vero,  ut  ceteros  omittamus, 
cum    conditoris   Ignatii    constitutionibus    adhaerere   iubentur,    tum 

statuto   quintae  congregationis   generalis  „Thomam  tanquam   pro- 

> 

prium  doctorem  habere  et  sequi"  tenentur20). 

In  conciliis  autem  generalibus  exinde  ab  ipso  Thomae  excessu 
nihil  fere  magni  actum,  nihil  definitum,  nihil  sancitum  est  sine 
huius  in  theologia,  ut  vocant,  aquilae  auctoritate  aut  suffragio,  ut  ita 
dicamus.  Ipse  vivens  a  Gregorio  X,  qui  tunc  erat  papa,  ad  con- 
cilium  generale  Lugduni  celebrandum,  ut  doctor  aetatis  clarissimus 
cum  Graecis  reconciliandis  disputaret  ageretque,  arcessitus27),  cum 
in  itinere  morte  praematura  esset  defunctus,  opere  suo,  quod  ex 
mandato  Urbani  IV  confecerat  adversus  Graecos,  sessionibus  tan- 
quam  spiritus  regens  interfuit28).  Ut  Viennense,  Florentinum, 
Lateranense  omittantur,  Tridentini  exstat  id  signum  mirum  iu- 
diciumque  honoris  a  catholicis  Aquinati  deferendi  praestantissimum, 
quod  in  loco,  in  quem  patres  conveniebant,  in  publico  nihil  libro- 
rum    erat    propositum,    nisi    scriptura    sacra,    decreta  pontificum, 


Vorhallen  zur  Philos.  gemass  der  Schule  des   h.  Thomas.    I.  Band  der  ge- 
sammten  Philosophie.    Soest  1860.    p.  25  et  26. 

26)  Cf.  Plassmann  loc.  cit.  p.  26-28. 

27)  Cf.  Hefele,  Conciliengeschichte,  VI.  Band  p.  115. 

2S)  Hic  liber  nunc  invenitur  inter  opuscula;   editio  Parmensis  tom.  XV, 
opusc.  VI. 

necnon  summa  tlieologica  Thomae,  ut  ex  his  sana  doctrina  et 
salus  orbi  emanaret.  Atque  etiam  quaedam  eiusdem  concilii  sessio, 
patribus  omnibus  paratis  et  exspectantibus,  cum  in  eo  ipso  esset, 
ut,  Christum  in  ultima  coena  apostolos  consecrasse  ut  ministros 
sacrificii,  dogmate  pangeretur,  unus  tamen  doctor,  speciem  praebens 
Thomam  sibi  vicleri  esse  contrarium,  affirmaret,  statim  est  diremta, 
ut  omnes,  utrum  Thomas  revera  contradiceret,  reviderent  relege- 
rentque.  Postridie  demum  omnibus  Thomam  non  dissentire  con- 
sentientibus  decretum  de  illo  dogmate  factum  atque  editum  est29). 
Praeterea  quid  id  concilium  Thomae  attribuerit  auctoritatis ,  inde 
intellegitur  praecipue,  quod  textus  decretorum  multis  locis  ad 
verba  Thomae  convenit30).  Vaticanum  denique  concilium  quanto- 
pere  nitatur  in  Aquinatis  doctrina,  etsi  opera  eius,  id  quod 
nonnulli  patres  postulasse  dicuntur,  non  erant  proposita,  nemo 
nescit,  qui  eius  doctoris  doctrinam  et  huius  concilii  praeparationes, 
actiones,  eventus  comparare  voluerit.  In  omnibus  namque  de  Ro- 
mani  pontificis  infallibilitate  libellis  versatur  auctor  hic  noster,  et 
mirabile  dictu,  iterum  et  ipsi  Romanae  sedis  definitionisque  ad- 
versarii,  sicut  prioribus  temporibus  praesertim  a  Dorscheo  illo 
factum  est,  aeque  ac  defensores  Thomam  suam  utrique  sententiam 
tueri  probabant31).    In  ipso  autem  concilio  illi   episcopi  et  patres, 


29)  Cf.  Dorschei  proemium  libr.  cit.  p.  1  -  5  et  Plassmanni  loc.  cit.  p.  20 
et  21  et  22  et  23.  Baronius:  „Vix  quisquam  enarrare  posset  ....  quantum 
illius  iilabatae  doctrinae  a  sanctis  patribus  in  sacrosancto  oecumenico  concilio 
Tridentino  considentibus  fuerit  acclamatum."    apud  Plassmannum  1.  c. 

30)  Cf.  Plassmanni  loc.  cit.  p.  22:  „Wollte  man  alle  Decrete  im  Conc.  Trid. 
samineln,  welche  mit  dem  Texte  des  h.  Thomas  wortlich  iibereinstimmen,  so 
wiirde  eine  solche  Arbeit  demjenigen  einen  iiberraschenden  Anblick  gewahren, 
der  weiss,  wie  scharf  ein  Concil  die  Worte  abzumessen  versteht." 

31 )  Cf.  Andries,  „Cathedra  Romaua",  Mainz  1872.  Eiusdem  „Petra  Ro- 
mana",  Regensburg  1869.  —  Raimundi  Bianchi:  „de  constitutione  monarchica 
ecclesiae".  Romae  1870.  —  ,,Die  oberste  Lehrgewalt  des  romischen  Bischofs". 
Trier  1870  p.  67  et  68.  —  Ex  infallibilitatis  definiendae  advdrsariis  P.  A.  Gratry 
imprimis  Thomam  a  sua  parte  stare  afflrmavit;  cf.  eius:  „Dritter  Brief  an  Msgr. 
Deschamps",  Uebersetzung  von  Fridolin  Hoffmann,  Miinster  1870.  —  Sed  edi- 
tores  libri,  qui  inscribitur  Janus,  ab  initio  iam  certaminis  Thomam  huius 
doctrinae  auctorem  describunt.  Vide  „Janus  oder  Der  Pabst  und  das  Concil" 
Leipzig  1869,  p.  286  ss. 


qui  maxirae  doctrinae  „scholae",  quae  dicitur,  fuerunt  addicti,  ut 
Hispani  fere  omnes,  Belgarum  Deschamps,  archiepiscopus  Mech- 
liniensis,  Germanorum  Martin  Paderbornensis  exstiterunt  diligen- 
tissimi  dogmatis  de  infallibilitate  summi  pontificis  condendi  fautores, 
duces,  propugnatores32). 

Pontifices  vero  ipsi,  quot  et  quales  in  Thomam  honores 
cumulaverunt?  Quinquaginta  fere  annis  post  mortem  in  sanctorum 
numerum  relatus  est  a  Johanne  XXII33).  In  bullario  ordinis  sancti 
Dominici,  cuius  ultimus  tomus  anno  1740  Romae  editus  est,  ex- 
hibentur  triginta  octo  paparum  iudicia  insignia,  quibus  ad  id  tempus 
doctor  angelicus  celebratus  fuerat34).  Atque  adeo  laudes  antistites 
Romanae  ecclesiae  auxerunt,  ut  Thomae  doctrinam  „ab  omni  erroris 
suspicione  liberam",  „veridicam",  „certissimam  ad  veritatem  viam", 
„clypeum  impenetrabilem",  "inconcussam,  tutissimam,  immo  omnem 
laudem  supergressam",  „dogmata  tutissima  et  inconcussa",  „illam 
sectari  et  totis  viribus  ampliare"  commendarent  atque  juberent34). 

His  paucis  Thomae  inter  catholicos  auctoritatis  et  dignitatis 
testibus  consideratis  nihil  mirum,  quod  solita  Thomae  cognomina 
inveniuntur,  „Divus  et  Angelicus  doctor",  „Princeps 
scholae",  „Aquila  theologiae",  alia  multa  et  insignia.  Nihil 
etiam  mirum,  quod  eius  saecularia  sacra,  quae  nonis  Martiis  hoc 
ipso  anno  erant,  in  toto  orbe  catholico  praecipua  observantia  et 
speciali  devotione  sunt  celebrata35). 


32)  Cf.  Gesammelte  Briefe  v.  Msgr.  Deschamps,  Autorisirte  Uebersetzung 
Trier  1870.  —  De  Martino  vide:  Der  wahre  Sinn  der  Vaticanischen  Lehr- 
entscheidung  1871;  et  in  ipsis  literis  pastoralibus  de  die  19.  Januar  1873 
saepius  Aquinatem  provocat.    Cf.  Germania  Nr.  34  Beilage  1873. 

33)  Canonisationis  bulla  legitur  in  bullario  Romano,  tom.  IV  p.  302  ss.  — 
Cf.  Bolland.  Acta  sanct.  mens.  Mart.  ad  diem  VII. 

34)  Cf.  bullarium  ordinis  praedicatorum  tom.  VIII  Romae  1740.  Tracta- 
tus  de  consensu  bullarum,  tit.  VI,  quaest.  II:  „Quaenam  sint  praecipua  ora- 
cula,  quibus  surami  pontifices  doctrinam  praeccptoris  angelici  celebrarunt." 
p.  279—291.    Cf.  insuper  Plassmanni  loc.  cit. 

35)  Praeter  honores,  qui  intra  ecclesiarum  aedes  indulgentiis  aliisque  per- 
missis  sunt  facti,  de  quibus  consulatur:  Der  Katholik  1874,  Heft  2  et  3  aliaque 
scripta  et  ephemerides,  nonnulli  libri  sunt  editi,  quorum  sunt  praecipui: 
1.  Tommaso  Maria  Zigliara,  della  luce  intellettuale  e  dell'  ontologismo  se- 

At  contra,  ne  desit  integritas,  doctor  angelieus,  sicut  per 
sex  saecula  maiori  catholicorum  numero  erat  tanquam  lapis  lydius, 
ita  ipsis  catholicis  saepius  ac  iterum  causa  factus  est  offensionis 
et  difficultatum  origo  uberrima.  Ipse  puer  adolescens  de  vita  re- 
ligiosa  et  spirituali  instituenda  cum  matre,  sororibus,  fratribus 
contendit;  iuvenis  summos  in  theologia  honores  adepturi  causa 
implicata  fuit  vehementibus  illis  litibus  inter  mendicantes  ordines 
et  universitatem  Parisiensem  coortis;  ipse  adversus  Guilielmum 
de  S.  Amore,  qui  saecularium  partes  agebat  ac  tuebatur,  superio- 
rum  ex  mandato  exstitit  ordinum  fortis  defensor  idoneusque  pro- 
pugnator30);  vir  denique  inter  suae  aetatis  homines  non  solum  ad- 
versus  Judaeos,  Moharaetanos  aliosque,  sed  etiam  adversus  catho- 
licos,  scil.  Graecos  ecclesiae  et  curiae  Romanae  excellebat  defensor 
ac  patronus").  Defuncti  vero,  quot  et  quales  exstitere  tum  theo- 
logiae  et  philosophiae  ratioue,  tum  de  singulis  rebus  adversarii  et 
vituperatores?  In  ipsa  praedicatorum  familia,  praecipue  in  Anglia, 
initio  nonnulli  detrectabant  illi38).  Verisimile  est,  Stephanum, 
episcopum  Parisiensem,  cum  anno  1277  ducentas  viginti  et  duas 
propositiones  condemnaret,  nonnullas  Thomae  attigisse  et  reprehen- 
disse39).  Vituperati  porro  Thomae  exstat  specimen  illud  „correcto- 
rium  operum  fratris  Thomae,  quod  iam  anno  1284,  decem  tantum 


condo  la  dottrina  di  S.  Agostino,  Bonaventura  et  Tommaso  di  Aqirino,  2  Vol.  — 
2.  Pio  Alberto  del  Corona.  I  quattro  cardini  della  felicita  secondo  S.  Tom- 
maso  d'Aquino,  Firenze.  —  3.  Vincenzo  Marchese:  delle  Benemerenze  di 
S.  Tommaso  d'Aquino  verso  le  arti  belle.  Genova  1874.  —  4.  Marcolino  Ci- 
cognani :  sulla  vita  e  snlle  opere  di  S.  Tommaso  d'Aquino,  quinto  dottore  della 
chiesa.  —  5.  Schaezler:  Divus  Thomas  contra  liberalismum  invictus  veritatis 
cattolicae  assertor.   Romae  1874. 

36)  Guilielmi  de  S.  Araore  liber  „de  periculis  novissimorum  temporum" 
et  amicos  et  inimicos  ordinum  summopere  excitaverat.  Thomas  coram  pon- 
tifice  et  contra  dixit  et  contra  scripsit  opuscula  tria:  Tom.  XV  opusc. 
I,  II,  III. 

37)  Tom.  XV  opusc.  VI  contra  errores  Graecorum,  et  tom.  XVI  opusc.  II: 
contra  Graecos,  Armenos  et  Saracenos;  et  tom.  V  contra  gentiles. 

38)  Cf.  Werner  I  p.  860. 

30)  Cf.  Jourcfain,  la  philosophie  de  S.  Thomas.  Paris  1858,  tom.  II  p. 
147—151. 

post  eius  mortem  annos,  editum  est  a  Guilielmo  Lamarensi40). 
Coinmemorari  potest  etiam  illud  Rogeri  Baconis,  viri  tunc  per- 
docti,  de  Thoma  iudicium  parum  honorificum;  „Vir  erroneus  et 
famosus41)."  Quem  porro  historiae  peritum  fugiebant  ceterorum 
Franciscanorum  omnium,  qui  Scotum  suum  sequebantur,  et  Domi- 
nicanorum,  qui  Thomam  venerabantur,  rixae  in  philosophia  et 
simultates42).  Cui  non  innotuit  illa  Dominicanorum  et  Jesuitarum 
de  gratiae  „promotione  physica",  quam  Thomae  doctrinam  esse 
dicunt,  et  de  „scientia  media"  celebris  controversia,  ex  qua  pro- 
diit  famosum  illud  Molinae  opus  „de  concordia  liberi  arbitrii  cum 
gratiae  donis,  divina  praescientia  et  praedestinatione43)."  Nostro 
vero  denique  saeculo  libri  de  theologicis  et  philosophicis  rebus  a 
catholicis  conscripti  denuo  scatent  et  pollent  controversiis  et  litibus, 
quibus  alii  cum  de  totius  Scholasticorum,  qui  vocantur,  docendi 
et  discendi  ratione,  tum  de  istius  Thomae  propria  doctrina  reii- 
cienda,  alii  de  tenenda  ac  resuscitanda  inter  se  decertant.  Illorum 
auctores  et  scriptores  clarissimi  sunt  Gunther,  Knoodt,  Oischinger, 
Kuhn,  Dollinger,  alii  in  Germania  multi,  horum  duces  et  fautores 
sunt  Clemens,  Schatzler,  Kleudtgen  ceteri44).  Nec  vero  pontificibus 
Romanis  ipsis,  ut  celebre  illud  dogma  de  immaculata  beatae  Mariae 
virginis  conceptione  edere  retardarent,  non  videtur  fuisse  causa 
iste  Thomas  Aquinas,  eo  quod  de  hac  re  alia  docuit,  ac  omnes  fere 
deinceps   doctores  catholici  praeter  S.  Dominici   monachos  sense- 


40)  Cf.  Jourdain  loc.  cit.  tom.  II  p.  60. 

41)  Cf.  Emile  Charles:  Roger  Bacon,  Bordeaux  1861  p.  108.  Vide  etiam 
Onkenii:  „Die  Staatslehre  des  Aristoteles"  p.  102  et  aliis  locis. 

42)  Cf.  Werner,  Der  h.  Thomas,  Bd.  III  p.  1-  149,  et  Jourdain,  loc.  cit. 
tom.  II  p.  55—109. 

43)  Cf.  Werner,  loc.  cit.  Bd.  III,  Geschichte  des  Thomismus,  ubi  p.  378-465 
tota  controversia  exponitur.   Editio  prima  libri  Molinae,  Lissabonae  1588. 

44)  De  his  et  aliis  consulas  Werneri  eiusdem:  „Geschichte  der  kathol. 
Theologie  seit  dem  Trienter  Conzil."  1866.  Priorum  sententiam  totam  ex- 
primit  Dollinger  ita:  „Es  ware  leicht,  aus  der  Summa  des  h.  Thomas  eine 
Reihe  von  Satzen  auszuheben,  welche  mit  strenger  Logik  bis  in  ihre  letzten 
Consequenzen  verfolgt  und  ausgebildet,  zu  verderblichen  Irrthiimern  fiihren 
wiirden;"  cf.  Verhandlgen  der  Gelehrtenversammlg.  zu  Miinchen  von  1867 
p.  58.  Cf.  etiam  J,  B.  Heinrich:  Dogmat.  Theologie,  Mainz  1873,  p.  125  ss. 

runt,  et  tandem  Pius  IX,  qui  nunc  est  papa,  dogma  fide  catho- 
lica  credendum  proposuit45).  Quare  quanturavis  ab  huius  dogmatis 
definiendi  parte  adversa  Thomam  stetisse  dicamus  necesse  sit,  — 
quidquid  de  operibus  corruptis  et  interpolatis  circumfertur,  fide 
caret  probata46)  —  recentissimis  rursus  duodecim  annis,  postquam 
syllabo,  qui  dicitur,  edito  et  concilio  Vaticano  inchoato  lites  illae 
antea  in  contemplatione  philosophica  et  theologica  speculatione 
positae  ad  publicam  inter  ecclesiam  et  civitatem  rationem  agendam 
vertebantur,  ita  ut  non  iam  solum  in  libris  et  scholis,  sed  etiam 
in  conciliis  et  actis  diurnis  et  hominum  ecclesiasticorum  et  poli- 
ticorum  dimicetur,  idem  hic  noster  auctor  aliis  videtur  scriptor 
famosus  viris  politicis,  ecclesiasticis  aliis  patronus  gloriosus47). 
Ex  his  autem  de  Thomae  Aquinatis  controversiis,  sicut  semper 


45)  Lutherus,  cum  anno  1518  responsionem  suam  Silvestri  Prieriati 
haec:  „Quod  de  facto  ecclesiae  non  licet  male  sentire,  unum  id  responde,  cum 
qua  ecclesia  et  tu  et  Thomastri  tui  sentitis  in  facto  ecclesiae  de  conceptione 
beatae  virginis?  num  cum  virtuali?  num  cum  repraesentativa?  num  cum 
essentiali?  num  cum  exule  illa  et  a  te  proscripta,  quae  est  concilium  generale? 
Si  ergo  licet  tibi  non  modo  non  bene,  sed  contra  sentire  in  facto  ecclesiae, 
quia  opinionem  tenes  nondum  reprobatam,  cur  ego  non  permittor  tibi  dissen- 
rire  in  opinione  neque  determinata,  neque  reprobata?  (scil.  de  indulgentiis);" 
cf.  Schmidtii  vol.  II  opp.  Luth.  lat.  p.  20  et.  21.  —  Ad  haec  Silvester;  „Cum 
vero  decisa  res  fuerit,  sciam  cum  qua  (scil.  ecclesia),  interim  autem  credam 
cum  ducentis  sexaginta  sex  doctoribus."    Schmidt  vol.  II  p.  77. 

46)  Multi  Thomae  discipuli  recentes  probaturi  eum  in  hac  causa  non  dissen- 
sisse  a  veritate  nunc  definita  cum  alia,  tum  id  dixerunt,  textum  operum  esse 
corruptum.  Non  intellegitur,  cur  nondum  Dominicani  textus  critica  arte  et  ratione 
ex  manuscriptis  et  tabulariis  suis  emendaverint.  In  novissima  adhuc  editione 
Parmensi  ubique  apertis  verbis  legimus  sententiam  contrariam  tom.  XVI 
opusc.  I  p.  65  de  sanctificatione  matris  Christi:  „Oportuit  siquidem '  quod  cum 
peccato  originali  conciperetur"  et  saepius.  —  Cf.  Narcissi  Puigi  et  Franc. 
Xarriae:  opusculum  de  erroribus  hodiernis.    Barcinone  1865  p.  135  et  136. 

47)  Cf.  v.  Treitschke  in  „Preussische  Jahrbiicher"  Bd.  27  p.  350  cf.  etiam 
die  Reden  Heinrichs  v.  Sybel  im  Preussischen  Abgeordneten  -  Hause  am  6 
und  8  Mai  1874,  ubi  de  Thoma  Aquinate  digressionem  copiosam  facit. 
Treitschke  loc.  cit.  haec  habet:  „  Die  Centrumsfraction  darf  sich  nicht 
trennen  von  jener  Staatslehre,  die  seit  Augustin  nnd  Thomas  von  Aquin  bis 
auf  Bellarmin  herab  von  allen  politischen  Denkern  der  alten  Kirche  ge- 
predigt  wurde." 


11 

in  literariis  causis  accidit,  praeter  illos  libros,  qui  doctrinam  Tho- 
misticam  in  ecclesia  vigentem  defendunt  sive  oppugnant,  prodie- 
runt  satis  multi  alii,  quibus  quae  in  vita  ab  eo  gesta  sint,  quae 
in  literis  habeat  merita,  quaeque  doctrinae  per  sex  saecula  fuerint 
vicissitudines,  disquiri  coeptum  est.  Atque  in  Germania  nostra  hoc 
saeculo  primus  Carolus  Ritter  in  historia  philosophiae  animos  cum 
ad  alios  medii  aevi  doctores,  tum  ad  hunc  convertit48.  Post  eum 
Carolus  Werner,  nam  utilissimum  quemque  et  recentissimum  afferri 
hic  conducit  et  necesse  est,  —  cum  ceteri  de  Thoma  scriptores  de- 
teriores  alibi  inveniri  possint  — ,  anno  1858  opus  confecit  tribus 
voluminibus  consistens,  satis  magnum  illud  quidem,  nec  tamen 
omnia  de  vita,  doctrina  et  historia  doctrinae  sunt  integra  et  ab- 
soluta49.  Paulo  post  Plassmann  edidit  tomos  quinque  de  Thomae 
philosophia,  qui  cum  multa  in  laudem  Aquinatis  in  qualibet  pa- 
gina  habeant,  frequentibus  tamen  contra  aliorum  philosophorum 
sententias  digressionibus  et  satis  exigua  linguae  dexteritate  magna- 
que  scriptionis  asperitate  paene  „rabiem  theologicam"  temporum 
praeteritorum  redoleant50.  Alius  quoque  in  Germania  exstitit  phi- 
losophus  et  scriptor,  A.  Stockl,  professor  academiae  Monasterien- 
sis,  qui  in  „historia  philosophiae  medii  aevi"  perplurimam  diligen- 
tiam  et  maximam  industriam  in  Thomae  Aquinatis  doctrina 
conscribenda  collocavit51).  Extra  Germaniam  Carolus  Jourdain 
Francogallus  quidam,  certamine  literario  ab  academia  optimarum 
literarum  Parisiensi  anno  1853  instituto,   duo   confecit  volumina, 


48)  Cf.  cius  Geschichte  der  Philos.  8.  Theil  1845  p.  247—354.  Cf.  praefat. 
ad  VII.  partem  eiusd.  operis. 

49)  Opus  iam  a  nobis  citatum:  „Der  h.  Thomas"  habet  in  vol.  I:  Leben 
und  Schriften;  II  Lehre,  III  Geschichte  der  Lehre.  Landerer  in  Herzog's 
Bealencyclopaedie :  „Werner  hat  gar  zu  viel  Fleiss  darauf  verwandt,  Todten- 
gebeine  umzuwenden." 

50)  Plassmann,  qui  fuit  in  seminario  Paderbornensi  philosophiae  professor, 
Romae  studiis  Thomistico  vacaverat.  In  libro  suo  ex  Romanorum  more  haud 
laudabili  nihil  fere  addidit,  unde  ea  quae  affert  vel  oppugnat,  inveniantur. 
Tom.  I  Vorhallen;  |II  Logik;  III  Psychologie;  IV  Moral;  V  Metaphysik. 
Soest.  1861  und  1862. 

51 )  Gesch.  d.  Phil.  des  Mittelalters  2.  Bd.,  Periode  d.  Scholastik,  Thomas 
v.  A.  p.  421—734. 

quibus  fideii)  et  veritatem  operum  doctoris  angelici  accurata  et 
diligenti  perfectione  pervestigavit,  res  inde  petitas  apte  disposuit, 
oratione  recta,  expedita,  polita  usus  est,  ita  ut  iuste  ab  academia 
illa  praemio  ornatus  esse  videatur.  Cuius  librum  is,  qui  de  phi- 
losophia  —  non  valet  de  theologia,  quam  nimis  praeteriit52)  — , 
voluerit  percipere  notitiam,  prospere  et  summa  cum  utilitate  ad- 
hibebit.  Novissimus  ad  hanc  aetatem  de  Thoma  accessit  auctor 
quidam  Anglicus,  Roger  Bede  Vaughan,  ordinis  sancti  Benedicti, 
qui  itidem  duobus  magnis  voluminibus  fusius  confusiusque  lauda- 
toris  potius  ac  buccinatoris,  quam  scriptoris  vere  narrantis  et 
arbitri  sapientis  partes  egit53).  De  Marcolini  Cicognani  tandem 
opusculo,  quod  in  honorem  divi  Thomae  tempore  saecularium  sa- 
crorum  de  vita  et  operibus  eius  composuit  hoc  ipso  anno,  quia 
omnino  est  exiguum  neque  ad  condicionem  studii  Thomistici  cogno- 
scendam  aptum,  nihil  amplius  hoc  loco  dicimus54). 

Editiones  postremo  operum  Sancti  Thomae  omnium  circumfe- 
runtur  complures,  e  quibus  illa,  quae  Romae  1570  prodiit,  est  usi- 
tatissima.  Recens  omnium  operum  eius  collectio  anno  1852  Parmae 
imprimi  et  edi  coepta  est,  cuius  tomi  viginti  quatuor  formae  maximae 
omnes  nunc  in  lucem  sunt  editi.  Quam  cum  editor  nulla  textus 
ratione  critica  ex  aliis  editionibus  confecerit  et  aeque,  ac  ceterae 
sunt,  erratis,  mendis,  corruptelis  scatentem  conservaverit,  tamen 
commentationi  huic  adhiberi  est  necesse55). 


62)  Academia  philosophiae  tantum  disquisitionein  postulaverat.  Cf.  prae- 
fationem  operis  iam  a  nobis  commemorati:  „La  philosophie  de  S.  Thomas" 
2  tom.  Paris  1858  par  Charles  Jourdain. 

53)  The  life  and  labours  of  S.  Thomas  of  Aquin,  2  vol.    London  1872. 

54)  Sulla  vita  e  sulle  opere  di  S.  Tommaso  d'Aquino.  Venezia  1874. 
105  paginae. 

55)  Sancti  Thomae  Aquinatis,  doctoris  angelici,  ord.  praed.  opera  omnia 
ad  fidem  optimarum  (?)  editionum  accurate  recognita.  Parmae,  tomi  24. 
1852—1868.    Ex  typographeo  Petri  Fiaccadori. 

II. 

Historia  Thomisticae  de  ecclesia  et  reipublica  doctrina 

socialis. 

Ex  ingenti  rerum  theologicarum  et  philosophicarum  copia, 
quam  pertractavit  Thomas  Aquinas,  mirum  esse  non  potest,  quod 
singuli  singulas  sibi  selegerunt  eius  doctrinae  partes,  sive  ut  literis 
augerent  approbarentque,  sive  ut  reiicerent  repudiarentque,  sive  ut 
depromerent  tantum  atque  exponerent.  Hoc  studio  conscripti  sunt 
multi  libri  et  praeteritis  saeculis  et  hoc  ipso  nostro.  Exempla  ne 
desint,  exposuerunt  Liberatore  Italus  „Die  Erkenntnisslehre  des  h. 
Thomas1);"  A.  Rietter,  „Die  Moral  des  h.  Thomas2);"  Aloysius 
Schmid,  „Die  Thomistische  und  Scotistische  Gewissheitslehre3);" 
Delitsch,  „Die  Gotteslehre  des  h.  Thomas4);"  Leitner,  „Der  h. 
Thomas  uber  das  unfehlbare  Lehramt  des  Pabstes5)"  et  cetera. 

Omnium  autem  rerum,  de  quibus  Thomas  disputavit,  nulla 
tam  diu  et  tam  constanter,  tamquam  de  industria  paene  neglecta 
esse  videtur,  quam  ejusgde  ecclesia  et  republica  doctrina  socialis. 
Superiorum  et  recentiorum  temporum  auctores  saepius  utique  lau- 
davere  et  citavere  Aquinatem  in  docendis  rebus  publicis,  in  philo- 
sophia  iuris  exponenda,  in  ecclesiasticis  sive  vindicationibus  agendis, 
sive  usurpationibus  repellendis;  attamen  praeter  iustam  expecta- 
tionem  diutius,  quam  oportebat,  Thomae  de  ecclesia  et  civitate 
deque  socialibus  quaestionibus  doctrinae  toti  excerpendae  conscri- 
bendae,  disquirendae  comparandae  nemo  operam  navavit.  Id  a  scri- 
ptoribus  historiam  rerum  ecclesiasticarum  civiliumque  narrantibus 
omissum  esse  eo  aegrius  fertur,  quo  saepius  eis  occurrunt  Thomae 
praecepta  huc  spectantia:  id  philologis  ideb  magis  vitio  verti  potest, 
quo  magis  Thomas  cum  propter  Aristotelis  ceteros  libros  Latinis 
literis  illustratos,  tum  propter  politicos  eius  in  veri  et  primi  com- 
mentatoris  modum  explanatos  expositosque,  quos  idem  primus  in 
theologia  et  philosophia  adhibuit,   est  praedicandus;    id  theologis 


l)  Uebersetzt  von  E.  Franz,  Mainz  1861.  2)  Miinchen  1858. 

»)  Dilliugen  1859.  4)  Leipzig  1870.  5)  Freiburg  1872. 

vero  eo  minus  ignoscitur,  quod,  quamvis  vehementissime  de  cete- 
ris  partibus  doctrinae  Thomisticae  congressi,  de  hierarchiae  super 
omnes  principes  principatu,  de  plenitudine  potestatis  ecclesiasticae 
et  pontificiae,  de  haeresibus  extirpandis,  de  origine  dominii,  de 
usuris  deque  multis  aliis  rebus  socialibus  omnes  fere  in  unum  con- 
sentientes  Thomae  sententias  sequuntur.  Sed  si  vera  dici  oportet, 
tantum  abest,  ut  sit  in  promptu,  quae  sit  omnis  Aquinatis  doctrina 
socialis,  qua  arte  ac  ratione  composita  et  conformata,  unde  hausta 
atque  deducta  sit,  qua  porro  praestantia  excellat  et  unde  deficiat, 
ut  nemo  fere  operum  huc  spectantium  condicionem  criticam  aut 
satis  sciat,  aut  si  quis  forte  cognoverit,  bene  adhibeat,  aut  si  ad- 
hibuerit,  illam,  qua  opus  est,  animi  ac  iudicii,  artis  ac  rationis 
dexteritatem  praebere  ac  declarare  videatur. 

Atque  inter  rerum  gestarum  scriptores  primus  Johannes  Sleida- 
nus  in  enarranda  historia  reformationis  mentionem  facit  istius  Thomae 
Aquinatis ;  is  enim  recte  cognoverat,  quantum  Lutheri  adversarii  in 
illius  doctrina  fuissent  innisi  ob  eamque  causam  quandam  Thomisticae 
de  pontifice  —  nihil  amplius  —  doctrinae  brevem  descriptionem  operi 

suo  inseruit6)  „Thomas,  inquit, fuit  ordinis  Dominieani,  discipulus 

Alberti  Magni.  Mortuum  Johannes  XXII  pontifex  retulit  in  numerum 
divorum,  quinquagesimo  circiter  anno,  postquam  e  vita  decesserat. 
Pontificiam  dignitatem  mirifice  propugnavit,  nam  et  principatum 
in  omnes  episcopos  et  universam  ecclesiam  atque  reges,  et  iuris 
dictionem  tam  civilem  quam  sacram  ei  tribuit,  et  ad  salutem  esse 
necessarium,  ut  omnes  ei  subsint,  eumque  plenam  habere  in  ecclesia 
potestatem,  et  ipsius  esse  congregare  concilium,  et  in  eo  facta  de- 
creta  confirmare,  quin  etiam  a  synodis  ad  ipsum  recte  dicit  appel- 
lari.  Breviter  nihil  ei  non  adscribit,  hoc  solum  adimit,  qu-od  nova 
dogmata  fidei,  vel,  ut  vocant,  articulos  condere  non  possit,  nec 
etiam  eos  abolere,  qui  sunt  nobis  per  apostolorum  manus  atque 
patrum  relicti.  De  indulgentiis  quoque  passim  multa  scripsit  in 
iisque  largiendis  pontificem  plane  regem  constituit.  ..."  Post 
Sleidanum  alii  quoque,  qui  sive  medii  aevi  descripserunt  res  civiles 
et  ecclesiasticas,  sive  reformationis  sive  revolutionis,  quae  dicitur, 

6)  De  statu  religionis  et  reipublicae   Carolo  V  imperatore  commentarii. 
Francoforti  1585,  editio  delineata  a  Boehmio  p.  30  ss. 

saeculo  praeterlapso  magnae,  nonuulla  ex  Thomae  opinionibus  at- 
tingere  consueverunt.  Atque  Ranke  affert  quaedam  de  indulgentiis7), 
Pohlenz  de  iure  principibus  resistendi  deque  rerum  publicarum 
generibus8),  alii  reformationis  narratores  de  aliis  rebus.  Ex  ipsius 
autem  medii  aevi  historiam  describentibus  auctoribus  Raumer9) 
satisfecit  diligentiam  postulanti  et  exspectanti,  rebus  contra  et 
Thomae  ipsi  non  respondet;  nam  huic  quoque,  id  quod  Pohlenzio, 
accidit,  ut  et  de  scriptis  Thomae  et  de  praeceptis  vitia  et  menda 
admitteret.  Lorenz  vero  maxime  vituperatur,  quod  saepius  ad 
Thomae  doctrinam  delatus,  cum  libris  idoneis  cognitis  aut  certe 
citatis  veritas  facilior,  quam  ceteris,  esset  sciscitatu,  nusquam  accu- 
rate  agit,  sed  vera  falsa  Thomae  promiscue  itidem  attribuit10).  Ec- 
clesiasticarum  deinde  rerum  scriptorum  in  Germania  unus  Neander 
quaedam,  scil.  de  monasteriis  et  sacris  ordinibus  ex  Thomae  ope- 
ribus  proposuit11),  exterorum  unus  Rohrbacher  pluribus  verbis, 
quam  ceteri  historiae  sacrae  et  profanae  scriptores,  nec  tamen  maiore 
cum  utilitate,  quam  alii  Germani,  quos  nominavimus12).  Thomae 
enim  doctrina  socialis,  rerum  publicarum  formis  et  generibus  solis 
descriptis  non  bene  depingitur,  nisi  fundamenta  quaedam  philo- 
sophica,  theologica,  historica  assumuntur.  Theologorum  deinde  et 
philosophorum ,  qui  sive  de  iure  naturali  sive  positivo,  sive  de 
ecclesiae  reique  publicae  institutione  exinde  a  Lutheri  temporibus 
exstiterunt,    permulti  praecepta,    quae  ferebantur  Thomistica  aut 


7)  Deutsche  Geschichte  im  Zeitalter  der  Reformation.  4.  Auf  lage  1.  Bd. 
p.  207  et  209. 

8)  Geschichte  des  franzosischen  Calvinisinus,  3.  Bd.  p.  124  ss. 

9)  Geschichte  der  Hohenstaufen,  vol.  VI  p.  420,  tribuit  Thomae  opus  sub- 
diticium  „de  eruditione  principum".  Cf.  Bd.  III  p.  191,  314;  Bd.  IV,  188; 
Bd.  V,  68,  265;  VI  190,  228,  351  etc. 

10)  Deutsche  Geschichte  im  13.  Jahrhundert  Bd.  I  p.  18.  Sitzungsberichte 
der  k.  k.  Academie  der  Wissenschaften ;  Wien  1859/60,  philos.  hist.  Abtheilg. 
p.  472  ss.  in:  „Ueber  Ottokar  II  von  Bohmen".  —  Eiusdem  Deutschlands 
Geschichtsquellen  p.  305  et  306  Anmerk. ,  ubi  propius  ad  rem  literariam 
opusculi  „de  regimine  principuin"  accedit,  de  qua  postea  videbimus. 

11)  Cf.  Neander,  Allgem.  Gesch.  der  christl.  Eeligion  und  Kirche,  II.  Bd. 
p.  484  — 489.  Tamen  nihil  aifert,  quam  historiam  controversiae  inter  mendi- 
cantes  et  universitatem  Parisiensem  exortae. 

12)  Rohrbacher,  histoire  universelle  de  1'eglise  catholique.  Lyon  1872. 
tome  VIII  p.  116  et  118. 

defenderunt,  aut  inquirere,  diluere,  reiicere  studuerunt.  Quod  cur 
ita  factum  sit,  natura  et  indole  discidii  de  religione  tunc  facti  in- 
tellegitur.  Neque  vero  praeter  opinionem  ex  his  controversiis  pro- 
fecta  est  ulla  cohaerens  de  Aquinatis  doctrina  sociali  commentatio; 
solae  hic  illic  inveniuntur  in  tractatibus  theologicis,  philosophicis, 
polemicis  sparsae  adnotationes,  quibus  sententia  haec,  qua  Thomae 
ecclesiasticam  et  politicam  doctrinam  non  solum  indulgentiarum 
ratione  cum  reformationis  temporibus  et  historia  arctissime  con- 
iunctam  esse  dicimus,  satis  comprobatur. 

Controversiis  autem  auctis  viri  docti  sensim  coacti,  ut  critica 
quadam  ratione  et  literaria  arte  inquirerent,  librorum  Thomae  et 
condicionem  et  placita  attigerunt.  Iam  Bellarminus  opusculum 
illud  „de  regimine  principum"  ratione  rerum,  quae  inessent,  vo- 
luit  esse  subditicium I8).  Spedalieri  quidam  clericus  Siculus,  quo 
tempore  quilibet  fere  principia,  quae  anno  1789  populis  pro- 
ponebantur,  salutem  societati  humanae  conservandae  liberandaeque 
afferre  opinabatur,  totam  hanc  doctrinam  apud  Thomam,  ut  eius 
laudem  augeret,  se  invenire  gloriabatur14).  Sanseverino  ius  prin- 
cipum  absolutum  a  Thoma  propositum  esse  contra  dicit15).  Stahl, 
quales  intellexerit  legum  jurisque  radices  et  divisiones  Aquinas, 
attingit16);  Robertus  Mohl  perstringit  nomen17),  nihil  tamen  omnino 
boni  habet  remque  ipsam  literariam  confundit.  Optimam  tandem 
principiorum  politicorum,  quae  usque  exstat,  descriptionem  ducimus 
eis  contineri,  quae  Prantl  proposuit18),  magis  etiam  in  illis,  quae 
Walter  attulit10).    Nec  non  Schoen20),  Foerster21),  Lintz22),  Ross- 

13)  De  script.  eccles.  sub  voce  Thomas  Aquinas,  observ.  II. 

14)  Eius  librum  non  vidimus,  sed  cognovimus  sententiam  ex  Sanseverini 
libro  et  ex  Onclairi:  de  la  revolution  et  de  la  restauration.  Bruxefles  1872. 
tom.  I  p.  351.    Spedalieri  scripsit:  De  diritti  dell'  uomo.    Assisi  1791. 

15)  La  dottrina  di  S.  Tommaso  sull'  origine  del  potere  e  sul  preteso  di- 
ritto  de  resistenza.    Napoli  1853. 

ie)  Rechtsphilosophie  I.  Bd.  p.  51  ss.    2.  Auflage. 

lT)  Literatur  der  Staatswissensch.  I.  Bd.  p.  224  ff. 

18)  In  Bluntschli's  Staatslexicon  8.  Bd.  Scholastik. 

19)  Naturrecht  und  Politik.  p.  522  ss.  et  p.  540  ss. 

20 )  De  literatura  politica  medii  aevi.  1839. 

21)  Die  Staatslehre  des  Mittelalters  in  „AUgem.  M.  Schrift"  1853. 

22)  Entwurf  einer  Gesch.  der  Rechtsph.  1846  p.  14—20. 

bach23),  Kaltenborn24),  Schmauss25),  Schreiber26),  alii  ex  occasione 
Thomae  sententias  attingunt  vel  exponere  student,  pari  autem  for- 
tuna  ac  ceteri,  qui  non  accuratam  operum  Thomisticorum  no- 
titiam  perceperunt.  Philosophiam  porro  universalem  narrantibus 
omnibus,  praeter  unum  Erdmannum  et  Stoecklium  id  accidit,  ut 
hanc  partem  doctrinae  Thomisticae  praeterirent.  Eorum  autem,  qui 
speciali  cura  Thomae  doctrinam  totam  exponere  volebant,  ut  iam 
satis  ex  dictis  intellegitur,  superioribus  saeculis  omnes  res  sociales  ne- 
glexerunt,  recentiorum  solus  Werner  socialem  de  ecclesia  et  civitate 
doctrinam  attigit  modo27);  unus  Jourdain  operam  in  ea  collocavit 
diligentiorem,  sed  quia  philosophica  tantum  fundamenta,  theologicis 
nimis  postpositis,  leviorem  disputandi  rationem  secutus  disquisivit, 
praeterquam  quod  condicionem  criticam  operum  Thomisticorum  ab 
aliis  superioribus  iam  cognitam,  ut  ita  dicam,  literis  restituit  et 
in  revolvendis  operibus  satis  diligenti  cum  accuratione  est  versatus, 
non  omnino  a  vituperatione  est  immunis28).  De  quaestionibus  mere 
politicis,  quae  a  Thoma  sunt  disputatae,  optime  prae  ceteris,  quem 
iam  nominavimus,  Marcolino  Cicognani  scribit29),  et  quamvis  in 
hac  quoque  parte  libelli  sui  honorem  Aquinatis  tueatur  augeatque, 
tamen  multa  cum  rerum  operumque  notitia  et  accuratione  agit, 
praeterquam  quod  „perturbationem  iniiisti  regiminis"  non  bene 
secundum  Thomae  sententiam  exponit30). 

Quoniam  autem  praecipua  nostra  aetatis  vis  in  rebus  publicis, 
civilibus,  socialibus,  ecclesiasticis  consistere  videtur,  fieri  non  po- 


23)  D.  Perioden  der  Rechtsphil.  1842  p.  06  et  passiin. 

24)  Die  Vorlaufer  des  Hugo  Grotius.  1848  p.  42  ss. 

25)  Schmaussii  librum  rarissimum  non  vidimus.  Qui  multam  operam  in 
Thomae  operibus  excerpendis  collocasse  videtur;  cf.  Kaltenborn  p.  43,  An- 
merkg.  Schmauss  scripsit:  „Systema  des  Rechts  der  Natur."    Gottingen  1754. 

26)  Die  polit.  und  religiosen  Doctrinen  unter  Ludwig  dem  Bayern; 
Landshut  1858. 

27)  Der  h.  Thomas  Bd.  I  p.  793  ss.    Bd.  II  p.  461  ss. 

28)  La  philosophie  de  S.  Thomas  tom.  I  p.  395  ss.    toin.  II  p.  450  ss. 
20)    Sulla  vita  e  sulle  opere  di  S.  Tommaso,  Venezia  1874  p.  40  ss. 

30)  Miro  modo  praeteriit  verba  huc  spectantia,  quae  leguntur  Tom.  III 
p.  161  s.  t.  2.  29.  42,  art.  2  ad.  3;  „Et  ideo  perturbatio  huius  (sc.  tyrannici) 
regiminis  non  habet  rationem  seditionis  .  .  ." 

tuit,  quin  controversiis  et  mere  politicis,  mere  ecclesiasticis  et  in- 
ter  ecclesiam  civitatesque  mixtis  Thomae  quoque  praecepta  ad 
illas  spectantia  describerentur.  Primus  igitur  nostrae  memoriae 
Sanseverino  Italus  composuit  libellum,  quo  etsi  in  „theologiae 
aquilae"  doctrina  tradenda  et  explicanda  in  theologorum  modum 
agi  oportuit,  iustam  tamen  legem  non  tenuit,  etiamsi  non  repre- 
henditur,  quod  solum  de  origine  saecularis  potestatis  et  de  caede 
tyranni,  perverse  insuper  et  falso,  disputavit31).  Post  eum  Feuguerai 
Francogallus  theologia  non  omnino  neglecta,  sed  minus  spectata,  libel- 
lum  edidit,  quo,  si  necessitas  historiae  vel  consulendae  vel  illustrandae, 
criticae  operum  praeceptorumque  condicionis  animadvertendae,  rei 
literariae  de  Thomae  praeceptis  socialibus  cognoscendae  non  con- 
sideratur,  describentis  munus  cum  laude  subiit,  nisi  quod  com- 
mentationis  instituendae  rationem  nimis  neglexit32),  id  quod  ea 
parte,  quae  inscribitur  „res  diversae"  satis  comprobatur33).  In 
nostra  denique  Germania  exstitere  duo  de  Aquinatis  praeceptis 
politicis  et  oeconomicis  seriptores.  Quorum  alter  Henricus  Contzen 
primum  nonnulla  ex  Thomae  operibus  collecta  in  opusculum  re- 
degit  „de  Thomae  Aquinatis  sententiis  ad  oeconomiam  politicam 
pertinentibus"34).  Quod  antea  perbreve  et  inutile  idem  cum  postea 
denuo  tractaret,  melius  disposuit,  correxit,  auxit;  sed  ne  ita  qui- 
dem,  quia  iterum  subditicia  adscripsit  opuscula  adhibuitque,  multa 
laude  dignus  est35).  Neque  etiam  alia  eiusdem  commentatio,  quae 
inscribitur:  „Zur  Wiirdigung  des  Mittelalters  mit  besondrer  Be- 
ziehung  auf  die  Staatslehre  des  h.  Thomas  von  Aquino"36),  homi- 


31 )  La  dottrina  di  S.  Tommasd  suir  origine  del  potere  e  sul  preteso 
diritto  di  resistenza,  Napoli  1853. 

32,i  Feuguerai,  essai  sur  les  doctrines  politiques  de  S.  Thomas  d'Aquin: 
Paris  1857;    197  paginae. 

33)  Loc.  cit.  p.  177:   „Vues  diverses." 

34)  Basileae  1861.    22  paginae. 

35)  Thomas  v.  Aquin  als  volkswirthschaftlicher  Schriftsteller ;  Leipzig  1861. 
Quod  opusculum  denuo  rescriptum  omnibus  exemplaribus  venditis  inseruit  in: 
Christlich-sociale  Blatter,  Jahrgang  1870  No.  10  p.  130  ss:  „Die  national- 
oconomischen  Grundsatze  des  h.  Thomas  v.  Aquin."  Cf.  eiusdem  Geschichte 
der  Nationaloconomie ;    1873. 

36)  Cassel  1870;   28"paginae: 

nibus  literatis  quidquam  profecit,  nisi  luudem  Thomae  et  confusam 
exilemque  nonnullarum  sententiarum  collationem.  Postremo  ante 
sex  fere  menses  alius  in  Germania  auctor,  Baumann,  philosophiae 
professor  Goettingensis  de  Thomae  politica  doctrina  edidit  librum, 
quem  inscripsit:  „Die  Staatslehre  des  h.  Thomas  von  Aquin,  des 
grossten  Philosophen  und  Theologen  der  katholischen  Kirche;  ein 
Beitrag  zur  Frage  zwischen  Staat  und  Kirche"37).  Qui  cum  San- 
severini,  Feuguerai,  Jourdaini,  Contzenii  ipsius  Germani  lucubra- 
tiones  non  adhiberet  et  in  universum  scriptorum  haec  attingen- 
tium  nimis  modicam  ostenderet  notitiam,  ipse  quoque  sicut  ceteri, 
uno  Jourdaino  excepto,  vera  Thomae  scripta  a  falsis  non  satis 
segregaret,  nihil  maius  fere  nobis  effecisse  videtur,  quam  alii: 
historiam  praeteriit,  origines  neglexit,  vim  totam  doctrinae  Tho- 
misticae  pervertit38).  Praeterea  cum  ;  olum  exterum  excerpendi 
ordinem  servaret,  qualem  series  et  occasio  operum  Thomae  sub- 
ministrabat,  omnem  disponendi  eftingendique  rationem  et  conscri- 
bendi  artem  reliquit30).  Ceterum  etsi  Jourdaini  et  Feugueraii  menda 
non  evitata  auxit  quodammodo,  tamen  cum  revolvendae  editionis 
Parmensis  et  vertendi  excerpendique  maiore  diligentia  ad  Thomae 
praecepta  politica  addiscenda  faciliorem,  quam  Contzen,  aditum 
patefecerit,  ea  saltem  laude  dignus  est,  ut  primum  eum  literis 
prosperius  animos  hominum  in  Germania  doctorum  in  hanc  doctri- 
nae  Thomisticae  partem  et  rei  convertisse  dicamus40).    Schazlerum 

37)  Leipzig  1873.    203  paginae. 

38)  Pag.  5.  Einleitg:  „In  dieser  (nainl.  der  thoinistischen  Staatslehre) 
muss  sich  die  eigentliche  katholisch  kirchliche  Staatsansicht  verkorpert 
finden."  Ad  haec  quodarn  modo  et  iure  fortasse  cum  Luthero  responderi 
potest:  „Graviter  estis  reprehendendi,  qui  sancti  huius  viri  opiniones  et 
saepius  falsas  meditationes  nobis  pro  articulis  fldei  audetis  statuere;"  apud 
Schmidtium  op.  lat.  tom.  II  p.  23. 

i9)  Vom  Fiirstenregiment  —  p.  95 :  Erste  Ergiinzungen  iiber  die  Behandlg. 
der  Juden  —  p.  101:  Zweite  Ergiinzg.  aus  dem  Commentai  zur  Politik  des 
Aristoteles  —  p.  1G5  etc. 

40)  Cf.  ea,  quae  de  eius  libro  recensentur  in;  „Augsburg.  Allgem.  Zeitg." 

vom    2.  Januar   1874  No.  2.   et   „Zeitschrift:   Im   neuen  Reich"    1874,    p.  72. 

Contzenium   ad   manifestandam  Thomae  famam  non  suffecisse  id  comprobat, 

quod  Baumann  neque  eius ,  neque  aliorum   de  poiitica  Thoinistica  segregata 

scriptorum  mentionem  facit. 

2* 

tandem  expectaveramus  ineliora  et  plura  de  sociali  Thomae  doc- 
trina  esse  allaturum,  sed  libro  cognito,  non  multam  laudem  ei  tri- 
buere  possumus,  quod  propius  accessit  ad  partes  panegyricas  et 
nimis  polemicas41),  sicut  theologum  Romae  degentem  decebat  fere 
his  temporibus,  neque  satis  ecclesiam  civitatemque  ut  instituta 
publica  et  socialia  ex  Thomae  sententia  pertractavit42),  leviterque 
tantum  nonnulla,  quae  ad  mutuam  legum  ecclesiasticarum  et  civi- 
lium  rationem  spectant.  Friedbergum  denique,  quin  accusemus,  fa- 
cere  non  possumus,  quod  in  commentatione,  quam  „de  finium  inter 
ecclesiam  et  civitatem  regundorum  iudicio,  quid  medii  aevi  docto- 
res  statuerint",  conscripsit,  Aquinatis  parum  habet  rationis,  cuin 
ceteros  deteriores  et  inferiores  multoties  commemoret.  Nonnullis 
enim  tantum  locis  verba  Thomae  affert4:\  An  non  Thomas  est 
patronus  et  princeps  eius  theologiae,  adversus  quam  Luther  haec 
scribit:  „Et  hauc  gratiam  debemus  scholasticae  vestrae  theologiae, 
quod  commune  bonum  ecclesiae  (potestatem  clavium)  non  ministe- 
rium  multorum,  sed  dominium  feceritis  paucorum,  tyrannidem 
ethnicam,  non  servitutem  Christianum  spectantes"44). 

Haec  omuia  de  historia  et  literaria  politicae,  ecclesiasticae, 
socialis  doctrinae  Thomisticae  condicione  dicenda  esse  arbitrati, 
ne,  si  qui  ante  nos  boni  quid  attulissent,  omitteremus,  atque  ut 
evitaremus,  si  perversi  quid  admisissent,  conspicatique,  quid  me- 
lius  uberius  clarius  exponi  necesse  esse  videretur,  vera  medii  aevi 
recentiorisque  cognoscendi  incrementa  et  institutorum  socialium 
praeceptorumque  rationes  intellegeremus,  id  saltem  effecimus,  ut 
nec  nobis  aut  aliis  speciem  praebeamus  inventoris  primi,  —  id 
quod  alii  simulasse  vel  credidisse  videntur45),  —  neque  de  gravi- 

41)  Divus  Thoinas  contra  liberalismuin  invictus  veritatis  catholicae  as- 
sertor.  —  De  doctrina  S.  Thomae  ad  exstirpandos  huius  aetatis  errores  vi  et 
efficacia  commentarius  in  sexto  centenario  angelici  praeceptoris  scripsit  Const. 
Schazler.   Romae  1874. 

42)  Gf.  p.  6-9,  p.  19—26,  p.  78—97. 

43)  Cf.  De  finium  inter  ecclesiam  et  civitatem  regundorum  iudicio  p.  36. 
4i)  Apud  Schmidtium  opp.  lat.  II,  24  responsio  ad  dial.  F.  Silv.  Prieriatis. 
45)    Baumann   et  Contzen  neque  Jourdainum  neque  Feugueraium  cogno- 

verunt  vel   citaverunt;    semper  speciem   sibi   assumunt   quasi  primi   per  se 
inventores.    Kevera   unus  Feuguerai   primus   per   se   totam  politicam  conscri- 

tate  aut  diffioultatibus  provinciae  de  Thoma  litterariae  aut  de  ope- 
ris  suscepti  laboribus  levitate  quadam  aniroi  decipiamur.  Quod  si 
aliis,  qui  ante  de  his  rebus  scribentes  peecaverunt,  quod  maiores 
obstant  difficultates,  libentissime  condonatur  venia,  eo  maior  nobis 
diligentia,  cura,  cautio  est  adhibenda,  ne  huic  quoque  commenta- 
tationi  illabantur  menda  aut  inserantur  errores.  Principia  autem 
omnium  errorum  —  singula  errata  vitiaque  locis  suis  quantum 
iuvabit,  adnotabuntur  —  omnino  videntur  esse  duo;  quorum  alte- 
rum  in  nimis  ignorata  condicione  operum  Thomae  propria  et  cri- 
tica,  alterum  in  doctrina,  paene  diximus,  philosophica  de  ecclesia 
eiusque  institutis  nimis  neglecta  invenitur.  Prior  igitur  nobis  in- 
cumbit  cura  diligens,  ut  omnia  illa,  quae  de  operum  huc  spectan- 
tium  condicione  disputata  ac  scripta  sunt,  perscrutemur46);  altera 
deinde  instat  necessitas,  ut  intellegentes,  Thomae  doctrinam  om- 
nino  non  posse  percipi  aut  describi,  si  nostrae  et  recentis  de  ei- 
vilibus  rebus  dicendi  et  docendi  leges,  fines,  praecepta  sola  ad- 
hibita  fuerint,  fundamenta  eius  institutionis  socialis,  cui  medii 
aevi  doctores  et  gentes,  si  minus  verbis  expressis,  tamen  rebus 
factisque  „  supremitatem "  summumque  omnium  rerum  iudicium 
committere  consueverant,  magis  quam  ceteri,  depromeremus.  Qua 
in  re  cum  difficile  sit,  theologiae  terminos  non  attingere,  id  in- 
stituimus,  ut  innumerabiles  locos  ex  sacra  scriptura  petitos  praete- 
reamus,  philosophica  potius  vestigia  et  rationes  aucto- 
risque  praecepta  et  placita  ex  aliis  scriptoribus  desumpta  sequa- 
mur,  itaque  ad  hodiernam  institutiones  publicas  describendi  artem 
cognoscendique  rationem  accedamus. 

Rei  autem  perficiendae,  si  licet  dicere,  difficultates  et  impe- 
diraenta  cognoscuntur,  si  tot  taliumque  operum  pervestigandorum 
opera  reputatur,  raritas  librorum  huc  spectantium  consideratur, 
siccitas  atque  ieiunitas  auctoris,  alienus  sermo,  abhorrens  tractandi 


bere  suscepit.  Cf.  Baumann :  „Die  Staatslehre  des  h.  Thomas"  p.  7,  9  et  10, 
ubi  sibi  animo  fingit,  quomodo  excerptiones  et  versiones  suae  coaequales 
homines  affecturae  sint. 

46)  Quod  quam  fuerit  necessarium,  ex  Baumanni  exemplo  colliges  iinprimis, 
qui  sexaginta  fere  paginas  absque  dubio  praetermisisset,  si  veram  commentarii 
ad  politicos  Aristotelis  libros  condicionem  cognovisset. 

ratio  et  modus  a  nostrarum  literarum  urbanitate  recedens  perpen- 
ditur.  Quem  laborem  operosum,  ut  primitiis  literarum  faciendis 
susciperemus,  summa  auctoris  apud  omnes  sive  auctoritas,  sive 
fama  sive  invidia,  permagna  adhuc  de  ipsis  scriptis  praesertim 
in  Germania  confusio,  tanta  in  diiudicanda  et  adhibenda  Thomae 
doctrina  differentia  infirmitasque,  nec  non  peroptima  historiae, 
philosophiae,  theologiae,  quae  medio  aevo  vigebant, -addiscendae 
ratio,  utilitasque,  quam  opera  in  hoc  studio  collocata  ad  tempora 
praeterita  et  praesentia  cognoscenda  et  intellegenda  allatura  esse 
videbatur 4T),  animum  induxerunt. 


III. 

De   scriptis  Thomae   ad  socialem  doctrinam  pertinentibus 

instituitur  disquisitio. 

Accurate  igitur,  quid  Thomas  Aquinas  de  sociali  hominum 
convictu,  de  republica,  de  ecclesia  docuerit,  descripturi  est  eas 
indicare  operum  partes,  quibus  praecepta  ea  continentur.  Id  eo 
maiore  cura  fiat  necesse  est,  quo  maiore  securitate  et  noxia  nec 
impunita,  ut  videtur,  inertia  superiores  adhuc,  qui  de  politica 
Thomae  scripserunt,  auctores  hanc  quaestionem  non  moliti  prae- 
terierunt,  aut  moliti  non  absolverunt. 

Atque  ex  magno  Thomae  operum  numero  huc  spectant  multae 
quaestiones,  quas  vocavit  Thomas,  quae  tractantur  in  illis  duabus 
summis,  theologica  scil.  et  philosophica,  quae  plurimum  ad  famam 
et  gloriam  doctoris  angelici  conferunt.  Maxime  ex  his  iuvabunt 
illi  tractatus,  quibus  de  fine  hominis,  de  virtutibus,  de  legibus,  de 
iustitia  et  iure  agitur.  Imprimis  id  notandum  hic  videtur,  quaestio- 
nes  de  legibus,  quae  contineant  praecepta,  quoque  modo  sint  con- 
formata,  adhuc  a  nullo,  quantum  videmus,  esse  pervestigatas  dili- 
gentius,  id  quod  et  laudatoribus  illis  multis,  magis  etiam  detrecta- 
toribus    vitio    verti    potest;    namque  in   hac   ipsa  legum   doctrina 


47)    A    Sybelio   praeccptore    suadente;    cum   Bonnae  studiis   vacabaraus 
anno  1870. 

Aquinatis  rationem  conseribendi  opportunius  faciliusque,  quam 
aliunde  perspici,  reprehendi,  dilui  censemus.  Accuratius  postea 
disseremus.  Praeter  partes  autem  commemoratas  etiam  multos 
alios  ex  summis  locos  adhibebimus.  Neque  commentarii  debent 
neglegi,  quos  Thomas  confecit.  Numerus  eorum  satis  magnus  ex- 
sistit.  Ac  si  illos,  quos  ad  plurimas  sacrae  scripturae  partes  reliquit, 
praeterire  licet,  pracipue  inspiciendi  sunt  illi,  quibus  Petri  Lom- 
bardi  quattuor  libros  sententiarum  et  Aristotelis  libros  ethicos  et 
politicos  explanare  atque  exponere  studuit.  Consulenda  deinde  et 
adhibenda  sunt  nonnulla  opuscula,  in  quo  numero  praecipue  refe- 
runtur  illud,  quod  inscribitur  „de  regimine  principum",  aliud  „de 
regimine  Judaeorum",  „contra  impugnantes  dei  cultum  et  religionem" 
etc.  etc. 

De  his  singulis  autem  multa  oportet  addi,  ut  quae  sit  eorum 
condicio,  quaeque  adhibendi  facultas,  cur  alia  praetermittantur,  possit 
cognosci. 

I.    De  summis. 

Unicuique  Romanae  ecclesiae  res  moresque  perscrutato  arcta 
divinarum  humanarumque  rerum  coniunctio  occurrit,  quae  omnibus 
temporibus  conflictionis  cum  rerum  publicarum  principibus  vel  gu- 
bernatoribus  esse  solet  causa  ecclesiasticis  antistitibus.  Quae  non 
inde  solum  intellegitur,  quod  ecclesiae  antistitibus  magna  superbia 
et  regnandi  cupiditas  attribuitur,  quae  quidem  ad  lites  augendas 
multum  adferre  potest;  sed  propria  causa  invenitur  in  ipsius  fidei 
catholicae  fundamentis  praeceptisque,  quibus  fideles  omnes  huius 
vitae  res  eventusque,  cuncta  negotia  institutaque  ad  supremum  et 
ultimum  finem  unum,  qui  supra  hanc  vitam  et  extra  hanc  terram 
proponitur,  certo  et  determinato  modo  iubentur  referre1).  Unde 
cum  tantum  absit,  ut  catholica  religio  a  rebus  publicis  abstineat, 
ut  natura  sua  omnem  orbem  terrarum,  universum  genus  humanum, 
cunctas  aetates  disciplinae  praeceptis  ad  doctrinae  dogmata  circum- 


])  Opera  omnia,  editio  Parmensis,  tom.  VI  comment.  in  II  lib.  sentent. 
p.  754  dist.  41 :  Utrura  fides  habeat  universaliter  dirigere  iutentionem  ?  „Illius 
est  dirigere,  cuins  est  ostendere,  quo  eundum  est.    Sed  hoc  facit  fides.u 

scribere  institutisque  coraponere  nitatur2),  ad  intentionem  nostram 
theologica  Aquinatis  opera  imprimis  sunt  perscrutanda,  etiam  si 
non  consideratur,  totam  doctrinam  politicam  ab  eo  nihil  aliud  cen- 
seri,  nisi  partem  scientiae  moralis.  „Nec  solum  in  spiritualibus, 
sed  etiam  in  usu  corporalium  hominem  dirigit  (scil.  religio  chri- 
stiana),  et  beatitudinem  animae  et  corporis  repromittit.  Et  ideo 
regulae  eius  universales  dicuntur,  utpote  totam  vitam  hominis  et 
omne,  quod  ad  ipsum  quolibet  modo  pertinet,  et  continentes  et 
ordinantes3)."  Itaque  quamvis  a  nostra  et  hodierna  literarum  ur- 
banitate  recedat,  et  imprimis  ab  hodiernae  scientiae  politicae  ra- 
tione  abhorreat,  simul  cum  creatione  hominis  tradenda  dominii 
humani  tractare  radicem,  vel  de  legibus  scribere  uno  eodemque 
tenore,  quo  gratia  dei,  quam  vocant  theologi  „supernaturalem", 
exponitur,  aliaque  huiusmodi  multa;  tamen  omnes  illi,  qui  Thomae 
Aquinatis  politicam  sive  leviter  perstringebant,  sive  diligentius  per- 
sequebantur,  praetermissis  theologicis  operibus,  neque  intentioni 
suae,  neque  ipsi  auctori,  neque  iustae  hominum  doctorum  satis- 
faciunt  exspectationi4). 

Quam  operam  satis  utique  molestam  nimis  non  navarunt  Sehon, 
Forster,  Lorenz,  Stahl,  Contzen,  ipse  Stockl  et  etiam  Jourdain. 
Laudari  quodammodo  possunt  Walter,  Feuguerai,  Baumann,  qui 
multam  ex  occasione  rerum  tractandarum  operam  in  summas, 
maxime  theologicam  consumpserunt,  sed  rem  nequaquam  absol- 
verunt. 

Plura  de  summis  Aquinatis,  si  quis  voluerit  addiscere,  ad 
maiores  rernittimus  eum  commentationes,  quae  leguntur  in  operibus 
iam  commemoratis  Jourdaini5),  Werneri6)  et  in  nondum  citatis 
Bernhardi  Mariae    de  Rubeis    dissertationibus7)   et  in  Echardi   et 

2)  Tom.  XVII  p.  36G  ss.  in  libr.  Boetii  de  trinitate  expos.  quaest.  3.    „De 
his,  quae  pertinent  ad  cognitionein  fidei." 

3)  Ibid.  p.  369. 

4)  Roscher  vere  iam  idem  animadvertit  de  rebus  oeconomicis,  quae  non 
raro  apud  medii  aevi  doctores  tractantur  una  cum  sacramento  poenitentiae. 

5)  La  phil.  de  S.  Thomas  I.    p.  114-130. 

6)  Der  h.  Thomas  I  p.  801  -  845.    Vaughan   non  multa  ad  condicionem 
operum  affert  addiscendum.    Optimus  horura  videtur  nobis  Jourdain. 

7)  Eius  de  Thomae   scriptis   dissertationes  sunt  adiunctae  ex  opportuni- 

Quetifi  libro,  quem  hi  de  scriptoribus  ordinis  praedieatorum  edi- 
derunt8).  Ibi  omnia,  quae  de  critica  textus  et  genuitate  ad  hanc 
aetatem  disputata  sunt,  possunt  inveniri. 

2.   De  Commentariis. 

Commentarios  et  ad  sacros  et  ad  profanos  libros  multos 
confecit  Thomas  Aquinas.  Quae  autem  de  sacris  libris  commen- 
tatus  est,  ab  hac  commentatione,  qua  rationes  Thomae  potius  quam 
locos  sacrae  scripturae  exhibitum  iri  promisimus,  nimis  abesse 
procul  et  pauciora  inveniri  apparet,  quam  ut  multa  inde  percipi 
conducat.  Uberiora  vero  sunt  iam  illa  ad  quattuor  Petri  Lombardi 
sententiarum  libros  commenta,  quorum  adhuc  nemo  de  sociali 
doctrina  Thomae  acturus  mentionem  facit,  usus  tamen  maxime  de 
ecclesia,  de  obedientia,  de  dominii  origine,  de  tyranni  interficiendi 
quaestione  aliisque  de  rebus  valde  utilis  et  pernecessarius  est.  Tm- 
primis  vero  hos  commentarios  ideo  adeundos  esse  dicimus,  quod 
ibi  solum  doctrinae  de  hierarchia  deque  clavium  potestate  funda- 
menta  rationesque  leguntur,  quam  quomodo  acceperit  Thomas,  si 
quid  aliud,  ad  hunc  libellum  necesse  est  exponere9). 

Maximi  vero  deinde  raomenti  est  consideratio  ea,  qua,  quid 
valeant  in  rem  nostram  commentationes  a  Thoma  in  Aristotelis 
libros  confectae,  inquiritur.  Atque  cum  in  Germania  recentiores, 
quemadmodum  Thomas  de  Aristotele  sit  meritus,  nihil  curaverint, 
neque  ullam  accuratius  inspiciendi  operam  dederint,  hic  maxime 
oportet  explanari,  quae  vera  de  Thomae  commentandi  arte  et 
ratione  et  de  commentariorum  textu  statui  potuerint. 

Primum  autem  de  Thomae  Aristotelicos  libros  in  Latinum 
sermonem  vertendi  cura  et  opera  dicendum  est.  Quam  alii  Plass- 
mann,    Ritter    oraiserunt,    alii    Michelis,    Stockl,    Baumann    sive 


tate  singulis  tomis  editionis  Parmensis.  Tom.  V,  VII,  X,  XII,  XIII,  XIV,  XV, 
XVI.    Ad  summam  theologicam  spectat  supplementum  tom.  IV. 

8)  Script.  ord.  Praedicat    Paris  1719  et  1721,  vol.  II. 

°)  Thomas  enim  non  confecit  totam  summam  theologicam,  sed  primam 
tantum  partem  et  secundam  et  maiorem  partem  tertiae.  Quamobrem  si  sacra- 
mentorum  doctrinam  quaesiverimus  integram  et  imprimis  sacerdotii  potestatera, 
ad  commenta  illius  haec  ad  Lombardum  conscripta  deferimur. 

non  satis,  sive  minus  vere,  sive  omnino  perperam  intellexerunt. 
Unus  Iourclain  maior10)  et  magis  etiam  minor11)  hanc  rem  ita 
absolverunt,  ut  omni  ex  parte  fere  laudandi  evaserint.  Constat 
igitur,  Thomam  fuisse  auctorem,  ut  Guilielmus  de  Moerbeka  novam 
faceret  translationem  scriptorum  Aristotelicorum.  Priorum  enim 
versionum  usus,  quae  in  occidente  circumferebantur,  cum  ad  Arabes 
et  auctores  et  commentatores  spectarent  eamque  ob  causam  fidei 
noxiae  periculosaeque  viderentur,  anathematibus  ecclesiasticis  fuerat 
prohibitus l2).  Facile  igitur  intellegitur,  Thomam,  quamvis  illa  ti- 
meret  observaretque,  summopere  veram  et  sinceram  et  licitam 
translationem  operum  eius  philosophi  desiderasse,  quem  etsi  Arabes 
et  Iudaei  in  suam  sententiam  trahebant,  Alberto  magno  duce 
sapientiae  patronum  et  philosophum  singularem  arbitrabatur.  Quam 
ob  causam  Guilielmus  de  Thoco,  qui  primus  vitam  Aquinatis 
scripsit,  expressis  verbis  „Librorum,  inquit,  etiam  super  philo- 
sophiam  naturalem  et  moralem  et  super  metaphysicam,  quorum 
librorum  procuravit,  quod  nova  fieret  translatio,  quae  sententiae 
Aristotelis  continet  clarius  veritatem13)".  Et  revera  usitatae  ab 
Aquinate  versiones  omnes  factae  sunt  ad  ipsos  textus  Graecos ; 
id  demonstratur  magno  numero  verborum  de  Graeca  lingua  trans- 
sumptorum,   quae  in   quolibet  commentario   reperiuntur14).    Maius 


l0)  Aimable  Jourdain,  Recherches  sur  l'age  et  1'origine  des  traductions 
d'Aristote.    Paris  1818.    Uebersetzt  von  Stahr,  Halle  1831. 

n)  Charles  Jourdain,  „la  phil.  de  S.  Thomas".  Paris  1858.  Onken,  „Die 
Staatslehre  des  Aristoteles"  miro  modo  hos  duos  auctores  unum  esse  opinatur 
confunditque  patrem  cum  filio;  p.  70.  Anm.  1. 

12)  Anno  1209  in  concilio  Parisiensi;  anno  1215  a  Roberto,  legato  pon- 
tificis;  anno  1231  a  Gregorio  IX  papa.  Cf.  Werner  I  p.  74  ss.  Stockl,  Gesch. 
der  Philos.  d.  Mittelalt.  II  Bd.  Einleitg.  p.  9,  Anmerkg. 

13)  Acta  SS.  Martii. :  tom.  I  p.  655  vita  S.  Thomae. 

u)  Hoc  loco  fieri  non  potest,  utrum  Thomas  linguam  Graecam  didicerit, 
quin  attingatur.  Plurimi  negant  et  ipse  Jourdain  tom.  I,  p.  82.  Sed  haec 
sententia  nobis  non  satis  videtur  spectata  esse.  Vituperat  enim  Thomas  inter- 
pretem  quendam  magnopere,  tom.  V  p.  238  in  opusc.  6:  „Multa,  quae  bene 
sonant  in  lingua  Graeca,  in  Latina  fortassis  non  bene  sonant.  Dicitur  enim 
apud  Graecos  recte  et  catholice,  quod  pater  et  filius  et  spiritus  sanctus  sunt 
tres  hypostases;  apud  Latinos  autem  non  recte  sonat,  si  quis  dicat,  quod 
sunt  tres  substantiae,  licet  hypostasis  sit  idem  apud  Graecos,  quod  substantia 

autein  testimonium  eius  rei  affertur,  quod  nomina  philosophorum 
ex  Aristotelis  scriptis  commemorata,  quae  ab  Arabibus  et  Iudaeis 
et  ceteris  eo  usque  mutilata  et  mutata  fuerant,  ut  nulla  vera  aut 
integra  cognosci  potuerint,  a  Thoma  ad  verain  formam  originisque 
integritatem  sunt  restituta  atque  restaurata.  Accedit  quod  Thomas 
multos  locos  ratione  critica  et  comparatione  lectionum  variarum 
et  nominato  Graeco  textu  tractavit.  Postremo  testimonium  affertur 
hoc:  „Guilielmus  de  Brabantia,  ordinis  praedicatorum,  transtulit 
omnes  libros  Aristotelis  de  Graeco  in  Latinum,  verbum  ex  verbo, 
qua  translatione  scholares  adhuc  hodierna  die  utuntur  in  scholis, 
ad  instantiam  domini  Thomae  de  Aquino15)". 

Sed    haec   non    amplius    prosequi    volumus.     Praeter    merita 

apud  Latinos  secundum  proprietatem  vocabuli Nec  est  dubium,  quin 

etiam  simile  sit  in  aliis  multis.  Unde  ad  officium  boni  translatoris  pertinet, 
ut  ea,  quae  sunt  catholicae  fidei,  transferens  servet  sententiam,  mutet  autem 
modum  loquendi  secundum  proprietatem  linguae,  in  quam  transfert  Cf.  ibid. 
p.  258."  Ad  haec  comparaveris  exempla  velimus  tom.  II  p.  200  in  s.  th.  1,  2 
q.  58  art.  I  „Et  hac  quidem  duae  significationes  (sc.  moris)  in  nullo  distin- 
guuntur  apud  Latinos  quantum  ad  vocem ,  in  Graeco  autem  distinguuntur. 
Nam  ethos,  quod  apud  nos  morem  significat,  quandoque  habet  primam  longam, 
et  scribitur  per  »tj«3  Graecam  literam ;  quandoque  habet  primam  correptam 
et  scribitur  per  »*«."  Alio  loco  tom.  IX  p.  531  Quodl.  V  art.  7  haec  leguntur: 
„Ex  ignorantia  linguae  Graecae  provenit,  quod  communiter  apud  multos 
aevum  ab  aeternitate  distingueretur,  ac  si  distingueretur  anthropos  ab  homine ; 
quod  enim  in  Graeco  dicitur  aevum,  in  Latino  aeternitas."  Alio  loco,  tom.  XV. 
p.  213  in  opusc.  15  contra  Averroistas  ipse  Thomas  Graecos  librorum  textus 
se  consuluisse  affirmat.  „Huius  modi  autem  quaestiones  certissime  colligi 
potest  Aristotelem  solvisse  in  his  libris  .  .  .  .  . ,  quos  etiam  libros  vidimus, 
licet  nondiim  translatos  in  linguam  nostram."  Ceteris  linguae  Graecae  vestigiis 
assumptis  dicendum  erit,  mirum  esse  maximopere,  si  Thomas  Aquinas  tantum 
temporis  spatium  in  vero  Aristotele  interpretando  versatus  omnino  nihil 
peritiae  Graeci  sermonis  acquisivisset.  Quodsi  non  perfectam  notitiam  Graecae 
linguae  attribuimus,  quod  puer  certe  non  addidicerat,  attamen  iuvenem  et 
virum  ex  occasione  controversiarum  literariarum  in  illa  percipienda  occupatum 
fuisse  arbitramur. 

15)  Hic  locus  a  Jourdaino  et  maiore  et  minore  ita  affertur  et  legitur  in 
„incerti  auctoris  chronica  Slavica"  apud  Lindenbrogium :  Script.  rer.  Germ.  ed. 
Fabric.  Hamb.  1706  p.  206.  Nos  invenimus  quandam  differentiam  „ad  in- 
stantiam  sancti  Thomae  de  Aquino  doctoris",  Dominus  nostra  quidem  me- 
moria  Thotnas  numquam  appellatur. 

autem,  quae  consistimt  in  laucle  et  eura  Aristotelis  ex  ipso  Graeco 
in  latinurn  sermonem  versi10),  Thomas  hic  aclmirationem  eorum 
habere  debet,  qui  Aristotelis  vere  et  integre  accipiendi  intelle- 
gendique  rationem  considerant.  Ts  enim  primus  omnium  medii 
aevi  doctorum  hanc  viam  reliquit,  qua  superiores  commentatores 
fuerant  delapsi  eo,  ut  Aristotelis  verbis  suas  sententias  et  opini- 
ones  immiscerent.  Quorum  cum  sua  quisque  placita  et  dogmata 
ex  Aristotele  vel  invenisset  vel  intulisset,  iste  Thomas  novam  et 
sanam  rationem  instituit,  ita  ut  proprius  et  verus,  qualem  nostra 
quidem  aetate  homines  philologi  accipiunt,  commentator  evaserit. 
Eam  ob  causam  iam  Ptolemaeus  a  Lucca,  intellegens  Thomae  et 
superiorum  differentiam  interpretandi,  „Tsto  autem  tempore  Frater 
Thomas,  inquit,  tenens  studium  Romae,  quasi  totam  philosophiam 
Aristotelis  sive  naturalem  sive  moralem  exposuit  et  in  scriptum 
sive  compendium  redegit,  sed  praecipue  ethicam  et  metaphysicam 
quodam  singulari  et  novo  modo  tradendi17)."  Novitas  autem 
in  eo  ipso  consistit,  quod  suam  auctor  sententiam  nec  quaesivit  nec 
intulit,  sed  quid  valerent  Aristotelis  verba,  investigavit.  Eam  ob 
causam  adhibuit  Thomas  accuratissimam  suam  textus  Aristotelici 
dispositionem,  cuius  nos  fortasse  nunc  post  tot  in  philologia  pro- 
gressus  taedet,  cuius  vero  in  primo  discrimine  de  Aristotelis  ver- 
borum  sententia  coorto  summa  fuit  utilitas  ac  necessitas.  Consenta- 
neum  autem  et  verum  nobis  videtur,  opera  Thomae  et  cura  illam 
a  Gregorio  IX  papa  promissam18)  purgationem  et  examinationem  de- 


16)  De  huius  versionis  praestantia  Petrus  Victorinus,  unus  ex  eis,  qui 
dicuntur  patres  textus  Aristotelis  critice  tractandi  haec  dicit:  cf.  Onken  p.  72 
Anm.  2:  „qui  sane  rudis  quidem  et  expers  omnis  politioris  doctrinae  manifesto 
fuit,  negotium  tamen  hoc  cum  fide  administravit.  Quare  cum  barbaram  illam 
translationem  in  manibus  haberem ,  Graecum  codicem  videre  ac  voces  eius 
sermonis  audire  mihi  videbar.  Nam  ne  verborum  quidem  ordinem  variat  ac 
singula  verba  exprimit  saepeque  etiam  Graecis  ipsis  utitur,  cum  aut  vim 
eorum  non  perciperet,  aut  quomodo  uno  verbo  reddi  possent  non  videret." 

17)  Hist.  eccl.  lib.  XXII  cap.  24.    Muratori  XI  p.  1153. 

18)  Bullarium  Romanum  tom.  III  p.  457,  in  bulla  data  ldibus  Apr.  1231 
pro  bono  regimine  universitatis  studii  generalis  Parisiensis  haec  verba  inve- 
nimus:  „Ad  haec  iubemus,  ut  magistri  artium  ....  libris  illis  naturalibus, 
qui  in  concilio  provinciali  ex  ccrta  causa  prohibiti  fuere,  Parisiis  non  utantur, 
quousque  examinati  fuerint  et  ab  omni  errorura  suspicione  purgati." 

mum  esse  faetam.  Albertus  enim  magnus,  etsi  ipse  eandem  purgandi 
et  examinandi  speciem  prae  se  ferebat,  tamen  tantum  „fratribus  ordi- 
nis  .  .  .  .  rogantibus19)"  aggressus  est  Aristotelicum  munus  et  revera 
nihil  ad  examinationem  vel  purgationem  philologam  aut  quamcumque 
aliam  attribuit,  secl  aeque  res  confudit,  cum  ipse  dicat:  „Erit  autem 
modus  noster  in  hoc  opere  Aristotelis  ordinem  et  sententiam  sequi 
et  dicere  ad  explanationem  eius,  quaecumque  necessaria  esse  videban- 
tur,  ita  tamen  quod  textus  eius  nulla  fiat  mentio.  Et  praeter 
hoc  digressiones  faciemus  declarantes  dubia  subeuntia  et  supplentes 
quaecumque  minus  dicta  in  sententia  philosophi  obscuritatem 
quibusdam  attulerunt20)"  .  .  .  Thomae  vero  ab  ipso  pontifice  cura 
illos  libros  purgandi  commissa  esse  videtur,  postquam  ab  eo  (scil. 
Urbano  IV)  anno  1261  Parisiis  in  Italiam  arcessitus  est.  „Isto  i/ 
autem  tempore  (Urbani  IV)  Fr.  Thomas  studium  tenens  Romae, 
quasi  totam  philosophiam  Aristotelis,  sive  naturalem  sive  moralem 
exposuit  et  in  scriptum  redegit,  sed  praecipue  ethicam  et  meta- 
physicam  quodam  singulari  et  novo  modo  tradendi21)".  Et  primus 
viam  plane  philologam  sicut  ostendimus,  et  unusquisque  intelleget, 
dummodo  voluerit  inspicere  accuratius  commentarios  Aristotelicos, 
patefecit.  Qua  in  re  tunc,  ut  in  initio  literarum  renascentium, 
difficillima  et  impeditissima,  iste  Thomas,  cum  philosophum  ex 
ipsius  verbis  intellecturus  veros  textus  acquisivisset,  lectionisque 
varietates  comparavisset,  novam  translationem  fieri  iussisset,  maxi- 
mam  partem  illius  admirationis  sibi  vindicare  posse  nobis  videtur, 
quam  Ritter  edit,  cum  dicat:  „Zur  Beschamung  spaterer  Jahr- 
hunderte,  welche  auf  die  Scholastiker  mit  Stolz  herabsahen,  wird 

19)  Cf.  Prologuin  ad  physic.  lib.  I  tract.  1  apud  Jourdain-Stahr  p.  285: 
„Intentio  nostra  in  scientia  naturali  est  satisfacere  pro  nostra  possibilitate 
fratribus  ordinis  nostri  rogantibus  .  .  .  .  ,  ut  talem  libruin  de  physicis  eis 
componeremus,  in  quo  et  scientiam  naturalem  perfectam  haberent,  et  ex  quo 
libros  Aristotelis  competenter  intellegere  possent." 

20)  Jourdain  -  Stahr  p.  285  citata  ex  eodem  prologo. 

21)  Haec  verba  leguntur  in  illo  ipso  capite,  quo  Ptolemaeus  Lucenis 
Thomae  opera  Romae  inde  ab  anno  1261  confecta  enumerat,  quorum  numero 
haec  praeposuit:  „Tunc  frater  Thomas  rediit  de  Parisiis  ex  certis  causis  et 
ad  petitionem  Urbani  multa  fecit  et  scripsit  etc",  sequuntur  cum  alia  tum 
verba  supra  citata. 

man  gestehn  mlissen, .  dass  im  13.  Jahrhundert  die  Aristotelische 
Philosophie  zwar  nicht  ohne  Vorurtheile.,  aber  doch  besser  erkannt 
wurde,  als  noch  in  unserm  Jahrhundert22)".  Immerito  igitur  et 
sine  causa  Michelis23)  eandem  Aristotelis  adhibendi  et  intellegendi 
rationem  attribuit,  quam  Alberto  magno,  qui  quidem  plerumque 
Arabum  versiones  rationemque  adhibuerat.  Immo  Iourdain  ille 
maior  vere  et  bene  differentiam  in  commentando,  qua  Thomas 
discipulus  Albertum  praeceptorem  superat,  cognovit,  cum  de  Al- 
berto  dicat24):  „Ein  zweiter  Aristoteles  wollte  er  wie  sein  Vorbild 
den  ganzen  Kreis  der  menschlichen  Erkenntniss  durchwandern, 
nicht  als  blosser  Copist,  sondern  um  die  verschiedenen  Ansichten 
der  Philosophie  durch  Vergleichung  mit  einander  zu  erlautern, 
und  aus  dem  Schatze  eigener  Erfahrung  und  geistiger  Kraft  das 
Wahre  vom  Falschen  auszuscheiden".  De  Thoma  vero  dicit:  „Er 
wollte  nicht,  wie  sein  Lehrer,  Werk  fiir  Werk  des  Aristoteles 
unter  gleichem  Titel  nachbilden,  sondern  ihn  im  eigentlichen  Sinne 

des  Worts  commentiren Er  begnugte  sich  keineswegs  damit, 

die  zu  seiner  Zeit  gangbaren  Uebersetzungen  wohl  oder  iibel  zu 
erklaren,  vielmehr  sah  er,  dass,  bevor  man  den  Gedanken  des 
Aristoteles  auslegen  wolle,  man  vorerst  iiber  das  richtige  Ver- 
standniss  seiner  Werke  im  Klaren  sein  miisse.  Daher  geht  er  auf 
den  buchstablichen  Sinn  des  Textes  ein,  vergleicht  die  Ueber- 
setzungen  mit  einander,  oder  vielmehr  mit  dem  Varianten,  welche 
er  sich  durch  Vergleichung  des  griechischen  Originals  mit  der 
lateinischen  Uebersetzung  verschafft  hatte2*)". 

Postquam  igitur  haec,  ut  tandem  ea  notitia  redintegraretur, 
summatim  saltem  attigimus,  quae  propiora  de  Thomae  commen- 
tariis  ad  ethicos  et  maxime  politicos  libros  Aristotelis  acT  hunc 
libellum  spectantibus,  ut  videtur,  sit  in  promptu,  necesse  est  expo- 
nere.  Atque  de  eis  valde  reprehenduntur  ceteri,  qui  adhuc  de 
Thomae  politica  scripserunt;  plurimi,  quod  his  commentariis  plus 
tribuunt  auctoritatis ,  quam  habent;  ita  peccaverunt  Sanseverino, 
Feuguerai  et  praesertim  Baumann ;  alii  vituperantur,  quod  omnino 


22)  Geschichte  der  Philosophie  8.  Theil  1845,  p.  187. 

23)  Verhandlungen  des  Kolner  Altkath.  Congresses  p^  38—45. 

24)  Uebersetzung  von  Stahr  p.  285.  25)  Jourdain-Stahr  p.  356. 

illos  praetereunt;  unus  omnium  Iourdain  minor  ea  laude  ornatur, 
quod  veram  commentariorum  ad  libros  Aristotelis  politicos  con- 
dicionem  literis  restituit26),  quam  cum  diligentes  illi  et  spectati 
Thomae  operum  iudices  priini,  Echard  et  Quetif  iam  exploravis- 
sent27),  cum  ceterorum  tum  ipsius  Iourdaini  niaioris,  Onkenii28), 
Baumanni  oblivio  vel  inscitia  obruerat.  Horum  autem  iudicum 
primorum  opera  plane  constat,  Thomam  auctorem  fuisse  commen- 
tariorum  ad  Aristotelis  libros  et  ethicos  et  politicos ;  sed  politicos, 
ut  omnes  interpretaretur,  ei  non  contigisse,  sive  quod  mors  imma- 
tura,  sive  aliorum  operum  studia  negotiaque  impedivissent;  imper- 
fectos  deinde  commentarios  a  Petro  Alvernate  esse  exceptos  et 
absolutos;  quod  circumferantur  nomine  Thomae  ad  omnes  po- 
liticos  Aristotelis  libros  cornmentarii,  factum  esse  neglegentia  et 
studio  eorum,  qui  nihil  antiquius  haberent,  quam  ut  Thomae 
laudem  et  gloriam  quocunque  modo  augerent. 

Quod  si  quaeritur,  quantam  commentariorum  ad  politicos  Ari- 
stotelis  libros  partem  confecerit,  Quetif  et  Iourdain  quattuor  priores  li- 
bros  totos  Aquinati  attribuere  videntur  „propter  auctoritatem  tot  te- 
stium,  qui  constanter  asserunt,  sanctum  Thomam  in  quattuor  priores 
libros  seripsisse."  Sed  nos  non  intellegimus,  cur  neuter  horum  di- 
stincte  et  aperte  ex  iis,  quae  affert  Quetif,  disceptaverit,  id  quod 
colligi  necesse  esse  nobis  videtur.  Postquam  enim  Quetif  opinio- 
nem  eorum,  qui  commentarios  ad  omnes  Aristotelis  libros  politicos 
tribuunt  Thomae,  refellit,  citat  „codicem  insignem  n.  4752"  in  regia, 
sec.  XIII  vel  XIV,  et  de  eo  refert  ita:  „In  codice  regio  supra  citato 
4752  bonae  notae  commentarius  solus  in  primum  et  secundum  et 
in  tertium  ad  finem  lectionis  VI  tantum  sancto  doctori  adscribitur. 
Unde  ibi  sic  legitur:  „„Explicit  sententia  libri  politicoruni"". 
Cetera    vero    ad  finem   libri  octavi,    quamvis    eadem    sint,    quae 


26)  Charles  Jourdain,  la  phil.  de  S.  Thomas  I  p.  88  -  90. 

27)  Echard  et  Quetif,  scriptores  ordinis  praedicatorum ,  Paris  1719  et 
1721.    2  tomi. 

2S)  Die  Staatslehre  des  Aristoteles  p.  70  ss.  de  commentariis  his  tractat 
ut  Thomisticis  omnibus.  Arbitramur  „scriptori  politicae  Aristotelicae"  iure 
quodam  hoc  peccatum  vitio  verti  posse,  magis  etiam,  quam  quod  Jourdainum 
maiorem  et  minorem  confuderit. 

sub  nounne  sancti  Thomae  exhibentur  in  editis,  non  illi,  sed 
Petro  de  Alvernia  exhibentur.  Sic  eniin  habetur  ad  calcem: 
„„Expliciunt  scripta  super  libros  politicorum,  edita  a  magistro 
Petro  de  Alvernia29)"".  Praeterea  legitur  apud  Quetifum  critica 
quaedam  consideratio,  quam  Theophilus  Cremonensis  in  prologo 
super  libros  Physicorum  sancti  doctoris,  quos  edidit  Venetiis  1471, 
proposuit:  „Erunt  haec,  inquit  Theophilus,  divi  doctoris  in  Aris- 
totelis  libros  commentaria,  quae  a  me  diligentius  plurimis  simul 
exemplaribus  collatis  emendata.  .  .  .  :  In  decem  libros  ethicorum; 
in  duos  solummodo  politicorum  cum  maiore  parte  tertii.  Hos 
namque  solos  repperi  divum  doctorem  accuratissime  commentasse, 
licet  nonnulli  asserant,  ipsum  in  omnes  politicorum  libros  cornmen- 
taria  edidisse.  Sed  si  sic  volunt,  referant  obsecro,  unde  tanta 
obrepsit  commentariis  diversitas  post  dimidiati  tertii  libri  commen- 
tationem.  Commentatio  itaque  illa  non  divo  doctori,  sed  doctissimo 
viro  Petro  Alvernati,  ordinis  praedicatoruin30),  qui  in  suis  commen- 
tariis  pro  posse  divum  doctorem  secutus  est,  adscribenda  est31)"  . . . 
Ex  his  autem  duabus  rebus,  cum  „propter  auctoritatem  tot  testium, 
qui  constanter  asserunt,  sanctum  Thomam  in  quattuor  priores 
libros  scripsisse,  peritiorum  ordinis  virorum  diligentiori  disquisitioni 
et  arbitrio  id  totum"  reliquerit  Quetif,  neque  ipse  Iourdain  minor 
satis  perspexerit  aut  reputaverit  secum33)  illa,  quae  exhibuimus, 
verba  Quetifi,  certe  colligimus  nos  „contra  auctoritatem"  eorum 
Thomae  nostro  commentationem  tantum  in  primum  et  secundum 
et  in  tertium  ad  finem  lectionis  VI u)  iuste  vereque  posse  adscribi. 
Quid  igitur  de  ceterorum  omnium  commentariorum  ad  politicos 
libros  usu  dicemus?  Feuguerai  auctoritate  Iourdaini  maioris  ductus 
nihil  de  imperfectis  commentariis  movet,   neque  Vaughan,   neque 

***.     2J)  Echard  et  Quetif :  Scriptores  ord.  praed.  torn.  I  p.  286  s. 

30)  Fetrus  de  Alvernia  non  fuit  ordinis  praedicatoruin,  sicut  Quetif  postea 
Theophili  sententiam  correxit. 

31)  Echard  et  Quetif,  ibidem. 

32)  Ibidem.  Haec  qnam  exspectavit  Quetif,  peritiorum  ordinis  virorum 
diligentior  disquisitio  et  arbitrium  nunquam  factum ,  vel  saltem  nunquam  in 
publicum  editum  est. 

33)  La  philos.  de  S.  Thomas  p.  89. 

34)  Ed.  Parm.  tom.  21   p.  364  — 366. 

Werner,  qui  Quetifum  saepius  laudat,  de  hac  autem  re  non  legisse 

videtur,  quia  omnes  co-mmentarios  Thomae  attribuit.    Magis  etiam 

reprehendimus  auctorem   novae  editionis  Parmensis,   qui  cum    de 

ceteris  operum  Thomae  quaestionibus  criticis  dissertationes  Bernardi 

Mariae  de  Rubeis  singulis  tomis  adiecisset,   de  commentariis  nihil 

curavit,  nisi  ut  formulis  typographicis  temerarie  textum  repeteret35). 

Bernardus  enim  Maria  de  Rubeis  nihil  de  commentariis  disputavit. 

Cur  vero  tandem   Quetifi   dubitationem   omiserit  editor  Parmensis, 

fere  non  probamus,  nisi  forte  ignoravit.    Incle  Baumanno  quoque 

accidit,  ut  notitiam  commentariorum  solum  ex  Wernero  et  editione 

Parmensi    sumens,    quoniam    iusto  minus  in   operibus  de  Thoma 

scriptis  volutatus  librum  suum  inchoavit  et  confecit3fi)  omnia,  quae 

in  coramentariis  illis  insunt,  Thomae  propria  acciperet,  excerperet, 

libello  suo  immisceret.    Quodsi  revera  omnia  illa,   quae  Thomas 

ipse  commentatus  est  de  libris  politicis,   ad  libellum  Baumanni  et 

provinciam   pertinerent  —  id   quod  negamus,   —  tamen  maxima 

pars   eorum,   quae  Baumann  in  libello  suo  p.  107 — 166  ex  com- 

mentariis  politicorum  Aristotelis  librorum  assumpsit,  propter  causas 

a  nobis  allatas  debuit  omitti,  magnaque  commentarios  hos  excer- 

pendi  et  vertendi  opera  melius  potuit  consumi  ad  ceteras  operum 

partes.     Nam    quod    de   tota  Thomistica  Aristotelis    interpretandi 

ratione,  idem  de  commentariis  his  politicis  valet,  solas  scil.  Aristo- 

telis  sententias  opinionesque  quaeri,   ipsius  Thomae  placita  neque 

inseri  de  industria  neque  integras  ibi  inveniri  posse37).    Quae  igitur 

Thomas  ex  Aristotele  didicerit  et  quasi  propria  et  vera  acceperit 

adhibueritque,  minime  ex  commentariis  colligi  licet,  nec  opus 

est,  cum  qualem  Aristotelem  intellexerit  Aquinas,  ceteris  operibus 

optime  declaretur.    Non  igitur  decet  nos,  quod  Baumann  commisit, 

languida,    contorta,    falsa  ratione  argumentatos  eo  pervenire,   ut 

ipsas  textus  interpretationes  tanquam  Thomae  proprias  peculiaresve 

sententias    per  ignorationem   condicionis   criticae  accipiamus,    ac- 

ceptasque  sive  laudemus  sive  reiiciamus. 


35)  Toiu.  XVIII  -  XXI. 

36)  Neque  Jourdainos,  neque  Feugueraiutu  neque  Quetifum  adhibet,  quod 
quidein  debuit. 

37)  Cf.  ea,  quae  supra  de  ratione  Thomistica  interpretandi  dicta  sunt. 

3 


34 

Quae  igitur  Baumann  de  necessitate  et  opportunitate  commen- 
tarios  adhibendi  conscripsit,  satis  levia  et  imbecilla  sunt:  omnium 
insuper  etiam  locorum,  quos  suam  sententiam  probantes  indueit, 
duo  tantum  in  vera  et  genuina  parte  commentariorum  inveniuntur. 
Quibus  duobus  autem  locis  nihil  aliud  probatur,  nisi  Thomae  com- 
mentationem  in  textus  verba  non  omnino  quadrare.  Sed  afferantur 
ipsius  Baumanni  verba:  „Von  solchen  Umerklarungen  fuhre  ich 
beispielsweise  das  Folgende  an:  S.  423  bezeichnet  der  Text,  der 
Thomas  vorlag,  es  als  ein  Uebel,  wenn  viele  von  den  Reichen  arm 
wiirden;  es  sei  kaum  vermeidlich,  dass  solche  nicht  auf  Umsturz 
der  bestehenden  Verhaltnisse  ausgingen.  Thomas  dagegen  sagt  dafur, 
dass  solche  Leute  Banditen,  Rauber  wiirden  (efficerentur  latrones). 
S.  441  hat  der  Text,  der  Gesetzgeber  auf  Creta  habe  zur  Ver- 
meidung  der  Uebervolkerung  den  geschlechtlichen  Umgang  mit 
Mannern  begiinstigt;  Thomas  macht  daraus  den  schandlichen  (tur- 
pem)  Geschlechtsumgang  mit  Mannern38)."  Cetera,  quae  Baumann 
habet  exempla,  in  vera  commentariorum  parte  non  leguntur.  Nihil 
amplius  de  horum  exemplorum  vi  dicendum  esse  censemus,  quippe 
quae  ne  ceteris  quidem  Baumanni  sententiis  de  critica  commen- 
tariorum  condicione  acceptis  admissisque,  quidquam  ad  istam 
efticerent  sententiam  probandam,  qua  „Eine  derartige,  inquit,  den 
Schriftsteller  bloss  historisch-grammatisch  auslegende  Erklarung 
ist  garnicht  im  Sinne  des  Mittelalters39)."  De  ceteris  medii  aevi 
interpretibus  id  dici  iure  nos  quoque  arbitramur,  de  Thomae  autem 
ratione  plane  philologa,  quam  ab  ipso  primo  esse  institutam,  quam- 
quam  pro  initio  literarum  renascentium  minus  perfectam  ostendi- 
mus,  illa  Baumanni  verba  vera  esse  non  concedimus. 

Si  quis  vero  nihilo  minus  vestigia  Thomae  propriarum  opi- 
nionum  in  ipsis  commentariis  voluerit  persequi,  id  quod  operae 
pretium  esse  nobis  non  videtur,  in  universum,  ii  loci  erunt  consu- 
lendi,  quibus  praemittit  Thomas  haec  verba  „Manifestum  est,  scien- 
dum  est,  considerandum  est"  similia,  vel  ad  quos  explanandos 
utitur  exemplis  et  locis  ex  sacra  scriptura  petitis40). 


S8)  Cf.  p.  104. 

39)  Cf.  p.  103. 

40)  Tom.  XXI  p.  369  et  371. 


I 


35 

Postremo  autem,  quomodo  Thomas  praeter  novam  commen- 
tandi  rationem  de  politica  Aristotelis  doctrina  sit  meritus,  inde 
intelleginius,  quod  is  omnium  primus,  quae  probaret  in  ea,  in 
theologicis  philosophicisque  libris  suis  adhibuit.  Quod  quam  vere 
dictum  sit,  demonstrant  omnes  ante  Thomam  auctores  et  Arabes 
et  Judaei  et  Christiani41):  neque  enim  doctus  ille  Johannes  Sarisbe- 
riensis42),  neque  Abelardus,  neque  Vincentius  Bellovacensis43),  neque 
Roger  Baco44)  politicos  Aristotelis  libros  cognoverunt  aut  consu- 
luerunt  aut  adhibuerunt.  Quod  Albertum  magnum,  Thomae  prae- 
ceptorem  attinet,  cum  in  ceteris  Aristotelis  libris  imitandis  multum 
versatus  ante  Thomam  esset,  tamen  uterque  Jourdain  aliique  viri 
docti  post  Aquinatem  demum  commenta  ad  politicos  libros  Alber- 
tina  conscripta  illisque  Thomae  versionem  novam  et  rationem  in- 
terpretandi  Thomisticam  adhibitas  esse  consentiunt45).  Tunc  vero 
etiam  ea  laude  Thomam  excellere  invenimus,  quod  is  primus  poli- 
ticorum  Aristotelis  librorum  praecepta  ad  theologica  sua  et  philo- 
sophica  opera  transsumpsit  et  adhibuit.  Quodsi  iure  quodam  for- 
tasse  Onken46)  queritur,  versionem  illam,  quam  Guilielmus  ille  de 
Moerbeka  fecerat  rogatus  a  Thoma,  cum  nimis  ordinem  fidemque 
verborum  Graecorum  servasset,  parvum  Aristotelicorum  numerum 
non  excessisse,  neque  lectitatam  esse  multum,  contra  dicimus  aucto- 
ritate  et  usu,  quem  Thomas  in  summa  theologica,  ad  eruditionem 
„incipientium"   non  solum   „provectorum47)"  composita  ceterisque 


41)  Cf.  Jourdain  -  Stahr  passim. 

42)  Cf.  Schaarschmidt,  Joh.  v.  Salesbury. 

43)  Cf.  Schlosser,  Vincenz  v.  Beauvais  p.  250. 

44)  Cf.  Charles,  Roger  Bacon  p.  253. 

45)  Cf.  Jourdain  -  Stahr  p.  326.    Onken  p.  70.   Jourdain  minor  p.  92. 

46)  Onken,  Die  Staatslehre  des  Aristoteles  p.  72.  Baumann,  Vorwort  p.  X  con- 
sentit  summam  theologicam  et  commentarios  statim  latissime  pervulgatos  esse. 

47)  Cf.  Tom.  I  in  prooemio  summae  theologicae :  „Quia  catholicae  veritatis 
doctor  non  solum  provectos  debet  instruere,  sed  ad  eum  pertinet  etiam  in- 
cipientes  audire,  propositum  nostrae  intentionis  in  hoc  opere  est  ea,  quae 
ad  christianam  reiigionem  pertinent,  eo  modo  tradere,  secundum  quod  con- 
gruit  ad  ruditionem  incipientium.  —  Locos  invenies  frequentissimos,  quibus 
adhibentur  Aristotelis  libri  ethici  et  politici;  tom.  II  q  95  art.  1.  tom.  III 
de  iustitia  q.  58  ss.  etc. 

in  scriptis  exhibuisset,  Aristotelis  doctrinam  politicam  pervulgatam 
esse  in  omnibus  scholis  christianis  et  theologicis.  Immo,  quid  versio 
illa  effecerit,  ex  celebri  Marsilii  Patavini  opere,  qui  inscriptus  est 
„defensor  pacis,"  potest  colligi,  qui  quidem  liber  de  republica  totus 
fere  ex  Aristotele  est  conflatus48). 

3.  De  opusculis. 

Copia  opusculorum,  quae  nomine  doctoris  angelici  pervulga- 
bantur,  temporum  decursu  aucta  est  ad  nonaginta,  quorum  pars 
dimidia  circiter  aut  omnino  est  subditicia,  aut  saltem  summopere 
dubia  et  incerta49).  Atque  etiam  numerus  eorum,  quae  genuina 
opuscula  ad  Thomam  de  ecclesia  et  republica  disserentem  spectare 
iudicantur,  a  singulis  usquedum  de  eius  doctrina  sociali  scriptori- 
bus  variatur,  modo  latioribus  terminis  productus,  modo  angustiore 
notitia  coarctatus.  Cuius  tamen  rei  non  mediocrem  curam  et  dili- 
gentiam  declarant  Feuguerai,  Jourdain,  Baumann,  ita  ut  saltem 
at  contra  nulla  opuscula  falsa  admittant;  ipsi  nonnulla  alia,  quae 
ad  rem  nobis  videntur  pertinere,  praetereunt  silentio.  Sufficere 
autem  liquet  ea  enumerare,  quae  subditicia  esse  constet,  quod  ideo 
non    omnino    est  superfluum,    quia  alii  satis  recentes   scriptores, 


48)  Apud  Goldastium:  Monarchia  sacri  iinperii,  Francofurti  1618.  — 
Satis  miramur,  quod  Onken,  qui  cetera  politicae  Aristotelicae  vestigia  accurate 
secutus  est,  Marsiiii  librum  praeteriit.  Cuius  si  habuisset  rationem,  non 
scripsisset  haec:  „So  hat  denn  auch  der  kraftige  Anlauf,  den  der  Geist 
mittelalterlicher  Gelehrsamkeit  im  13.  Jahrhundert  zu  einer  Art  Renaissance 
vor  der  Renaissance  nehmen  zu  wollen  schien ,  fiir  die  Verbreitung  der  Po- 
litik  des  Aristoteles  keine  Frucht  gehabt,  die  sich  auch  nur  von  Weitem  mit 
dem  iiberraschenden  Aufschwung  des  Ansehns  der  iibrigen  Schriften  desselben 
vergleichen  liesse."  Vide  „Die  Staatslehre  des  Aristoteles"  p.  74.  De  vi 
autem  et  praestantia  Marsilii  Patavini  cf.  Emil  Friedberg:  „Die  mittelalter- 
lichen  Lehren  iiber  das  Verhaltniss  von  Kirche  und  Staat,  Augustinus  Trium- 
phus  —  Marsilius  von  Padua"  in  Doves  Zeitschrift  fiir  Kirchenrecht  VIII.  Bd. 
1869,  p.  69  ss. 

49)  In  ed.  Parm.  replent  sex  tomos:  XV,  XVI,  XVII,  XXII,  XXIII,  XXVI. 
De  veris  et  falsis  vide  Werner  Bd.  p.  876  ss.  et  Jourdain  1.  I  p.  130  ss.  Summa 
vero  cum  utilitate  scrjpserunt  Quetif  et  Echard  et  Bernardus  Maria  de  Rubeis, 
ex  quibus  illi,  quae  bona  habent,  transsumpserunt. 

Raumer50),  Funk51),  Mohl,  Bluntschli  ceteri  ea  adhuc  nuncupant 
quasi  veras  Thomae  ducubrationes.  Illa  igitur,  quae  arte  critica 
omnino  reiiciuntur,  haec  sunt:  1)  „De  emptione  et  venditione", 
op.  60  in  tom.  XVII,  p.  337  s. ;  2)  „de  eruditione  principum", 
opusc.  37  in  tom.  XVI,  p.  390  ss. ;  3)  „de  usuris  in  communi"  in 
tom.  XVII,  opusc.  66,  p.  413  ss. 

Vera  deinde  Thomae  opuscula  a  Feugueraio,  a  Jourdaino,  a 
Baumanno  ad  exponenda  politica  praecepta  partim  sunt  adhibita, 
alia  pars  ab  his  quoque  praetermissa  est.  Arbitramur  autem  nos 
quidem  haec  quinque  ad  rem  nostram  pertinere:  1)  „Contra  im- 
pugnantes  dei  cultum  et  religionem",  tom.  XV,  opusc.  I.;  2)  „De 
perfectione  vitae  spiritualis",  ibidem  opusc.  2;  3)  „Contra  pesti- 
feram  doctrinam  retrahentium  homines  a  religionis  ingressu";  ibid. 
opusc.  3;  4)  „De  regimine  principum  ad  regem  Cypri",  tom.  XVI, 
opusc.  16;  5)  „De  regimine  Judaeorum",  ibid.  opusc.  17.  Priores 
tres  libellos,  quos  Thomas  confecit  illis  litibus  inter  universitatem 
Parisiensem  et  ordines  mendicantes  coortis,  superiorum  auctoritate 
defensionis  causa  iussus,  ceteri  immerito  neglexerunt;  tnm  eam 
ob  causam  consuli  eos  oportet,  quam  supra  de  theologiae  et  poli- 
ticae  apud  doctores  catholicos  ordine  ac  ratione  attulimus,  tum 
quia  illis  libellis  continentur,  quae  Thomas  de  religione  capessenda, 
de  docendi  et  discendi  libertate,  de  ipsos  veteres  scriptores  et  pro- 
fanos  legendi  facultate  deque  aliis  rebus  docuit.  Neque  quemquam 
merito  vel  iuste  gloriari  posse  censemus,  qui  ad  rationem  inter 
ecclesiam  et  civitatem  intercedentem52)  quaedam  ex  Thoma  con- 
scribens  has  quaestiones  omnes  omiserit.  Quas  disputari  quam  sit 
necesse,  nostris  temporibus  nemo  negare  potest,  ob  eamque  cau- 
sam  eas  in  omnibus  libris  laudabilibus  et,  qui  ad  socialem  statum 
hominum  spectant,  invenimus  tractari53).    Accedit  alia  utilitas,  qua 

50)  Gesch.  der  Hohenstaufen  VI  p.  418. 

51 )  Zins  und  Wucher,  1868.  p.  4,  p.  78  etc.  etc.  Cf.  eiusdem  „Ueber  die 
nationalokon.  Anschauungen  der  mittelalt.  Theologie"  in  der  Zeitschrift  fiir  die 
gesammten  Staatswissenschaften  1869. 

52)  Baumann  appellat  libellum  suum :  „Ein  Beitrag  zur  Frage  zwischen 
Staat  u.  Kirche." 

53)  Cf.  Zeller's  Vorlesungen  iiber  „Staat  und  Kirche."  §.  16.  Die  geist- 
lichen  Orden.  —  Laurent,  1'eglise  et  1'etat,  multis  locis.  —  Onclair,  de  la  re- 
volution  et  de  la  restauration  des  vrais  principes  etc. 

quisque  ex  illa  lectione  optime  ad  certaraina  tunc  literaria  cogno- 
scenda  adiuvatur,  et,  quae  fuerit  utrisque  pugnandi  ratio,  docetur. 
Atque  etiam  ideo  haec  opuscula  memoratu  et  notatu  digna  sunt, 
quod  prodierunt  ex  iis  controversiis,  quibus  primum  inde  a  mo- 
nachorum  origine  ab  hominibus  literatis  iisdemque  theologis  con- 
suetudo  et  ipsa  veritas  paene  vitae  monachorum  tentata  est54). 

Aliud  porro  opusculum,  quod  inscribitur  „de  regimine  Judaeo- 
rum",  est  epistola  responsoria,  quam  doctor  angelicus,  sententiam  de 
vectigalibus  a  Judaeis  exigendis  deque  similibus  rebus  rogatus,  ad 
„ducissam"  Brabantiae,  vel  ut  alii  de  Thoma  scriptores  legunt, 
ad  „comitissam"  Brabantiae  misit55).  Quae  etsi  satis  exigua  et 
ad  causas  conscientiae  dubiae  exponendas  determinandasque  est 
composita,  tamen  ad  politicam  rem  spectat  et  iure  a  Baumanno 
est  adhibita56). 

Maximi  vero  momenti  est  illud  „de  regimine  principum" 
opusculum  decimum  sextum,  tom.  XVI.  Huius  condicio  critica 
similis  se  habet  ac  commentariorum  ad  politicos  Aristotelis  libros, 
multo  tamen  est  dignior,  quae  commemoretur  et  accurate  inspi- 
ciatur,  quod  ex  hoc  opusculo  solo  plerique  Thomae  doctrinam  po- 
liticam  deduci  putaverunt.  Hos  igitur  quattuor  libros  „de  regi- 
mine   principum"    Schoen67),    Foerster58),   Lorenz59),    Kautz   alii, 


64)    Cf.  Gieseler,  Kirchengeschichte  II,  2  p.  338  ss.  Neander. 

55)  Cf.  Echard  et  Quetif ,  Script.  ord.  praed.  I  p.  337.  Bernardus  Maria 
de  Rubeis  in  dissert.  IV,  tom.  XVI  p.  566  ed.  Parm:  „Una,  inquit,  est  disso- 
nantia  in  comitissa  Flandriae,  ut  Ptolemaeus  habet,  et  ducissa  Brabantiae, 
ut  habent  alii,  quam  etiam  exhibent  codices  mss.  Ptolemaeo  Lucensi  adhae- 
rendum  sane.  Flandriae  comitatum,  post  obitum  Joannae,  soror  eius  Mar- 
gareta  administravit  ab  anno  circiter  1245  ad  annum  1279.  Historiarum 
scriptores  consule.  Cur  ergo  irrepserit  „ducissa  Brabantiae?"  Nempe  Gui- 
lielmo  marito  suo  secundo  Margareta  comitissa  Flandriae  genuit  Guidonem, 
qui  successit.  Filiam  hic  habuit  Margaretam  anno  1273  nuptam  Joanni  I, 
duci  Brabantiae.  Hinc  alteram  pro  priore  fortasse  accepere  Margaretam  minus 
attenti  scriptores." 

56)  Loc.  cit.  p.  97  —  102.    Erste  Erganzgen. 

57)  De  literat.  polit.  med.  aevi,  Breslau  1838.  Schoen  nihil  habet  nisi 
ieiunam  horum  liborum  epitomen. 

58)  Allgem.  Monatschrift  fiir  Wissensch.  u.  Literat.  1853. 

59)  Deutsche  Gesch.  im   13.  Jahrh.  p.  18  ss.  —  Cf.  etiam   Deutschlands 

auetoritatem  veterum  editionum  secuti,  totos  et  integros  tribuunt 
Thomae.  Alii  contra,  et  ille  quidem  Bellarminus  omnium  primus, 
quem  imitabantur  Philipps60),  WalterG1),  Prantl62),  Thomam  aucto- 
rem  illorum  librorum  esse  omnino  negant.  Ad  utramque  senten- 
tiam  stabiliendam  potuerunt  afferri  rationes,  quae  eiusdem  mo- 
menti  esse  viderentur.  Alii  5,iam  primum,  aiunt,  operum  Thomi- 
sticorum  indicem,  a  Ptolemaeo  de  Lucca,  Thomae  discipulo  editum, 
huius  „de  regimine  principum"  opusculi  facere  mentionem;  nihil 
praeterea  contineri,  quod  a  Thomae  doctrina  aut  lingua  aut 
scriptione  abhorreat" 63).  Alii  contra  „satis  turbatum  esse  ordinem 
tractandi,  multa  inchoari,  deseri,  redintegrari,  repeti;  narrari  in- 
super  talia,  quae  post  mortem  doctoris  angelici  demum  sint  facta64); 
praeterea  alia  quaedam  inesse,  quae  sanctus  doctor  numquam  for- 
tasse  fuerit  scripturus"05).  Illud  obiiciunt  potissimum  ii,  qui  po- 
pularium  iurium,  quae  exinde  ab  anno  1789  divulgata  sunt,  Tho- 
mam  volunt  esse  vatem,  et  potestatis  pontificiae  per  fas  et  nefas 
augendae  acerrimum  propugnatorem  vindicant;  hoc  potissimum  illi 
dicunt,  qui  eum  a  doctrina,  qua  occasione  iniusti  regiminis  seditio- 
nem  sive  rebellionem  moveri  liceat,  liberum  ac  mundum  consti- 
tuunt.  Accurata  tamen  disquisitione,  quam  quidem  primi  iidem 
Echard  et  Quetif  aeque  ac  de  commentariis  ad  politicos  Aristotelis 
libros  instituerunt  et   deinde  Bernardus  Maria  de  Rubeis  et  Jour- 


Geschichtsquellen  p.  305  ss.    Miro   modo  p.  306  cognitam  habet  condicionem 
criticam  ex  Quetifo,  sed  nusquam  eam  adhibet. 

60)  Cf.  Lorenz  Geschichtsquellen  p.  306  Anmerkg.  Philipps  autem  sicut 
ceteri  errorem  duxit  suum  ex  erronea  Casimiri  Oudini  descriptione,  quam 
refutatam  habes  a  Bernardo  Maria  de  Rubeis  tom.  XVI  p.  503. 

61 )  Naturrecht  und  Politik  p.  523  ss. 

62)  In  Bluntschli's  Staatslexicon  9.  Band  p.  358. 

63)  Multa,  quae  in  utramque  partem  sunt  disputata,  leguntur  apud 
Bernardum  Mariam  de  Rubeis,  tom.  XVI  p.  500., 

64)  „Qualia  sunt,  inquit  Echard,  cap.  20  libri  III,  electio  Rodolphi  impe- 
ratoris  sub  finem  anni  1273  et  eius  mors  1291;  itemque  electio  Adulphi 
Nassoviae  comitis  anno  1292,  et  huius  occisio  ab  Alberto  Austriae  duce, 
anno  1298."    Tom.  XVI,  p.  267. 

65)  Tom.  XVI,  p.  274  et  275,  lib.  IV,  cap.  V  et  VI,  de  militia  a  mu- 
lieribus  non  sustinenda. 

dain  minor  prorsus  planeque  approbaverunt,  pro  eerto  constat,  a 
Thoma  Aquinate  ipso  hoc  opusculum  scribi  coeptum  esse,  non 
tamen  ad  finem,  sed  tantum  perductum  esse  ad  haec  quarti  ca~ 
pitis  libri  secundi  verba:  „Oportunum  est  igitur  in  conversatione 
humana  modicum  delectationis  quasi  pro  condimento  habere,  ut 
animus  horainis  recreetur."  Opus  deinde  susceptum  a  verbis  sub- 
sequentibus  „quia  ut  Seneca  dicit  de  tranquillitate  ad  Serenum, 
danda  est  animis  remissio  . . .  .ur'6)  Ptolemaeus  ille  de  Lucca  per- 
fecit,  qui  Jourdaino  minori  et  Quetifo  schedis  a  Thoma  relictis 
usus  esse  videtur,  quod  nos  quidem  non  habemus  persuasum: 
Thomae  enim  pars  genuina  de  principiis  secundum  theologiam  et 
philosophiam  disserit,  cetera  praecipue  nititur  in  historia  sacra  et 
profana67).  Id  unum  concedimus,  Ptolemaeum  Aquinatis  opera 
adhibuisse;  invenimus  enim  rem  singularem,  cuitfc  nemo  ad- 
huc  memor  fuit  aut  monuit.  Dicimus  autem  ea  verba,  quibus  in 
libri  tertii  capite  nono  de  dominio  eo  disseritur,  quod  hominis 
super  animalia  est  proprium68).  Eadem  enim  legimus  in 
primae  partis  summae  theologicae  quaestione  nonage- 
sim  a  sexta,  art.  I69). 

Opusculum  igitur  a  multis  nominatum,  perlustratum  a  paucis, 
dividitur  a  nonnullis  in  duos  partes,  quarum  prior  libro  prirao  et 
secundo  efficitur,  altera  tertio  et  quarto  libro.  Id  quodam  iure 
fieri  potest,   dummodo,  id  quod  et  Werner70)  et  Dollinger71)  con- 

66)  Thomae  igitur  propria  sunt  omnia,  quae  leguntur  tom  XVI  p.  225—241 ; 
nec  plura. 

67)  Ptolemaei  igitur  elucubrationem  legimus  tom.  XVI  p.  241 — 291  lib.  II 
cap.  5-16  et  lib.  III  et  IV. 

6S)  Tom.  XVI  p.  258  in  prima  columna  a  verbis  „Primo  quidem  ex  ipso 
naturae  processu"  ad  „Sed  utrumque  dominium"  versus  viginti  et  octo. 

69)  Tom.  I   p.  382   col.  I. 

70)  Werner,  Der  h.  Thomas  I  p.  798  et  799  vindicat  Thomae  caput  IX 
et  cetera  libri  secundi.  Tertium  et  quartum  contra  ne  cognovisse  quidem 
videtur,  cum  dicat:  „Aus  Thomas  Bemerkung  II,  9  dass  er  den  Unterschied 
dieser  beiden  Regierungsformen  im  folgenden  Buche  umstandlicher  auseinander- 
legen  werde,  ist  zu  ersehen,  dass  wir  das  Werk  „de  regimine  principum" 
nicht  vullstandig  besitzen;  sei  es  dass  es  nie  vollendet  wurde,  oder  die  fol- 
genden  Bticher  verloren  gegangen  sind." 

71  j    Dollinger,   Papstfabeln  p.  90.    „Tolomeo  von  Lucca,   Verfasser  der 

fuderunt,  auctorum  vera  consideretur  ratio.  Hi  enim  non  vere 
primum  librum  et  totum  quoque  secundum  tribuunt  Thomae,  sicut 
Echardi  et  Quetifi  inquisitione  constat.  Sed  illa  divisio  ideo  iusta 
esse  nobis  videtur,  quia  duobus  prioribus  libris  de  rege  et  regno, 
sequentibus  duobus  de  omnibus  dominandi  regendique  modis,  scil. 
spirituali  saeculari,  publico  domestico,  regali  populari,  iusto  ty- 
rannico  agitur.  Hanc  ob  causam  Walter  ea,  quae  libri  III  c.  13 — 19 
de  monarchia  Christi  leguntur,  digressionem  ineptam  esse  non  vere 
animadvertit72),  immo  omnia  optime  rationi  auctoris  convenire 
nobis  videntur.  Ptolemaeus  autem,  qui  opus  a  Thoma  relictum 
suscepit,  perfecit  ea  arte,  ut  de  rege  et  regno,  ubi  forte  posterio- 
ribus  in  libris  res  ita  ferebat,  expressis  semper  verbis  eos,  qui 
legunt,  ad  priores  duos  libros  revocet73).  Unde  etiam  iterum 
neutri  libri  possunt  intellegi  vel  accipi  duae  dnter  se  separatae 
partes.  Hoc  ideo  acri  animadvertendum  attentione  censemus,  quod 
Werner,  cui  in  Germania  de  Thomae  scriptis  plurima  notitia  attri- 
buitur,  Echardum  et  Quetifum,  cum  cognovisset  citaretque  aliis  de 
rebus,  in  hac  quaestione  non  secutus  est,  neque  usquam,  cur  ita 
faceret,  causam  attulit74),  ita  ut  neque  duos  posteriores  libros 
commemoret,  et  priores  duos  totos  Thomae  opus  esse  statuat75). 
Eum  vero  omnino  de  hac  quaestione  neque  Bernardum  Mariam 
de  Rubeis  neque  Echardum  et  Quetifum  consuluisse  aut  perlegisse 
inde  colligitur,  quod  ex  loco  capitis  noni  libri  secundi,  quod  caput 


beiden  letzten  Bucher  des  Werks  de  regimine  principum,  dessen  beide  ersten 
von  Thomas  von  Aquin  sind." 

72)  Walter,  Naturrecht  und  Politik  p.  529,   Anmerk.  5. 

73)  Cf.  lib.  4  c.  1  in  tom.  XVI  p.  270:  „Et  primo  quidem  in  quo  differt 
a  regali,  sive  imperiali,  sive  monarchico,  quod  ex  supra  dictis  in  primo  et 
tertio  libro  aliqualiter  videri  potest."  Ibid.  c.  2  p.  271:  „Advertendum  autem 
quod  superius  in  principio  primi  iibri  probatum  est  .  .  ."  Ibid.  cap.  7  p.  275: 
„Talis  vicissitudo  regimini  derogat,  ut  dictum  est  supra  in  secundo  libro." 
Similes  loci  inveniuntur  multi. 

74)  Baumann  Wernerum  de  aliis  rebus  laudat,  de  hac  causa  sequitur 
Bernardum  Mariam  de  Rubeis  non  addens,  cur  Wernerum  repudiaverit.  Echar- 
dum  et  Quetifum  non  consuluit,  qui  ante  illum,  quantum  ad  codices  manu- 
scriptos  bene  rem  confecerunt. 

75)  Cf.  Der  h.  Thomas  I  p.  798  et  799  loc.  cit. 

aeque  ac  cetera  inde  a  quinto  eiusdem  libri  Ptolemaeo  adscriben- 
dum  esse  illi  probaverunt,  concludit,  Thomam  non  perfecisse  opus, 
et  cetera,  quae  ibi  promissa  sunt,  non  tractata  esse  postea  a 
Thoma  aut  libros  promissos  esse  amissos.  Si  Quetifum  consu- 
luisset,  talia  scribere  non  potuisset.  Locus  autem  ille  est:  „Hoc 
autem  in  sequenti  libro  declarabitur",  scil.  „quia  philosophus  in 
primo  politicorum  dividit  regale  contra  despoticum" 76).  Sane  si 
hunc  locum  scripsisset  Thomas  ipse,  neque  sequerentur  alii  libri, 
quibus  ea,  quae  Ptolemaeus  pollicitus  est  ibi,  adimplerentur,  Werner 
vere  conclusisset.  Sed  illa  non  licet  supponere,  et  contraria  vera 
esse  est  in  promptu. 

Postremo,  ut  tandem  huic  de  operum  condicione  critica  quae- 
stioni  finem  faciamus,  id  unum  declaramus,  ne  quattuor  quidem 
libris  opusculum  „de  regimine  principum"  esse  absolutum;  ipse 
auctor  alter,  Ptolemaeus  scil.  rei  ipsi  et  rationi  suae  nondum 
prorsus  responderi  sensit,  quia  principatum  domesticum  prae- 
teriisset;  de  quo  auctor  „per  se  opus  se  compositurum  esse"  pro- 
mittit.  In  libri  enim  quarti  capite  28,  quod  idem  est  ultimum, 
haec  leguntur:  „Restat  ulterius  de  principatu  oeconomo,  hoc  est 
de  regimine  domus,  quod  est  patris  familias;  qui  quidem  mate- 
riam  habet  omnino  distinctam  ab  aliis  principatibus.  Et  ideo 
congruum  videtur,  hoc  per  se  opus  componere,  distinguendo  per 
libros  sive  tractatus  et  sua  capitula,  prout  natura  facti  requirit, 
qua  in  re  philosophus  eundem  modum  tenet.  Est  ultimum  de 
virtutibus,  quae  requiruntur  ad  partes  regiminis  in  quocumque 
genere,  sive  sint  subditi  sive  rectores,  sive  principes,  sive  subiecti 
fideles;  quia  sic  requirit  ordo  doctrinae  in  arte  vivendi  et  non 
simul  ac  mixtim  tractare  de  ipsis,  ut  quidam  fecerunt,  qiria  hoc 
est  impedire  intellectum  dicentis  et  est  contra  normam  dicentis  (do- 
centis?)"77).  Ex  ultimis  his  verbis  concludi  potest,  opus  ab  altero 
auctore,    cum   Thomas  ipse  regi  missurus  fuisset  Cypri78),    con- 


76)  Tom.  XVI  p.  244  col.  II. 

77)  Tom.  XVI  p.  291. 

78)  Bernarduc  M.  de  Rubeis  eum,  qui  quaerit,  quis  fuerit  ille  rex  Cypri, 
remittit  ad  Echardum;  „ipsum  consule  egregie  disserentem."  tom.  XVI  p.  500. 
Jourdain  p.  149  nulla  ratione  allata  ab  Echardo  dissentire  videtur.   Sed  Echar- 

fectum  esse  ea  intentione  et  eo  consilio,  ut  in  scholis  quasi  quoddam 
doctrinae  sociaKs  et  politicae  coinpendium  haberetur.  Qua  re,  ut 
plura  de  horum  librorum  argumento  disseramus,  quamvis  magno- 
pere  alliciamur,  tamen  hac  commentatione  mera  Thomae  prae- 
cepta  et  placita  proposituri  et  disputaturi  cetera  praetermittenda 
esse  arbitramur,  et  ad  intentionis  nostrae  sive  provinciae  susceptae 
partem  alteram  sumus  perrecturi. 


IV. 

Quam  rationem  Thomas  inter  disciplinas  sociales  et  cetera 
sciendi  studia  intercedere  docuerit. 

„Scientia  est  assimilatio  intellectus  ad  rem  scitam  per  speciem 
intellegibilem ,  quae  est  similitudo  rei  intellectae1)."  Secundum 
hanc  scientiae  nationem  apparet  scientiam  ipsam  posse  dividi  primo 
secundum  res,  quibus  intellectus  assimiletur,  tum  secundum  modum, 
quo  haec  fiat  assimilatio.  Quoad  autem  utrumque  Thomas  scientiam 
esse  affirmat,  qua  sola  mente  humana  aut  ratione  naturali  haberi 
non  possit.    Itaque  distinguit  „scientiam  per  revelationem  divinitus 


dus  haec.  „Quis  ille  rex  Cypri,  cui  opuculum  hoc  nuncupavit  Thomas,  quaeri 
solet,.  censetque  noster  Stephanus  cle  Lusignano  genealogiae  regum  Cypri 
Gallice  scriptae  fol.  17,  6.,  esse  Hugonem  tertium  e  stirpe  Lusiniana,  principem 
primo  Antiochiae  et  c.  1267  Cypri  regem,  ac  tandem  post  mortem  Conradini 
Neapoli  capite  plexi  circa  1272  Hierosolymorum  regem.  Id  vero  mihi  non 
probatur,  tum  quod  vix  regnum  Cyprium  capessiverat,  cum  ambivit  Hierosoly- 
mitanum,  quod  tamen  ceu  sibi  debitum  contendebat  Maria  princeps  Antiochena, 
quae  tandem  ius  suum  Carolo  Andegavensi,  Siciliae  utriusque  regi  cessit. 
Non  est  autem  verisimile,  s.  Thomam  Carolo  intimum  eius  competitori  librura 
nuncupasse.  Adde  Hugonem  tertium  aetatis  iam  provectae  fuisse,  cum  regnum 
Cyprium  inivit,  cuius  modi  principibus  praecepta  aegre  dantur.  Itaque  Hugoni 
secundo  crediderim  potius  inscriptum  opusculum ;  hic  enim  adolescens  erat 
anno  1266  quattuordecim  circiter  annorum.  In  gratiam  autem  eius  aetatis 
regum  solent  huius  rationis  opera  componi.  Cum  autem  illo  eodem  anno  vel 
sequenti  1267  mortuus  sit  regni  X,  haec  forte  causa  fuit,  cur  Thomas  opus 
inceptum  non  compleverit."  .  .  .  .  De  scr.  ord.  praed.  tom.  I  pag.  337. 
l)    Tom.  I  p.  59  s.  t.  1  q.  14  art.  2,   ad  2. 

datam  et  scientiam  humanitus  inventam2)."  In  utroque  deinde  sciendi 
genere  quaedam  ad  alterum  vel  minime  vel  parum  spectant,  aliae 
inveniuntur  res  utrique  eommunes.  Quam  ob  rem  earundem  rerum 
potest  esse  scientia  divinitus  per  revelationem  data,  et  scientia  altera 
humanitus  inventa,  scientia  naturalis  et  supernaturalis,  scientia  in- 
fusa  et  acquisita.  „Nihil  prohibet  de  eisdem,  de  quibus  philoso- 
phicae  disciplinae  tractant,  secundum  quod  sunt  cognoscibilia  lumine 
naturalis  rationis,  etiam  aliam  scientiam  tractare,  secundum  quod 
cognoscuntur  lumine  divinae  revelationis3)." 

Aliis  de  veritate  huius  primi  Thomistici  fundamenti  disputare 
mittimus;  sed  praeierire  eam  nullo  modo  hac  in  commentatione 
licet.  Neque  alia  Thomae  distinctio  neglegenda  est.  Quaecunque 
enim  scientia  comprehenduntur,  aut  propter  solam  veritatis  con- 
siderationem  et  sciendi  cupiditatem,  aut  ratione  operationis  actio- 
nisque  perspiciuntur  atque  inquiruntur4).  Secundum  hoc  dicitur 
intellectus  humanus  speculativus  et  practicus  sive  operativus ;  uter- 
que  eiusdem  animae  et  potentiae,  diversa  tamen  ratione,  cum  alter 
ordinet  ad  verum,  alter  ad  bonum. 

„Practicus  vero  veritatem  et  ipse  cognoscit,  sicut  et  specula- 
tivus,  sed  veritatem  cognitam  ordinat  ad  opus5)."  Opus  autem  et 
operatio  secundum  Thomam  efficitur  aut  actione  aut  factione.  Fa- 
ctione  enim  constituitur  ordo  in  exterioribus  rebus,  eamque  ob 
causam   consistit  tota  in   artium   et  opificiorem    vi,    quibus  ratio 

2)  Tom.  I  p.  2  q.  1  art.  1  in  corp:  „Necessarium  fuit  ad  humanam 
salutem,  esse  doctrinain  quandam  secundum  revelationem  divinam  praeter 
philosophicas  disciplinas,  quae  ratione  humana  investigantur."  Eadem  sententia 
multis  locis  invenitur. 

3)  Tom.  I  p.  2.   q.  1.  art.  1.   ad.  2. 

4)  Tom.  I  p.  316.  q.  79  art.  11.  in  cqrp.  „Accidit  autem  alicui  appre- 
henso  per  intellectum,  quod  ordinetur  ad  opus,  vel  non  ordinetur.  Secundum 
hoc  autem  differunt  intellectus  speculativus  et  practicus;  nam  intellectus 
speculativus  est,  qui  quod  apprehendit,  non  ordinat  ad  opus,  sed  ad  solam 
veritatis  considerationem ;  practicus  vero  intellectus  dicitur,  qui  hoc,  quod 
apprehendit,  ordinat  ad  opus.  Et  hoc  est,  quod  philosophus  dicit  (in  3.  de 
anima,  text.  49),  quod  speculativus  differt  a  practico  fine;  unde  et  a  fine 
denominatur  uterque;  hic  quidem  speculativus,  ille  vero  practicus  sive 
operativus." 

5)  Tom.  1  p.  317   q.  79   art.  11   ad.  2. 

disponit  oinnia  illa,  quae  veniunt  in  usum  hoininis.  Actione  contra 
operatur  homo  ordinem  in  operationibus  proprie  humanis,  quae 
procedunt  a  voluntate  secundum  ordinem  rationis.  Hae  operationes 
autem  sunt  obiectum  philosophiae  moralis,  si  quidem  loquitur 
Thomas  qua  philosophus,  ut  patet  in  proemio  commentariorum 
ad  libros  Aristotelis  ethicos  scriptorum6).  Si  vero  loquitur  de 
actionibus  humanis  ut  doctor  christianus,  cum  philosophica  actio- 
num  consideratione  conjungit  theologicam,  et  inde  evadit  theo- 
logia  moralis,  qualem  proponit  Thomas  in  secunda  summae  theo- 
logicae  parte7). 

De  philosophia  autem  morali  Thomas  haec  addidit:   „Moralis 
philosophia    in    tres    partes    dividitur.     Quarum    prima  considerat 


6)  Opportunum  esse  videtur,  totam  scientiae  philosophicae  rationem  et 
divisionem  afferri.  Tom.  XXI  p.  1  et  2  in  proemio  ad  comm.  eth. :  „Sapientis 
est  ordinare  ....  Invenitur  autem  duplex  ordo  in  rebus.  Unus  quidem 
partium  alicuius  totius  seu  alicuius  multitudinis  ad  invicem  .  .  .  . ,  alius  est 
ordo  rerum  in  finem.  Et  hic  est  principalior ,  quia  primus.  Ordo  autem 
quadrupliciter  ad  rationem  comparatur.  Est  enim  quidam  ordo,  quem  ratio 
non  facit,  sed  solum  considerat,  sicut  est  ordo  rerum  naturalium.  Alius  autem 
est  ordo,  quem  ratio  considerando  facit  in  proprio  actu,  puta  cum  ordinat 
conceptus  suos  ad  invicem  et  signa  conceptuum ,  quae  sunt  voces  significa- 
tivae.  Tertius  autem  est  ordo,  quem  ratio  considerando  facit  in  operationibus 
voluntatis.  Quartus  autem  est  ordo,  quem  ratio  considerando  facit  in  exte- 
rioribus  rebus,  quarum  ipsa  est  causa,  sicut  in  arca  et  domo.  Et  quia  con- 
sideratio  rationis  per  habitum  perficitur,  secundum  hos  diversos  ordines,  quos 
proprie  ratio  considerat,  sunt  diversae  scientiae.  Nam  ad  philosophiam  natu- 
ralem  pertinet  considerare  ordinem  rerum ,  quem  ratio  humana  considerat, 
sed  non  facit,  ita  quod  sub  naturali  philosophia  comprehendamus  et  meta- 
physicam.  Ordo  autem,  quem  ratio  considerando  facit  in  proprio  actu,  pertinet 
ad  rationalem  philosophiam ,  cuius  est  considerare  ordinem  partium  orationis 
adinvicem  et  ordinem  principiorum  ad  invicem  et  conclusiones.  Ordo  autem 
operationum  voluntariarum  pertinet  ad  moralis  philosophiae  considerationem. 
Ordo  autem,  quem  ratio  considerando  facit  in  rebus  exterioribus  constitutis 
per  rationem  humanam,  pertinet  ad  artes  mechanicas. 

Sic  ergo  moralis  philosophiae ,  circa  quam  versatur,  praesens  intentio, 
proprium  est  considerare  operationes  humanas,  secundum  quod  sunt  ordinatae 
ad  invicem  et  ad  finem.  Dico  autem  operationes  humanas,  quae  procedunt 
a  voluntate  hominis  secundum  ordinem  rationis." 

7)  Tom.  II  et  III  s.  t.  1.  2.  et  2.  2. 

operationes  unius  hoininis,  ordinatas  ad  finem,  quae  vocatur  mo- 
nastica.  Secunda  autem  considerat  operationes  multitudinis  domesti- 
cae,  quae  vocatur  oeconomica.  Tertia  autem  considerat  operationes 
multitudinis  civilis,  quae  vocatur  politica8)."  Ratio  huius  divisionis 
et  causa,  cur  non  ad  eandem  scientiam  pertinere  possint  monastica 
domestica  civilis,  inde  deducitur,  quod  et  unus  homo  et  domestica 
et  civilis  multitudo  habent  actiones,  quae  et  inter  se  et  a  singu- 
lorum  facultatibus  viribusque  tantopere  distant,  ut  uniuscuiusque 
trium,  quas  enumeravimus,  partium  propriae  et  peculiares  invenian- 
tur,  neque  ullo  modo  una  simul  scientia  possint  comprehendi. 
„Hoc  totum,  quod  est  civilis  multitudo  vel  domestica  familia  habet 
solam  unitatem  ordinis,  secundum  quam  non  est  aliquid  simpliciter 
unum.    Et  ideo  pars  ejus  totius  potest  habere  operationem,   quae 

non  est  operatio  totius Habet  nihilo  minus  et  ipsum  totum 

aliquam  operationem,  quae  non  est  propria  alicuius  partium9)." 

Nihil  obstat,  quin  haec  omnia  transferantur  in  theologiam 
moralem,  et  saepius  invenimus,  Thomam  Aquinatem  hac  eadem 
divisione  in  theologia  morali  esse  usum10).  Sed  si  iustis  oculis 
suspicimus,  theologia  moralis,  qualem  quidem  Thomas  debuit  ex- 
ponere,  indiget  quartae  partis,  quam  ad  monasticam,  domesticam, 
civilem  necesse  est  accedere.  Christiana  namque  et  catholica 
doctrina  omnes  etiam  civiles  societates  inter  se  congregantur  in 
„unum  populum  christianum",  in  „unam  ecclesiam  visibilem",  sub 
„uno  summo  principe  ac  pontifice",  „qui  tenet  apicem  utriusque 
potestatis."  Consentaneum  igitur  est,  etiam  hanc  populorum  fide- 
lium  congregationem  esse  quoddam  totum  et  habere  „aliquam 
operationem,  quae  non  est  propria  alicuius  partium",  aequo  modo 
ac  de  domestica  et  civili  multitudine,  a  Thoma  est  expositum.  Et 
hanc,  quam  poscimus,  quartam  partem  catholicae  scientiae  moralis 
sive  theologiae  moralis  iure  fortasse  „ecclesiasticam"  dici  licet.  Mirum 
sane  videtur,  quod,  quantum  nos  scimus,  nemo  doctorum  christia- 
norum  neque  hic  noster  Thomas,  „aquila  theologiae",  hanc  scientiam 
per  se  pertractaverit,  praesertim  cum  longo  medii  aevi  spatio  omnis 


8)  Tom.  XXI  p.  2  in  proemio.  9)  Tom.  XXI  p.  2  ibid. 

10)  Tom.  III  p.  183.  s.  t.  22  q.  47  art.  11  et  aliis  locis. 

fere  Europa  et  totus  paene  orbis  terrarum  et  de  jure  et  de  facto 
secundum  principia  christiana  regerentur.  Et  nihil  nobis  relinquitur, 
quam  in  hac  re  cum  ceteros,  tum  nostrum  Aquinatem  vituperare, 
quod  sine  sufficiente  consideratione  et  temerarie  Aristotelis  et  cuius- 
cunque  non  christiani  praeceptoris  divisionem  scientiae  moralis 
suscipiens  non  ultro  processerit  ad  quartam  partem,  quae  utcunque 
quis  de  veritate  ecclesiae  sentit,  si  ecclesia  talis  intellegitur,  qualem 
Thomas  et  omnes  catholici  doctores  describunt,  sine  ulla  dubitatione 
excoli  debeat  formarique.  Altera  contra  ex  parte  non  deest  Thomae 
aliisque  huius  peccati  excusatio:  nam  revera  est  difficillimum,  primum 
rem  tam  amplum  tamque  magnam  institutionem ,  scil.  ecclesiam 
catholicam  describere,  antequam  tota  et  plena  species  eius  et  forma 
et  potestas  sit  descripturo  ostensa;  quod  quidem  ex  notione  et 
naturae  ecclesiae  catholicae  tunc  demum  cum  quadam  perfectione 
fieri  poterit,  cum  totum  genus  humanum,  si  contigerit  ei,  amplecte- 
tur.  Difficilius  vero  deinde  est,  actionum  huius  totius,  quod  est 
ecclesia,  regulas,  leges,  praecepta,  statuta  conscribere,  quae  for- 
tasse,  cum  propter  casuum,  tum  propter  voluntatum  varietates 
et  „temporum  rationem,"  sunt  sive  innumerabilia,  sive  exploratu 
difficiliora  et  impeditiora.  Id  autem  de  hac  re  quamvis  ardua 
tenendum  censemus,  principia  scientiae  „ecclesiasticae",  id  est 
scientiae,  quae  de  ecclesia  traditur,  non  quae  ab  ecclesia  de  qua- 
libet  causa  proponitur,  a  doctoribus  christianis  separatim  per  se 
debuisse  tractari11).  Ne  quis  vero  dicat,  hanc,  quam  poscimus 
novam  fortasse  scientiae  disciplinam  in  iure  canonico  inesse,  id 
obiicimus,  iure  canonico  non  magis  illi  quartae  moralis  scientiae 


ll)  Pauca  tantum  opera  maiore  cum  utilitate  ad  causas  huius  scientiae, 
quam  vocamus  ,.ecclesiasticam",  adhiberi  posse  videntur,  scil.  „Augustini 
Triumphi  summa  de  potestate  papae",  Romae  1582,  editio  ultima.  Sed  hoc 
opus  magis  versatur  in  positivo  iure  auctoris  temporis.  Melius  vero  ad  rem 
accedit  Camillus  Tarquini  libro  suo :  „Juris  ecclesiastici  publici  institutiones", 
Romae  1868.  Ceterum  decursu  et  eventu  concilii  Vaticani,  a  quo  constitutio 
ecclesiae  dogmatibus  denuo  accuratius  circumscribi  coepta  est  —  id  quod 
Lorenz,  „Deutsche  Gesch.  Einltg."  adhuc  omissum  esse  monuit  —  multi  ca- 
nones  sunt  propositi,  cf.  Martini  Conc.  Vatic.  document.  collectio,  quibus 
istius  modi  scientiam  et  propriam  per  se  disciplinam  maiore  cum  necessitate 
ab  auctoribus  christianis  desideratum  et  perfectum  iri  opinamur. 


48 

parti  satisfieri,  quam  iure  Borussico,  vel  cuiuscunque  singularis 
civitatis  respondeatur  scientiae  politicae  generali.  Ceterum  non 
negamus  ipso  iure  canonico  contineri  multa,  quae  summa  cum 
utilitate  ad  scientiam  „ecclesiasticam"  adhiberi  possint;  eodem 
modo  historia  ecclesiae  permulta  ad  eam  conferre  nobis  videtur, 
aeque  ac  historia  profana  in  scientia  politica  non  debet  neglegi. 
Neque  etiam  theologiam  dogmaticam  esse  hanc  scientiam  a  nobis 
postulatam  concedimus,  quantumvis  quae  in  ea  tradantur  ad  illam 
pertineant;  dogmatica  enim  theologia  ad  „ecclesiasticain"  scientiam 
eandem  rationem  habere  nobis  videtur,  quam  logica  vel  psychologia 
ad  politicam.  Quae  fundamenta  quaedam  et  modum  concludendi 
ostendunt,  regimen  autem  ipsum  ecclesiasticum  vel  civile,  iuris 
ecclesiastici  vel  civilis  philosophicas  sive  theologicas  rationes,  con- 
gregationis  ecclesiasticae  et  societatis  civilis  partes,  fines,  operationes, 
instituta  non  describunt. 

Quodsi  „aquilae  theologiae"  non  possumus  non  obiicere  omissio- 
nem  eam,  tamen  res  nonnullas,  quae  ad  scieutiam  ecclesiasticam 
pertinent,  attigit  ita,  ut  alia  in  ipsa  theologia  dogmatica,  alia  in 
scientia  morali  monastica  traderet.  Plura  de  hac  re  et  singula 
postea  suo  loco  disserentur.  Ita  Thomas  Aquinas,  cum  ecclesiasti- 
cam  scientiam  necessariam  esse  neque  sentiret  neque  statueret, 
politicam  scientiae  moralis  partem  unus  prae  ceteris  medii  aevi 
doctoribus  pro  literarum  condicione  valde  coluit  et  aluit,  id  quod 
iam  declarant  Aquinatis  merita  de  politicis  Aristotelis  libris  supra 
commemorata  et  cetera  scripta  proposita.  Praeclarae  vero,  quas 
non  exspectaveris  fortasse  a  doctore  medii  aevi,  qui  idem  est  cele- 
berrimus  inter  ecclesiasticos ,  dici  potuisse,  sunt  eius  de  civitate 
et  politicis  studiis  sententiae:  „Cum  autem  ratio  humana  disponere 
habeat  non  solum  de  his,  quae  in  usum  hominum  veniunt,  sed 
etiam  de  ipsis  hominibus,  qui  ratione  reguntur,  in  utrisque  pro- 
cedit  ex  simplicibus  ad  compositum  .  .  .  in  ipsis  autem  hominibus, 
. . . .,  cum  multos  homines  ordinat  in  unam  quandam  communitatem. 
Quarum  quidem  communitatum  cum  diversi  sint  gradus  et  ordines, 
ultima  est  communitas  civitatis  ordinata  ad  per  se  sufficientia(m) 
vitae  humanae.  Unde  inter  omnes  communitates  humanas  ipsa  est 
perfectissima.    Et  quia  ea,   quae  in  usum  hominis  veniunt,  ordi- 

nantur  ad  hominem,  sicut  ad  finem,  qui  est  principalior  his,  quae 
sunt  ad  finem,  ideo  necesse  est,  quod  hoc  totum,  quod  est  civitas 
sit  principalius  omnibus  totis,  quae  ratione  humana  cognosci  et 
constitui  possunt12)." 

Ex  hac  civitatis,  paene  diximus,  laudatione  Thomas  deducit 
deinde  politicae  scientiae  neeessitatem,  genus,  dignitatem,  modum 
ordinemque:  „Ex  his  igitur  .  .  .  quattuor  accipere  possumus.  Primo 
quidem  necessitatem  huius  scientiae.  Omnium  enim,  quae  ratione 
cognosci  possunt,  necesse  est  aliquam  doctrinam  tradi  ad  perfectio- 
nem  humanae  sapientiae,  quae  philosophia  vocatur.  Cum  igitur 
hoc  totum,  quod  est  civitas,  sit  cuidam  rationis  iudicio  subiectum, 
necesse  fuit  ad  complementum  philosophiae  de  civitate  doctrinam 
tradere,  quae  politica  nominatur,  id  est  civilis  scientia." 

„Secundo  possumus  accipere  genus  huius  scientiae.  Cum  enim 
scientiae  practicae  a  speculativis  distinguantur  in  hoc,  quod  specu- 
lativae  ordinantur  solum  ad  scientiam  veritatis,  practicae  vero  ad 
opus,  necesse  est  hanc  scientiam  sub  practica  philosophia  contineri, 
cum  civitas  sit  quoddam  totum,  cuius  humana  ratio  non  solum  est 
cognoscitiva,  sed  etiam  operativa.  Rursumque  cum  ratio  quaedam 
operetur  per  modum  factionis  operatione  in  exteriorem  materiam 
transeunte,  quod  proprie  ad  artes  pertinet,  quae  mechanicae  vo- 
cantur,  utpote  fabrilis  et  navifactiva  et  similes,  quaedam  vero  ope- 
retur  per  modum  actionis  operatione  manente  in  eo,  qui  operatur, 
sicut  est  consiliari,  eligere,  velle  et  huius  modi,  quae  ad  moralem 
scientiam  pertinent,  manifestum  est  politicam  scientiam,  quae  de 
hominum  considerat  ordinatione,  non  contineri  sub  factivis  scientiis, 
quae  sunt  artes  mechanicae,  sed  sub  activis,  quae  sunt  scientiae 
morales." 

„Tertio  possumus  accipere  dignitatem  et  ordinem  politicae  ad 
omnes  alias  scientias  practicas.  Est  enim  civitas  principalissimum 
eorum,  quae  humana  ratione  constitui  possunt.  Nam  ad  ipsum 
omnes  communitates  humanae  referuntur  ....  Si  igitur  principalior 
scientia  est,  quae  est  de  nobiliore  et  perfectiore,  necesse  est  poli- 
ticam  inter  omnes  scientias  practicas  esse  principaliorem  et  archi- 


12)  Tom.  XXI  p.  366  in  poeinio  ad  politicos  libros  Aristotelis. 

tectonieam  omnium  aliarum,  utpote  considerans  (tem!)  ultimum  et 
perfectum  bonum  in  rebus  humanis." 

„Quarto  ex  praedictis  accipere  possumus  modum  et  ordinem 
huiusmodi  scientiae.  Sicut  enim  scientiae  speculativae,  quae  de  ali- 
quo  toto  considerant,  ex  consideratione  partium  et  principiorum 
notitiam  de  toto  perficiunt  passiones  et  operationes  totius  mani- 
festando,  sic  et  haec  scientia  principia  et  partes  .civitatis  consi- 
derans  de  ipsa  notitiam  tradit  partes  et  passiones  et  operationes 
eius  manifestans.  Et  quia  practica  est,  manifestat  insuper,  quo- 
modo  singula  perfici  possunt,  quod  est  necessarium  in  omni  scientia 
practica13)." 

His  Thomae  verbis  arbitramur  magis  recenti  satisfieri  sen- 
tentiae,  qua  revera  civitas  una  et  summa  et  praestantissima  com- 
munitas  hominum  reputatur.  Sed  si  eadem  sententia  a  Thoma  in 
theologiae  moralis  parte  monastica  adhibetur,  doctorem  angelicum 
sibi  non  congruentem  deprehendimus,  quod  hoc  modo  non  senserit 
declarari  a  se  ipso  aut  aclmitti  saltem  politicam  scientiam  ab  omni 
theologia  immunem  et  liberam  tantopere,  ut  si  illa  vera  sint,  chri- 
stiana  et  catholica  politica  ad  ea  non  possit  referri  aut  conformari. 
Quid  enim,  si  Thomas  illis  verbis  solam  rationem  inducit  „consti- 
tuentem  civitates",  si  appellat  scientiam  politicam  „inter  omnes 
scientias  practicas  principaliorem  et  architectonicam  omnium  alia- 
rum,  utpote  considerantem  ultimum  et  perfectum  bonum  in  rebus 
humanis?"  Cur  non  transtulit  aut  intulit  in  hanc  laudem  politicae 
a  theologia  immunis,  quae  est  nostris  temporibus,  aliam  suam 
sententiam,  sicut  theologum  decuit,  qua:  „Ad  gubernationem  autem, 
inquit,  vitae  propriae  et  aliorum  non  solum  requiritur  cognitio 
eorum,  quae  naturaliter  sciri  possunt,  sed  etiam  cognitio  eofum,  quae 
naturalem  cognitionem  excedunt,  eo  quod  vita  hominis  ordinatur 
ad  quendam  finem  supernaturalem,  sicut  nobis  ad  gubernationem 
vitae  nostrae  necessarium  est  cognoscere,  quae  fidei  sunt14)."  Quae 
si  secum  reputasset  Thomas  et  more  suo  explicasset  de  industria 
et  cum  diligentia,   qua  de  aliis  minoribus  saepe  rebus  disputavit, 


13)  Tom.  XXI  p.  366  et  367  in  proemio  commentariorum  ad  politicos  Ari- 
stotelis  libros. 

14)  Tom.  I  p.  377  s.  t.  1.  9.  94  art.  3.  in  corp. 

eduxisset  et  evolvisset  etiam  apertis  verbis  notionem  et  rationem 
christianae  et  catholicae  scientiae  politicae.  Sed  eodem  modo,  quo 
„ecclesiasticam  scientiam",  quam  ostendimus,  per  se  consistere  et 
separatam  tradi  necesse  esse  non  ostendit,  ita  nusquam  exposuit, 
quantum  notio  et  ratio  christianae  politicae  ab  Aristotelis  et  cete- 
rorum,  qui  non  sunt  christiani  et  catholici  viri  politiei,  differret 
discreparetque. 

Quamobrem  aliquis  credere  possit,  Aquinatem,  cum  solius  po- 
liticae  non  christianae  rationem,  necessitatem ,  dignitatem  apertis 
verbis  exposuerit,  et  ipsam  christianam  politicam  non  tradere.  Sed 
hac  in  re  illi  accidit,  id  quod  multis,  ut  opinionum  suarum  usum, 
cum  necessitas  contraria  instat,  neglegant.  Nam  in  proemio  opu- 
sculi  „de  regimine  principum",  quod  „in  usum  Delphini",  ut  ita  dica- 
mus,  conscripsit,  praeter  rationem,  id  est  „philosophorum  dogmata" 
et  „exempla  laudatorum  principum"  etiam  „scripturae  divinae  aucto- 
ritatem"  praefatur  a  se  adhibitum  iri,  unde  sumat  regulas  et  prae- 
cepta15).  Quin  immo  in  hoc  opusculo  philosophorum  et  doctorum 
christianorum  atque  locorum  ex  sacra  scriptura  petitorum  facit  per- 
multam  mentionem,  aliorum  contra  non  christianorum  rarissime 
laudat  opera.  Ipsum  Aristotelem,  quem  philosophum  prae  ceteris 
honorat,  quater  tantum  in  toto  libro  primo,  quae  est  maior  pars 
genuinarum  Thomae  de  politica  reliquiarum,  commemorari  invenimus. 

Thomas  igitur  Aquinas,  ut  finem  huic  de  scientia  sociali  parti 
formali  imponamus,  et  ea,  quae  diximus,  recapitulemus,  de  chri- 
stianorum  consuetudine,  convictu,  congregatione  hierarchia  minus 
recordatus  et  nimis  ethnicam  Aristotelis  philosophiam  socialem  se- 
cutus  neque   „ecclesiasticam,"   quam  vocavimus,    scientiam    coluit 


l5)  Tom.  XVI  p.  225  opusc.  16  in  epistola  introductoria:  „Cogitanti  mihi 
quid  offerrem  regiae  celsitudini  dignum,  meaeque  professioni  congruum  et 
officio,  id  occurrit  potissime  offerendum,  ut  regi  librum  conscriberem  de  regno, 
in  quo  et  regni  originem  et,  quae  ad  regis  officium  pertinent,  secundum 
scripturae  divinae  auctoritatem ,  philosophorum  dogmata  et  exempla  lauda- 
torum  principum  diligenter  depromerem  iuxta  ingenii  proprii  facultatem,  prin- 
cipium,  progressum  consummationem  operis  ex  illius  exspectans  auxilio,  qui 
est  rex  regum  et  dominus  dominantium,  per  quem  reges  regnant,  deus  magnus 
dominus  et  rex  magnus  super  omnes  deos." 

4* 


52 

satis  qnasi  disciplinam  ab  aliis  distinctam,  et  politicam  expressis 
quidem  verbis  retulit  ad  philosophiam  et  rationem  lc),  cum  in  rebus 
ipsis  tractandis  christianae  et  catholicae  scientiae  politicae  satis- 
faceret. 

De  oeconomica  sive  domestica  scientiae  moralis  parte  Thomas 
nihil  scripsit  disctinctum  ab  aliis  quaestionibus,  et  omnia  eiusmodi 
inter  ea,  quae  de  ecclesia  et  de  civitate  disputavit,  icioneo  loco 
possunt  disseri. 


V. 

De  fine  humanae  societatis. 

Totius  de  hominum  sociali  convictu  ac  commercio  doctrinae 
fundamenta  et  radices  inveniuntur  in  ceteris  theologiae  et  philo- 
sophiae  partibus,  ad  quas,  qui  penitus  voluerit  illam  percipere,  re- 
deat,  necesse  erit.  Sed  et  quia  longum  est,  omnia  de  deo,  de 
mundo,  de  providentia,  de  animo  humano  a  Thoma  dicta  pro- 
mere,  et  in  universum  nota  vel  ex  aliorum  operibus  posse  cognosci 
arbitramur,  ea  tantum  hic  afferenda  censemus,  quae  propius  ad 
materiam  institutam  pertinere  videantur. 

Primum  autem  cuiuscunque  de  humanarum  societatum  regi- 
mine  agentis  est  considerare,  quis  finis  homini  sit  petendus  sive 
ipsa  natura  sive  alio  iubente.  Nam:  „Oportet  eundem  finem  esse 
multitudinis  humanae,  qui  est  unius  hominis"  l).  Quam  rem  quo- 
modo  Thomas  absolverit,  quamvis  nemini  omnino  ignotum  sit, 
ideo  tamen  accuratius  quodam  modo  explicari  necesse  esse  vide- 
tur,   quod  in  hac  materia  doctoris   angelici  summa  docendi  prae- 


16  Ceteruin  haec  accusatio  non  est  prorsus  nova.  Parisiensis  enim  uni- 
versitatis  doctores  idem  aliis  in  rebus  conquesti  arguunt  Thoraain,  quod  nimis 
sequatur  philosophiam  gentilium;  cf.  Werner,  der  h.  Thomas  I  p.  871.  —  Eius- 
dem  generis  et  originis  illa  vituperatio  est,  quam  Luther  adversus  Silvestrem 
Prieriatem  adhibuit:  „Sed  sisto,  nescio  enim  an  Thomistica  theologia  hanc 
theologiam  unquam  senserit;  Paulina  est  enim,  non  Peripatetica."  Cf.  Loscher  II 
p.  396. 

l)  Tom.  XVI  p.  237  opusc,  16  c.  14. 

stantia  et  theologica  perfectio  cernitur,  quam  ostendere  eo  magis 
ad  integrura  de  Thoma  iudicium  praebendum  opportunum  esse 
videtur,  quod  ceteras  Thomae  ad  hanc  commentationem  res  per- 
tinentes  non  undique  sufficienti  ratione  aut  satis  diligenti  cura 
expositas  esse  apparebit. 

Duae  igitur  exstant  sententiae  generales,  quibus  theologi  et 
philosophi  deum  creatorem  et  creaturas,  totum  hunc  mundum  in- 
tellegi  aestimarique  volunt.  Altera,  quae  dicitur  organica,  tota 
consistit  in  eo,  ut  omnia2)  propter  fines  quosdam  et  omnium  re- 
rum  singularum  singulos  fines  et  inter  se  referri  et  ad  unum  ulti- 
mum  finem  deferri  doceatur.  Quae  sententia  iam  a  philosophis 
non  christianis  proposita,  defensa,  disputata,  cum  christianae 
doctrinae  subsit  quasi  radix,  sedes,  moderatrix,  ab  omnibus  docto- 
ribus  christianorum,  philosophis  theologis,  accipitur,  traditur,  robo- 
ratur.  Altera  contra  opinio,  quae  omnia  ex  necessitate  quadam 
materiae  agi  omnemque  causam  finalem  a  rebus  penitus  subtra- 
hendam  statuit,  ab  illis  ut  falsa  periculosaque  reiicitur.  Qua  ex 
parte  igitur  Thomas  Aquinas  steterit,  non  ambigitur;  in  summis 
enim  et  commentariis,  ut  „mechanicam"  de  universo  sententiam  re- 
felleret3),  defenderet  „organicam"  ipsosque  fines  declararet,  multam 
operam  dedit4). 

Atque  auctor  noster  de  fine  hominis  agens,  cum  multum  Ari- 
stotelis  verbis  utatur,  tamen  longe  alium  hominis  finem  statuit, 
quam  ille,  quocl  ad  eum  explorandum  diiigentissime  adhibet  chri- 
stianae  fidei  libros  sacros  et  praeter  hos  christianos  philosophos, 
Augustinum,  Boetium  aliosque  consulit.    Deus  igitur  creator,  cum 

2)  Feuguerai  p.  35  non  vere  docet  Thoinae  sententiam,  dicens:  „il  cora- 
mence  par  etablir  que  rhomme  agit  toujours  dans  un  but,  que  c'est  la  le 
propre  de  toute  nature  raisonnable  et  quil  n'y  a  d'actes  humains,  a  propre- 
ment  parler,  que  ceux  qui  ont  un  but."  Nam  Thomas  expressis  verbis  de- 
clarat  contrariam  sententiam,  tom.  JI  p.  2  s.  t.  1.  2  q.  1  a.  2:  Utrum  agere 
propter  finem  sit  proprium  rationalis  naturae;  cf.  tom.  V  p.  160  contra  gent. 
1.  II  cap.  3:  „Quod  omne  agens  agit  propter  fraem." 

3)  Tom.  V  p.  161,  verba  caput  II  concludentia :  „Per  hoc  autem  exclu- 
ditur  antiquorum  naturalium  error,  qui  ponebant  omnia  fieri  ex  necessitate 
materiae,  causam  finalem  a  rebus  penitus  subtrahentes." 

4)  Tom.  V  lib.  III  c.  16-24,  p.  170-176. 

superfluam  bonitatem  et  iufinitum  amorem  etiam  aliis  rebus  et 
spiritibus  vellet  declarare  et  impertire5),  eunclem  hominis  fiuem 
instituit. 

Consideratur  autem  finis  et  a  parte  hominis  finem  appetentis 
et  a  parte  ipsius  finis  appetendi.  Thomas  in  utramque  partem 
magna  cum  diligentia  et  accuratione  disputat.  Finis,  si  conside- 
ratur  ex  parte  tendentis,  est  studium  et  appetitio  et  adeptio6) 
summae  perfectionis,  si  consicleratur  ex  parte  finis  appetendi,  in- 
tellegitur  ipsa  res,  qua  perfectio  tendentis  adimpletur.  In  naturis 
porro  intellegentibus,  quae  ratione  et  arbitrio  praeditae,  quo  ten- 
dant  vel  pervenire  debeant,  memores  sunt,  vel  certe  fieri  possunt 
sibi  consciae,  perfectio  haec  finalis  evadit  felicitas,  sive,  quo  verbo 
Thomas  semper  fere  utitur,  beatitudo7).  Hoc  igitur  modo  finis 
humani  causa  ita  vergit,  ut,  in  quibus  hominis  beatitudo  con- 
sistat,  sit  investigandum.  Perfectionem  igitur  cuiuscunque  rei 
Thomas,  cum  Aristotelem  secutus  in  illa  actione,  quae  eius  esset 
propria,  posuerit8),  humanae  actionis  proprium  rationis  usu,  in- 
tellectus  vi,  voluntatis  arbitriique  libertate9)  contineri  censet.    Ex 


5)  Tom.  I  p.  183  s.  t.  1.  q.  44  art.  4  in  corp. 

6)  Tom.  II  s.  t.  1.  2  q.  2  a.  8  in  c.  „Finis  diipliciter  dicitur,  scil.  cuius  et 
quo,  id  est  ipsa  res,  in  qua  ratio  boni  invenitur,  et  usus,  sive  adeptio  illius 
rei."    Thomas  affert  Aristotelis  auctoritatem,  sed  falso  loco  adhibito. 

7)  Beatitudo  et  beatitas  a  Cicerone  ita  censentur:  „Utrumque  omnino 
durum,  sed  usu  nobis  mollienda  verba  sunt,"  de  nat.  deor.  1,  34,  95.  Quae 
verba  post  tredecim  saecula  satis  mollita  fuerant,  praesertim  autem  ideo  sunt 
idonea  magis  reddita,  quod  notio  beatitudinis,  qualem  habet  Thomas,  subtilior 
et  ab  hac  vita  ubique  fere  seiungitur.  Hoc  simul  loco  liceat  monere,  propter 
illam  Latinae  linguae  egestatem,  quam  ipso  Cicero  incusat  (cf.  disp.  Tusc.  sae- 
pius),  nos  coactos  esse,  ut  saepius  voces  adhibeamus,  quae  cum  non  sint  con- 
formatae  ad  Ciceronis  et  aliorum  aureae,  quae  dicitur,  aetatis  scriptorum  aucto- 
ritatem,  tamen  christianam  Thomae  sententiam  optime  continent  et  exprimuut. 
Earum  praeterea  usus  necessarius  erit  propter  brevitatem  et  commoditatem 
et  concinnitatem  locutionis.  Quid  enim,  si  supernaturalis  vocem  semper  ita 
exponere  vellemus,  „id  quod  naturam  excedit"?  etc. 

8)  Tom.  V  p.  177  c.  g.  III  c.  25.  „Propria  operatio  cuius  libet  rei  est 
finis  eius."  ibid.  p.  253  c.  113:  „Omnis  res  propter  suam  operationem  esse 
videtur;  operatio  enim  est  ultima  rei  perfectio." 

9)  Tom.  II  p.  1  et  tom.  V. 

eis  autem,  voluntate,  id  est  vi  appetitiva  etiam  alias  creaturas 
ducente,  quare  voluntatem  in  tantum  dici  posse  humanam  con- 
cludit,  quantum  ratio  regat  et  moderetur,  potior  et  praestantior 
humanaeque  beatitudinis  proprius  locus  invenitur  in  ratione  et 
intellectu.  In  hac  denuo  actione  duplex  est  adhibenda  ratio,  scil. 
operationis  practicae  et  speculationis  mere  contemplativae.  Intel- 
lectus  enim  cum  dicatur  practicus,  si  potius  ea,  quae  cognoscuntur, 
diriguntur  ad  operationes,  speculativus  contra,  si  solam  veritatis 
considerationem  intendit,  speculationem  operatione  actioneque  multo 
praestantiorem  esse  cum  Aristotele  docet  Thomas  Aquinas.  In 
speculatione  igitur  et  consideratione  veritatis  intellectae  consistit 
„adeptio"  beatudinis  humanae,  si  perlustratur  a  parte  hominis 
ipsius  appetentis.  Intellectus  speculativus  est  sedes,  focus,  sinus, 
quasi  instrumentum  ultimae  felicitatis10). 

Rem  vero,  quam  consecutus  adipiscitur  homo  beatudinem,  ut 
inveniat,  Thomas  maxime  ex  Boetii  libro  „de  consolatione"  varias 
hominum  philosophorum  et  non  philosophantium  opiniones  profert, 
ac  in  theologi  et  philosophi  modum  inquirit11).  Unde  colligit  illam 
ultimam  hominis  felicitatem  positam  esse  neque  in  divitiis,  neque 
in  voluptate,  neque  in  honoribus,  neque  in  fama  aut  gloria  aut 
alia  laude  hominum,  neque  vero  in  aliquo  extero  aut  corporis 
bono;  neque  etiam  illam  consistere  in  possessione  virtutum  mo- 
ralium12),  quae  quidem  ipsae,  si  adhibeantur,  ad  aliud  bonum 
adipiscendum  referantur,  et  magis  in  actu  voluntatis  consistant, 
in  qua  nec  solam,  nec  potiorem,  nec  propriam  felicitatis  ultimae 
sedem  inesse  satis  demonstravit.  Neque  vero  etiam,  ut  ad  ipsum 
intellectum  accedatur,  contemplatione  aut  speculatione  „scientia- 
rum  practicarum  et  speculativarum",  id  quod  voluit  Aristotelis, 
contineri  concedit  beatitudinem  perfectam I3) ;  qua  in  re  maxime 
Aristotelis  et  Thomae  cernitur  differentia,   quod  ille  in  summa  et 


l0)  Haec  omnia  insunt  optime  in  tom.  II  s.  t.  1.  2  q.  1  et  q.  3. 
»)  Tom.  II  s.  t.  q.  2  a.  1—8.    Boetii  verba  adhibet  Thomas  in  articulis 
huius  quaestionis  I,  III,  IV  et  VI  affirmaturus  et  probaturus. 

12)  Tom.  V   c.  g.  lib»  III  c.  34:   „Quod  ultima  horninis  felicitas  non  con- 
sistat  in  actibus  virtutum  moralium." 

13)  Tom.  II  q.  3  a.  6  p.  16. 

praestantissima  naturalis  intellectus  actione,  id  est  in  contempla- 
tione  scientiarum  speculativarum  omnem  beatudinem  consistere  vult, 
hic  contra  superaddit  aliud  quiddam  superius,  praeclarius  ad  natura- 
lem  cognitionem,  quod  neque  ille  Aristoteles  neque  ipse  Thomas  ne- 
que  alius  quisquam,  quamvis  religioni  devotus  aut  ingenii  prae- 
ditus  sagacitate,  naturali  ratione  cognoscere  aut  tradere  potest, 
quod  certum  et  verum  esse,  et  ab  homine  capi  posse  sola  divinae 
scripturae  auctoritate  demonstratur  et  affirmatur14).  Haec  autem 
summa  felicitatis  cumulatio,  summa  humanae  appetitionis  adim- 
pletio,  optimumque  omnium,  si  quae  alia  sunt,  bonorum,  nihil 
aliud  est,  quam  ipsius  dei  optimi  maximi  cognitio  et  visio15). 

Quae  Thomas  cum  secundum  sacros  libros  et  doctores  chri- 
stianos  inprimis  Augustinum  et  Boetium  fusius  latiusque  expo- 
suerit,  colligitur  ad  beatudinem  hominis  undique  perfectam  et 
absolutam  a  parte  hominis  finem  ultimum  appetentis  summam  et 
optimam  intellectus  facultatem  et  aetionem,  a  parte  autem  rei 
appetitae  ipsum  summum  omnium  rerum  principium  et  optimum 
et  ultimum  finem  concurrere  et  coalescere. 

Cognitio  rursus  dei  absoluti,  quae  fit  intellectu,  ipsa  multifa- 
riam  dividitur.  „Est  enim",  inquit  Thomas,  „quaedam  communis 
et  confusa  dei  cognitio,  quae  quasi  omnibus  hominibus  adest,  sive 
hoc  sit  per  hoc,  quod  deum  esse  sit  per  se  notum,  sicut  alia  de- 
monstrationis  principia,  sive,  quod  magis  verum  videtur,  quia  na- 
turali  ratione  statim  homo  in  aliquam  dei  cognitionem  pervenire 
potest"16).  „Rursus  est  quaedam  alia  dei  cognitio,  altior  quam 
praemissa,  quae  de  deo  per  demonstrationem  habetur,  per  quam 
magis  ad  propriam  ipsius  cognitionem  acceditur,  cum  demonstra- 
tione  removeantur  ab  eo  multa,   per  quorum  remotiongm  ab  aliis 


u)  Tom.  XXI;  in  comment.  ad  ethicorum  librum  X  exponit  Thomas  Ari- 
stotelis  de  felieitate  doctrinam.  In  summa  theologica  inde  ducit  obiectiones 
contra  christianam  suam  sententiam5  positoque  dogmate  fidei  eas  ad  fidem 
reconciliat  tom.  I  q.  3  a.  6  obc.  1. 

15)  Auctoritate  utitur  Thomas  Jeremiae  IX,  4  et  I.  Joann.  III,  2  tom.  II 
p.  17.  „In  hoc  glorietur,  qui  gloriatur,  scire  et  nosse  me."  art.  8:  „Cum  ap- 
paruerit,  similes  erimus  ei,  et  videbimus  eum,  sicuti  est," 

i6)  Tom.  V  p.  184  c.  g.  III,  c.  38, 


discretus  intellegitur" 17).  „Est  autem  et  alia  dei  cognitio,  quan- 
turu  ad  aliquid  superior  cognitione  praedicta,  qua  scil.  deus  ab 
omnibus  per  fidem  cognoscitur,  quae  quidem,  quantum  ad  hoc 
cognitionem,  quae  de  deo  per  demonstrationem  habetur,  excedit, 
quia  quaedam  de  deo  per  fidem  cognoscimus,  ad  quae  propter  sui 
eminentiam  ratio  demonstrans  pervenire  non  potest"18).  „In  cogni- 
tione  autem  fidei  invenitur  operatio  intellectus  imperfectissima, 
quantum  ad  id,   quod   est  ex   parte  intellectus,   quamvis  maxima 

perfectio  inveniatur  ex  parte  obiecti intellectus  enim  assentit 

per  fidem  his,  quae  sibi  proponuntur,  quia  vult,  non  autem  ex 
ipsa  veritatis  evidentia  tractus"  19). 

Ultima  vero  et  summa  dei  cognitione,  id  est  „visione  dei  per 
essentiam",  qua  divinum  numen  ipsum  „facie  ad  faciem"20)  in- 
spicitur  et  comprehenditur,  vere  perficitur  et  absolvitur  summa 
hominis  beatitudo  et  ultima  eius  felicitas21).  Quam  hac  in  terra 
degente  ab  homine  non  posse  haberi  cum  sit  perspicuum,  in  alium 
post  mortem  hominis  statum  necesse  est  proferri,  quem  Thomas 
„gloriae  in  patria  statum"  appellat.  Tali  autem  doctrina,  si  recte 
intellegatur  et  adhibeatur,  hominem  adduci  ad  uberes  rerum  su- 
pernaturalium  fontes,  ad  mirabilium  partes  remitti,  ad  metam  di- 
rigi  remotam  illam  quidem,  sed  eo  speciosiorem  et  omnes  alias 
res  optabiles  superantem,  liquet. 

Quae  cum  ita  sint,  fortasse  quis  doctorem  angelicum  res  huius 
vitae  nimis  angelorum  instar  aestimare  possit  suspicari.  In  quocl 
periculum  omnes  fere  doctores  christiani  labi  videntur,  ita  ut  prae- 
dicantes  illam  aeternam  felicitatem  verbis,  literis,  doctrina  saepius, 
rarius  disciplina,  exemplis,  factis  vitae  huius  bona,  divitias,  — 
non  est,  cur  praetereamus  —  voluptates,  conversationem  et  so- 
cietates  hominum,  ut  res  familiares  et  forenses,  postponant,  quas 


17)  Ibid.  p.  185,  c.  39.  ™)  Ibid.  p.  186;  c.  40. 

19)  Ibid.  c.  40  in  arg.  2  et  3. 

20)  Ibid.  p.  198,  c.  51  „Quomodo  deus  per  essentiam  videatur.  In  argu- 
mento  provocat  S.  Pauli  verba  1.  Cor.  13,  12  „Videmus  nunc  per  speculum 
in  aenigmate,  tunc  autem  facie  ad  faciem." 

21)  Saepissime  in  liac  felicitatis  summae  doctrina  versatur,  optime  autem 
et  diutissime  tom.  V  p.  184-206.  lib.  III  c.  38—68. 


58 

minus  ad  beatudinem  perfectam  eonferre  arbitrentur.  Cuius  rei 
testis  verus  ex  Thomae  saeculo  est  Innocentius  III  pontifex  ille 
summus  et  clarissimus,  qui  etsi  librum  confecerat  „de  contemptu 
mundi",  ipse  tamen  orbis  regendi  spiritualia  et  paene  etiam  sae- 
cularia  gubernacula  subiit.  Thomas  contra  Aquinas,  etsi  summo 
loco  natus  et  regibus  imperatoribusque  affinitate  coniunctus,  ipse 
omnia  terrena  saluti  aeternae  quaerendae  postponens  humilitatem 
monasticae  vitae  elegerat  et  monachus,  theologus,  asceta,  sanctus 
omnia  ad  illam  deferebat  et  remittebat22),  attamen  huius  vitae 
bona,  nec  solum  illa,  quae  in  eruditione  animae,  sed  illa  quoque, 
quae  in  corporis  bona  condicione  ceterisque  rebus  exterioribus 
ponuntur,  multum  ad  beatitudinem  „imperfectam,  quae  in  hac  vita 
haberi  possit",  valere  declaravit,  sive  ut  „praeambula  vel  prae- 
paratoria",  sive  ut  „perficientia",  sive  ut  „adiuvantia  extrinse- 
cus"  sive  ut  concomitantia"23).  Eam  ob  causam  multam  artem 
dialecticam  magnumque  studium  in  id  consumpsit,  ut  rectum  et 
verum  huius  vitae  bonorum  faceret  ordinem  gradusque  recte  dispo- 
neret.  Atque  ad  ipsam  summam  illam  et  „supernaturalem"  feli- 
citatem  homo  in  hac  iam  vita,  cum  in  meditatione  et  contempla- 
tione  divinarum  rerum  speciali  dei  gratia  constitutus  „per  raptum" 
feratur,  per  aliquod  tempus  mystice  potest  attingere 24).  Deinde 
beate  in  terra  vivendi  ratio  potissima  et  optima  invenitur  in  spe- 
culatione  et  consideratione  scientiarum,  tum  in  vita  activa,  id  est 
in  possessione  et  usu  virtutum  moralium  et  in  operatione  bono- 
rum  operum,  ad  quae  denique  requiritur  societas  amicorum,  a 
quibus  homo  incitetur  et  iuvetur,  et  communitas  hominum,  quibus 
bene  faciat25).    Postremo  autem  et  ad  contemplationem   divinarum 


22)  De  Thomae  gente  vide  Werner  Bd.  I  p.  1  — 4.  Duos  deviginti  iam 
annos  nato  ab  Innocentio  IV  a.  1244  munus  abbatis  monasterii  Casinensis 
oblatum,  deinde  ab  Urbano  IV  summae  dignitates  ecclesiasticae  et  ipsa  sedes 
archiepiscopalis  Neapolitana  ultro  propositae,  sed  ab  illo  sunt  repudiatae. 

23)  Tom  II  p.  18,  1.  2.  q.  4  a.  1. 

24)  Tom.  III.  S.  T.  2.  2.  q.  180  p.  602:  „Utrum  vita  contemplativa  secun- 
dum  statum  huius  vitae  possit  pertingere  ad  visionem  divinae  essentiae?" 
Ipse  Thomas  hac  summa  in  terra  felicitate,  quae  est  „per  raptum"  saepius 
delectatus  est.    Cf.  Werner  I,  p.  847. 

25)  De  vita  activa  et  contemplativa  vide  tom.  III  p.  598—611. 

reruin  et  ad  speculationem  scientiae  et  ad  virtutes  bonis  operibus 
adhibendas  requiruntur  corporis  bona  valetudo,  atque  ad  exteriorem 
victum  et  operationem  res  necessariae26), 

In  cultu  igitur  et  veneratione  dei,  in  contemplatione  divina- 
rura,  in  cognitione  humanarum  rerum,  in  activa  virtutem  vita,  in 
societate  amicorum,  in  commercio  hominum,  in  commodis  denique 
valetudinis  et  sufficientis  ad  opera  et  vitam  copiae  Thomas  beate 
in  hac  terra  vivendi  causas  ponit  et  condiciones. 

Hoc  ordine  bonorum  animi,  corporis  aliorumque  constituto,  Tho- 
mam  non  in  id  periculum  incidisse  cognoscimus,  quo  nostrae  aetatis 
theologi  et  philosophi  ecclesiae  catholicae  interdum  fortasse  defe- 
runtur,  uti  duplicem  hominis  finem  in  eandem  accipiant  sententiam 
illi  quidem,  qua  Thomas,  verba  contra  eiusmodi  adhibeant,  quibus 
illis,  qui  supernaturalem  christianum  finem  non  appetunt  vel  non  ad- 
mittunt,  non  satis  occurritur.  Adeo  minus  vero  doctor  angelicus  huic 
de  fine  hominis  tradendi  modo  convenit,  ut  nusquam  duos  fines  inter 
se  separatos  esse  dicat,  omnia  ad  unum  illum  ultimum  referat, 
nec  ratione  perfectae  beatitudinis  neglecta  minorem  et  imperfectam 
huius  vitae  felicitatem  haberi  posse  contendat. 

Neganti  vero,  hanc  felicitatis  doctrinam  ad  politicam  propius 
accedere,  concedimus,  si  de  recenti  res  politicas  tractandi  ratione 
agitur;  ad  Thomae  autem  doctrinam,  quae  dicta  sunt,  adduci  de- 
buisse,  si  librum  de  regimine  principum  inspexerit,  facile  unus 
quisque  sibi  persuadebit27).  Maximi  vero  momenti  et,  quae  nostrae 
de  politicis  et  socialibus  Thomae  praeceptis  commentationi  deesse 
non  debeant,  sunt  illa  placita,  quippe  quibus  doceatur,  in  ultimi, 
quem  demonstravimus,  finis  aeternaeque  post  mortem  salutis  ra- 
tione  sola  ecclesiae  super  civitates  dominationis  radicem  inesse28). 
Et  cum  communis  fere  recentium  ante  concilium  Vaticanum  theo- 
logorum  catholicorum  sententia  sit,  ecclesiam  et  civitatem  utram- 
que  per  se  exsistere  neque   ab  altera  dependere,  iam  concipitur, 


26)  Hic  bonorum  ordo  saepius  invenitur,   optime  tom.  II,   q.  1— 4  col- 
legitur. 

27)  Tom.  XVI.  opusc.  16  de  reg.  princ.  lib.  I  c.  8  p.  231:  depraemio  regis 
disserens  breviter  totam  de  beatitudine  doctrinam  affert. 

28)  Ibid.  p.  236  et  237  lib.  I  c.  14  et  15. 

illam  cle  fine  doctrinae  differentiam  non  mere  esse  philosophicam 
aut  theologicam  rixam,  sed  ex  hac  origine  deduci  omnes  ecclesiae 
Romanae  pontificiaeque  sedis  vindicias29). 


VI. 

De  condicione  naturae  humanae. 

(Justitia  originalis,  peccatum,  reparatio.) 

Et  quoniam  illi,  qui  aliquam  rem  regendam  susceperit,  ejus 
rei  condicionis  specialis  ratio  propriique  status  diligentissima  cura 
est  habenda,  quae  in  Thomae  operibus,  cum  de  fine  ipso  iam  sit 
actum,  de  hominis  ad  eum  finem  adducendi  et  tendentis  indole 
facultatibusque  reperiantur,  indagari  oportet.  Illa  eo  minus  dubi- 
tamus  promere,  etiam  quae  Thomas  ut  theologus  statuit,  quod  post 
longum  tempus  et  a  viris  evangelicis,  qui  idem  vocantur  scho- 
lastici,  et  ab  ipso  Pufendorfio  in  literis  et  controversiis  politicis 
haec  contra  illos,  quorum  auctorem  Philippum  Melanchthonem  esse 
putabat,  sunt  disputata1). 

Atque  negari  non  potest,  de  ultima  hominis  felicitate  et  de 
imperfecta,  quae  hac  in  vita  iam  haberi  potest,  quo  sublimiora  -et 
praestantiora  Thomisticae  fidei  edantur  dogmata,  eo  magis  de  prae- 
senti  humanae  naturae  condicione  et  fortuna  affligentia,  depri- 
mentia,  molesta,  odiosa  videri.  Etenim  homo  finem  illum,  cum 
naturam  excedat,  nec  naturali  sua  vi  nec  superioribus  spiritibus 
adiuvantibus  potest  adipisci,  sed  solo  et  ipso  deo  directe  et  im- 
mediate  interveuiente  atque  agente  consequitur2).  Haec  -autem  dei 
actio,   si  rei  summa   consideratur  theologice,   in  eo  consistit,  uti 


20)  Cf.  quaralibet  bullam  pontificiam  vel  constitutionem ,  exempli  gratia 
epistolam  encyclicam  de  die  VIII  Dec.  1864. 

x)  Vide  Pufendorfii  specilegium  controversiarum  circa  ius  naturae,  prae- 
cipue  cap.  II. 

2)  Tom.  II  p.  23  ss.  s.  t.  1.  2.  q.  5  de  adeptione  beatitudinis  art.  VI. 
Utrum  homo  consequatur  beatudinem  per  actionem  alicuius  superioris  crea- 
turae:    „Homo  beatus  fit  solo  deo  agente." 

hominis  intellectum,  qui  naturali  per  se  suo  lumine  est  praeditus, 
„in  patria  coelesti",  ad  sui  „visionem  per  essentiam"  aptum  dis- 
ponat  „lumine  gloriae"3)  infuso.  Quod  ut  recipere  valeat,  alio 
iam  modo  supernaturali  homo  debet  esse  praeparatus  et  institutus, 
id  est,  debet  esse  in  habitu  „supernaturali  gratiae  sanctificantis  et 
iustificantis"4).  Hanc  autem  gratiam  sanctificantem  et  gratum  facien- 
tem  primo  homini,  qui  a  prima  origine  ad  eam  recipiendam  fuerat 
institutus,  ut  dei  in  se  haberet  non  solum  vestigium  et  imaginem,  qua 
naturalem  dei  similitudinem  per  conformitatem  „mentis  et  virtutis 
innatae"  redderet5),  sed  super  hanc  acciperet  gratiae  conformita- 
tem,  deus  creator  statim  creationis  actu  sive  paulo  post  donavit6). 
Imago  igitur  dei  in  homine  naturalis,  quam  exponi  planius  ple- 
niusque  declarari  necesse  est,  consistit  in  omnibus  naturae  ipsius 
facultatibus  integris  inviolatisque,  in  intellectu  acri,  claro,  distin- 
guente,  perfecto:  „Primus  homo  sic  institutus  est  a  deo,  ut  ha- 
beret  omnium  scientiam,  in  quibus  homo  natus  est  instrui;  et 
haec  sunt  omnia  illa,  quae  virtualiter  exsistunt  in  primis  princi- 
piis  per  se  notis,  quaecumque  scil.  naturaliter  homines  cognoscere 
possunt"7);  in  voluntate  bona,  recta,  iusta,  animo  ne  minime  qui- 
dem  repugnante.     Omnes  hominis   in  hac  prima  aetate  appetitus 


3)  Tom.  V  c.  g.  lib.  III  c.  53  p.  199.  Quod  intellectus  creatus  aliqua  in- 
fluentia  luminis  indiget  ad  hoc  ut  decem  per  essentiam  videat. 

4)  Tom.  II  p.  432.  q.  109.  art.  5.  „Utrum  homo  possit  mereri  vitam  aeter- 
nam  sine  gratia"  et  p.  456  q.  114  art.  2. 

5)  Tom.  I  p.  373  q.  93  art.  5:  „In  homine  invenitur  dei  similitudo  per 
modnm  imaginis  secundum  mentem,  sed  secundum  alias  partes  eius  per  mo- 
dum  vestigii"  p.  396  art.  4  imaginem  dei  in  homine  tripertitam  ita  exponit: 
„Unde  imago  dei  tripliciter  potest  considerari  in  homine:  uno  quidem  modo, 
secundum  quod  habet  homo  aptitudinem  naturalem  ad  intellegendum  et  aman- 
dum  deum,  et  haec  aptitudo  consistit  in  ipsa  natura  mentis  .  .  .  alio  modo, 
secundum  quod  homo  actu  vel  habitu  deum  cognoscit  et  amat,  sed  tamen 
imperfecte;  et  haec  est  imago  per  conformitatem  gratiae;  tertio  modo,  secun- 
dum  quod  homo  deum  actu  cognoscit  et  amat  perfecte,  et  sic  attenditur 
imago  secundum  similitudinem  gloriae  ....  Prima  ergo  imago  invenitur  in 
omnibus  hominibus,  secunda  in  iustis  tantum,  tertia  vero  solum  in  beatis." 

6)  Thomas  favet  sententiae,  qua  „pura  naturalia"  sine  gratia  numquam 
fuisse  dicunt  doctores,  p.  378,  q.  95.  art.  1. 

7)  Ibid.  p.  377,  art.  III. 

facile,  sicut  haec  ipsa  deo,  ita  rationi  erant  subiecti,  ita  ut  nulla 
carnis  et  spiritus,  corporis  et  animi,  sensuum  et  rationis  adesset 
repugnatio8).  Quae  imago  dei  in  homine  secundum  conformitatem 
ipsius  naturae  data  est  et  ordinata  respectu  alterius  supernatu- 
ralis  imaginis  recipiendae,  quippe  qua  demum  superaddita,  altior 
et  perfectior  evaderet,  ita  ut  gratia  dei  sanctificante  indutus  or- 
natusque  hac  iustitia  originali  satis  dignus  esset,  qui  ad  „dei  vi- 
sionem  per  essentiam",  ad  „imaginem  gloriae",  pervenire  posset. 
Atque  in  ea  primus  homo,  sicuti  omnem  naturalem  scientiam  ha- 
buit  simul  cum  naturali  imagine,  ita  etiam  supernaturalium  rerum 
tenuit  notitiam  „per  species  infusas"9).  Et  ut  tandem  ad  cogni- 
tionem  et  contemplationem  divinarum  et  naturalium  rerum  acce- 
deret  virtutum  aliarum  occasio,  fieretque  facultas  scientiae  tra- 
dendae  aliis  beneque  faciendi,  —  in  his  enim  cernebamus  finem 
minorem  hominis,  —  eum  sociabilem  et  socialem,  societatem  in 
ipsa  eius  natura  recondens,  instituit10).  Postremo  vero  deus,  ne 
exteriora  bona  deessent,  locum  iucundissimum,  saluberrimum,  uber- 
rimum  paravit11),  ubi  homo  habitaret,  operaretur,  seque  donis  na- 
turalis  et  supernaturalis  imaginis  praestaret  dignum. 

Liberi  arbitrii  namque  et  libertatis,  quae  est  propria  eadem 
hominis  facultas12),  spectandae  ne  abesset  meritum,  quo  revera 
omnibus  illis  naturae  gratiaeque  donis  se  respondere  ostenderet, 
erat  relinquenda  occasio.  Quare  deus  homini  proposuit  condicio- 
nem,  utrum  celebre  illud  praeceptum  observaret  necne,  quo  deus: 


8)  Ibid.  p.  379  et  380,  q.  95  art.  2  et  3. 

9)  Tom.  I  p.  375  q.  34  art.  1.  „Cognoscebat  deum  quadam  altiore  cogni- 
tione,  quam  nos  nunc  cognoscimus.  Et  sic  quodammodo  eius  cognitio  media 
erat  inter  cognitionem  praesentis  status  et  cognitionem  patriae,  qua  deus  per 
essentiam  videtur."  Cf.  art.  3:  „De  his  supernaturalibus  tantam  cognitionem 
primus  homo  accepit,  quanta  erat  necessaria  ad  gubernationem  vitae  huma- 
nae  secundum  statura  illum." 

10)  Tom.  I  p.  384,  q.  96  art.  4.  Utrum  homo  in  statu  innocentiae  homini 
dominabatur.  „Homines  in  statu  innocentiae  socialiter  vixissent."  Cf.  q.  92 
art.  1.  ad  2.  „Defuisset  enim  bonum  ordinis  in  humana  multitudine,  si  qui- 
dem  per  alios  sapientiores  gubernati  non  fuissent." 

11)  Tom.  I  p.  392  ss.  „cie  loco  producti  hominis,  qui  est  paradisus." 

12)  Tom.  I  p.  325  q.  84  de  libero  arbitrio. 

„Ex  omni",  inquit,  „ligno  paradisi  comede;  de  ligno  autem  scien 
tiae  boni  et  mali  ne  comedas"  I3).  Quo  periculo  cum  homo  non 
esset  probatus,  magna  inde  series  humani  nunc  generis  deducitur 
malorum,  apparetque  et  perfectam  et  imperfectam  beatitudinem, 
quam  e  Thomae  operibus  collegimus,  contingi  multo  esse  diffici- 
lius,  quam  ante  peccatum.  Imaginem  enim  dei  supernaturalem 
sanctitatis  illius  et  originalis  iustitiae,  qua  ad  „visionem  dei  per 
essentiam"  „lumine  gloriae"  superaddito  fuerat  dispositus,  prae- 
ceptum  illud  transgressus  amisit  homo  primus,  et  quanto  maiore 
antea  animae  puritate  ac  pulchritudine  deo  placuerat,  quo  prae- 
stantiore  antea  floruerat  scientia  divinarum  et  humanarum  rerum, 
quo  meliore  ordine  omnium  facultatum  atque  appetituum  usus 
fuerat,  eo  magis  nunc  iram  et  offensionem  dei  creatoris  meri- 
tus  peccato  commisso  displicet,  ita  ut  omni  „lumine  gratiae"  de- 
stitutus,  solo  munitus  naturae  suae  vi  eaque  minuta,  debilitata, 
deficiente,  repraesentet  deteriorem,  depravatam,  deformem  dei  ima- 
ginem.  „Bonum  naturae  humanae  potest  tripliciter  dici:  primo 
ipsa  principia  naturae,  ex  quibus  ipsa  natura  constituitur  et  pro- 
prietates  ex  his  causatae,  sicut  potentiae  animae  et  alia  huius- 
modi.     Secundo,  quia  homo  a  natura  habet  inclinationem  ad  vir- 

tutem ipsa   autem  inclinatio  ad  virtutem  est  quoddam  bo- 

num  naturae.  Tertio  modo  potest  dici  bonum  naturae  donum 
originalis  iustitiae,  quod  fuit  in  primo  homine  collatum  toti  hu- 
manae  naturae.  Primum  igitur  bonum  naturae  nec  tollitur  nec 
diminuitur  per  peccatum.  Tertium  vero  bonum  totaliter  est  ab- 
latum  per  peccatum  primi  parentis.  Sed  medium  bonum  naturae, 
scil.  ipsa  naturalis  inclinatio  ad  virtutem,  diminuitur  per  pec- 
catum" 14). 

Neque  enim  haec  dei  imago  per  „naturae  conformitatem"  re- 
mansit  in  homine  integra  aut  inviolata,  immo  intellectus  debilitatus 
et  obscuratus,  voluntas  perversa  et  depravata:  homo  in  peccatum 
lapsus  his  quatuor  laborat  vulneribus  naturae,  ignorantia  atque 
infirmitate,  malitia  ac  concupiscientia.     „Sunt  autem  quattuor  po- 


l3)  Genesis  II,  16  et  17. 

u)  Tom.  II  p.  209  q.  85  art.  1.  utrum  peccatum  diminuat  bonum  naturae. 

tentiae  animae,  quae  possunt  esse  subiecta  virtutum  ....  scil. 
ratio,  in  qua  est  prudentia,  voluntas,  in  qua  est  iustitia,  irascibilis, 
in  qua  est  fortitudo,  concupiscibilis,  in  qua  est  temperantia.  In 
quantum  ergo  ratio  destituitur  suo  ordine  ad  verum,  est  vulnus 
ignorantiae;  in  quantum  vero  voluntas  destituitur  ordine  ad  bonum, 
est  vulnus  malitiae;  in  quantum  vero  irascibilis  destituitur  suo 
ordine  ad  arduum,  est  vulnus  infirmitatis;  in  quantum  vero  con- 
cupiscentia  destituitur  ordine  ad  delectabile  moderatum  ratione, 
est  vulnus  concupiscentiae.  Sic  igitur  ista  quattuor  sunt  vulnera 
inflicta  toti  humanae  naturae  ex  peccato  primi  parentis15)."  Sicut 
ratio  et  intellectus  antea  scientia  naturali  et  supernaturali  vigens 
voluntasque  deo  obediens  corporis  appetitiones  omnes  tenuit 
subiectas,  ita  post  defectionem  ariimae  a  creatore  per  inobedientiam 
factam,  ipsa  rursus  dominio  et  corporis  et  naturae  ceterae  facili 
destituta  est.  Denique,  natura  hominis  rationalis  et  libera  non 
penitus  illa  quidem  ex  peccato  commisso  destructa  sive  perdita 
sive  sublata,  in  talem  vero  statum  corruptum,  violatum,  sau- 
ciatum  delata  et  delapsa  est,  ut  nullo  modo  possit  beate  vivere 
homo,  etiam  si  non  consideratur  beatitudinis  perfectae  ratio. 
„Subtractio  autem  originalis  iustitiae  habet  rationem  poenae,  sicut 
etiam  subtractio  gratiae.  Unde  etiam  mors  et  omnes  defectus  cor- 
porales  consequentes  sunt  quaedam  poenae  originalis  peccati".10) 
Quod  quam  vere  ex  Thomae  sententia  dictum  sit,  optime  cernitur 
ex  illa  quaestione,  qua  de  poenis  primorum  agit  parentum17): 
Mortis  metu  memoriaque  angitur,  stimulis  conscientiae  agitatur, 
confusione  et  carnis  concupiscentia  conficitur  homo,  cui  specialis 
poena  „anxietas"  laboris,  sterilitas  terrae,  alia  impedimenta  multa 
imponuntur,  quae  munus  illius  necessaria  vitae  procurandf  reddant 
difficilius.     Mulieri    imputatur    propria   poena    dominatio    viri    et 


15)  Ibid.  p.  311  a.  III. 

16)  Ibid.  p.  312  art.  V.  Ex  hoc  loco  consequitur,  etiam  a  Thoma  origi- 
nalem  iustitiam  et  gratiam  separatas  esse  notione;  Mohler  Symboiik  p.  31 
contrarium  opprobrium  obiicere  videtur  Thomae. 

17)  Tom.  III  p.  553.  S.  T.  2.  2.  q,  164  de  poenis  peccati  primi  hominis; 
a.  1.  utrum  mors  sit  poenae  peccati  primorum  parentum ;  art.  2.  utrum  con- 
venienter  particulares  poenae  primorum  parrentum  determinentur  in  scriptura. 


65 

partus  aerunmae  adauctae.  Quae  vindicta  uti  statim  post  pecca- 
tum  de  homine  sumeretur,  statim  e  loco  voluptatis  in  terram 
spinis  et  tribulis  scatentem  et  inhabitabilem  fere  eiectus  est  homo. 
Et  inde  omnium  in  hac  terra  nascentium  hominum  condicio  miser- 
rima,  aegritudines  et  tristitiae  plurimae,  morbi  et  labores  difficil- 
limi  gignuntur. 

Neque  tamen  maximam  et  gravissimam  poenam  deus  creator 
homini  delapso  imposuit.  Quem  cum  statim  ita  punire  posset, 
ut  nurnquam  imaginis  supernaturalis  reparandae  aut  summae  „in 
visione  dei  per  essentiam"  felicitatis  consequendae  occasionem  re- 
linqueret,  —  sicuti  angelis  illis  praevaricatis  accidit,  —  tamen 
iustitiae  ulciscentis  loco  usus  denuo  clementia  ac  venia,  non  omni 
ex  parte  dereliquit  tantamque  denuo  in  eum  adhibuit  bonitatem 
et  benignitatem,  ut  ipse  delicti  commissi  piaculum  praestaret,  cum 
filius  dei  de  coelo  in  terram  missus  et  humilis  obediensque  factus 
usque  ad  mortem  crucis  e  pernicie  genus  humanum  repararet, 
deique  in  amicitiam  ex  inimicitia,  quam  contraxerat,  restitueret. 
Quo  in  salutis  novae  munere  ita  institutum  est,  ut  imago  dei 
supernaturalis  restitueretur,  de  ceteris  autem  vulneribus  ex  peccato 
naturae  humanae  inflictis  et  de  reliqua  condicionis  miseria  nihil 
mutaretur,.  nisi  ut  remedia  vulnerum  aliquo  modo  in  hac  vita 
sananclorum  mstituerentur  sacramenta  Christi,  et  fortunae  adversae 
minuendae  sublevandaeque  facultas  vitae  sanctitas  ostenderetur. 
Ex  remediorum  autem  usu  et  ratione,  qua  nova  doctrinae  Christi 
praecepta  et  res  divinitus  ad  salvandos  singulos  totumque  genus 
humanum  institutas  observaturus  sit  homo,  denuo  dependet,  utrum 
supernaturalis  illa  imago  permaneat  in  homine,  quin  etiam  utrum 
redeat  (scil.  sacramento  baptismi),  et  homo  ad  ultimum  finem  duc- 
tus  in  patria  coelesti  ad  lumen  naturae  suae  numquam  penitus 
amissum  et  ad  „lumen  gratiae"  per  redemptorem  restitutum 
redintegratumque  et,  quae  est  summa  res  vitae  christianae,  prae- 
servatum,  custoditum,  auctum  virtutibus  meritisque,  etiam  „gloriae 
lumen"  accipere  mereatur.  Namque  etiam  post  redemptionem 
homo,  quia  liber  creatus  est,  necessitate  naturae  sui  iuris  per- 
manet,  et  uti  libertatis  spectandae  fiat  facultas,  novo  in  discrimine 
constituitur ;  immo   in   multis   versatur  periculis,   quibus  probatus 

spectatusque  ultimam  beatitudinem  eonsequatur.  In  universum 
autem  de  toto  hominis  lapsi  post  redemptionem  statu  animadver- 
titur,  humanam  nunc  condicionem  esse  magis  irnpeditam,molestiorem, 
graviorem,  difficiliorem,  cum  si  facultas  beatitudinis  aeternae  con- 
sequendae  consideretur,  tum  si  ratio  humanae  in  hac  vita  fortunae 
habeatur18). 


VII. 

De  virtutibus, 


Quoniam  autem  post  ipsam  redemptionem  ex  doctrina  christiana 
hominem  in  novo  periculo  ac  discrimine  constitutum  facit  Thomas 
Aquinas,  duplicem  iterum  ad  felicitatem  praeparationis  modum 
oportet  observari,  qui  quidem  ex  parte  hominis  ad  finem  ultimum 
tendentis  virtutum,  ex  parte  dei  ad  eum  ducentis  legum  ordo 
denominatur.  De  virtute  igitur  primum,  etsi  non  totam  Thomae 
doctrinam  hic  explicabimus,  peculiaria  tamen  eiusmodi  placita, 
quae  ad  societates  hominum  proxime  accedunt,  non  esse  negle- 
genda  patet,  si  quis  Thomae  doctrinam  in  hac  commentatione 
proponendam    voluerit    penitus  percipere1). 

Ac  „virtus  est  bona  qualitas  mentis,  qua  recte  vivitur,  qua 
nullus  male  utitur,  quam  deus  sine  nobis  in  nobis  operatur." 
Cuius  definitionis,  quam  Augustinus  de  theologicis  virtutibus  edidit, 
ultima  parte,  „quam  deus  in  nobis  sine  nobis  operatur",  rescissa 
et  relicta,  omnem  virtutem  convenienter  describi  ponit  Aquinas. 
„Causa  autem    efficiens    virtutis   infusae,   de  qua   definitio   datur, 


ls)  Apparet,  Thomam  ut  theologum  in  redemptionis  causa  saepissime  et 
maxime  immorari  inque  ea  maxime  excellere.  Nos  autem  plura  promere  ne- 
que  ad  nostram  intentionem  conducit,  neque  opus  est. 

*)  Cf.  Abhandlg.  der  Berliner  Academie  der  Wissenschaften  1846,  p.  341 
bis  354:  „Ueber  die  Eintheilung  der  Tugenden  bei  Thomas  v.  Aquin."  v.  Aug. 
Neander.  Eadera  commentatio  legitur  in  ;,Wissenschaftl.  Abhandl.  Neanders," 
herausgeg.  von  Jacobi  1851 ;  non  multum  laudabilem  eam  esse  iam  Baur  re- 
censuit. 

deus  est,  propter  quod  dicitur,  quam  deus  in  nobis  sine  nobis 
operatur.  Quae  quidem  particula  si  auferatur,  reliquum  defini- 
tionis  erit  commune  omnibus  virtutibus  et  acquisitis  et  infusis2)". 
Virtutes  autem,  ut  respondeant  hominis  supernaturali  et  naturali 
dei  imagini,  dividit  primum  in  theologicas  illas,  sive  infusas,  fidem 
scil.  et  spem  et  charitatem,  quas  „deus  in  nobis  sine  nobis  opera- 
tur",  sive  quae  homini  „infunduntur",  sive  „quae  sola  divina  reve- 
latione  in  scriptura  traduntur3)."  Secundum  autem  similitudinem 
naturalis  in  hoinine  imaginis  dei,  ex  condicione  naturae  ad  per- 
fectionem  erudiendae  inveniuntur  virtutes  intellectuales ,  quibus 
„intellectus  speculativus  perficitur  ad  considerandum  verum" :  in- 
tellectus  ipse,  qui  est  „habitus  principiorum  perficiens  intellectum 
ad  considerandum  eorum  quae  sunt  per  se  vera  et  nota";  sapientia 
„quae  considerat  altissimas  causas  et  iudicat  et  ordinat  de  om- 
nibus,  quia  iudicium  perfectum  et  universale  haberi  non  potest, 
nisi  per  resolutionem  ad  primas  causas;"  scientia,  quae  perficit 
rationem  „ad  id,  quod  est  ultimum  in  hoc  vel  in  illo  genere 
cognoscibilium4)." 

Deinde  virtutes  sunt  positae  in  more  hominis,  „secundum  quod 
mos  significat  quandam  inclinationem  naturalem,  vel  quasi  naturalem 
ad  aliquid  agendum5)."  Hae  autem  morales  virtutes,  quae  con- 
sistunt  in  perfectione  intellectus  practici  et  voluntatis,  ex  Aristotelis 
doctrina  enumerantur  omnino  undecim6),  sed  Ambrosio  auctore  ad 

2)  Tom.  II  p.  190  q.  55  a  4.    „Utrum  virtus  convenienter  definiatur?" 

3)  Ibid.  p.  215  q.  62  art.  1.  „Utrum  sint  aliquae  virtutes  theologicae"  ?  art.  2 
„utrum  virtutes  theologicae  distinguantur  ab  intellectualibus  et  moralibus." 
art  3  „utrum  convenienter  fides,  spes  et  charjtas  ponantur  virtutes  theolo- 
gicae?" 

4)  Ib.  p.  195  ss.  q.  57  de  dinstinctione  virtutum  intellectualium ,  art.  3. 
„Utrum  sint  tantum  tres  habitus  inteliectuales  speculativi  scil.  sapientia,  scientia 
et  intellectus?" 

5)  Ibid.  p.  200  q.  58  art.  1. 

6)  Ibid.  p.  210  q.  60  art.  5.  „Sic  igitur  patet,  quod  secundum  Aristotelem 
sunt  decem  virtutes  morales  circa  passiones,  scil.  fortitudo,  temperantia,  libe- 
ralitas,  magnificentia,  magnanimitas,  philotimia,  mansuetudo,  amicitia,  veritas 
et  eutrapelia,  et  distinguuntur  secundum  diversas  materias  vel  secundum  di- 
versas  passiones,  vel  secundum  diversa  obiecta.  Si  igitur  addatur  iustitia, 
quae  est  circa  operationes,  erunt  omnes  undecim." 

5* 

ijuattuor  reducuntur,  quae  cardinales  vocantur:  sunt  autem  tem- 
perantia  et  iustitia  et  prudentia  et  fortitudo7).  Et  quoniam  mora- 
lium  virtutum  alteras  „eirca  passiones",  alteras  „circa  operationes" 
versari  posuit  Thomas,  prope  ad  rem  socialem,  quam  intendimus, 
accedit.  Quamquam  enim  omnis  virtus  moralis  habet  aliquas 
operationes  bonas,  „quarum  est  productiva",  tamen,  cum  aliae 
proxime  et  maxime  animos  bonos  voluntatesque  honestas  reddant, 
et  solum  considerentur  „secundum  commensurationem  ad  operan- 
tem " ,  et  comparetur  quoque  „  operatio  ad  virtutem  moralem, 
sicut  materia,  circa  quam  est",  oportet  „alias  esse  virtutes  mo- 
rales  eirca  operationes  et  alias  circa  passiones8)."  Virtutum 
autem,  quae  circa  operationes  sicut  propriam  materiam  sunt, 
Thomas  affert  exempla  religionem,  „per  quam  redditur  debitum 
deo",  et  pietatem,  „per  quam  redditur  debitum  parentibus 
vel  patriae",  et  gratiam,  „per  quam  redditur  debitum  benefac- 
toribus"  et  sic  de  aliis,  tum  summa  diligentia  virtutem  iustitiae 
exponit,  in  cuius  „quadam  generali  ratione,  quae  attenditur  secun- 
dum  debitum  ad  alterum,  ceterae  circa  operationes  virtutes  con- 
veniunt9)."  Et  propter  hoc  „iustitia  et  partes  eius  sunt  circa 
operationes  sicut  circa  propriam  materiam",  immo  „semper  est  ad 
alterum10)",  „et  bonum  et  malum  in  eius  operationibus  attenditur 
secundum  se  ipsas,  qualitercunque  homo  afficiatur  ad  eas,  in  quan- 
tum  scil.  bonum  in  eis  et  malum  accipitur  secundum  rationem 
commensurationis  ad  alterum11)." 

Justitiae  porro  virtutem  Thomas  Aquinas  Aristotelem  iterum 
secutus,  —  id  quod  eum  saepius  de  iustitia,  quam  de  aliis  rebus 
solitum  esse  iam  Prantl12)  animadvertit  —  inter  alias  virtutes  non 
solum  morales  peculiari  modo  eminere,  cum  inter  cardinates,  quae 
dicuntur  referret,  sed  etiam  ex  his  ipsis  praecipuam  esse  declaravit 
cum  verbisi3),tum  etiam  arte  et  ratione  alterius,membri  summae  theo- 


7)  Ibid.  p.  211  q.  61  de  virtutibus  cardinalibus. 

«)  Ibid.  p.  207  q.  60  art.  2.  9)  Ibid.  p.  208  art.  3. 

,0)  Tom.  III  p.  214  s.  t.  q.  58  art.  2:  utrum  iustitia  semper  sit  ad  alterurn. 

11)  Tom.  II  q.  60  art.  2. 

12)  Bluntschli's  Staatsworterbuch,  9.  Bd.  p.  256. 

13)  Tom.  III  p.  220  q.  58  a.  12:    Utrum  iustitia  praeemineat  inter  omnes 
virtutes  morales. 

logicae  partis  secundae  exponendi,  ubi  centum  octoginta  novem  quae- 
stionum,  quibus  de  omni  morali  speciali  agit,  sexaginta  quattuor  tri- 
buit  iustitiae14).  Ex  iustitiae  autem  doctrina  id  maxime  huc  ad  rem 
socialem  spectat,  quod  Thomas  eam  bipartitam  tradit,  particularem 
et  generalem.  Cum  enim  ordinet  iustitia  modum  ac  rationem 
vivendi  in  societate  humana,  prior  exsistit  ordo  „ad  alium  singu- 
lariter  consideratum",  et  de  hoc  est  „iustitia  particularis".  cuius 
55materia  specialis  sunt  ea,  quae  pertinent  ad  communicationem 
vitae",  „prout  scil.  secundum  exteriores  operationes  unus  homo 
alteri  eoordinatur15)." 

Particularis  haec  iustitia,  quae  dicitur,  denuo  dividitur  a 
Thoma  in  distributivam  et  commutativam ;  commutativa  dirigit 
„ordinem  unius  privatae  personae  ad  aliam",  et  55consistit  in  his, 
quae  mutuo  fiunt  inter  duas  personas  ad  invicem".  Hanc  commu- 
tativam  ab  uno  quoque  patet  posse  haberi;  distributivam  contra 
posuit  Thomas  rectricem  ordinis  55totius  communitatis  ad  singulas 
personas",  quippe  quae  dispertiatur  bona  communia  „secundum 
proportionalitatem";  eius  actum  solum  pertinere  ad  praesidentem 
communibus  bonis,  attamen  etiam  in  subditis  esse,  quibus  dis- 
pertiatur,  „in  quantum  scil.  sunt  contenti  iusta  distributione16)". 

Praeter  has,  quas  commemoravimus  iustitiae  species,  aliam 
distinguit  Thomas,  quam  vocat  55generalem  sive  legaiem".  Eius  notio 
et  definitio  iraprimis  hoc  loco  premenda  esse  videtur,  quippe  qua 
bene  percepta  probeque  intellecta  multae  res,  quae  ab  hodierna 
de  societate,  praesertim  de  republica  doctrina  abhorreant,  a  Thoma 
autem  Aristotele  auctore  proponantur,  possint  explicari  et  intellegi. 
550mnes17)",  inquit  Thomas,  55qui  sub  communitate  aliqua  conti- 
nentur,    comparautur   ad   communitatem    sicut   partes    ad    totum; 

14j  Tom.  III  p.  213—426,  q.  58-  q.  122.  Ex  his  iam  apparet,  omnia  ho- 
minis  in  alterum  officia  et  vitia  ratione  iustitiae  his  quaestionibus  tractari. 

,5)  Ibid.  p.  217  q.  58  art.  7:  „Utrum  sit  aliqua  iustitia  particularis  praeter 
iustitiam  generalem";  art.  8:  „Utrum  iustitia  particularis  habeat  materiam  spe- 
cialem". 

16)  Tom.  III  p.  227  ss.  q.  61  art.  1 :  „Utrum  convenienter  ponantur  duae 
species  iustitiae,  scil.  commutativa  et  distributiva." 

17)  Ibid.  p.  216. 

pars  autem  id,  quod  est,  totius  est;  unde  et  quodlibet  bonura  partis 
est  ordinabile   in  bonum  totius.    Secundum  hoc  ergo  bonum  cuius- 
libet  virtutis  sive  ordinantis  aliquem  hominem  ad  se  ipsum,   sive 
ordinantis  ipsum  ad  alias  aliquas  personas  singulares  est  referibile 
ad  bonum   commune,   ad  quod  ordinat  iustitia.    Et  secundum  hoc 
actus  omnium  virtutum  possuntad  iustitiam  pertinere,  secundum  quod 
ordinat  hominem  ad  bonum  commune.    Et  quantum  ad  hoc  iustitia 
dicitur  virtus  generalis;  et  quia  ad  legem  pertinet,  ordinare  in  bonum 
commune  .  .  .  .,   inde   est,    quod  talis  iustitia  praedicto  modo  ge- 
neralis   dicitur   iustitia  legalis,   quia  scil.  per  eam  homo   concor- 
dat  legi   ordinanti   actus   omnium   virtutum  in  bonum  commune". 
Ne   quis  vero   istam   generalem    iustitiam    sive  legalem   confundat 
cum   distributiva,  Thomas  addit,   „quia  per  eam  homo   concordat 
legi   ordinanti   actus  omnium  virtutum  in  bonum  commune",   qui- 
bus  verbis  declarat,   non  solum  principem  posse  eam  habere,  sed 
unumquemque    hominera,    si    actiones    suas    ordinet    ad    bonum 
coraraune;  expressis  vero  verbis  hanc  dubitationem,  quae  intercedat 
de  similitudine  iustitiae  distributivae  et  legalis,   tollit,  cum  dicat: 
„Ad  iustitiam  legalem  pertinet  ordinare  ea,  quae  sunt  privatarura 
personarum  in  bonum  commune;   sed  ordinare  e  contrario  bonum 
comraune  ad  particulares  personas  per  distributionera  est  iustitiae 
particularis18)".     Hanc    autem    iustitiam    generalem    sive    legalem 
invenimus  esse  fontem  et  originem  uberem,   unde  doctrinae,  con- 
stantiae,    disciplinae  lege    specieve    illa    de    societatibus   humanis 
praecepta  deducantur,  quibus  libertas  conscientiae,  cultus,  literarum, 
doctrinae,   scholae,   sermonis,   alia  vetantur.    Nam   si  omnium  vir- 
tutum  actus  ad  bonum  commune  sunt  referendi  et  ordinandi,   im- 
primis  theologicarum   actus,    qui    consistunt  in  professioire  verae 
fidei  cultuque  dei   secundum  unum  et   verum  ritum  parando,   at- 
que  omnia,   quae  ad   ea  praeparant   animos  hominum,   sicut  tra- 
dendi,    docendi,    discehdi   modus   et   materia,    iure   ab  illis,    qui 
reipublicae  curam  summam  gerunt,  praecipiuntur,  quae  autem  re- 
pugnant,  iure  meritoque  vetantur. 

Sed   et  aliam  virtutem  cardinalem,    prudentiam19)  scilicet, 

l8)  Tom.  III  p  223  q.  61  art.  1  ad  4. 

i°)  Tom.  III  p.  179—210  agitur  de  prudentia,  q.  47—57, 

necesse  est  adducainus  ad  Thoinae  Aquinatis  de  societatibus  do- 
ctrinam  percipiendam.  Prudentia  enim,  quae  cum  virtutibus  in- 
tellectualibus  convenit  in  eo,  quod  „direete  pertinet  ad  vim  cognosci- 
tivam",  et  „proprie  est  in  ratione",  differt  ab  illis  eo,  quod  est 
circa  „contingentia"  et  „agenda"  sive  „agibilia",  et  definitur  „recta 
ratio  agibilium20)".  Cui  cum  adiungantur  eubulia,  „quae  est  bene 
consiliativa",  et  synesis,  „quae  est  iudicativa  de  agendis  secundum 
comraunem  legem",  et  gnome,  „quae  est  iudicativa  secundum  ip- 
sam  rationem  naturalem  in  his,  in  quibus  deficit  lex  communis21)", 
tamen  praecipindi  actus  attribuuntur  proprii  et  peculiares,  qui 
quidem  consistunt  in  applicatione  consiliatorum  et  iudicatorum  ad 
operandum22)".  Una  in  re  ab  iustitia  differt  formaliter,  quod  iustitiae 
actiones  solum  considerantur  „secundum  commensurationem  ad 
alterum",  prudentia  contra  et  bonum  proprium  et  alterius  sive 
communitatis  respicit,  et  ipsi  prudenti,  quid  et  quo  pacto  „circa 
passiones"  suas  et  circa  „operationes  ad  alterum  sive  communi- 
tatem"  debeat  agere,  praescribit.  Quia  ergo  ad  prudentiam  pertinet 
recte  consiliari,  iudicare  et  praecipere  de  iis,  per  quae  pervenitur 
ad  propositum  finem,  manifestum  est,  prudentiam  non  solum  ad 
bonum  privatum  unius  hominis,  sed  etiam  ad  bonum  commune 
societatis  respicere23).  „Unde  necesse  est,  quod  prudentiae  differant 
specie  secundum  differentiam  horum  finium,  ut  scil.  una  sit  pru- 
dentia  simpliciterdicta,  quae  ordinatur  ad  bonum  proprium,  alia 
autem  oeconomica,  quae  ordinatur  ad  bonum  commune  domus  vel 
familiae,  et  tertia  politica,  quae  ordinatur  ad  bonum  commune 
civitatis  vel  regni24)".  Illa  autem  quaestione,  qua  de  partibus 
subiectivis  prudentiae  agit25),  Thomas  ita  discernit  prudentiae 
species:  regnativa,  quae  competit  regi  et  cuicunque  rempublicam 
regenti  et  principanti,  politica,  quae  est  rectitudo  regiminis  in 
subditis,  „per  quam  se  ipsos  dirigant  in  obediendo  prhicipantibus"; 
oeconomica,    et   militaris,    „quae    ordinatur    ad   tuitionem  boni 


20)  Ibid.  q.  47  art.  1,  2,  3. 

21)  Tom.  II  p.  199  q.  57  art.  4;  et  Tom.  III  p.  194  ss.  q.  51  art.  1-4. 

22)  Tom.  III  p.  182  q.  47   art.  8:    Utrum  praecipere  sit  principalis  actus 
prudentiae.  23)  Ibid.  p.  183  art.  10. 

24)  Ibid.  p.  134  art.  11.  25)  Ibid.  p.  192  q.  50  art.  1,  2,  3,  4. 

communis".  Neque  hoc  loco  possumus  facere,  quin  denuo  imper- 
fectam  Thomae  et  fragilem  rationem  agendi  reprehendamus,  cum 
Aristotelis  non  christiani  notiones  saepius  ad  christianam  vitam 
non  satis  accurate  transferat.  Quis  enim  ignorat,  ad  prudentiam 
pertinere  novam  in  doctrina  christiana  speciem,  quae  responcleat 
necesse  sit  „regimini  animarum",  quam  prudentiam  pastoralem 
et  episcopalem  sive  pontificiam  vocari  conveniat?  Quam  docendi 
temeritatem  Thomas  certe  non  commisisset,  si  eam,  quam  profert 
prudentiae  divisionem  non  ad  Aristotelicam  scientiae  moralis  di- 
stributionem,  christianae  et  catholicae  sententiae  minime  satis- 
faeientem,  ut  supra  demonstravimus,  adaptavisset  sive  retulisset, 
magisque,  quomodo  Aristotelis  praecepta  ad  medii  aevi  instituta 
et  auctoritatem  et  opiniones  se  haberent,  secum  reputavisset. 

Clarius  vero  etiam  et  perspicacius,  quid  doctor  angelicus  de 
ratione  virtutum  ad  societatem  hominum  senserit,  inde  potest 
intellegi,  quod  in  alia  divisione  virtutes  refert  esse  exemplares, 
purgati  animi,  purgatorias  et  politicas26).  Quam  virtutum  deno- 
minationem  distinctionemque  a  Plotino  cum  accepisset  auctor 
noster,  ne  quis  politicas  virtutes  tantum  eo  patere  sentiret,  quo 
recenti  sententia  politicus  videtur  coarctari,  haec:  „Est  enim", 
inquit,  „considerandum,  quod  ad  politicas  virtutes,  secundum  quod 
hic  dicuntur,  pertinet  non  solum  bene  operari  ad  commune,  sed 
etiam  bene  operari  ad  partes  communis,  scil.  ad  domum  et  aliquam 
singularem  personam"27).  Aliis  verbis  ut  idem  dicamus,  politicas 
virtutes  Thomas  omnes  illas  denominat,  et  intellegit,  quae  ad 
socialem  hominum  convictum  pertinent. 


26)  Tom.  II  p.  214  q.  61  art.  5. 

27)  Ibid  ad  4. 

VIII. 

De  legibus. 

Alterani  igitur  hominis  ad  finem  tenclentis  et  perducendi 
praeparationem  ex  parte  dei  ipsius,  qui  esset  finis,  legibus  fieri 
diximus.  Et  quoniam  uniuscuiusque  societatis  vel  singularis  rei 
regendae  bonus  modus  terminatur  eo,  quod  non  ex  libidine  sive, 
quod  melius  utique,  non  iustum  et  consentaneum  esset,  ex  arbitrio 
aut  licentia  infinita,  sed  illis  legibus,  regulis,  normis  gubernatur, 
quae  eius  propriae  peculiaresque  sunt  constitutae,  hoc  loco,  quas 
Thomas  qualesque  eas  proposuerit,  inquiri  opus  est.  Id  eo  maiore 
iure  licebit  exponere,  quo  minore  diligentia  ceteri,  qui  de  politica 
Thomae  scripserunt,  hanc  legum  rem  tractarunt1),  et  maiore  alii 
laude  immerita  quidem  et  iniusta  hanc  doctrinae  Thomisticae  par- 
tem  ornaverunt2).  Praeterea  hac  in  operis  nostri  materia,  id  quod 
prius  iam  monuimus,  facillime  apparebit,  quantopere  Thomas 
scientiam  ecclesiasticam,  quam  poposcimus  talem,  quae  ageret  de 
ecclesia,  debuerit  tradere,  quaeque  inutilitas  atque  offensa  atque 
defectio  illa  neglecta  cum  in  aliis  rebus  tum  in  hac  legum  parte 
occurrat.  Quid  enim  non  accusemus  Thomam,  quod  in  legibus 
disputandis  ut,  prae  ceteris  unum  hoc  anticipemus,  legum  ecclesi- 
asticarum,  quas  doctrinae  suae  saepius  originem  fontesque  adhibet, 
neque  mentionem  neque  locum  faciat? 

1)  Contzen  de  legibus  nihil  profert  in  libro  suo,  „Zur  Wiirdigung  des 
Mittelalters  mit  bes.  Beziehung  auf  die  Staatslehre  des  h.  Thomas."  Baumann 
quaedam  ex  Thoma  conquisita  vertit  in  libro  saepius  citato  p.  166  ss.,  sed  ab 
illo  neque  omnia  neque  praecipua  neque  ratione  aut  iudicio  aut  compara- 
tione  adhibitis,  —  quod  non  proposuerat  sibi  Baumann,  —  disputata  esse 
arbitramur.  Neque  multum  Feuguerai  satisfecit  huic  rei  gravissimae,  sed 
legis  humanae  tantum  expositionem  exilem  demonstravit. 

2)  Cf.  Balmes,  „der  Katholicismus  u.  Protestantismus",  aus  dem  Spanischen 
iibersetzt  von  Hahn,  Regensburg  1862.  Kap.  71  II.  Bd.  p.  433.  Cf.  Theodor 
Meyer,  „die  Grundsatze  der  Sittlichkeit  und  des  Rechts",  Freiburg  1868  p.  27 
et  saepius,  Jourdain  tome  II  p.  451.  Delecluce,  „Gregoire  VII,  Saint  Franeois 
d'Assise,  S.  Thomas  d'Aquin".  Paris  1844,  t.  II  p.  267.  Huius  deinde  verba 
ipsa  transcripsit  Hortel:   „Thomas  v.  Aquin",  Augsburg  1846,  p.  161, 

Atque  doctor  angelicus,  sicuti  hominern  a  deo  profectum  et 
ad  deum  reversurum  esse,  ita  etiam  a  deo  ipso  aeque  atque  ce- 
teras  creaturas  disponi  regique  docet  ita  quidem,  ut  deus  omnes 
exsistendi  agendique  leges  omnium  rerum  aeterna  sua  ratione  non 
solum  adhibeat,  sed  conceperit.  Et  cum  legis  notionem  generalem 
eo  modo  definivisset,  ut  diceret:  „nihil  est  aliud,  quam  quaedam 
rationis  ordinatio  ad  bonum  commune  et  ab  eo,  qui  curam  com- 
munitatis  habet,  promulgata",  aeternam  dei  omnia  gubernandi 
rationem  proposuit  „legem  aeternam."  „]VIanifestum  est",  inquit, 
„supposito,  quod  mundus  divina  providentia  regatur,  quod  tota 
communitas  universi  gubernatur  ratione  divina.  Et  ideo  ipsa  ratio 
gubernationis  rerum  in  deo  sicut  in  principe  universitatis  existens 
legis  habet  rationem.    Et  quia  divina  ratio  nihil  concipit  ex  tem- 

pore,  sed  habet  aeternum  conceptum ,  inde  est,  quod  eius- 

modi  legem  dicere  oportet  aeternam"3).  Et  alio  loco  hanc  legem 
definit  ita:  „Lex  aeterna  nihil  aliud  est,  quam  ratio  divinae  sa- 
pientiae,  secundum  quod  est  directiva  omnium  actuum  et  motio- 
num"4).  Cum  igitur  omnis  creaturae  regulae,  mensurae,  leges5) 
ibi  contineantur,  etiam  humanarum  actionum  insunt  termini  et  ad 
hunc  fontem  eamque  originem  debent  et  possunt  reduci  omnes 
leges,  sive  quae  dicuntur  angustiore  verbi  notione  leges  divinae, 
sive  quae  sunt  leges  humanae.  Eandem  ob  causam  lex  aeterna, 
in  qua  ceteras  leges  omnes  inesse  apparet,  omnibus  creaturis  nota 
est,  ita  tamen,  uti  „secundum  quod  in  se  ipsa  est,  nisi  solus  deus 
et  beati,  qui  deum  per  essentiam  vident;  sed  omnis  creatura  ra- 
tionalis  ipsam  cognoscat  secundum  aliquam  irradiationem  vel  maio- 
rem  vel  minorem ;  omnis  enim  cognitio  veritatis  est  quaedam  irra- 
diatio  et  participatio  legis  aeternae"6).  Huic  porro  legi  aeternae, 
subiiciuntur  omnia,   et  ea,    quae  ne.cessaria7),   et  ea  quae  contin- 


3)  Tora.  II  p.  333  s.  t.  1.  2.  q.  91  a.  1.  „Utrum  sit  aliqua  lex  aeterna?" 

4)  Ibid.  p.  339  q.  93   art.  1.    „Utrum  lex  aeterna  sit  summa  ratio  in  deo 
existens"? 

5)  Etiam  „irrationalium  et  inanimatarum,"  quod  significat  definitio  cum 
addat  ,,secundum  quod  est  directiva  omnium  actuum  et  motionum." 

6)  Tom.  II   q.  339    art.  2.    „Utrum  lex  aeterna  sit  omnibus  nota". 

7)  Ibid,   p.  340  art.  4.    „Utrum   necessaria  et    aeterna  subiiciantur  legi 

gentia  sunt,  cum  in  rebus  naturalibus  iisdemque  irrationalibus, 
tum  in  rebus  humanis  omnibusque  intellectualibus.  „Duplex  est", 
inquit,  „modus8),  quo  aliquid  subditur  legi  aeternae  ....  uno 
modo,  in  quantum  participatur  lex  aeterna  per  modum  cognitionis, 
alio  modo  per  modum  actionis  et  passionis,  in  quantum  partici- 
patur  per  modum  interioris  principii  motivi.  Et  hoc  secundo 
modo  subduntur  legi  aeternae  irrationales  creaturae,  „„in  quantum 
moventur  a  divina  providentia""9).  Sed  quia  rationalis  natura 
cum  eo,  quod  est  commune  omnibus  creaturis  habet  aliquid  sibi 
proprium,  in  quantum  est  rationalis,  ideo  secundum  utrumque 
modum  legi  aeternae  subditur,  quia  et  notionem  legis  aeternae 
aliquo  modo  habet  „„secundum  aliquam  eius  irradiationem  vel 
maiorem  vel  minorem""10),  et  iterum  unicuique  rationali  crea- 
turae  inest  naturalis  inclinatio  ad  id,  quod  est  consonum  legi 
aeternae.  „„Sumus  enim  innati  ad  habendum  virtutes"",  ut  dici- 
tur  in  libro  2.  Ethic.  circ.  princ.  Uterque  tamen  modus  imper- 
fectus  quidem  est,  et  quodammodo  corruptus  in  malis,  in  quibus 
et  inclinatio  naturalis  ad  virtutem  depravatur  per  habitum  vitio- 
sum,  et  iterum  ipsa  naturalis  cognitio  boni  in  eis  obtenebratur 
per  passiones  et  habitus  peccatorum.  In  bonis  autem  uterque  mo- 
dus  invenitur  perfectior,  quia  et  supra  cognitionem  naturalem  boni 
superadditur  eis  cognitio  fidei  et  sapientiae;  et  supra  naturalem 
inclinationem  ad  bonum  superadditur  eis  interius  motivum  gratiae 
et  virtutis". 

Plura  de  aeterna  lege  ex  iis,  quae  docuit  Thomas,  proferri, 
cum  non  ad  rem  nostram  pertineat,  opus  non  est;  si  vero  quis 
quaesierit,   utrum  eius  propria  ea  notio   ac   definitio,   an  ab   alio 


aeternae?"  „Sic  igitur  legi  aeternae  subduntur  omnia,  quae  sunt  in  rebus  a 
deo  creatis,  sive  sint  contingentia,  sive  sint  necessaria;  ea  vero,  quae  per- 
tinent  ad  naturarn  vel  essentiam  divinam  legi  aeternae  non  subduntur,  sed 
sunt  realiter  ipsa  lex  aeterna." 

8)  Ibid.  p.  342  q.  93  art.  6  in  c. 

9)  Haec  verba  non  leguntur  loco  citato,  sed  remittit  Thomas  lectores 
ad  articulum  praecedentem.  Nos  quidem  exhibemus  inde  verba  ipsa  maxime 
huc  pertinentia,  id  quod  ostenditur  geminato  signo.  „„-— Utt 

10)  Thomas  hic  revocat  eiusd.  quaest.  art.  secundum  p.  339, 

auctore  clesuinpta,  nomen  aeternae  legis  aliaque,  quae  Thomas  de 
ea  proponit,  ex  Augustini  libro  „de  libero  arbitrio"  aliisque  eius- 
dem  operibus  reperimus  esse  repetita.  Quam  ob  rem  probari  non 
potest,  Stahlium11)  in  historia  philosophiae  iuris  aliosque12)  legis 
aeternae  expositionem  sive  inventionem  Thomae  nostro  attribuisse, 
penitusque  Augustino,  ad  quem  Thomas  ipse  eam  refert13),  sub- 
traxisse.  Facere  igitur  non  possumus,  quin  dicamus,  non  omnem 
lauclem,  qua  praecipue  viri  catholici  propter  legem  aeternam  pro- 
positam  eum  cumulare  solent,  neque  reprehensionem  ullam,  si 
quae  iuste  fieri  possit,  in  Thomam  solum  redundare.  Nec  pure 
tamen  Thomas  nomen  ab  Augustino  desumptum  summae  theolo- 
gicae  inseruit,  sed  revera  ea  laude  afficitur,  ut  Augustinianam  de 
lege  aeterna  exilem  ieiunamque  disputationem,  quaeque  hanc  legem 
ad  theologiam  sacrae  scripturae  nondum  adduxerit,  solaque  paene 
in  abstrahendi  vi  de  eis,  quae  humanitus  mentis  et  corporis  oculis 
percipiantur,  versetur14),  multo  superari  a  Thoma  dicamus,  qui 
aeternae  legis  notionem  vel  potius  nomen  ab  Augustino  ex  more 
philosophico  propositum  ad  sacrae  scripturae  sententiam  atque 
verba  revocaverit  redegeritque.  Augustini  autem  differentia  et  Tho- 
mae  in  hac  re  maxime  cernitur  in  ipsa  legis  aeternae  definitione, 
cum  ille:   „Ut  igitur   breviter   aeternae  legis  notionem,   quae  im- 


11 )  Quod  in  Stahlii  historia  iuris  philosophiae  omnino  nihil  invenimus  de 
Augustini  legum  doctrina  earumque  divisione  et  origine,  valde  miramur.  Sex 
tantum  paginae  (Zweite  Auflage  46-51)  exstant,  quibus  de  „civitate  deiu 
nonnulla  disseruntur. 

12)  Ipsos  catholicos  viros  Jesuitasque  non  invenimus  aliter  agere.  Omnes, 
quos  novimus,  ,.aeternam  legein"  demum  ex  Thoraae  summa  theologica  petunt 
explanantque.  Cf.  Walter,  Naturrecht  und  Politik,  Bonn  1863  p.  516  ff.  de 
Augustino  et  p.  540  de  Thoma.  Meyer,  die  Grundsatze  der  Sittlichkeit  und 
des  Rechts,  p.  24. 

n)  Tom.  II  p.  333  q.  91  a.  1.  „Scd  contra  est,  quod  Augustinus  dicit 
in  t.  I  de  libero  arbitrio  cap.  6  parum  a  medio  .  .  .  ."  Cf.  p.  338  q.  93  a.  1. 
„Sed  contra  est,  quod  Augustinus  dicit  ibidem".  Cf.  p.  339  art.  2  et  p.  340 
art.  3  et  alios  locos.  In  his  autem  appellat  Thomas  Augustinum  suae  doc- 
trinae  auctorem. 

u)  Cf.  ipsius  Augustini  opera,  tom.  1  ed  tertia  Veneta  Bassani,  1807; 
de  lib.  arb.  I  cap.  5  et  6  p.  716  et  717  et  cap.  15   p.  726. 


77 

pressa  nobis  est,  quantum  valeo,  verbis  explicem,  ea  est,  qua 
iustum  est,  ut  omnia  sint  ordinatissima"  15) ;  hic:  „lex  aeterna  ni- 
hil  aliud  est,  quam  ratio  divinae  sapientiae,  secundum  quod  est 
directiva  omnium  actuum  et  motionum " 1G).  Et  cum  de  hac 
Augustiniana  legis  aeternae  notione,  „qua  iustum  est,  ut  omnia 
sint  ordinatissima",  ambigi  possit,  an  differat  ab  ea  lege,  quae 
moralis  vocatur  in  universum  et  naturalis,  et  saepius  divina,  et 
si,  id  quod  Augustinus  fecit,  temporali  et  civili  legi  opponitur, 
aeterna  incommutabilisque  dicitur,  nescimus  an  non  peccare  vi- 
deamur,  si  pace  Augustini  Thomaeque  admiratorum  iis  locis,  quos 
Thomas  tanquam  suam  legem  aeternam  probantes  ex  Augustino 
assumit17),  comparatis,  collatis,  consultis  collegimus,  Augustini 
legem  aeternam  Thomaeque  non  esse  prorsus  eandem  rem.  Quare 
hac  in  lege  exponenda  auctori  nostro  accidisse  paene  videtur,  id 
quod  iis  saepius  accidit,  qui  ad  suam  sententiam  sustinendam 
aliis  utuntur  auctoribus,  ut  nomen  potius  et  verbum,  quam  Augu- 
stini  sententiam  assumeret.  Utcunque  autern  res  se  habet,  id  iure 
meritoque  valet,  „aeternae  legis"  nomen  ab  Augustino  adhibitum 
materiamque  inchoatam  saltem,  a  Thoma  tantopere  amplificatam, 
adauctam,  locupletatam,  illustratamque  esse,  ut  subtilitate  atque 
speculatione  doctor  angelicus  et  Aristotelicus  Platonicum  supe- 
raret18).  Quod  vero  Stahl  reprehendit,  cum  obiiciat:  „Es  ist  das 
(scil.  die  vorgebliche  und  unzulassige  Spaltung  zwischen  der  gott- 
lichen  Willenssubstanz  und  den  gottlicheu  Rathschltissen)  aber  auch 
philosophisch    um    so    weniger  begrtindet,    als   Thomas    hier    das 


15)  Aug."op.  tom.I  p  717. 

16)  Tom.  II   p.  339   q.  93   art.  1   in  c. 

17)  Praeter  locos  iam  citatos  affert  Thomas  ex  Augustino  de  vera  relig. 
cap.  31,  opp.  tom.  I  p.  97(3  et  de  civ.  dei  1.  19  c.  12,  ed.  Tauchnit.  tom.  II 
p.  230.  Maxime  accedere  nobis  videtur  huc  ultima  ex  Augustino  assumpta 
sententia  ad  Thomae  legem  aeternam ,  quia  etiam  legem  naturae  inanimatae 
complectitur.  Mirum  est  in  eo,  quod  Thomas  non  hunc  potius  locum,  sed 
alium  ex  VI.  capite  de  lib.  arb.  elegerit  ad  legem  suam  aeternam  statuendam, 
quo  tantum  ethica  lex  ut  aeterna  legi  temporali  opponiter. 

18)  Huc  pertinent  omnia  illa,  quae  de  providentia  divina  disputat  Thomas, 
qua  inanimata,  animalia,  homines,  spiritus,  daemones  regi  gubernarique  docet. 
Tom.  V  c.  g.  1.  III   c.  64-97. 

ewige  Gesetz  oder  die  gottliche  Willenssubstauz  nicht  einmal  als 
das  ewige  Wesen  oder  die  Heiligkeit  Gottes,  sondern  als  seinen 
Weltplan  bezeichnet"  19),  quodammodo  probaremus,  si  haec  adver- 
sus  Augustinianam  legem  aeternam  dicta  essent.  De  Thomae 
autem  lege  aeterna  ea  ita  revincuntur,  ut  eorum  auctor  has  quae- 
stiones  percucurrisse  tantum  videatur,  quod  in  eis  haec  leguntur: 
„Ea,  quae  pertinent  ad  naturam  vel  essentiam  divinam,  legi  aeter- 
nae  non  subduntur,  sed  sunt  realiter  ipsa  lex  aeterna."  „Cum 
voluntas  dei  sit  ipsa  essentia  eius,  nou  subditur  gubernationi  di- 
vinae,  sed  idem  est,  quod  lex  aeterna." 

Alia  exstat  lex,  quae  dicitur  naturalis,  quam  Thomas 
multa  cura  exponit.  Quam  cum  vere  Prantl20)  a  christianis  doc- 
toribus  ex  Petri  Lombardi  tempore  inventam  et  deductam  esse  ex 
celebri  illo  loco  S.  Pauli  ad  Rom  II,  14  animadvertat,  Thomas 
tamen  non  ex  loco  hoc  ipso  repetit,  sed  potius  ex  glossa  ad  eum 
ordinaria  Walafridi  Strabi  adducit.  „Utrum21)  sit  in  nobis 
aliqua  lex  naturalis?  Videtur  quod  non  ....  Sed  contra  est, 
quod  Roman.  2  super  illud  „„cum  gentes,  quae  legem  non  habent, 
naturaliter  ea,  quae  legis  sunt,  faciunt"",  dicit  glossa  ordinaria, 
quod  si  non  habent  legem  scriptam,  habent  tamen  legem  natura- 
lem,  qua  quilibet  intellegit  et  sibi  conscius  est,  quid  sit  bonum 
et  quid  malum22)."     Lex  autem  naturalis  quo  modo  se  habeat  ex 


19)  Stahl,  Gesch.  der  Rechtsphilosophie,  2.  Aufl.  1.  Bd.  p.  53.  Idem  hic 
auctor  Thornaui  Aquinatem  refert  inter  scriptores  Gertnanicos,  p.  52,  quod 
quo  iure  fecerit,  non  perspicitur.  Nam  si  quis  alius  medii  aevi  scriptor, 
Thomas  hic  Aquinas,  cum  imperatoriae  stirpis  fuisse  dicatur,  et  propter  do- 
ctrinam  et  propter  sedes,  ubi  docebat,  et  cetera  non  Germanicis  scriptoribus 
adnumerari  potest. 

20)  In  Bluntschli's  Staatsworterbuch .  p.  254. 

21)  Tom.  II  p.  333  q.  91   a.  2. 

22)  Thomas  in  sua  huius  S.  Pauli  loci  expositione  tom.  XIII  p.  28  legem 
naturalem  nominat  quidem,  sed  legem  dicit  „naturae  gratia  reformatae."  Ipsam 
naturae  non  reformatae  legem,  si  ex  scriptura  repetit,  Thomas  laudat  Psalm  4,  6 
et  Psalm  18,  10.  Locus  hic  ex  Walafrido  Strabo  adductus  legitur  in  patro- 
logiae  cursu  completo,  ed.  Migne  tom.  CXIV  p.  476,  et  quodam  modo  variatur: 
„Etsi  non  habeat  scriptam  legem  (scil.  gentilis),  habet  tamen  naturalem,  qua 
intelligit  et  sibi  conscius  est,  quid  sit  bonum  et  quid  sit  malum." 

Thomae  sententia,  ex  iis  quae  de  lege  aeterna  dicta  sunt,  intel- 
legitur.  Sed  occurrit  duplex  naturalis  legis  in  Thomae  scriptis 
significatio,  quae  valde  consideranda  est:  altera  definitione  lex 
naturalis  amplectitur  etiam  irrationalia  animalia,  „quod  partici- 
pant  rationem  aeternam  suo  modo",  altera  dicitur  naturalis  lex 
„participatio  legis  aeternae  in  creatura  rationali,  quia  rationalis 
creatura  participat  eam  intellectualiter  et  rationaliter".  Et  haec 
appellatur  ab  auctore  nostro  propria  lex ,  cum  lex  sit  aliquid 
rationis;  „in  creatura  autem  irrationali  non  participatur  (sc.  lex 
aeterna)  rationaliter;  unde  non  potest  dici  lex  nisi  per  similitudi- 
nem23)."  Magis  etiam  ab  irrationabilibus  creaturis  hanc  legis 
notionem  retrahit  in  summa  contra  gentiles  III  c.  114:  „Quum  lex 
nihil  aliud  sit,  quam  quaedam  ratio  et  regula  operandi,  illis 
solum  convenit  dari  legem,  qui  sui  operis  rationem  cognoscunt. 
Hoc  autem  convenit  soli  rationali  creaturae.  Soli  igitur  rationali 
creaturae  fuit  conveniens  dari  legem"  ....  „Sola  igitur  rationalis 
creatura  est  susceptiva  legis24)."  De  lege  igitur,  quae  est  in  ratio- 
nali  creatura,  plenius  est  agendum.  Atque  hic  non  potest  valere 
idem  ac  de  lege  aeterna.  Quam  eum  cognoscat,  „secundum  quod 
in  se  ipsa  est,  solus  deus",  omnis  creatura  rationalis  „secundum 
aliquam  irradiationem  vel  maiorem  vel  minorem",  naturalem  suam 
legem  homo,  quia  ipsa  est  irradiatio  illa  sive  impressio  sive  par- 
ticipatio  in  homine  secundum  naturalem  recipiendi  facultatem, 
etiam  secundum  quod  in  se  ipsa  sit,  cognoscit  percipitque.  Apud 
omnes  autem  homines  est  eadem  haec  naturae  humanae  lex 
„quantum  ad  prima  principia  communia  et  secundum  rectitudinem 
et  secundura  notitiam,  sed  quantum  ad  quaedam  propria,  quae 
sunt  quasi  conclusiones  principiorum  communium,  est  eadem  apud 
omnes  ut  in  pluribus  et  secundum  rectitudinem  et  secundum 
notitiam;>  sed  ut  in  paucioribus  potest  deficere  et  quantum  ad 
rectitudinem  propter  aliqua  particularia  impedimenta  .  .  .  .  et 
etiam  quantum  ad  notitiam ;  et  hoc  propter  hoc,  quod  aliqui  habent 
depravatam  rationem  ex  passione,  seu  ex  mala  consuetudine,  seu 


23)  Tom.  II  p.  334  q.  91  a.  2  ad  3. 

24)  Tom.  V  p.  254. 

ex  mala  habitudine  naturae,  sicut  apud  Germanos  olim  latrocinium 
non  reputabatur  iniquum  ,  cum  tamen  sit  expresse  contra  legem 
naturae,  ut  refert  Julius  Caesar  in  libro  VI  de  bello  Gallico  circa 
med25)."  Neque  etiam  haec  lex  naturalis,  sicut  una  est  apud  omnes, 
mutari  ullo  modo  potest2fi),  si  quidem  mutationis  nomine  intelle- 
gitur,  aliquid  subtrahi  posse  ita,  uti  „aliquid  desinat  esse  de  lege 
naturali,  quod  prius  fuit  secundum  legem  naturaleni,  et  sic,  quantum 
ad  prima  principia  legis  naturae,  lex  naturae  est  omnino  immu- 
tabilis.  Quantum  autem  ad  secunda  praecepta,  quae  diximus  esse 
quasi  quasdam  proprias  conclusiones  propinquas  primis  principiis, 
lex  naturalis  non  immutatur,  quin,  ut  in  pluribus,  est  rectum  semper 
quod  lex  naturalis  habet;  potest  tamen  mutari  et  in  aliquo  parti- 
culari  et  in  paucioribus  propter  aliquas  speciales  causas  impedientes 
observantiam  talium  praeceptorum,  ut  supra  dictum  est  art.  prae- 
ced.  „„scil.  de  latrocinioGermanorum.""  Alia  autem  mutationis  signi- 
ficatione,  qua  quid  augeri  vel  promoveri  dicitur,  „nihil  prohibet 
legem  naturalem  mutari,  multa  enim  super  legem  naturalem  super- 
addita  sunt  ad  humanam  vitam  utilia  tam  per  legem  divinam,  quam 
etiam  per  leges  humanas27)." 

Eadem  distinctione  „principiorum  communissimorum  et  prae- 
ceptorum  secundariorum  magis  propriorum,"  „quae  sunt  quasi 
conclusiones  propinquae  principiis"  solvit  Thomas  eam  quaestionem, 
quam  movet,  „utrum  lex  naturalis  a  cordibus  hominum  possit 
aboleri".  Quantum  enim  ad  illa  lex  naturalis  „nullo  modo  potest 
a  cordibus  hominum  deleri  in  universali;  deletur  tamen  in  parti- 
culari  operabili,  secundum  quod  ratio  impeditur  applicare  commune 
principium  ad  particulare  operabile  propter  concupiscentiam  vel 
aliquam  aliam  passionem  ....  Quantum  vero  ad  alia  praecepta 
secundaria  potest  lex  naturalis  deleri  de  cordibus  hominum  vel 
propter  malas  persuasiones  (eo  modo,  quo  etiam  in  speculativis 
errores  contingunt  circa  conclusiones  necessarias),  vel  etiam  propter 
consuetudines   et  habitus  corruptos  sicut  apud  quosdam  non  repu- 


25)  Tom.  II  p.  345  q.  94  a.  4:  „Utrum  lex  naturae  sit  uua  apud  omnes?" 

26)  Ibid.  p.  345  a.  5.    „Utrum  lex  naturae  mutari  possit"? 

27)  Ibidem. 

tabantur  latrocinia  peccata,    vel   etiam   vitia  contra  naturam,  ut 
etiam  apostolus  dieit  Roman.  I,  228)." 

Hanc  porro  legem  naturalem  quam  late  patere  quidque  am- 
plecti  voluerit  Thomas,  iutellegitur  ex  huius  difficilis  rei  tractatu 
q.  94  art.  2:  „Utrum  lex  naturalis  contineat  plura  praecepta,  vel 
unum  tantum?"  et  art.  3:  „utrum  omnes  actus  virtutum  sint  de  lege 
naturae29)?"  „Praecepta  legis  naturae  hoc  modo  se  habent  ad  ratio- 
nem  practicam,  sicut  principia  prima  demonstrationum  se  habent 
ad  rationem  speculativam.  Utraque  enim  sunt  quaedam  principia 
per  se  nota  ....  Primum  autem  in  speculativis  principium  est, 
„„quod  non  est  simul  affirmare  et  negare,  quod  fundatur  supra 
rationem  entis  et  non  entis,  et  super  hoc  principia  alia  omnia 
fundantur.""  In  ratione  autem  practica  est  primum  principium, 
quod  fundatur  supra  rationem  boni,  quae  est:  bonum  est  quod 
omnia  appetunt.  Hoc  est  ergo  primum  praeceptum  legis,  quod 
bonum  est  faciendum  et  persequendum  et  malum  vitandum,  et 
super  hoc  fundantur  omnia  alia  praecepta  legis  naturae,  ut  scil. 
omnia  illa  facienda  vel  vitanda  pertineant  ad  praecepta  legis  na- 
turae,  quae  ratio  practica  naturaliter  apprehendit  esse  bona  humana. 
Quia  vero  bonum  habet  rationem  finis,  malum  autem  rationem 
contrarii,  inde  est,  quod  omnia  illa,  ad  quae  homo  habet  naturalem 
inclinationem,  ratio  naturaliter  apprehendit  ut  bona  et  per  conse- 
quens  ut  opere  prosequenda,  et  contraria  eorum  ut  mala  et  vitanda. 
Secundum  igitur  ordinem  inclinationum  naturalium  est  ordo  prae- 
ceptorum  legis  naturae.  Inest  enim  primo  inclinatio  homini  ad 
bonum  secundum  naturam,  in  qua  communicat  cum  omnibus  sub- 
stantiis,  prout  scil.  praelibet  substantia  appetit  conservationem  sui 
esse  secundum  suam  naturam.  Et  secundum  hanc  inclinationem  per- 
tinent  ad  legem  naturalem  ea,  per  quae  vita  hominis  conser- 
vatur  etcontrarium  impeditur.  Secundo  inest  homini  inclinatio 
ad  aliqua  magis  specialia  secundum  naturam,  in  qua  communicat  cum 
ceteris  animalibus,  et  secundum  hoc  dicuntur  ea  esse  de  lege  natu- 
rae,  quae  natura  omnia  animalia  docuit,  ut  commixtio  maris 


28)  Ib.  p.  346  art.  6:  „Utrum  lex  naturae  possit  a  corde  hominis  aboleri?" 
*9)  Tom.  II  p.  343  et  334. 

et  feminae  et  educatio  liberorum  et  similia.  Tertio  modo  inest  ho- 
mini  inclinatio  ad  bonum  secundum  naturam  rationis,  quae 
est  sibi  propria,  sicut  homo  habet  naturalem  inclinationem  ad  hoc, 
quod  veritatem  cognoscat  de  deo,  et  ad  hoc,  quod  in  societate 
vivat,  et  secundum  hoc  ad  legem  naturalem  pertinent  ea,  quae 
ad  huiusmodi  inclinationem  spectant,  utpote  quod  homo  ignorantiam 
vitet,  quod  alios  non  offendat,  cum  quibus  debet.  conversari,  et 
cetera  huiusmodi,  quae  ad  hoc  spectant." 

Et  cum  his  terminis  legis  naturalis  in  universum  significet, 
quo  pateat  et  ubi  appareat,  refert  eam  Thomas  quodammodo  ad 
omnes  alias  actiones,  quae  ex  ceteris  legibus  homini  datis  fiunt: 
„Si  loquamur  de  actibus  virtutum,  in  quantum  sunt  virtuosi,  sic 

omnes  actus  virtuosi  pertinent  ad  legem  naturae dictat  enim 

hoc  naturaliter  unicuique  propria  ratio,  ut  virtuose  agat.  Sed  si 
loquamur  de  actibus  virtuosis  secundum  se  ipsos,  prout  scil.  in 
propriis  speciebus  considerantur,  sic  non  omnes  actus  virtuosi  sunt 
de  lege  naturae.  Multa  enim  secundum  virtutem  fiunt,  ad  quae 
natura  non  primo  inclinat30)." 

Nec  plura  inveniuntur  in  Thomae  operibus  de  lege  naturali.  Sum- 
mam  autem  laudem  Thomas  inde  sibi  parasse  nobis  videtur,  quod  ut 
theologus  auctoritatem  divinorum  librorum  et  ecclesiae  summopere 
propugnans  rationi  humanae  non  solum  partem  praeceptorum  ipso- 
rum,  sed  etiam  quandam  vim  ad  omnem  virtutem  totamque  vitam 
christianis  et  catholicis  moribus  institutam  attribuit31).  Esse  enim 
legem  naturalem  maxima  cura  contra  eos,  qui  ea  tantum  iusta  et 
recta  esse  dicant,  quae  lege  positiva  (sc.  divina  seu  humana)  prae- 
cipiantur,  sustinet.  Huic  rei  stabilienclae  praeter  locos  iam  com- 
memoratos  totum  dat  in  summa  contra  gentiles  caput  129.  libri  III: 
„Quod  in  actibus  humanis  sunt  aliqua  recta  secundum  naturam 
et  non  solum  quasi  lege  posita."  E  sex  argumentis  ibi  propositis 
unum  hoc  promendum  elegimus.    „Cuicunque",  inquit,  „est  aliquid 


30)  Tom.  II  q.  94  a.  3:  „Utrum  omnes  actus  virtutum  sint  de  lege  naturae?" 

31 )  Ex  his,  quae  deprompsimus  ex  Aquinatis  operibus,  leniri  debet  Caroli 
de  Kaltenborn  iudicium,  quo  de  medio  aevo  dicit:  „Die  letzte  Quelle  von 
Allem  wird  in  der  Offenbarung  des  alten,  besonders  aber  des  neuen  Testa- 
mentes  gesucht.u  cf.  Kaltenborn,  „die  Vorlaufer  des  Grotius,"  1848,  p.  42  ss. 

naturale,  oportet  etiam  esse  naturale  icl,  sine  quo  illud  haberi  non 
potest;  natura  enim  non  deficit  in  necessariis.  Est  autem  homini 
naturale,  ut  sit  animal  sociale,  quod  ex  hoc  ostenditur,  quod  unus 
homo  non  sufficit  ad  omnia,  quae  sunt  humanae  vitae  necessaria. 
Ea  igitur,  sine  quibus  societas  humana  conservari  non  potest,  sunt 
homini  naturaliter  convenientia.  Huiusmodi  autem  sunt:  unicuique, 
quod  suum  est,  conservare  et  ab  iniuriis  abstinere.  Sunt  igitur 
aliqua  in  humanis  actibus  naturaliter  recta32)."  Grotii  igitur  alio- 
rumque  recentiorum  doctorum  merita  non  in  eo  consistunt,  quod 
legem  naturalem  invenerunt,  sed  eo  excellunt,  quod  omnia,  quae 
illa  ordinari  possunt,  diligentissime  inquisiverunt  et  ad  specialem 
scientiam  redegerunt.  Cuius  studii  contra  Aquinatis  tempore,  cum 
et  legis  evangelicae  et  canonicae,  qualem  proposuerat  ecclesia  catho- 
lica,  potestas  inconcussa  vigebat,  nec  causa  nec  occasio  nec  necessitas 
adfuit.  Neque  vero  omnino  seeundum  Thomae  doctrinam  e  lege 
naturali  et  ratione  humana  omnia  vera  et  salutaria  et  utilia  prae- 
cepta  deduci  post  peccatum  possunt;  sed  ratione  ex  poena  peccati 
debilitata  legi  naturali  mixta  est  alia  lex,  quam  dicit  Thomas 
„fomitis",  cuius  in  naturalem  legem  vim  ita  describit :  „Est  homi- 
nis  lex,  quam  sortitur  ex  ordinatione  divina,  ut  secundum  propriam 
condicionem,  ut  secundum  rationem  operetur.  Quae  quidem  lex 
fuit  tam  valida  in  primo  statu,  ut  nihil  vel  praeter  rationem  vel 
contra  rationem  posset  subrepere  homini.  Sed  dum  homo  a  deo 
recessit,  incurrit  in  hoc,  quod  feratur  secundum  impetum  sensuali- 
tatis,  et  unicuique  etiam  particulariter  hoc  contingit,  quanto  magis 
a  ratione  recesserit33)." 

Quam  ab  rem  superaddi  oportuit  hominibus  divinam  legem, 
quae  regeret  vitam  humanam.  Rationes  alias,  cur  necessaria  sit 
homini  lex  divina  praeter  naturae,  ex  peccato  defectionem  Tho- 
mas  Aquinas  affert,  cum  dicat:  „Si  homo  ordinaretur  tantum  ad 
finem,  qui  non  excederet  proportionem  naturalis  facultatis  hominis, 
non  oporteret,  quod  homo  haberet  aliquid  directivum  ex  parte  ra- 
tionis  supra  legem  naturalem  et  legem  humanitus  positam,  quae 
ab  ea  derivatur.     Sed  quia  homo   ordinatur  ad  finem   beatitudinis 

32)  Tom.  V  p.  264. 

33)  Tom.  II  p.  336  q.  91  art.  6. 

aeternae,  quae  excedit  pvoportionem  naturalis  facultatis  humanae  .... 
ideo  necessarium  fuit,  ut  supra  legem  naturalem  et  humanam  di- 
rigeretur  etiam  ad  suum  finem  lege  divinitus  data.  Secundo,  quia 
propter  incertitudinem  humani  iudicii,  praecipue  de  rebus  contin- 
gentibus  et  particularibus  contingit  de  actibus  humanis  diversorum 
esse  diversa  iudicia,  e  quibus  etiam  diversae  et  contrariae  leges 
procedunt.  Ut  ergo  homo  absque  omni  dubitatione  scire  possit, 
quid  ei  sit  agendum  et  quid  vitandum,  necessarium  fuit,  ut  in 
actibus  propriis  dirigeretur  per  legem  divinitus  datam,  de  qua 
constat,  quod  non  potest  errare31).  Tertio,  quia  de  his  potest 
homo  legem  facere,  de  quibus  potest  iudicare.  ludicium  autem 
hominis  esse  non  potest  de  interioribus  actibus,  qui  latent,  sed 
solum  de  exterioribus  motibus,  qui  apparent;  et  tamen  ad  per- 
fectionem  virtutis  requiritur,  quod  in  utrisque  actibus  homo  rectus 
exsistat.  Et  ideo  lex  humana  non  potuit  cohibere  et  ordinare 
sufficienter  interiores  actus,  sed  necessarium  fuit,  quod  ad  hoc 
superveniret  lex  divina.  Quarto  quia,  sicut  Augustinus  dicit  in 
I.  de  libero  arbitrio  cap.  5  et  6,  lex  humana  non  potest  omnia, 
quae  male  fiunt,  punire  vel  prohibere,  quia,  dum  auferre  vellet 
omnia  mala,  sequeretur,  quod  etiam  multa  bona  tollerentur  et  im- 
pediretur  utilitas  boni  communis,  quod  est  necessarium  ad  con- 
servationem  humanam.  Ut  ergo  nullum  malum  improhibitum  et 
impunitum  remaneat,  necessarium  fuit,  supervenire  legem  divinam, 
per  quam  omnia  peccata  prohibentur"35).    Quae  lex  divina,  ratione 


34)  Saepissime  loci  scriptorum  tum  alioruin,  tum  theologicorum  in  falsam 
sententiam  accipiuntur  maleque  adhibentur.  Id  imprimis  huie  Thomae  nostro 
accidit  apud  plerosque,  qui  eum  laudant.  Schazlerum  vero  idejn  commi- 
sisse,  maxime  hoc  loco,  valde  miramur.  Qui  in  libello  novissimo,  quem  cita- 
vimus,  in  p.  9  „radicem  theologicam  mo&erni  liberalismi"  in  eo  ponit,  quod 
„is  ecclesiam  nempe  detrectet  sicut  actuum  humanorum  infallibilem  ac  divi- 
nam  regulam."  Id  sane  quidem  habeat  sibi.  Sed  addit:  „Eam  autem  esse 
ecclesiam  divus  Thomas  duplici  colligit  ratione,"  et  sequuntur  argum.  hoc 
sec.  p.  9  et  arguin,  prim.  p.  10.  Sed  quaesumus,  Thomista  egregie!  his  argu- 
mentis  nihil  probari  patet,  nisi  legem  divinitus  dari  necesse  esse,  id  quod 
omnes  etiam  protestantes  concedunt.  Sed  actum  humanorum  ecclesiam  in- 
fallibilem  ac  divinam  regulam  esse,  id  quod  Schazler  a  Thoma  probatum  esse 
vult,  omnino  ex  his  verbis  colligi  non  potest. 

35)  Tom.  II  p.  334  art.  4  et  5. 

temporum  considerata,  duabus  forrais  hominibus  est  data,  lex  ve- 
tus  et  lex  nova,  sive  lex  Moysis  et  Evangelium,  quae  eandem 
inter  se  habent  rationem,  quam  praeparatio  et  perfectio,  initium 
et  finis,  quam  puer  et  vir.  ?5Omnes  differentiae,  quae  assignantur 
inter  novam  legem  et  veterem,  accipiuntur  secundum  perfectum 
et  imperfectum  ....  Ideo  lex  vetus,  quae  dabatur  imperfectis, 
id  est  nondum  consecutis  gratiam  spiritualem,  dicebatur  lex  „ti- 
moris",  in  quantum  inducebat  ad  observationem  praeceptorum 
per  comminationem   quarundam   poenarum   et  dicitur  habere  tem- 

poralia  quaedam  promissa Lex  autem  nova,  cuius  princi- 

palitas  consistit  in  ipsa  spirituali  gratia  indita  cordibus,  dicitur 
lex  „amoris",  et  dicitur  habere  promissa  spiritualia  et  aeterna .  . . . 
Fuerunt  tamen  aliqui  in  statu  veteris  testamenti  habentes  carita- 
tem  et  gratiam  spiritus  sancti,  qui  principaliter  exspectabant  pro- 
missiones  spirituales  et  aeternas,  et  secundum  hoc  pertinebant  ad 
novum  testamentum.  Similiter  etiam  in  novo  testamento  sunt 
aliqui  carnales,  nondum  pertingentes  ad  perfectionem  novae  legis, 
quos  oportuit  etiam  in  novo  testamento  induci  ad  virtutis  opera 
per  timorem  poenarum  et  per  aliqua  temporalia  promissa"  36).  Ne- 
que  omitti  possunt  ea,  quae  de  gravitate  utriusque  legis  addit 
Thomas:  „Circa  opera  virtutis,  de  quibus  praecepta  legis  dantur, 
duplex  difficultas  attendi  potest:  una  quidem  ex  parte  exteriorum, 
operum,  quae  ex  se  ipsis  quandam,  difficultatem  habent  ad  gra- 
vitatem;  et  quantum  ad  hoc  lex  vetus  est  multo  gravior,  quam 
nova,  quia  ad  plures  actus  exteriores  obligabat  lex  vetus  in  mul- 
tiplicibus  caerimoniis,  quam  lex  nova,  quae  praeter  praecepta 
legis  naturae,  paucissima  superaddit  in  doctrina  Christi  et  aposto- 
lorum;  licet  aliqua  sint  postmodum  superaddita  ex  institutione 
sacrorum  patrum;  in  quibus  etiam  Augustinus  dicit  esse  mode- 
rationem  attendendam,  ne  conservatio  fidelium  onerosa  reddatur  .... 
Alia  difficultas  est  circa  opera  virtutem  in  interioribus  actibus, 
puta  quod  aliquis  opus  virtutis  exerceat  prompte  et  delectabiliter, 
et  circa  „hoc  difficile"  est  virtus,  hoc  enim  non  habenti  virtutem 
est  valde  difficile,   sed  per  virtutera  redditur  facile.     Et  quantum 


™)  Tom.  II  p.  420  q.  107  art.  1  et  2. 

ad  hoc  praecepta  novae  legis  sunt  graviora  praeceptis  veteris  legis, 
quia  in  nova  lege  prohibentur  interiores  motus  animi,  qui  ex- 
presse  in  vetere  lege  non  prohibebantur  in  ornnibus,  etsi  in  ali- 
quibus  prohiberentur,  in  quibus  tamen  prohibendis  poena  non  ap- 
ponebatur.  Hoc  autem  est  difficillimum  non  habenti  virtutem, 
sicut  etiam  philosophus  dicit  in  5  Etbic.  (cap.  9  ad  fin.),  „„quod 
operari  ea,  quae  iustus  operatur,  facile  est;  sed  operari  ea  eo 
modo,  quo  iustus  operatur,  scil.  delectabiliter  et  prompte,  est 
difficile  non  habenti  iustitiam""37). 

Et  quoniam,  quae  tandem  lege  divina  praecipiantur,  —  id  quod 

loco  citato  iam  attigimus  — ,  est  pereipiendum,  interioribus  virtutum 

actibus  omissis,  cum  exteriorem  et  socialem  hominum  convictum, 

qualem   Thomas   proposuerit,    petamus:    statim   pergimus   ad    ea, 

quae    de    exterioribus    actibus    lege    nova    iuberi    docuerit    noster 

auctor.    „Principalitas  legis  novae  est  gratia  spiritus  sancti,  quae 

manifestatur   in  fide  per  dilectionem   operante.     Hanc  autem  gra- 

tiam  consequuntur  homines  per  dei  filium  hominem  factum,  cuius 

humanitatem   deus  replevit    gratia,    et    exinde    est    ad  nos   deri- 

vata . . . .    Et  ideo  convenit,  ut  per  aliqua  exteriora  sensibilia 

gratia  a  verbo  incarnato  profluens   in  nos  deducatur  et  ex  gratia 

interiore,  per  quam  caro  spiritui  subditur,  exteriora  quaedam 

opera  sensibilia  producantur.    Sic  igitur  exteriora  opera  dupli- 

citer  ad  gratiam  pertinere  possunt:  uno  modo  sicut  induceutia  ali- 

qualiter  ad  gratiam,   et  talia  sunt  opera  sacramentorum ,  quae  in 

nova    lege   sunt  instituta  ....     Alia   vero   sunt  opera   exteriora, 

quae   ex  instinctu    gratiae   producuntur,    et    in   his   est    quaedam 

differentia  attendenda.    Quaedam  enim  habent  necessariam  conve- 

nientiam  vel  contrarietatem  ad   interiorem   gratiam,   quae  in  fide 

per  dilectionem  operante   consistit;   et  huiusmodi   exteriora   opera 

sunt  praecepta  vel  prphibita  in  lege  nova,  sicut  praecepta  est  pro- 

fessio  fidei  et  prohibita  negatio  ....     Alia  vero  sunt  opera,  quae 

non  habent  necessariam  contrarietatem  vel  convenientiam  acl  fidem 

per   dilectionem  operantem;   et  talia  opera  non  sunt  in  lege  nova 

praecepta  vel    prohibita    ex  prima  legis  institutione,    sed   relicta 

s^)  Tom.  II  q.  107  art.  4. 

sunt  a  legislatore  (scil.  Christo)  unicuique,  secunclura  quod  aliquis 
alicuius  curam  gerere  debet;  et  sic  unicuique  liberum  est  circa 
talia  determinare,  quid  sibi  expediat  facere  vel  vitare,  et  cuicun- 
que  praesidenti  circa  talia  ordinare  suis  subditis,  quid  sit  in  tali- 
bus  faciendum  vel  vitandum.  Uude  etiam  quantum  ad  hoc  dicitur 
lex  evangelii  lex  „libertatis",  nam  lex  vetus  multa  determinabat 
et  pauca  relinquebat  hominum  libertati  determinanda38)."  Et  pla- 
nius  etiam  Thomas  Aquinas,  quantum  valeat  quoque  pateat  lex 
divina,  his  exprimit  verbis:  „Quia  gratiam  ex  nobis  consequi  non 
possumus,  sed  per  Christum  solum,  ideo  sacramenta,  per  quae 
gratiam  consequimur,  ipse  dominus  instituit  per  se  ipsum,  scil. 
baptismum,  eucharistiam,  ordinem  ministrorum  novae  legis,  insti- 
tuendo  apostolos  et  septuaginta  duos  discipulos,  et  poenitentiam 
et  matrimonium  indivisibile;  confirmationem  etiam  promisit  per 
spiritus  sancti  missionem;  ex  eius  etiam  institutione  apostoli  le- 
guntur  oleo  infirmos  ungendo  sanasse,  ut  habetur  Marc.  6,  quae 
sunt  novae  legis  sacramenta.  Rectus  autem  gratiae  usus  est  per 
opera  caritatis;  quae  quidem,  secundum  quod  sunt  de  necessitate 
virtutis,  pertinent  ad  praecepta  moralia,  quae  etiam  in  vetere  lege 
tradebantur.  Unde  quantum  ad  hoc  lex  nova  super  veterem  ad- 
dere  non  debuit  circa  exteriora  agenda.  Determinatio  autem  prae- 
dictorum  operum  in  ordine  ad  cultum  dei  pertinet  ad  praecepta 
caerimonalia  legis,  in  ordine  vero  ad  proximum  ad  iudicialia  .  .  .  , 
et  quia  istae  determinationes  non  sunt  secundum  se  de  necessitate 
interioris  gratiae,  in  qua  lex  consistit,  idcirco  non  cadunt  sub 
praecepto  novae  legis,  sed  relinquuntur  humano  arbitrio;  quaedam 
quidem  quantum  ad  subditos,  quae  scil.  pertinent  singillatim  ad 
unumquemque,  quaedam  vero  ad  praelatos  temporales  vel  spiri- 
tuales,  quae  scil.  pertinent  ad  utilitatem  communem39)." 

Nec  non  alia  quaedam  lege  divina  et  nova  continentur,  quae 
vocantur  „consilia."  De  quibus  Thomas  ita  loquitur:  „Haec  est 
differentia  inter  consilium  et  praeceptum,  quod  praeceptum  im- 
portat  necessitatem,  consilium  autem  in  optione  ponitur  eius,  cui 
datur,   et  ideo  convenienter  in  lege  nova,   quae  est  lex  libertatis, 

3*)    Ibid.  p.  424  q.  108   art.  1. 
39)   Ibid.  p.  425  art.  2. 

supra  praecepta  sttnt  addita  consilia ,•  non  autem  in  vetere  lege, 
quae  est  lex  servitutis.  Oportet  igitur,  quod  praecepta  novae  le- 
gis  intellegantur  esse  data  de  his,  quae  sunt  necessaria  ad  conse- 
quendum  finem  aeternae  beatitudinis,  in  quem  lex  nova  imme- 
diate  introducit;  consilia  vero  oportet  esse  de  illis,  per  quae  me- 
lius  et  expeditius  potest  homo  consequi  finem  praedictum.  Est 
autem  homo  constitutus  inter  res  mundi  huius  et  spiritualia  bona, 
in  quibus  aeterna  beatitudo  consistit,  ita  quod  quanto  plus  in- 
haeret  uni  eorum,  tanto  plus  recedit  ab  altero,  et  e  converso. 
Qui  ergo  totaliter  inhaeret  rebus  huius  mundi,  ut  in  eis  finem 
constituat,  habens  eas  quasi  rationes  et  regulas  suorum  operum, 
totaliter  excidit  a  spiritualibus  bonis:  et  ideo  huius  modi  inordi- 
natio  tollitur  per  praecepta.  Sed  quod  homo  totaliter  ea,  quae 
sunt  mundi  abiiciat,  non  est  necessarium  ad  perveniendum  in  finem 
praedictum,  quia  potest  homo  utens  rebus  huius  mundi,  dummodo 
in  eis  finem  non  constituat,  ad  beatitudinem  aeternam  pervenire; 
sed  expeditius  perveniet  totaliter  bona  huius  mundi  abdicando,  et 
ideo  de  hoc  dantur  consilia  evangelii.  Bona  autem  huius  mundi, 
quae  pertinent  ad  usum  humanae  vitae,  in  tribus  consistunt,  scil. 
in  divitiis  exteriorum  bonorum;  quae  pertinent  ad  concupiscentiam 
oculorum,  et  in  deliciis  carnis,  quae  pertinent  ad  concupiscentiam 
carnis,  et  in  honoribus,  qui  pertinent  ad  superbiam  vitae,  sicut 
patet  1  Ioh.  2.  Haec  autem  tria  totaliter  derelinquere,  secundum 
quod  possibile  est,  pertinet  ad  consilia  evangelica.  In  quibus 
etiam  tribus  fundatur  omnis  religio,  quae  statum  perfectionis  pro- 
fitetur,  nam  divitiae  abdicantur  per  paupertatem,  deliciae  carnis 
per  perpetuam  castitatem,  superbia  vitae  per  obedientiae  servi- 
tutem"40). 

Haec  de  praeceptis  et  consiliis  in  nova  lege  propositis  nobis 
hic  sufficere  videntur,  unde  principia  et  fundamenta  doctrinae  Tho- 
misticae  cognoscantur.  Ex  eis  paucis,  uti  videtur,  deducitur  magna 
deinceps  et  iugens  series  praeceptorum  ecclesiasticorum,  ex  quibus 
quod  auctor  noster  maiore  cura  et  diligentia  ea,  quae  pertinent 
ad  consilia  illustranda,  defendenda,  praedicanda  disputavit,  non  est 

40)    Ibid.  p.  427   art.  4.    Cf.  Tom.  V  p.  265  ss.  et  tom.  XV  opusc.  I,  II,  III. 

mirandum  temporum  ratione  habita,  eum  „religionis",  id  est  vitae 
monachicae  et  votorum  iam  exstitissent  adversarii  multi  et  chri- 
stiani  et  non  christiani. 

Sed  antequam  prosequamur  alias  legum  materias,  id  quoque 
necesse  est  exponere,  quemadmodum  Thomas  legem  divinam  re- 
ferat  ad  legem  aeternam  et  naturalem.  Atque  divinam  legem  fa- 
cile  patet  esse,  aeque  ac  naturalem,  aeternae  legis  participationem 
sive  irradiationem  sive  infusionem,  et  ex  ea  deduci  in  eaque  ipsam 
contineri,  sed  diverso  modo:  „Per  naturalem  legem  participatur 
lex  aeterna  secundum  proportionem  capacitatis  humanae;  sed 
oportet  ut  alteriore  modo  dirigatur  homo  in  ultimum  finem  super- 
naturalem.  Et  ideo  superadditur  lex  divinitus  data,  per  quam 
lex  aeterna  participatur  altiore  modo"41).  Utraque  porro  dat 
quaedam  principia,  e  quibus  humana  ratio  et  gubernatio  ad  recta 
in  particularibus  operabilibus  cognoscehda  perveniat:  „Nec  sufficit, 
quod  procedat  (scil.  inquisitio  humana)  ex  principiis  naturaliter 
inditis,  quae  sunt  praecepta  legis  naturae  ....  sed  oportet,  quod 
superaddantur  quaedam  alia  principia,  scil.  praecepta  legis  di- 
vinae"42).  Ea  contra  est  inter  naturalem  et  divinam  differentia 
praecipua,  ut  illa  legis  naturalis  principia  omnia  per  se  sint  nota, 
divinae,  etsi  quid  valeant  quoque  spectent,  intellegitur,  tamen  non 
omnia  rationis  sint  in  promptu,  sed  sola  fide  plerumque  susti- 
neantur.  Et  hoc  etiam  de  talibus  rebus  locum  habet  et  a  Thoma 
statuitur,  quae  per  se  sunt  „naturaliter  iusta"43).  Quodsi  integram 
Thomae  sententiam  et  cuiuscunque  principia  legis  naturalis  et  di- 
vinae,  qualem  Romana  ecclesia  et  catholica  proponit,  contem- 
plantes  iudicamus,  legem  naturalem  deficere  dicamus  necesse  est 
non  solum  eo,  quod  hominem  non  possit  dirigere  in  finem,  sed 
etiam  eo,  quod  sine  divina  revelatione  nequeat  omnis  cognosci; 
quam  ob  rem  legis  naturalis  sive  iuris  naturalis  scientiam  ab  aucto- 
ritate  divina  liberam  et  solutam  non  exsistere  patet.  Exinde  in- 
tellegimus  Thomae  divisionem  ipsius  legis  divinae  in  naturalem  et 
positivam:    „Ius  divinum  dicitur,   quod  divinitus   promulgatur;   et 

41)    Tom.  II  p.  335  q.  91    art.  4   ad  1.  42)    Ibid.  ad  2. 

43)   Tom.  III  p.  211   q.  57   art.  2  ad  3.    Jus  divinum  „partim  est  de  his, 
quae  sunt  naturaliter  iusta,  sed  tamen  eorum  iustitia  homines  latet" 

hoc  quidem  partim  est  cle  his,  quae  simt  naturaliter  iusta,  sed 
tamen  eorum  iustitia  homines  latet,  partim  autem  his,  quae  fiunt 
iusta  institutione  divina.  Unde  etiam  ius  divinum  per  haec  duo 
distingui  potest,  sicut  et  ius  humanum.  Sunt  enim  in  lege  divina 
quaedam  praecepta,  quia  bona,  et  prohibita,  quia  mala;  quaedam 
vero  bona,  quia  praecepta,  et  mala,  quia  prohibita"44).  Exinde 
porro  explicamus  illud  iuris  canonici,  cuius  Thomas  mentionem 
facit,  dictum:  „Ius  naturale  est,  quod  in  lege  (id  est  Mosaica)  et 
in  evangelio  continetur."  „Quod  verbum  illud  non  est  sic  intel- 
legendum,  quasi  omnia,  quae  in  lege  et  in  evangelio  continentur, 
sint  de  lege  naturae,  cum  multa  tradantur  ibi  supra  naturam,  sed 
ea,  quae  sunt  de  lege  naturae,  plenarie  ibi  traduntur"45).  Quae 
res  maxime  cernitur  in  vetere  lege  divina,  quae  totam  Judaeorum 
vitam  et  privatam  et  publicam  terminis  divinitus  positis  non  so- 
lum  moralibus,  sed  etiam  iudicialibus,  oeconomicis,  politicis  cir- 
cumscripsit46),  ita  ut  vera  theocratia  illi  gubernarentur;  sed  etiam 
in  nova  lege  Thomas  idem  valere  dicit:  „Quantum  ad  hoc  (scil. 
exteriores  actus)  lex  vetus  est  multo  gravior,  quam  nova,  quia  ad 
plures  actus  exteriores  obligabat  lex  vetus  in  multiplicibus  caeri- 
moniis,  quam  lex  nova,  quae  praeter  praecepta  legis  naturae  pau- 
cissima  superaddit  in  doctrina  Christi  et  apostolorum"47). 

Iam  restat,  ut,  quae  Thomas  cle  lege  humana  doceat,  inqui- 
ramus.  Atque  putamus  Aquinatem  non  satis  in  summa  theo- 
logica  legem  humanam  tractasse.  Inquirit  enim  ille  quidem 
humanam  legem  multis  ex  partibus,  distinguit  ab  aeterna,  natu- 
rali,  divina,  dividit  secundum  diversas  specierum  rationes,  notat 
eius  effectus,  exponit,  quando  possit  et  debeat  mutari,  aliaque. 
Sed  omnibus  locis,  qui  huc  pertinent,  eam  legem  human&m  intel- 
legit,  quae  solis  naturalis  legis  principiis,  seu  „per  modum  con- 
clusionum",  seu  „per  modum  determinationum"  evadit,  nulla  ra- 


44> 


l)    Ibid.  45)  Tom.  II  p.  345  q.  94   art.  4  ad  1. 

46)  Thomas  praeceptis  legis  veteris  exponendis  defendendisque  maximam 
prae  ceteris  legibus  tractatus  de  legibus  conscripti  partem  tribuit,  tom.  II 
p.  357  — 415,  q.  98  —  107.  Hoc  libelli  nostri  loco  plura,  quam  exhibuimus, 
atYerri  non  iuvat,  sed  saepius  sententiae  a  Thoma  in  his  quaestionibus  pro- 
positae  adhibendae  sunt.  47)   Tom.  II  p.  423  q.  107  art.  4. 

tione  eorum  habita  principiorum,  quae  „altiore  modo"  legis  aeternae 
participatae  et  infusae  divinitus  superaddita  esse  ipse  declaravit. 
Quod  autem  hac  in  re  defecit  Thomas,  maximo  vertimus  vitio; 
nam  non  solum.legum  humanarum  civilium,  quales  christianae 
civitates  habere  debeant,  ex  naturali  et  divina  lege  deductas,  sed 
ipsarum  legum  ecclesiasticarum  oblitus  est  locum  in  legum  doctrina 
praebere,  ubi  accuratius  exponeret,  sicuti  theologiae  aquilam  et 
principem  scholae  decebat.  Non  negamus  nos  quidem,  nonnulla, 
quae  ad  leges  ecclesiasticas  et  civiles  christianas  pertinerent,  a 
Thoma  esse  attacta  et  leviter  perstricta,  et  in  hac  commentatione 
eiusmodi  loci  nos  maximopere  adiuvabunt;  concedimus,  summa 
cum  gratia  illa  verba  accipi,  quibus  ecclesiasticas  leges  et  civiles 
christianorum  „humanas"48)  esse  statuit,  id  quod  aliis  ex  verbis49) 
negari  paene  coniici  potest;  laudamus ,  quia  scientiae  sua  aetate 
iuris  Romani  efflorescentis  mentionem  et  rationem  fecit;  sed  ideo 
omnium  doctorum  christianorumrvituperationem  demeritus  est  Tho- 
mas,  quod  leges  ex  naturalis  et  divinae  legis  principiis  conclu- 
sionibus  seu  determinationibus  emanantes  nullo  loco  tractatus, 
quem  de  legibus  summae  theologicae  inseruit,  disputavit.  Et  id 
eo  gravius  ferri  debet,  quod  Aquinatis  et  omnis  mediae  aetatis 
tempore  leges  ecclesiasticae  plurimum   valebant,   et  ipse  Thomas 

48)  Kecorderis  veliuius  verborum  supra  commemoratorum :  „Determinatio 
autem  praedictorum  operum  in  ordine  ad  cultum  dei  pertinet  ad  praecepta 
caerimonialia  legis,  in  ordine  vero  ad  proximum  ad  iudicialia  .  .  .  .  et  ideo 
quia  istae  determinationes  non  sunt  secundum  se  de  necessitate  interioris 
gratiae,  in  qua  lex  consistit,  idcirco  non  caduilt  sub  praecepto  novae  legis, 
sed  relinquuntur  humano  arbitfio,  quaedam  quidem  quantum  ad  subditos,  quae 
scil.  pertinent  singillatim  ad  unumquemque,  quaedam  vero  ad  praelatos  tem- 
porales  vel  spirituales,  quae  scil.  pertinent  ad  utilitatem  commiinem,"  Tom.  II 
p.  425   art.  2. 

40)  Reminiscere  (secundae)  illius  causae,  qua  divinam  legem  necessariam 
esse  homini  docet  Aquiuas:  „Propter  incertitudinem  humarii  iudicii,  praecipue 
de  rebus  contingentibus  et  particularibus ,  contingit  de  actibus  humanis  cliver- 
sorum  esse  diversa  iudicia,  ex  quibus  etiam  diversae  et  contrariae  leges  pro- 
cedunt.  Ut  ergo  homo  absque  omni  dubitatione  scire  possit,  quid  ei  sitagendum 
et  quid  vitandum,  necessarium  fuit,  ut  in  actibus  propriis  dirigeretur  per 
legem  divinitus  datam,  de  qua  constat,  quod  non  potest  errare."  Tom.  II 
p.  335   q.  91    art.  4. 

eas  saepius  ut  fontes  et  auctoritatem  doctrinae  suae  dogmaticae 
adhibet.  Illa  autem  legum  omissio  cohaeret  cum  alia  neglectione 
illa  ecclesiae  ipsius,  qua  omnes  medii  aevi  doctores,  ut  doctrinara, 
de  ecclesia  ipsa  praeterirent,  deferebantur.  Quam  vere  autem 
Thomae  de  legibus  doctrinae  praestantiam  addubitemus,  is  magis 
etiam,  quam  rationibus  allatis  factum  est  fortasse,  perspiciet,  qui 
alius  doctoris  christiani  accuratius,  quam  Thomas,  leges  prosecuti, 
Francisci  dicimus  Suaresii  decem  de  legibus  libros50)  consuluerit, 
vel  alium  librum  theologiae  nunc  catholicae  celebrem ,  quem  Ioh. 
Petr.  Gury  S.  J.  conscripsit51),  de  legum  doctrina  adhibuerit.  Ut 
igitur,  quid  Thomam  contra  artem  et  rationem  suam  theologicam 
peccasse  nobis  constet  in  legibus,  recapitulemus,  primuto  debuit 
exponere  legem  aeternam,  deinde  divinam,  tunc  naturalem,  et  ul- 
timo  loco  humanam ,  quae  apud  Christianos  ex  divina  et  naturali 
deducenda  est.  Is  contra  humanam  statim  post  naturalem  posuit 
ac  disputavit,  eam  solum  ex  mo*e  iuris  Romani,  quod  gentilibus 
solius  rationis  naturalis  principia  cognoscentibus  vigebat,  christianae 
et  catholicae  tamen  arti  et  rationi  minime  respondet.  Et  hanc 
rem  arbitramur  eadem  temeritate  sive  inconsideratione  commissam 
esse,  ut  iuri  Romanorum  cum  damno  catholicae  suae  artis  et  do- 
ctrinae,  cederet,  qua  saepius  pari  cum  eventu  Aristotelicae  philo- 
sophiae  plus  tribuisse  eum  videbamus. 

His  praelibatis  ea  ipsa,  quae  Thomas  de  lege  humana  ex 
iuris  Romani  scientia  abstrahendo  et  meditando  proposuerit,  sunt 
promenda,  unde  et,,  quo  iure  vituperaverimus,  et  quam  multa 
magna  cum  utilitate  —  id  quod  non  negamus  —  ad  omnes  leges 
humanas,  ecclesiasticas ,  civiles  a  christianis  legislatoribus  trans- 
ferri  possint,  appareat.  „Lex  est  quoddam  dictamen  ratfonis  pra- 
cticae.  Similis  autem  processus  esse  invenitur  rationis  practicae 
et  speculativae,  utraque  enim  ex  quibusdam  principiis  ad  quas- 
dam  conclusiones  procedit.  Secundum  hoc  ergo  dicendum,  quod 
sicut  in  ratione  speculativa  ex  principiis  indemonstrabilibus  natu- 
raliter   cognitis   producuntur  conclusiones  diversarum  scientiarum, 

50)  Suaresii  opera  omnia,  tom.  V  et  VI;   de  legibus  libri  X. 

51)  Cornpendium  theologiae  moralis,  editio  in  Germania  nuarta  Ratisbonae 
1868;  p.  57  —  69  de  speciebus  praecipuis  legum. 

quarutn  cognitio  non  est  nobis  naturaliter  indita,  setl  per  indu- 
striam  rationis  inventa,  ita  etiam  ex  praeceptis  legis  naturalis, 
quasi  ex  quibusdam  principiis  communibus  et  indemonstrabilibus 
necesse  est,  quod  ratio  humana  procedat  ad  aliqua  magis  particu- 
lariter  disponenda.  Et  istae  particulares  dispositiones  adinventae 
secundum  rationem  humanam  dicuntur  leges  hutnanae,  observatis 
aliis  condicionibus,  quae  pertinent  ad  rationem  legis"52).  Et  ut 
seutentia  nostra,  qua  legem  gentilium  tantum  humanam  a  Thoma 
tractari  dicimus,  affirmetur,  statim  sequitur  locus  Ciceronis  arces- 
situs  hic:  „Initium  iuris  est  a  natura  profectum,  deinde  quaedam 
in  consuetudinem  ex  utilitatis  ratione  venerunt.  Postea  res  a  na- 
tura  profectas  et  consuetudine  probatas  legum  metus  et  religio 
sanxit"53).  Eisdem  Tulli  verbis  usus  Thomas  alio  loeo54)  omnem 
legem  humanitus  positam  a  lege  naturali  deduci  expresse  docet, 
id  quod  iam  notavimus  in  eo  ut  theologo.  Sed  modus  deducendi 
eas  valde  observandus  est:  „Sciendum  est  quod  a  lege  naturali 
dupliciter  potest  aliquid  derivari:  uno  modo  sicut  conclusiones  ex 
principiis,  alio  modo  sicut  determinationes  quaedam  aiiquorum 
communium.  Primus  quidem  modus  similis  est  ei,  quo  in  scientiis 
ex  principiis  conclusiones  demonstrativae  producuntur,  secundo 
vero  modo  simile  est,  quod  in  artibus  formae  communes  determi- 
nantur  ad  aliquid  speciale,  sicut  artifex  formam  communem  ne- 
cesse  est  quod  determinet  ad  hanc  vel  illam  domus  tiguram.  De- 
rivantur  ergo  quaedam  a  principiis  communibus  legis  naturae  per 
modum  conclusionum,  sicut  hoc,  quod  est,  non  esse  occidendum, 
ut  conclusio  quaedam  derivari  potest  ab  eo,  quod  est,  nulli  esse 
faciendum  malum;  quaedam  per  modum  determinationis,  sicut  lex 
naturae  habet,  quod  ille,  qui  peccat,  puniatur,  sed  quod  tali  poena 
vel  tali  puniatur,  hoc  est  quaedam  determinatio  legis  naturae. 
Utraque  igitur  inveniuntur  in  lege  humana  posita.  Sed  ea,  quae 
sunt  primi  modi,  continentur  in  lege  humana,  non  tanquam  sint 
solum   lege   posita,   sed  habent   etiam   aliquid  vigoris  ex  lege  na- 


62)  Ibid.  t.  II  p.  334  q.  91  art.  3. 

63)  lic.  de  rhet.  lib.  II  de  inventione  (aliquant.  a.  fin.) 

64)  Tom.  II  p.  348  q.  95  art.  2. 

turali.     Sed   ea,  quae   sunt   secundi   modi,   ex   sola  lege  humana 
vigorem  habent"55). 

Quam  porro  utilitatem  et  necessitatem  legis  humanae  Thomas 
probaverit,  cum  homines  magis  induci  voluntarios  ad  bonum  per 
monitiones,  quam  coactos  per  leges,  et  humanos  actus,  quos  lex 
humana  dirigere  deberet,  consistere  in  singularibus,  quae  forte  per 
se  melius  et  sufficienter  ab  aliquo  sapiente,  qui  singula  inspiceret, 
dirigerentur,  cognovisset56),  tamen  ipsius  virtutis  perfectionem  ho- 
mini  advenire  per  disciplinam  legum  humanarum  oportere  con- 
tendit:  „Homini  naturaliter  inest  quaedam  aptitudo  ad  virtutem, 
sed  ipsa  virtutis  perfectio  necesse  est,  quod  homini  adveniat  per 
aliquam  disciplinam  ....  Ad  hanc  autem  disciplinam  non  de 
facili  invenitur  homo  sibi  sufficieus,  quia  perfectio  virtutis  prae- 
cipue  consistit  in  retrahendo  homine  ab  indebitis  delectationibus, 
ad  quas  praecipue  homines  sunt  proni  et  maxime  iuvenes,  circa 
quos  est  efficacior  disciplina.  Et  ideo  oportet,  quod  huiusmodi 
disciplinam,  per  quam  ad  virtutem  pervenitur,  homines  ab  alio 
sortiantur.  Et  quantum  quidem  ad  illos  iuvenes,  qui  sunt  proni 
ad  actus  virtutum  ex  bona  dispositione  naturae  vel  consuetudine, 
vel  magis  divino  munere,  sufficit  disciplina  paterna,  quae  est  per 
monitiones.  Sed  quia  inveniuntur  quidam  protervi  et  ad  vitia 
proni,  qui  verbis  de  facili  moveri  non  possunt,  necessarium  fuit, 
quod  per  vim  vel  metum  cohiberentur  a  malo,  ut  saltem  sic 
malefacere  desistentes  et  aliis  quietam  vitam  redderent,  et  ipsi 
tandem  per  huiusmodi  assuetudinem  ad  hoc  perducerentur,  quod 
voluntarie  facerent,  quae  prius  metu  implebant  et  sic  fierent  vir- 
tuosi.  Huiusmodi  autem  disciplina  cogens  metu  poenae  est  disci- 
plina  legum.  Unde  necessarium  fuit  ad  pacem  hominutn  et  vir- 
tutem,  quod  leges  ponerentur,  quia  sicut  philosophus  dicit  in 
1.  Polit.  (cap.  2  in  fine):  „„Sicut  homo,  si  sit  perfectus  virtute, 
est  optimum  animalium,  sic  si  sit  separatus  a  lege  et  iustitia,  est 
pessimum  omniumu",  quia  homo  habet  arma  rationis  ad  expellen- 
das  concupiscentias  et  saevitias,  „quae  non  habent  alia  animalia"57). 
Quales  deinde  leges  humanas  esse  debere  docuerit,  tribus  his  con- 

55)  lbidem.  56)  Tom.  II  p.  347  q.  95  art.  1  obiectio  1,  2,  3. 

57)  Ibid.  in  corpore. 

tinetur,  quue  Isidoro  auctore  proponit:  scil.  „quod  (lex  nempe  hu- 
mana)  religioni  congruat,  in  quantum  scil.  est  proportionata  legi 
divinae;  quod  disciplinae  conveniat,  in  quantum  est  proportionata 
legi  naturae;  quod  saluti  proficiat,  in  quantum  est  proportionata 
utilitati  humanae.  Et  ad  haec  tria,  omnes  aliae  condiciones,  quas 
postea  ponit  (scil.  Isidorus),  reducuntur.  Nam,  quod  dicitur  honesta, 
refertur  ad  hoc,  quod  religioni  congruat,  quod  autem  subditur 
iusta,  possibilis,  secundum  naturam,  secundum  consuetudinem  pa- 
triae,  loco  temporique  conveniens,  reducitur  ad  hoc,  quod  con- 
gruit  disciplinae  ....  Quod  vero  subditur  necessaria,  utilis  etc. 
refertur  ad  hoc,  quod  expediat  saluti,  ut  necessitas  referatur  ad 
remotionem  malorum,  utilitas  ad  consecutionem  bonorum,  mani- 
festatio  vero  ad  cavendum  nocumentum,  quod  ex  ipsa  lege  posset 
provenire"58).  Hac  in  quaestione  denuo  occurrit,  id  quod  iam  de 
aliis  rebus  animadvertimus,  ut,  quomodo  Thomas  auctores,  quos 
laudet  male  interpretatus  adhibuerit,  displiceat.  Patet  enim  illud 
Isidori,  „quod  religioni  congruat",  et  Thomae  hoc,  „in  quantum 
est  proportionata  legi  divinae",  —  cum  Isidorus  „omnes  autem  leges 
aut  divinae  aut  humanae;  divinae  natura,  humanae  moribus  con- 
stant"59),  exposuerit,  cumque  Thomas  longe  aliam  acceperit  legem 
divinam  — ,  omnino  non  inter  se  convenire,  sed  Thomam  potius 
verba,  quam  sententiam  in  Isidori  libro  Etymologiarum  quinto 
esse  secutum.  Isidorus,  ut  breviter  dicatur,  nihil  de  legibus  pro- 
fert,  nisi  quae  ex  iure  Romano  extraxerat  et  conscripserat.  Et 
quamvis  laudabilis  Thomas  videatur,  quod  illud  „religioni  con- 
gruat  (lex  humana)"  ad  suam  legem  divinam  interpretatus  eodem 
peccato,  quo  iam  Isidorus  episcopus  fortasse  „religionis"  voce 
ductus  doctrinam  suam  a  gentilibus  repetitam  ad  christianam  sen- 
tentiam  declinaverat,  tamen  maxime  miramur,  quod  ei  ne  minima 
quidem  suspicio  temerarii  et  inconsiderati  illius  usus  in  mentem 
venerit.  Atque  etiam  hoc  aliud  ex  quaestione  praesenti  aperi- 
mus,  id  quod  minus  etiam  in  laudem  Thomae  cedit,  articulum 
istum    „utrum    Isidorus    convenienter    qualitatem    legis    positivae 

&8)  Ibid.  p.  349  art.  3. 

59)  Migne,  Patrologiae  cursus  coinpletus  tom.  82.   Paris  1850,  Isidori  Ety- 
molog.  lib.  V  cap.  2  p.  198. 

describat",   haud  per  ambages  repugnare  praecedenti  illi,   „utrum 

omnis  lex  huinanitus   posita  a  lege  naturali  derivetur."     Nam  al- 

tero  loeo,  ex  sola  naturali  lege  humanas  leges  deduci,  edocemur, 

altero   loco   legitur:    „Lex  autem   humana  utrumque   habet,  quia 

et  est    aliquid   ordinatum   ad   finem,    et   est   quaedam   regula  vel 

mensura  regulata  vel  mensurata  quadam  superiore  meusura,  quae 

quidem  est  duplex,   scil.   divina  lex   et  lex  naturae"60).     In  divi- 

sione    tum    legum    humanarum    tractanda    magis    etiam    cernitur, 

quanto  Thomas  Aquinas   defecerit   sua  de  legibus  doctrina.    Prae- 

cipue    enim   iterum   commemorat    de  ratione   legis  humanae   esse 

primo  „quod  derivata   sit   a  lege  naturae",   secundo   „quod  ordi- 

netur  ad  bonum   coinmune",  tertio,   „ut   instituatur  a  gubernante 

communitatem  civitatis"61).     Primo   autem   respectu  dividit  legem 

humanam   sive  positivam   in  „ius  gentium  et  ius  civile  secundum 

duos  modos,    quibus  aliquid  derivatur   a  lege  naturae,   ut  supra 

dictum  est.     Nam  ad  ius  gentium  pertinent  ea,   quae  derivantur 

ex  lege  naturae  sicut  conclusiones  ex  prineipiis,  ut  iustae  emptio- 

nes  et  venditiones  et  alia  huiusmodi,   sine  quibus  homines  ad  in- 

vicem  convivere   non   possunt  ....     Quae   vero  derivantur  a  lege 

naturae  per  modum  particularis  determinationis ,   pertinent  ad  ius 

civile,  secundum  quod  quaelibet  civitas  aliquid  sibi  accommode  de- 

termiuat."     Tertio  autem  respectu,    „ut  instituatur  lex  humana  a 

gubernante   communitatem   civitatis",   distinguit  Thomas  cum  Isi- 

doro  et  Aristotele,  quos  secutus  est  in  hoc  articulo,  secundum  di- 

versa    regimina  civitatum.     In  regno    sive   monarchia  ....   acci- 

piuntur    constitutiones    principum;    in   aristocratia,    sumuntur  re- 

sponsa  prudentum   et  etiam   senatus  consulta."     In   oligarchia,  id 

est  in   principatu   paucorum    divitum   et   potentum,    „sumitur  ius 

praetorium,   quod    etiam  honorarium  dicitur."     In  democratia,   id 

est  in  regimine  populi,   „sumuntur  plebiscita"  ....     „Est  etiam 

aliquod  regimen  ex  istis  commixtum,   quod  est   optimum;  et  se- 

cundum  hoc  sumitur  lex,  quam  maiores  natu  simul  cum  plebibus 

sanxerunt."     Alia  ratione  leges  humanas   dividit  Thomas  „secun- 

dum  diversa,    de    quibus  leges   feruntur  ....  quae  interdum   ab 


60)  Toid.  II  p.  349.  6l)  Ibid.  p.  349  et  359. 

auctoribus  nominantur ,  sicut  distiuguitur  lex  Iulia  de  adulteriis., 
lex  Cornelia  de  sicariis  et  sic  de  aliis,  non  propter  auctores  sed 
propter  res,  de  quibus  sunt"62). 

Quarto  denique  loco  divisionem,  quam  Thomas  secundo  affert, 
commemoramus  eam,  quae  est  „secundum  diversitatem  eorum,  qui 
specialiter  dant  operam  ad  bonum  commune,  sicut  sacerdotes  pro 
populo  deum  orantes,  principes  populum  gubernantes  et  milites 
pro  salute  populi  pugnantes"63).  Ne  quis  vero  „iure  sacerdotum" 
opinetur  intellegi  christianum  ius  sive  etiam  ecclesiasticum  et  ca- 
nonicurn,  monemus  iterum  omnia  ex  Isidoro  esse  transsumpta64), 
qui  ipse  verba  huc  maxime  pertinentia  ex  Ulpiano  transscripse- 
rat"65):  „Ius  publicum  est  in  sacris  et  in  sacerdotibus  et  in  ma- 
gistratibus",  neque  ceteras  legis  humanae  notas  Thomisticas,  scil. 
„quod  ordinetur  ad  bonum  commune  civitatis",  et  „ut  instituatur 
a  gubernante  communitatem  eivitatis",  quadrare  in  ius  chri- 
stianum  et  canonicum,  sed  solum  in  ethnicum  Romanorum,  unde 
abstractae  sint. 

Potestatem  deinde  Thomas  Aquinas  tribuit  legibus  humanis 
eam,  ut  fini  suo,  id  est  bono  communi  respondeant.  Quam  ob 
rem  eas  non  coarctandas  vult  singulis  casibus  aut  personis  aut 
temporibus:  „Iura  constitui  oportet  in  his,  quae  saepius  accidunt; 
ex  his  autem,  quae  forte  uno  casu  accidere  possunt,  iura  non 
constituuntur."  „Nullo  privato  commodo,  sed  pro  communi  utili- 
tate  civium  lex  debet  esse  conscripta"66).  Et  ipsa  legis  defini- 
tione  rationem  boni  communis  videbamus  statui:  „Lex  nihil  aliud 
est,  quam  quaedam  rationis  ordinatio  ad  bonum  commune  et  ab 
eo,  qui  curam  communitatis  habet,  promulgata"67).  Quamquam 
autem  boni  communis  ratio  est  praecipua  in  lege,  tamen  non  om- 
nia  vitia  debentur  cohiberi.  „Leges  imponuntur  hominibus  secun- 
dum   eorum   condicionem,    quia    ut  Isidorus  dicit  lib.  5.   Etymol. 


62)  Ibid.  63)  ibid. 

64)  Quaestionis  ipsum  nomen  hoc  indicat:   „Utrum  Isidorus  convenienter 
ponat  divisionem  humanorum  legum." 

65)  Cf.  Migne  tom.  1XXXII;  Etymol.  1.  V  c.  VIII  p.  200  nota  n. 

66)  Ex  Isid.  Etym.  lib.  V  c.  21  apud  Migne  p.  203. 

67)  Tom.  II  p.  332  q.  90  art.  4. 

cap.  21.  „„Lex  debet  esse  possibilis,  et  secundura  naturara  et  se- 
cundum  consuetudinem  patriae.""  Potestas  autem  sive  facultas 
operandi  ex  interiore  habitu  seu  dispositione  procedit;  non  enim 
idem  est  possibile  ei,  qui  non  habet  habitum  virtutis  et  virtuoso, 
sicut  etiam  non  est  idem  possibile  puero  et  viro  perfecto,  et 
propter  hoc  non  ponitur  eadem  lex  pueris,  quae  ponitur  adultis; 
multa  enim  pueris  permittuntur,  quae  in  adultis  lege  puniuntur, 
vel  etiam  vituperantur.  Et  similiter  multa  sunt  permittenda  ho- 
minibus  non  perfectis  virtute,  quae  non  essent  toleranda  in  ho- 
minibus  virtuosis.  Lex  autem  humana  ponitur  multitudini  homi- 
num,  in  qua  maior  pars  est  hominum  non  perfectorum  virtute. 
Et  ideo  lege  humana  non  prohibentur  omnia  vitia,  a  quibus  vir- 
tuosi  abstinent,  sed  solum  graviora,  a  quibus  possibile  est  maio- 
rem  partem  multitudinis  abstinere,  et  praecipue,  quae  sunt  in 
nocumentum  aliorum,  sine  quorum  prohibitione  societas  humana 
conservari  non  posset,  sicut  prohibentur  lege  humana  homicidia, 
furta  et  huiusmodi"68).  Contrariam  autem  quaestionem  Thomas 
movet,  utrum  lex  humana  praecipiat  actus  omnium  virtutum.  Et 
quoniam  supra  proposuimus  in  universum,  quae  tradidit  Thomas 
de  hac  re  secundum  Aristotelem ,  commemoramus  hoc  loco  et  re- 
mittimus  ad  ea,  quae  de  iustitia  particulari  et  generali  sunt  dicta; 
neque  ullo  verbo  diutius  hac  in  re  immoraremur,  si  non  cerne- 
remus  his  duabus  quaestionibus  ea  contineri  principia,  quibus  usi 
principes  honeste  et  prudenter  leges  possunt  intendere  mitigare, 
astringere  relaxare  secundum  statum  subditorum  aut  vitiis  aut 
virtutibus  mutatum,  et  quibus  abusi  tyranni  pro  libidine  et  arbi- 
trio  summam  asperitatem,  duritiam,  saevitiam  adhibent.  Omnium 
vero  etiam  iustarum  in  rebus  publicis  conversionum ,  et  si  forte 
sunt  libertati  populorum  noxiae,  ihde  deducitur  origo.  Thomas  de 
mutatione  legum  laudat  Augustini  verba:  „Lex  temporalis,  quam- 
vis  iusta  sit,  commutari  tamen  per  tempora  iuste  potest",  deque 
reipublicae  statu  mutando  cum  illo  sumit  exemplum:  „Si  populus 
sit  bene  moderatus  et  gravis,  communisque  utilitas  diligentissimus 
custos,   recte  lex  fertur,   qua  tali  populo  liceat  creare  sibi  magi- 


68)  Tom.  II  p.  351  q.  96  art.  2. 

stratus,  per  quos  respublica  administretur.  Porro  si  paulatim 
idem  populus  depravatus  habeat  venale  suffragium  et  regimen  fla- 
gitiosis  seeleratisque  comtnittat,  recte  adimitur  populo  talis  po- 
testas  dandi  honores  et  ad  paucorum  bonorum  redit  arbitrium." 
„Duplex  autem  causa  potest  esse,  quod  lex  humana  iuste  mutetur, 
una  quidem  ex  parte  rationis,  alia  vero  ex  parte  hominum,  quo- 
rum  actus  lege  regulantur.  Ex  parte  quidem  rationis,  quia  hu- 
manae  rationi  naturale  esse  videtur,  ut  gradatim  ab  imperfecto 
ad  perfectum  perveniat.  Unde  videmus  in  scientiis  speculativis, 
quod  qui  primo  philosophati  sunt,  quaedam  imperfecta  tradide- 
runt,  quae  postmodum  per  posteriores  sunt  tradita,  magis  per- 
fecte.  Ita  etiam  in  operabilibus;  nam  primi,  qui  intenderunt  in- 
venire  aliquid  utile  communitati  hominum,  non  valentes  omnia  ex 
se  ipsis  considerare,  instituerunt  quaedam  imperfecta  in  multis 
deficientia,  quae  posteriores  mutaverunt,  instituentes  aliqua,  quae 
in  paucioribus  deficere  possunt  a  communi  utilitate.  Ex  parte 
vero  hominum,  quorum  actus  lege  regulantur,  lex  recte  mutari 
potest  propter  mutationem  condicionum  hominum,  quibus  secun- 
dum  diversas  eorum  condiciones  diversa  expediunt"69). 

In  mutandis  autem  legibus  levitas  et  temeritas  valde  est  vi- 
tanda:  „Habet  enim  ipsa  legis  mutatio,  quantum  in  se  est,  detri- 
mentum  quoddam  communis  salutis,  quia  ad  observantiam  legum 
plurimum  valet  consuetudo,  in  tantum  quod  ea,  quae  contra  com- 
munem  consuetudinem  fiunt,  etiamsi  sint  leviora  de  se,  graviora 
videntur.  Unde  quando  mutatur  lex,  diminuitur  vis  constrictiva 
legis,  in  quantum  tollitur  consuetudo.  Et  ideo  numquam  debet 
mutari  lex  humana,  nisi  ex  alia  parte  tantum  recompensetur  com- 
muni  saluti,  quantum  ex  ista  parte  derogatur.  Quod  quidem 
contingit  vel  ex  hoc,  quod  aliqua  maxima  et  evidentissima  utilitas 
ex  novo  statuto  provenit,  vel  ex  eo,  quod  est  maxima  necessitas, 
vel  ex  eo,  quod  lex  consueta  aut  manifestam  iniquitatem  continet, 
aut  eius  observatio  est  plurimum  nociva.  Unde  dicitur  a  iuris- 
perito  (Ulpiano  lib.  I.  ff.  tit.  4  de  constit.  princ.):  „„quod  in 
rebus  novis  constituendis  evidens  debet  esse  utilitas,  ut  recedatur 
ab  eo  iure,  quod  diu  aequum  visum  est70)."" 

69)  Ibid.  p.  354  ss.  q.  97  art.  1.  70)  Ibid.  p.  355  art.  2. 

Ad  mutandas  autem  leges  humanas  spectat  etiam  consuetudo. 
„Sicut  ratio  et  voluntas  hominis  manifestantur  verbo  in  rebus 
agendis,  ita  etiam  manifestantur  facto;  hoc  enim  unusquisque  eli- 
gere  videtur  ut  bonum,  quod  opere  implet.  Manifestum  est  autem, 
quod  verbo  humano  potest  et  mutari  lex,  et  etiam  exponi,  in  quan- 
tum  manifestat  interiorem  motum  et  conceptum  rationis  humanae; 
unde  etiam  et  per  actus,  maxime  multiplicatos,  qulconsuetudinem 
efficiunt,  mutari  potest  lex  et  exponi,  et  etiam  aliquid  causari, 
quod  legis  virtutem  obtineat,  in  quantum  scil.  per  exteriores  actus 
multiplicatos  interior  voluntatis  motus  et  rationis  conceptus  effica- 
cissime  declaratur.  Cum  enim  aliquid  multoties  fit,  videtur  ex  de- 
liberato  rationis  iudicio  provenire.  Et  secundum  hoc  consuetudo 
et  habet  vim  legis  et  legem  abolet  et  est  legum  interpretatrix71)". 
Consuetudinis  vi  tamen  valde  observandum  nihil  contra  legem  di- 
vinam  aut  naturalehi  effici:  „Lex  naturalis  et  divina  procedit  a 
voluntate  divina  ....  unde  non  potest  mutari  per  consuetudinem 
procedentem  a  voluntate  hominis,  sed  solum  per  auctoritatem  divi- 
nam  mutari  posset;  et  inde  est,  quod  nulia  consuetudo  vim  legis 
obtinere  potest  contra  legem  divinam  vel  legem  naturalem72)." 

Neque  dispensationem  legum  possuraus  praeterire.  „Dispen- 
satio  proprie  importat  commensurationem  alicuius  communis  ad 
singula.  In  quacunque  multitudine  ex  eo  dicitur  aliquis  dispen- 
sare,  quia  ordinat,  qualiter  aliquod  commune  praeceptum  sit  a 
singulis  adimplendum.  Contingit  autem  quandoque,  quod  aliquod 
praeceptum,  quod  est  ad  commodum  multitudinis  ut  in  pluribus, 
non  est  conveniens  huic  personae  vel  in  hoc  casu  ....  Periculo- 
sum  autem  esset,  ut  hoc  iudicio  cuiuslibet  committeretur,  nisi 
forte  propter  evidens  et  subitum  periculum.  Et  ideo^ille,  qui 
habet  regere  multitudinem ,  habet  potestatem  dispensandi  in  lege 
humana,  quae  suae  potestati  innititur,  ut  scil.  in  personis  vel  in 
casibus,  in  quibus  lex  deficit,  licentiam  tribuat,  ut  praeceptum 
legis  non  servetur.  Si  autem  absque  hac  ratione  pro  sola  volun- 
tate  licentiam  tribuat,  non  erit  fidelis  in  dispensatione  aut  erit 
imprudens;  infidelis  quidem,  si  non  habet  intentionem  ad  bonum 
commune,  imprudens  autem,  si  rationem  dispensandi  ignoret73)." 

7i)  Ibid.  art.  3.  72)  Ibid.  ad  1.  73)  Ibid.  p.  356  art.  4. 

Thomas  autem  eam  quoque  attigit  quaestionem,  utrum  omnes, 
id  est  omues  eiusdem  eivitatis  vel  regni  subiicerentur  legi  humanae. 
Atque  „dupliciter  aliquis  homo  potest  esse  legi  subiectus,  uno  modo  si- 
cut  regulatum  regulae,  et  hoc  modo  omnes  illi,  qui  subduntur  potestati, 
subduntur  legi,  quam  fert  potestas  ....  Alio  vero  modo  dicitur  ali- 
quis  subiectus  legi,  sicut  coactum  cogenti,  et  hoc  modo  virtuosi  et 
iusti  non  subduntur  legi,  sed  soli  mali.  Quod  enim  est  coactum 
et  violentum,  est  contrarium  voluntati;  voluntas  autem  bonorum 
consonat  legi,  a  qua  malorum  voluntas  discordat.  Et  ideo  se- 
cundum  hoc  boni  non  sunt  sub  lege,  sed  soli  mali74)."  Principes 
vero  qui  legem  tulerunt,  etiamsi  sunt  mali,  subduntur  tantum 
„quantum  ad  vim  directivam."  „Sic  igitur  princeps  dicitur  esse 
solutus  a  lege,  quia  nullus  in  ipsum  potest  iudicium  condemnatio- 
nis  ferre,  si  contra  legem  agat.  Unde  super  illud  Psalm.  50  „Tibi 
soli  peccavi  etc."  dicit  glossa  (ordin.  Cassiod.),  quod  rex  non 
habet  hominem,  qui  sua  facta  diiudicet75)."  Subditis  igitur  in 
universum  semper  incumbit  necessitas  leges  sequendi.  „Unde  si 
emergat  casus,  in  quo  observatio  talis  legis  sit  damnosa  communi 
saluti,  non  est  observanda  ....  Sed  tamen  hoc  est  considerandum, 
quod  si  observatio  legis  secundum  verba  non  habet  subitum  peri- 
culum,  cui  oporteat  statim  occurri,  non  pertinet  ad  quemlibet,  ut 
interpretatur,  quid  sit  utile  civitati,  et  quid  inutile  civitati,  sed  hoc 
solum  pertinet  ad  principes,  qui  propter  huius  modi  casus  habent 
auctoritatem  in  legibus  dispensandi.  Si  vero  sit  subitum  pericu- 
lum  non  patiens  tantam  moram,  ut  ad  superiorem  recurri  possit, 
ipsa  necessitas  dispensationem  habet  annexam,  quia  necessitas  non 
subditur  legi76)." 

Postremo  tandem  ea  restat  res  gravissima  maximique  momenti, 
quam  de  industria  ad  finem  disputationis  de  legibus  huius,  Thomae 
ordine  subverso,  reposuimus,  ut  qualem  Thomas  „necessitatem  in 
foro  conscientiae,"  legi  humanae  tribuerit,  exponamus.  „Leges," 
inquit,  „positae  humanitus  vel  sunt  iustae  vel  iniustae.  Si  quidem 
iustae  sint,  habent  vim  obligandi  inforo  conscientiae  alege  aeterna, 
a  qua  derivantur  ....    Dicuntur    autem    leges  iustae  et   ex  fine, 

74)  Ibid.  p.  353  q.  96  art.  5.  75)  Ibid.  ad.  3. 

76)  Ibid.  p.  353  et  354  art.  6. 

quando  scil.  ordinantur  ad  bonum  commune,  et  ex  auctore,  quando 
scil.  lex  lata  non  excedit  potestatem  ferentis,  et  ex  forma,  quando 
scil.  secundum  aequalitatem  proportionis  imponuntur  subditis  onera 
in  ordine  ad  bonum  commune  ....  Iniustae  autem  sunt  leges  du- 
pliciter  uno  modo  per  contrarietatem  ad  bonum  humanum 
e  contrario  praedictis:  vel  ex  fine,  sicut  cum  aliquis  praesidens 
leges  imponit  onerosas  subditis,  non  pertinentes  ad  utilitatem  com- 
munem,  sed  magis  ad  propriam  cupiditatem  vel  gloriam:  vel  etiam 
ex  auctore,  sicut  cum  aliquis  legem  fert  ultra  sibi  commissam 
potestatem :  vel  etiam  ex  forma,  puta  cum  inaequaliter  onera  mul- 
titudini  dispensantur,  etiam  si  ordinentur  ad  bonum  commune. 
Et  huiusmodi  magis  sunt  violentiae,  quam  leges,  quia  sicut  August 
dicit  in  libr.  I.  de  lib.  arbitr.  (c.  5  parum  a  princ.)  „„Lex  esse 
non  videtur,  quae  iusta  non  fuerit.""  Unde  tales  leges  non  obligant 
in  foro  conscientiae,  nisi  forte  propter  vitandum  scandalum  vel 
turbationem;  propter  quod  etiam  homo  iuri  suo  debet  cedere  . .  .  . 
Alio  modo  leges  possunt  esse  iniustae  per  contrarietatem  ad 
bonum  divinum,  sicut  leges  tyrannorum  inducentes  ad  idiola- 
triam  vel  ad  quodcunque  aliud,  quod  sit  contra  legem  divinam.  Et 
tales  leges  nuilo  modo  licet  observare,  quia  sicut  dicitur  Act.  4. 
„Obedire  oportet  deo  magis,  quam  hominibus77)."  His  autem  ver- 
bis  Thomas  Aquinas  legis  humanae  doctrinam  sine  dubio  ad 
christianorum  vitam  rettulit  sicuti  omnia,  quae  proposuit,  et  sae- 
pius  in  legum  tractatu,  quae  parum  respondent  rationi  et  arti 
christianae  et  catholicae,  ad  illam  vult  conformari.  Sed  animadver- 
timus,  hoc  iterum  fieri  tantum  quantum  Romano  imperio  ethnico 
et  christianos  persequente  fuerit  necessarium;  eam  ob  causam  ele- 
git  exemplum  „legis  per  contrarietatem  ad  bonum  dirinuni  in- 
iustae,"  id  mandatum,  quo  tyrannus  „ad  idolatriam "  inducere 
studet,  id  quod  imperatores  Romani  imperii  saepius  tentarunt, 
christiani  nunquam  principes  committunt.  Neque  aliter  potest  do- 
cere  quilibet  christianus  de  legibus  humanis  contra  mandata  di- 
vina  repugnantibus.  A  doctore  quinto  ecclesiae  petimus,  ut  in  le- 
gum    tractatu    suo    de   legibus  humanis  inter  se   ipsas  contrariis, 

77)  Ibid.  p.  352  q.  96  art.  4:  Utrum  lex  humana  imponat  homini  necessi- 
tatem  in  foro  conscientiae. 

scil.  de  civilibus  et  ecclesiasticis  inter  se  oppositis  disputet,  prae- 
sertim  curn  Aquinatis  tempore  ecclesiae  et  reipublicae  principes  le- 
gesque  saepius  dissenserint.  Sed  tantum  abest,  ut  in  summae  theo- 
logicae  de  legibus  tractatu  adhibuerit  et  disputaverit  alia  prin- 
cipia  sua:  „Romano  pontifici  omnes  reges  populi  christiani  opor- 
tet  esse  subditos,  sicut  ipsi  domino  Jesu  Christo78)"  et  „subesse 
Romano  pontifici,  est  de  necessitate  salutis79)"  et  „in  isto  (scil.  sui 
ipsius  et  christiano)  tempore  reges  sunt  vasalli  ecclesiae80)"  et 
papae  „eonstitutio  facit  ius,"  quam  „omnes  suo  modo  scire  tenen- 
tur81)",  ut,  cum  civilium  et  pontificiarum  sive  ecclesiasticarum 
contrarietatem  in  docendo  non  observaret,  omnes  leges  humanas, 
ut  videbamus,  a  „gubernante  communitatem  civitatis"82)  institui  di- 
cat.  Leviter  utique  Thomas  aliis  locis  quandam  contrarietatem  legis 
canonicae  et  civilis  attingit,  scil.  de  usura83),  de  restitutione84),  de 
praedicatione  non  intermittenda,  si  princeps  saecularis  prohibere 
voluerit85).  De  usura  enim  haec  Thomas-'  „Leges  humanae",  in- 
quit,  „dimittunt  aliqua  peccata  impunita,  propter  condiciones  ho- 
minum  imperfectorum,  in  quibus  multae  utilitates  impedirentur,  si 
omnia  peccata  districte  prohiberentur  poenis  adhibitis.  Et  ideo 
usuras  lex  humana  (id  est  civilis)  concessit,  non  quasi  existimans 
eas  esse  secundum  iustitia,  sed  ne  impedirentur  utilitates  multo- 
rum."  Quae  cum  de  differentia  legis  humanae  et  divinae  magis 
disputet,  de  restitutione  possessoris  malae  fidei  civilis  et  canonicae 
discrepantiam  exponit  quasi  necessariam  et  consentaneam.  Sed 
haec  est  quaestio:  „Utrum  ille,  qui  mala  fide  praescripsit,  tenea- 
tur  ad  restitutionem  ?  ....  Respondeo,  dicendum  quod  circa  hoc 
est  contrarietas  juris  civilis  et  canonici,  quia  secundum  jus~civile 
praecriptio  tenet,  secundum  ius  canonicum  talis  praescribere  non 
potest.  Et  ratio  huius  contrarietatis  est,  quia  alius  est  finis,  quem 
intendit  civilis  legislator,   scil.  pacem  servare  et  stare  inter  cives, 


78)  Tom.  XVI  p.  237  opusc.  16  de  reg.  princ.  lib.  I  c.  14. 

79)  Tom.  XV  p.  257  opusc.  6. 

80)  Tom.  IX  p.  625,  Quodlibet  12,  q.  13  ad  2. 

81)  Tom.  IX  p.  470,  Quodl.  1  art.  19.        82)  Tom.  II  p.  349  q.  95  art.  4. 

83)  Tom.  III  p.  280  q.  78  art.  1  ad  3. 

84)  Tom.  IX  p.  627  Quodl.  12  art.  24 

85)  Tom.  IX  p.  629  Quodl.  12  art.  28. 

quae  impediretur,  si  praescriptio  non  curreret.  Quicunque  enirn 
vellet,  posset  venire  et  dicere:  Istud  fuit  meum  quocunque  tempore. 
Finis  autem  iuris  canonici  tendit  in  quietem  ecclesiae  et  salutem 
animarum.  Nullus  autem  in  peccato  salvari  potest  nec  poenitere 
de  damno,  vel  de  alieno,  nisi  recompenset."  Sed  haec  pauciora 
et  minora  sunt,  quam  quibus  possimus  moveri,  ut  opprobrium  re- 
vocemus.  Quorum  paucitatem  et  tenuitatem  inde  maxime  intelleges, 
quod  Thomas  ipse  eis  quaestionibus  non  incitabatur,  ut  differentiam 
canonici  iuris  et  civilis  in  legum  tractatu  de  industria  disputaret. 
Quid  amplius  nos  praestantiae  huius  de  legibus  tractatus,  si  ex 
ipsa  catholica  Thomae  sententia  velimus  iudicare,  derogemus? 
Ipsius  Aquinatis  verba  ex  iure  Romano  desumpta  et  sacrae  scrip- 
turae  et  glossae  ordinariae  Cassiodori  locis  defensa  et  affirmata, 
quibus  „princeps  dicitur  esse  solutus  a  lege  quantum  ad  vim  coacti- 
vam,  quia  nullus  in  ipsum  potest  iudicium  condemnationis  ferre, 
si  contra  legem  agat;  unde  super  illud  Psalm.  50  „„Tibi  soli  pec- 
cavi  etc.""  dicit  glossa  (ord.  Cassiod.)  quod  „„rex  non  habet  ho- 
minem,  qui  sua  facta  diiudicet86),""  satis  aperte  repugnant  aliis 
locis  ex  Gregorii  VII.  decretis  affirmatis,  ubi  „aliquis  per  infidelita- 
tem  peccans,  potest  sententialiter  ius  dominii  amittere,  sicut 
etiam  quandoque  propter  alias  culpas,"  et  „infidelitatem  illorum,  qui 
fidem  susceperunt,  potest  sententialiter  punire  (sc.  ecclesia); 
et  convenienter  in  hoc  puniuntur,  quod  subditis  fidelibus  dominari 
non  possint87)."  Et  cum  Aquinatis  intentionem  vere  catholicam 
et  Romanam  fuisse  negari  non  possit,  tamen  Dorscheus  illi  non  in- 
tulit  iniuriam,  cum  illo  loco,  quem  proposuimus,  citato  thesim  suam 
defenderet  de  papa  sextam,  qua:  „Pontifex  Romanus,  inquit,  tem- 
poralem  aliquam  universalem  potestatem  in  reges  orbis  -ad  eorum 
punitionem  et  degradationem  nullam  habet88)."  Nam  revera  verba 
Thomae  allata  in  hanc  Dorschei  sententiam  accipi  possunt,  prae- 
sertim  si  adiungitur  caput  VI  libri  primi  de  regimine  principum, 
ubi  de  principatu  papae,   quo  principes  dominio  privare  potuerit, 

86)  Tom.  II  p.  353  q.  96  art.  5   ad  3.  —   Cf.  Ottonis  Fris.  epistolam   ad 
Fridericum  imperatorem  chronico  praemissam. 

87)  Tom.  III  p.  50  s.  t.  q.  12  art.  2:  ,.Utrum  princeps  propter  apostasiam 
a  fide  amittat  dominium." 

bS)  Dorscheus,  Thomas  Aquinas,  veritatis  evangelicae  confessor,  p.  75. 

„altum  silentium"  servatur,  cuin  concliciones  aliae  principis  iniusti 
amovendi  proponantur. 

Postremo  tandem  in  fine  huius  de  legibus  disputationis  non- 
nulla  *de  iuris  notione  propria,  quam  Thomas  habet,  per  se  dicenda 
esse  placet.  Plurimi  enim  iuris  notionem  a  Thoma,  aeque  atque 
a  ceteris  medii  aevi  doctoribus  obiiciunt  non  esse  perceptam  aut  de- 
finitam  per  se,  aut  ullo  modo  a  philosophia  et  theologia  morali  esse 
separatam.  Quod  quidem  concedimus,  dummodo  hoc  opprobrio  nihil 
aliud  vituperetur,  nisi  quod  Thomas  philosophiam  et  theologiam  iuris 
non  per  se  tractavit  speciali  studio  aut  scientia.  At  propriam  iuris 
notionem,  materiam,  naturam  Thomas  tam  apertis  verbis  declarat, 
ut  de  eo  nihil  amplius  requiri  possit,  quam  ut  inde  scientiam  ex- 
plicarit  specialem.  A  iustitiae  utique  sane  virtute  profectus  est  ad 
iuris  notionem  cognoscendam.  Nam  „ius  est  obiectum  iustitae89)." 
In  ipsa  autem  iustitia  explicanda  leguntur  haec  verba:  „Bonum 
et  malum  in  eius  operationibus  attenditur  secundum  se  ipsas, 
qualitercunque  homo  afficiatur  ad  eas,  in  quantum  scil.  bonum 
in  eis  et  malum  accipitur  secundum  rationem  commensurationis 
ad  alterum90)".  „Illud,  quod  est  rectum  in  operibus  aliarum  vir- 
tutum,  ad  quod  tendit  intentio  virtutis  quasi  in  proprium  ob- 
iectum,  non  accipitur,  nisi  per  comparationem  ad  agentem.  Rectum 
vero,  quod  est  in  opere  iustitiae,  etiam  praeter  comparatio- 
nem  ad  agentem  copstituitur  per  comparationem  ad 
alium.  Illud  enim  in  opere  nostro  dicitur  esse  iustum,  quod  re- 
spondet  secundum  aliquam  aequalitatem  alteri,  puta  recompensatio 
mercedis  debitae  pro  servitio  impenso.  Sic  ergo  iustum  dicitur 
aliquid,  quasi  habens  rectitudinem  iustitiae,  ad  quod  terminatur 
actio  iustitiae,  etiam  non  considerato  qualiter  ab  agente 
fiat.  Sed  in  aliis  virtutibus  non  determinatur  aliquid  rectum 
nisi  secundum  quod  vocatur  iustum91)."  ld  vero  est  concedendum, 
Thomam  non  incubuisse  speciali  scientiae  iuris,  neque  naturalis, 
neque  humani,  neque  canonici  exponendae. 

Inde  etiam  deducimus  illam  inter  iuristas  et  theologos  contro- 
versiam,  quam  theologi  cum  iuristis   maxime   in   unversitate  Pari- 

89)  Tora.  III  p.  210  q.  57  art.  1:  „utrum  ius  sit  obiectum  institiae.*4 

90)  Tom.  II  p.  208  q.  60  art.  2.  91)  Tom,  III  p.-2U  q.  57  art.  1. 

siensi  post  Aquinatis  tempora  habebant,  qua  theologi  iuristarum  et 
decretistarum  ordinem  necessarium  esse  denegasse  videntur.  Cuius 
controversiae  in  ipso  Thoma  nostro,  theologorum  et  philosophorum 
Parisiensium  principe  ac  patrono,  invenimus  primordia.  Thomas 
iuristas  nonnullos  accusat  „ignorantiae92) ",  et  notat  eorum  inter 
se  ipsos  et  contra  theologos  „repugnantiam93),"  Gersonii  postea 
terapore  haec  inter  iuristas  decretistasque  et  theologos  discrepantia 
adeo  aucta  erat,  ut  Gersonius  in  „recommendatione  licentiandorum" 
speciali  cura  theologos  illos  sollicitos  et  invidos  refutaret94).  Huius 
vero  Gersonii  merita  de  iuris  et  legum  scientia  et  ordine  pluris 
facimus,  quam  Aquinatis.  Quod  quam  vere  dictum  sit,  hae  duae, 
quae  vocantur,  „arbores"  Gersonii,  quas  apponimus,  licet  non  sint 
undique  perfectae,  si  volueris  comparare,  demonstrabunt. 

AEBOE95) 

DE    ORIGINE    IURIS    ET    LEGUM. 


Ius  cuiuslibet 
creaturae. 

Leges  insitae  omnibus  rebus. 


Iustitia  diyina. 

Ius   creaturae 
rationalis. 

Lex  proprie  divina. 
Lex  proprie  naturalis. 


Leges   hominum 
viatorum. 

Lex  canoniea. 
Lex  civilis. 


Iustitia  participata  hafoet  iura  sua  et  leges. 


Distributiva.     Huic    contrariantur 

Commutativa.     Huic  contrariantur 

promotiones  indignae  et 

contractus  illiciti. 

intrusiones. 
In  officiis                         In  beneficiis 
rei  publicae.                   ecclesiae. 

Usura    et   fraus    in      Simonia  et  Giezia  in 
temporalibus.                  spiritualibus. 

Iustitia  legalis  est  omnis  virtus  regulata,  sicut  caritas  in  lege  christiana, 


Iurisdictio. 


Non  coerciva 

Doctrinalis  seu  di- 
rectiva,  paternalis 
seu  hierarchica. 


seu  directiva. 

Spontanea  vel  arbi- 
traria,  praesuppo- 
sito  peccato,  ut  in 
poenitentia. 


Coerciva. 


Divina ,  secundum  ius 
et  leges  proprie  di- 
vinas  Naturalis,  se- 
cundum  ius  et  leges 
proprie  naturales, 
praesupposito  peccato. 


Ecclesiastica,  se- 
*  cundum  ius  et 
leges  canoni- 
cas;  secularis, 
secundum  le- 
ges  civiles. 


92)  Tom.III  p.  326  s.  th.  2.  2.  q.  88  art.  11  in  corp:  „Papa  non  potest 
facere,  quod  ille,  qui  est  professus  religionem,  non  sit  religiosus,  licet  quidam 
iuristae  ignoranter  contrarium  dicant." 

93)  Tom.  IX  p.  598  ss.  quodl.  IX  art.  15. 
u)  Gersoni  opera,  Tom.  IV  p.  686. 

95)  Gersonii  opera,  tom.  II  p.  257  et  258. 

Dommium. 


Gloriae, 
Originalis  iustitiae. 
Gratiae  gratificantis. 


Evangelicum. 

Canonicum. 
Civile. 


Politia. 

Libera. 

Despotica  et  servilis. 

ECCLESIASTICA.                      TEMPORALIS. 

Ecclesiastica.                  Temporalis. 

Papatus.                      Regnum. 
Cardinalatus.              Aristocratia. 
Synodus  generalis.     Politia  vel  Democratia. 

Similiter  ad  "tyrannidem.           Tyrannis. 
Similiter  ad  Oligarchiam.          Oligarchia. 
Similiter  ad  Democratiam.        Democratia. 

ARBOE 

DE    POTESTATE    ECCLESIASTICA. 
Potestas  ecclesiastica96). 


Ord 

inis. 

Iurisdictionis. 

SUPER 

Super 

QUOAD   FORUM   INTERIUS. 

QUOAD   FORUM  EXTERIUS. 

CORPUS. 

CORPUS. 

Clavium,  quoad  Arhitraria 

Secundumle-     Secundum  le- 

Christi    ve- 

Christi  mysti- 

absolutio-           quoad  poe- 

gemproprie      ges  canoni- 

rum,  quoad 

cum,     quoad 

nem.                   nae  commu- 

Evangeli-         cas  et  civi- 

consecra- 

ministratio- 

tationem. 

cam,    quae      les     canoni- 

tionem. 

nem     sacra- 

est   excom-      zatas,   quae 

mentorum. 

municatio.        similis      est 
temporali. 

Licitus  et  ratus. 


Usus  potestatis  ecclesiasticae. 

Licitus  et  non  ratus.  Illicitus  et  ratus.        Illicitus  et  irritus. 


Plenitudo  potestatis  ecclesiasticae. 

Est  subiective  et  monarchice  in        Est  in  ecclesia  synodaliter 
papa.  congregata  ordinative,  re- 

gulative  et  suppletive. 

Potestas  ecclesiastica. 

Alia  est  plena.  Alia  est  limitata  et  ordinaria. 

Plena.  Limitata.  Ordinaria. 

Est  in  papa  subiective     In  ecclesia  regula-  In  episcopis.  In  curatis. 

et  executive.  tive  et  suppletive. 

Habet  tres  actus  hierarchicos,  ad  quos  ceteri  reducuntur,  scilicet: 


1.  Purgare. 

2.  Illuminare. 

3.  Perficere. 

Per  remune-   Per    punitio- 

Per  praedica-  Per  legum  et 

Per  sacramentorum  admini- 

rationem,si-     nem,sicutper 

tionem     do-    canonum  in- 

strationem. 

cut  per  in-     excommuni- 

ctrinalem.        stitutionem. 

dulgentias.      cationem    et 

invocationem 

brachii  secu- 

laris. 

96)  Ibid.  p.  259  et  260. 

IX. 

De  congregatione  fideliiim,  id  est,  de  ecclesia  et  de 

sacerdotio. 

Historia  fidei  christianae  constat,  tum  demum  singulas  eius  par- 
tes  sciendi  arte  et  ratione  aut  dogmatis  definitione  circumscribi 
coeptas  esse,  cum  quod  semper,  quod  ubique,  quod  ab  omnibus 
creditum  fuisset,  vel  in  dubitationem  vel  in  litem  revocaretur. 
Quare  quodammodo  explicatur  illud  mirum,  quod  ex  eo  ipso 
tempore,  cum  per  longa  medii  aevi  saecula  ecclesia  catholica  in 
animis  hominum  firmissime  stabilita  atque  firmata  vigebat,  et 
summa  potestate  spirituali  et  exteris  opibus  florebat,  tamen  nulla 
de  ecclesia  per  se  scientia  aut  definitio  dogmatica  institue- 
batur1).  Quodsi  recentibus  demum  et  futuris  temporibus  ratio 
plena  et  perfecta  de  ecclesia  tradendi  ars  videtur  pertinere, 
iure  quodam  dicitur,  idem  accidisse  ecclesiae  Romanae  eius- 
que  doctoribus,  quod  populo  imperioque  Romano,  qui  optimo 
iure  et  idoneis  legibus  usi  orbem  regebant,  non  enucleantes 
philosophiae  iuridicae  per  se  artem  et  scientiam2).  Neque  enim 
doctoribus  adhuc  christianis  contigit,  ut,  quae  esset  ecclesia,  quo 
pateret  eius  vis  et  auctoritas,  quibus  quaeque  partes  et  quae- 
libet  membra  gauderent  muneribus  aut  privilegiis,  quae  .suscipe- 
rent  onera  et  alia  huiusraodi,  more  et  arte  doctrinae  ecclesiasticae 


*)  Eietter  in  „Moral  des  h.  Thomas"  p.  51  doctrinae  de  ecclesia  a  Thoma 
omissae  excusationem  non  sufficientem  haec  scribit:  „Allein  wem  fallt  es 
ein,  weitlauflg  mitten  im  Sonnenlicht  darzuthun,  dass  die  Sonne  wirklich 
scheint,  erleuchtet  und  erwarmt?  Das  kirchliche  Ansehen  stand  im  Mittei- 
alter  so  fest  und  war  allenthalben  so  ohne  Widerspruch  anerkannt,  dass  es 
fiir  einen  Schriftsteller  jener  Zeit  ein  iiberflussiges  Beginnen  gewesen  ware, 
umstandlich  iiber  diesen  Punkt  sich  auszulassen."  Non  satis  excusant  haec 
verba;  nam  Aristoteli  quoque,  ut  contrarium  exemplum  afferamus,  reipublicae 
auctoritas  firma  et  immota  stabat;  et  tamen  de  republica  libros  conscripsit. 
Neque  id  in  scientia  ecclesiae  condenda  agendum  videtur,  utrum  sit  ecclesia, 
sed  id  potius,  cur,  quomodo,  ubi,  quibus  auxiliis  etc. 

2)  Cf.  Stahl,  Rechtsphilosophie,  2.  Aufl.  1847,  Bd.  I  p.  44  et  45. 

et  theologicae  aut,  si  dicere  fas  est,  philosophicae  inquirerent  de 
industria,  nedum  forte  plenam  aperirent  scientiam.  Attamen  nulli 
ecclesiae  aetati  defuerunt  doctores,  qui  indolein,  vim,  auctoritatem 
ecclesiae,  suo  quisque  modo,  exponerent. 

De  Thomae  vero  Aquinatis  operibus,  etsi  idem  valet  et  dica- 
mus  necesse  est,  in  omni  fere  pagina  auctoritatem  ecclesiae  ex  de- 
cretis  pontificum  et  conciliorum  appositis  resplendescere  et  relucere, 
ipsam  de  ecclesia  scientiam  nusquam  tradi  integram  aut  perfectam; 
ex  occasione  vero  certae  ibi  inveniuntur  radices  et  fundamenta,  quibus 
utique  distincta,  si  minus  adaequata  ecclesiae  notio  et  descriptio  possit 
evadere.  Atque  „sicuti  omnes  homines  sunt  natura  unum3)"  et 
„possunt  considerari  ut  unus  homo,  in  quantum  conveniunt  in  na- 
tura,  quam  a  primo  parente  accipiunt"4),  ita  ratione  gratiae  et 
redemptionis  per  Christum  praestitae  genus  humanum  consideratur 
quasi  unum  corpus,  quod  vocatur  mysticum,  cuius  caput  et  prin- 
cipium  est  ipse  Christus  et  quantum  ad  animas  hominum  et  quan- 
tum  ad  corpora5).  Singuli  autem  homines  a  Thoma  ad  hoc  cor- 
pus  mysticum  ita  referuntur:  ^Haec",  inquit,  „est  differentia  inter 
corpus  hominis  naturale  et  corpus  Christi  mysticum,  quod  membra 
corporis  naturalis  sunt  omnia  simul;  membra  autem  corporis 
mystici  non  sunt  omnia  simul,  neque  quantum  ad  esse  naturae, 
quia  corpus  ecclesiae  constituitur  ex  hominibus,  qui  fuerunt  a 
principio  mundi  usque  ad  finem  ipsius,  neque  etiam  quantum  ad 
esse  gratiae,  quia  eorum  etiam,  qui  sunt  in  uno  tempore,  quidam 
gratia ;  carent  postmodum  habituri  aliis  eam  iam  habentibus.  Sic 
igitur  membra  corporis  mystici  accipiuntur  non  solum  secundum 
quod  sunt  in  actu,  sed  etiam  secundum  quod  sunt  in  potentia. 
Quaedam  tamen  sunt  in  potentia,  quae  nunquam  reducuntur  ad 
actum;  quaedam  vero  sunt,  quae  quandoque  reducuntur  ad  actum 
et  hoc  secundum  triplicem  gradum,  quorum  primus  est  per  fidem, 
secundus  per  charitatem  viae,  tertius  per  fruitionem  patriae.  Sic 
ergo  dicendum    est,    quod   accipiendo   generaliter  secundum  totum 


3)  Tom.  VII  p.  887.    Coinment.  in  4   sentent.  dist.  24  q.  1  art.  1  quae- 
stiuncula  1,  abiectio  3. 

4)  Tom.  II  p.  298  q.  81  art.  1. 

6)  Tom.  IV  p.  48  q.  8  art.  7  et  2. 

tempus  mundi,  Christus  est  caput  omnium  hominum,  sed  secun- 
dum  diversos  gradus.  Primo  enim  et  principaliter  est  caput  eorum, 
qui  actu  uniuntur  ei  per  gloriam,  secundo  eorum,  qui  actu  uniuntur 
ei  per  charitatem,  tertio  eorum,  qui  actu  aniuntur  ei  per  fidem, 
quarto  vero  eorum,  qui  ei  uniuntur  solum  in  potentia  nondum  reducta 
ad  actum,  quae  tamen  est  ad  actum  reducenda  secundum  divinam 
praedestinationem;  quinto  vero  eorum,  qui  in  potentia  sunt  ei 
uniti,  quae  nunquam  reducetur  ad  actum,  sicut  homines  in  hoc 
mundo  viventes,  qui  non  sunt  praedestinati.  Qui  tamen  ex  hoc 
mundo  recedentes  totaliter  desinunt  esse  membra  Christi,  quia 
iam  non  sunt  in  potentia,  ut  Christo  uniantur"6). 

Ad  haec  porro  adiungimus  aliam  ecclesiae  descriptionem  Tho- 
misticam,  quae  legitur  in  „expositione  in  symbolum  apostolorum"7). 
Ibi  de  articulo  „credo  unam  sanctam  ecclesiam"  haec  Thomas  tra- 
dit:  „Sicut  videmus,  quod  in  uno  homine  est  una  anima  et  unum 
corpus,  et  tamen  sunt  diversa  membra  ipsius,  ita  ecclesia  catho- 
lica  est  unum  corpus  et  habet  diversa  membra.  Anima  autem, 
quae  hoc  corpus  vivificat,  est  spiritus  sanctus.  Et  ideo  post  fidem 
de  spiritu  sancto,  iubemur  credere  sanctam  ecclesiam  catholicam: 
unde  additur  in  symbolo:  „„sanctam  ecclesiam  catholicam."" 

„Circa  quod  sciendum  est,  quod  ecclesia  est  idem  quod  con- 
gregatio.  Unde  ecclesia  sancta  idem  est,  quod  congregatio  fidelium, 
et  quilibet  Christianus  est  sicut  membrum  ipsius  ecclesiae.  Haec 
autem  ecclesia  sancta  habet  quattuor  condiciones:  quia  est  una, 
quia  est  sancta,  quia  est  catholica,  id  est  universalis,  et  quia  est 
fortis  et  firma." 

„Quantum  ad  primum  sciendum  est,  quod  licet  diversi  haere- 
tici  diversas  sectas  adinvenerint,  non  tamen  pertinent  ad  ecclesiam, 
quia  sunt  divisi  in  partes:  sed  ecclesia  est  una  ....  Causatur 
autem  unitas  ecclesiae  ex  tribus.  Primo  ex  unitate  fidei:  omnes 
enim  christiani,  qui  sunt  de  corpore  ecclesiae,  idem  credunt:  1  Co- 
rinth.  1,  10:  „„Id  ipsum  dicatis  omnes,  et  non  sint  in  vobis  schis- 
mata"":  et  Ephes.  4,  10:  „„Unus  deus,  una  fides,  unum  baptisma."" 


6)  Ibid.  p.  49  art.  3. 

7)  Tom.  XVI  opusc.  7  p.  147,  art.  Sanctum  Ecclesiam  Catholicam. 

Secundo  ex  unitate  spei,  quia  oranes  firmati  sunt  in  una  spe  per- 
veniendi  ad  vitam  aeternam  ....  Tertio  ex  unitate  charitatis,  quia 
omnes  connectuntur  in  amore  dei,  et  ad  invicem  in  amore  mutuo. 
Ivan.  17,  22:  „„Charitatem,  quam  dedisti  mihi,  dedi  eis,  ut  sint  unum, 
sicut  et  nos  unum  sumus.""  Manifestatur  autem  huiusmodi  amor, 
si  verus  est,  quando  membra  pro  se  invicem  sunt  sollicita,  et  quando 

invicem  compatiuntur.    Ephes.  4,  15 quia  quilibet  de  gratia 

sibi  collata  a  deo  debet  proximo  servire:  unde  nullus  debet  con- 
temnere,  nec  pati  ab  ista  ecclesia  abiici  et  expelli;  quia  non  est, 
nisi  una  ecclesia,  in  qua  homines  salventur,  sicut  extra  arcam  Noe 
nullus  salvari  potuit." 

„Circa  secundum  sciendum,  quod  est  etiam  alia  congregatio, 
sed  malignantium:  Psalm.25,  5:  „„Odivi  ecclesiam  malignantium."" 
Sed  haec  est  mala,  ecclesia  vero  Christi  est  sancta:  Apostolus  1, 
Corinth.  3,  17:  „„Templum  dei  sanctum  est,  quod  estis  vos"",  unde 
dicitur  „„sanctam  ecclesiam.""  Sanctificantur  autem  fideles  huius 
congregationis  ex  tribus.  Primo,  quia  sicut  ecclesia  cum  conse- 
cratur,    materialiter    lavatur,    ita    et    fideles    loti    sunt    sanguine 

Christi Secundo   ex  inunctione,  quia,   sicut  ecclesia  inun- 

gitur,  sic  et  fideles  spirituali  inunctione  unguntur,  ut  sanctificentur: 
alias  non  essent  christiani.  Christus  enim  idem  est,  quod  unctus. 
Haec  autem  unctio  est  gratia  spiritus  sancti  ....  Tertio  ex  in- 
habitatione  trinitatis,  nam  ubicunque  deus  inhabitat,  locus  ille 
sanctus  est.  Quarto  propter  invocationem  dei,  Jerem.  14,  9: 
„„Tu  autem  in  nobis  es,  domine,  et  nomen  tuum  invocatum  est 
super  nos "" 

„Circa  tertium  sciendum  est,  quod  ecclesia  est  catholica,  id 
est  universalis,  primo  quantum  ad  locum,  quia  est  per  totum  mun- 
dum;  Marc.  ult.  15:  „Euntes  in  mundum  universum,  praedicate 
evangelium  omni  creaturae."  Unde  antiquitus  deus  erat  notus 
tantum  in  Judaea,  nunc  autem  per  totum  mundum.  Habet  autem 
haec  ecclesia  tres  partes.  Una  est  in  terra,  alia  est  in  coelo, 
tertia  est  in  purgatorio.  Secundo  est  universalis  quantum  ad  con- 
dicionem  hominum,  quia  nullus  abiicitur,  nec  dominus,  nec  ser- 
vus,  nec  masculus,  nec  femina:  Gal.  3,  28:  „„Non  est  masculus  ne- 
que  femina.""    Tertium  est  universalis  quantum  ad  tempus.    Nam 

aliqui  dixerunt,  quod  ecclesia  debet  durare  usque  ad  certum  tera- 
pus.  Sed  hoc  est  falsum,  quia  haec  ecclesia  incepit  a  tempore 
Abel  et  durabit  usque  ad  finem  saeculi:  Matth.  ult. :  5555Ecce  ego 
vobiscum  sum  omnibus  diebus  usque  ad  consummationem  saeculi"", 
sed  post  consummationem  saeculi  remanebit  in  coelo. 

„Circa  quartum  sciendum  est,  quod  ecclesia  est  firma.  Domus 
autem  dicitur  firma,  primo  si  habet  bona  fundamenta.  Funda- 
mentum  autem  ecclesiae  principale  est  Christus;  Apostolus  1  Co- 
rinth.  3,  11:  „Fundamentum  aliud  nemo  potest  ponere  praeter 
id,  quod  positum  est,  quod  est  Christus  Jesus."  Secundarium  vero 
fundamentum  sunt  apostoli,  et  eorum  doctrina,  et  ideo  firma  est, 
unde  in  Apoc.  21  dicitur,  quod  civitas  habebat  duodecim  funda- 
menta,  et  erant  ibi  scripta  nomina  duodecim  apostolorum.  Et  inde 
est,  quod  dicitur  ecclesia  apostolica.  Exinde  etiam  est,  quod  ad 
significandam  firmitatem  huius  ecclesiae  B.  Petrus  dictus  est  ver- 
tex.  Secundo  apparet  firmitas  domus,  si  conquassata  non  potest 
destrui.  Ecclesia  autem  nunquam  potuit  destrui,  nec  a  persecuto- 
ribus:  immo  persecutionibus  durantibus  magis  crevit,  et,  qui  eam 
persequebantur  et,  quos  ipsa  persequebatur,  deficiebant: 
Matth.  21,  44:  5555Qui  ceciderit  super  lapidem  istum,  confringetur ; 
super  quem  vero  occiderit,  conteret  eum"";  nec  ab  erroribus:  immo 
quanto  magis  errores  supervenerunt,  tanto  magis  veritas  mani- 
festata  est:  2  Tim.  3,  8:  555,Homines  mente  corrupti,  reprobi  circa 
fidem;  sed  ultra  non  proficient"";  nec  a  tentationibus  daemonum: 
ecclesia  enim  est  sicut  turris,  ad  quam  fugit,  quicunque  pugnat 
contra  diabolum:  Proverb.  18,  10:  555,Turris  fortissima  nomen  do- 
mini.""  Et  ideo  diabolus  principaliter  conatur  ad  destructionem 
eius;  sed  non  praevalet,  quia  dominus  dixit  Matth.  16,  19:  5555Et 
portae  inferi  non  praevalebunt  adversus  eam"",  quasi  dicat:  bella- 
bunt  adversum  te,  sed  non  praevalebunt.  Et  inde  est  quod  sola 
ecclesia  Petri  (in  cuius  partem  venit  tota  Italia,  dum  discipuli 
mitterentur  ad  praedicandum)  semper  fuit  firma  in  fide:  et  cum 
in  aliis  partibus  vel  nulla  fides  sit,  vel  sit  commixta  multis  erro- 
ribus,  ecclesia  tamen  Petri  et  fide  viget,  et  ab  erroribus  munda 
est.  Nec  mirum;  quia  dominus  dixit  Petro  Luc.  22,  32:  5555Ego 
rogavi  pro  te,  Petre,  ut  non  deficiat  fides  tua."" 

In  hac  autern  Christi    corporis   mystici   uotione  et  definitione 

et  descriptione   nemo   fortasse  Christianus   offenditur,   in   quantum 

propriae   totius  communitatis  notae  Christi  fides  et  gratia  intelle- 

guntur.     Inde  autem   ducitur   summa  diversitas  et  vehe- 

mentissima  repugnantia,   si  quis   quomodo   fides  illa  et 

gratia  singulis  infudantur  sive  tradantur,  vult  statuere. 

Et  in  hoc  ipso,   quod  ecclesia  Romana  et  catholica  ex- 

teris    et    visibilibus    signis   et  institutis  organis,    scil. 

sacramentis  quasi  instrumentis   eam   gratiam   ex  insti- 

tutione    Christi    hominibus    dari    firmissime    docet    ac 

tenet,  cernimus  fundamentum  et  principium  totius  or- 

dinis  hierarchici.    Rationes  autem  sacramentorum  multas  affert 

Thomas,  e  quibus  has  selegimus:  „Sacramenta  non  erant  necessa- 

ria  necessitate  absoluta  ....  sed  de  necessitate,  quae  est  ex  sup- 

positione  finis;   non   ita   tamen,   quod   sine  his  deus  hominem  sa- 

nare  non  posset,  quia  sacramentis  virtutem  suam  non  alligavit . .  . , 

sed  quia  per  sacramenta  magis  congrue  fit  hominis  reparatio  .... 

Huiusmodi  autem  congruitatis   causa  potest  accipi   ex  hoc,   quod 

homo  per  peccatum  praecipue  circa  sensibilia  corruptus   erat,   eis 

detentus,  ne  in  deum  surgere  posset.     Erat  autem  praedicta  cor- 

ruptio   quantum    ad   cognitionem  ....     Similiter   quantum   ad   af- 

fectionem  ....     Similiter  etiam  quantum  ad  actionem  ....     Ne- 

cessarium  ergo  fuit,  ad  curationem  peccatorum,  ut  homo  ex  sen- 

sibilibus  in  spiritualia  cognoscenda  proficeret,  et  ut  affectum,  quem 

circa  ea  habebat,  in  deum  referret,  et  ut  eis  ordinate  et  secundum 

divinam  institutionem  uteretur;   et  ideo  necessaria  fuit  sacramen- 

torum  institutio,   per   quae   homo   ex   sensibilibus  de  spiritualibus 

eruditur"8).     Alio  loco  Thomas  „Sacramenta",   inquit,   „sunt  ne- 

cessaria  ad  humanam  salutem  triplici  ratione:   quarum  prima  su- 

menda  est  ex  condicione  humanae  naturae,  cuius  proprium  est  ut 

per  corporalia    et    sensibilia    in  spiritualia   et  intelligibilia  dedu- 

catur  ....   et  ideo   convenienter  divina   sapientia  homini  auxilia 

salutis  confert  sub   quibusdam   corporalibus   et  sensibilibus  signis, 

quae   sacramenta  dicuntur.     Secunda  ratio   sumenda  est  ex  statu 


8)  Tom.  VII  comment.  in  4  sent.  p.  458  dist.  1  q.  1  art.  2quaest.  1  solutio. 

hominis,  qui  peccando  se  subdit  per  affectuni  corporalibus  rebus. 
Ibi  autem  debet  medicinale  remedium  adhiberi,  ubi  patitur  mor- 
bum.  Et  ideo  conveniens  fuit,  ut  deus  per  quaedam  corporalia 
signa  homini  spiritualem  medicinam  adhiberet;  nam  si  spiritualia 
nuda  ei  proponerentur,  eis  animus  applicari  non  posset  corpora- 
libus  deditus.  Tertia  autem  ratio  sumenda  est  ex  studio  actionis 
humanae,  quae  praecipue  circa  corporalia  versatur. .  Ne  ergo  esset 
homini  duruin,  si  totaliter  a  corporalibus  actibus  abstraheretur, 
proposita  sunt  ei  corporalia  exercitia  in  sacramentis,  quibus  salu- 
briter  exerceatur  ad  evitanda  superstitiosa  exercitia,  quae  consi- 
stunt  in  cultu  daemonum  vel  qualitercunque  noxia,  quae  consi- 
stunt  in  actibus  peccatorum"9).  Et  in  summa  philosophica  ratione 
ex  natura  hominis  allata  has  duas  alias  addit:  „Prima  et  univer- 
salis  causa  humanae  salutis  est  Verbum  incarnatum  ....  Con- 
gruum  igitur  fuit,  ut  remedia,  quibus  universalis  causae  virtus 
pertingit  ad  homines,  illius  causae  similitudinem  haberent,  ut  scil. 
in  eis  virtus  divina  invisibiliter  operaretur  sub  visibilibus  signis." 
Et  eodem  loco  alia  legitur  ratio:  „Homo  in  peccatum  lapsus  erat, 
rebus  visibilibus  indebite  inhaerendo.  Ne  igitur  crederetur,  visi- 
bilia  ex  sui  natura  mala  esse  et  propter  hoc  ei  inhaerentes  pec- 
casse  per  ipsa  visibilia,  congruum  fuit,  quod  hominibus  remedia 
salutis  adhiberentur,  ut  sic  appareret,  ipsa  visibilia  ex  sui  natura 
bona  esse,  velut  a  deo  creata,  sed  hominibus  noxia  fieri,  secundum 
quod  eis  inordinate  inhaerent,  salutifera  vero,  secundum  quod  or- 
dinate  eis  utuntur" 10). 

Secundum  has  sacramentorum  rationes  proponit  Thomas  no- 
tionem  et  definitionem.  Optima  et  brevissima  legitur  ita:  „Sa- 
cramentum  novae  legis  est  invisibilis  gratiae  visibilis  lorma,  ut 
eius  similitudinem  gerat  et  causa  exsistat"  u).  Sacramenta  igitur 
sunt  proprie  causa  instrumentalis  gratiae  et  salutis:  ^ln  sa- 
cramentis  est  gratia  sicut  in  instrumento"  12).  „Nec  est  incon- 
veniens,  quod  per  res  visibiles  et  corporales  spiritualis  salus  mi- 

9)  Toui.  IV  p.  266  q.  61  art.  1. 

10)  Tom.  V  p.  354  lib.  IV  cap.  56.     . 

llj  Tom.  XVI  p.  119  opusc.  IV  iu  art.  fidei  et  sacram.  eccl. 
12)  Tom.  VII  p.  464  com.  in  4  sent.  dist.  1  art.  4  solutio  4. 

nistretur,  quia  huiusmodi  visibilia  sunt  quasi  quaedam  instru- 
menta  dei  incarnati  et  passi.  Instrumentum  autem  non  operatur 
ex  virtute  suae  naturae,  sed  ex  virtute  principalis  agentis,  a  quo 
applicatur  ad  operandum.  Sic  igitur  et  huiusmodi  res  visibiles 
salutem  spiritualem  operantur  non  ex  proprietate  suae  naturae, 
sed  ex  institutione  ipsius  Christi,  ex  qua  virtutem  instrumen- 
talem  consequuntur" 13). 

Et  cum  in  universum  instrumenti  et  instrumentales  voces  in 
sacramentis  exponendis  a  Thoma  adhibeantur,  facile  intellegitur, 
quid  valeat  et  quomodo  inveteraverit  catholicorum  doctorum  sermo, 
quo  sacramenta  ex  „opere  operato"  gratiam  efficere  dicunt. 

Cetera  sacramentorum  doctrina  relicta,  ex  diversa  eorum  di- 
visione  ea  ratio  est  commemoranda,  qua  sacramenta  considerantur 
„remedia  aut  unius  personae  aut  totius  ecclesiae."  „Si  primo 
modo,  aut  quantum  ad  ingressum,  et  sic  est  baptismus,  aut  quan- 
tum  ad  egressum  et  sic  est  extrema  unctio:  aut  quantum  ad  pro- 
gressum  et  sic  est  dupliciter:  uno  modo  quantum  ad  executionem 
virtutis,  vel  ut  a  malis  non  superemur;  et  quantum  ad  hoc  est 
confirmatio,  vel  ut  bonis  adhaereamus,  et  quantum  ad  hoc  est 
Eucharistia;  alio  modo  quantum  ad  reparationem  virtutis,  et  sic 
est  poenitentia.  Si  in  remedium  totius  ecclesiae,  aut  in  regimen 
et  multiplicationem  ipsius  spiritualem,  et  sic  est  ordo,  quia  prin- 
cipatus  bonum  multitudinis  est  secundum  philosophum  in  5  Ethic. 
(cap.  2  et  3),  aut  quantum  ad  multiplicationem  materialem  fide- 
lium  et  sic  est  matrimonium"14).  Eadem  de  sacramentis  ad  com- 
munitatem  fidelium  spectantibus  invenitur  sententia  aliis  locis. 
„Quantum  autem  ad  communem  ecclesiae  communitatem  ordinan- 
tur  duo  sacramenta,  scil.  ordo  et  matrimonium,  nam  per  ordinem 
ecclesia  gubernatur  et  multiplicatur  spiritualiter,  et  per  matrimo- 
nium  multiplicatur  corporaliter"15).  „Perficitur  autem  homo  in 
ordine  ad  totam  communitatem  dupliciter,  uno  modo  per  hoc, 
quod  accipit  potestatem  regendi  multitudihem  et  exercendi  actus 
publicos,  et  loco  huius  in  spirituali  vita  est  sacramentum  ordinis, 

13)  Tom.  V  p.  355  contra  gentes  1.  IV,  c.  56. 

'*)  Tom.  VII  p.  481. 

15)  Tom.  XVI  p.  119,  opusc.  IV. 

secundurn  illud  Hebr.  7,  quod  sacerdotes  hostias  offerunt  non  so- 
lum  pro  se,  sed  etiam  pro  populo;  secundo  quantum  ad  natura- 
lem  propagationem ,  quod  fit  per  matrimonium  tam  in  corporali 
quam  in  spirituali  vita,  eo  quod  est  non  solum  sacramentum,  sed 
naturae  officium" 16). 

Ordo  igitur  spiritualis  regiminis  et  fidei  condendae  ratione 
est  sacramentum  insignitum,  quod  solum  „propagatoribus  et  con- 
servatoribus  spiritualis  vitae  secundum  spirituale  ministerium  tan- 
turn,  ad  quod  pertinet" 17),  confertur.  Necessarium  eum  esse,  post- 
quam  spiritualem  gratiam  visibilium  rerum  sacramentis  tradi  ho- 
minibus  singulis  oportere  probavit,  facile  persuadet  Thomas  ita: 
„Deus  sua  opera  in  suam  similitudinem  perducere  voluit,  quan- 
tum  possibile  fuit,  ut  perfecta  essent  et  per  ea  cognosci  posset, 
et  ideo  ut  in  suis  operibus  repraesentaretur  non  solum,  quod  in 
se  est,  sed  etiam  secundum  quod  aliis  influit,  hanclegem 
naturalem  posuit  omnibus,  ut  ultima  per  media  perfi- 
cerentur  et  media  per  prima,  ut  Dionysius  dicit  (de  eccle- 
siast.  hierarch.  cap.  9).  Et  ideo,  ut  ista  pulchritudo  ecclesiae  non 
deesset,  posuit  ordinem  in  ea,  ut  quidam  aliis  sacramenta  trade- 
rent,  suo  modo  deo  quasi  in  hoc  assimilati,  quasi  deo  cooperantes, 
sicut  etiam  in  corpore  naturali  quaedam  membra  aliis  influunt" 18). 
Itaque  hoc  sacramentum  consistit  principaliter  in  potestate  tra- 
dita"10);  „ordo  requirit  subiectionem  et  praelationem"20) 
et  „ideo  in  forma  ordinis  exprimitur  usus  ordinis  per  actum,  qui 
imperatur,  et  exprimitur  traduct  potestatis  per  imperati- 
vum  modum"21).  Ordo  porro,  etsi  gratiam  in  suscipiente  iam 
exsistentem  poscit  et  auget,  „tamen  non  attenditur  per  distinctio- 
nem  gratiae  gratum  facientis,  sed  per  distinctionem  pote- 
statis"22).  In  ordine  igitur  est  non  solum  quaedam  potentia 
spiritualis  ad  recipiendum   et  ita   quodammodo  passiva,   sicut  „in 


16)  Tom.  IV  p.  285  q.  65  art.  1. 

17)  Tom.  V  p.  355  contr.  gent.  1.  IV  c.  58. 

18)  Tom.  VII  p.  888  Comm.  in  4  lib.  sent.  dist.  24  art.  1  sol.  1. 

19)  Tom.  VII  p.  889  dist.  24  art.  1  so.l.  4. 

20)  Ibid.  p.  887  art.  1  quaestiunc.  1  obiectio  1. 

21)  Ibid.  p.  889  solutio  4.  22)  Ibid.  p.  888  sol.  1  ad  3. 

baptismo  etiam  quaedam  spiritualis  potestas  datur  accedendi  ad 
sacramenta"23),  sed  „proprie  potestas  nominat  potentiam  activam 
cum  aliqua  praeeminentia"  24).  Hoc  denique  sacramentum  est 
dignius  aliis  sacramentis,  in  quantum  „constituit  suscipientes 
in  aliquo  gradu  super  alios." 

Activae  autem,  quae  in  ordine  inest,  potestatis  duos  actus 
esse  docet  Thomas  Aquinas:  „unura  principaliter  supra  corpus 
Christi  verum  transsubstantiatione  panis  et  vini  conficiendum,  alte- 
rum  secundarium  supra  corpus  Christi  mysticum.  Secundus  autem 
actus  dependet  a  primo,  sed  non  convertitur25)."  Qui  quomodo 
inter  se  referantur,  ex  hoc  fortasse  loco  optime  cognoscitur:  „Quia 
vero  potestas  ordinis  ad  dispensationem  sacramentorum  ordinatur, 
inter  sacramenta  autem  nobilissimum  et  consummativum  aliorum 
est  eucharistiae  sacramentum  ....  oportet ,  quod  potestas  ordinis 
consideratur  praecipue  secundum  comparationem  ad  hoc  sacramen- 
tum,  nam  unumquodque  denominatur  a  fine.  Eiusdem  autem  virtutis 
esse  videtur  aliquam  perfectionem  tribuere  et  ad  susceptionem  illius 
materiam  praeparare,  sicut  ignis  virtutem  habet,  ut  formam  suam 
transfundat  in  alterum  et  ut  materiam  disponat  ad  formae  susceptio- 
nem.  Quum  igitur  potestas  ordinis  ad  hoc  se  extendat,  ut  sacra- 
mentum  corporis  Christi  conficiat  et  fidelibus  tradat,  oportet,  quod 
eadem  potestas  ad  hoc  se  extendat,  quod  fideles  aptos  reddat  et 
congruos  ad  huius  sacramenti  perceptionem.  Redditur  autem  aptus 
et  congruus  fidelis  ad  huius  sacramenti  perceptionem  per  hoc,  quod 
est  a  peccatis  immunis;  non  enim  potest  aliter  Christo  spiritualiter 
uniri,  cui  sacramentaliter  coniungitur  hoc  sacramentum  percipiendo. 
Oportet  igitur,  quod  potestas  ordinis  se  extendat  act  remissionem 
peccatorum  per  dispensationem  illorum  sacramentorum,  quae  ordi- 
nantur  ad  peccati  remissionem,  cuiusmodi  sunt  baptismus  et  poeni- 

tentia Unde dominus  discipulis,  quibus  commisit  sui 

corporis  consecrationem,  dedit  etiam  potestatem  remittendi  peccata, 
quae  quidem  potestas  per  claves  intellegitur,  de  quibus  dominus 
Petro  dixit:    „Tibi  dabo   claves  regni  coelorurn"   Matth.  16,   19; 

23)  Ibid.  p,  887  quaestiunc.  2  ad  3. 

24)  Ibid.  p.  889  sol.  2  ad  3. 

25)  Ibid.  p.  893  sol.  2  ad  1. 

coelum  enim  unicuique  clauditur  et  aperitur  per  hoc,  quod  peccato 
subiacet,  vel  a  peccato  purgatur,  unde  et  usus  harum  clavium  dicitur 
esse  ligare  et  solvere,  scil.  a  peccatis26)." 

Quamobrem,  quid  sit  potestas  clavium,  quae  cum  potestate 
ordinis  traditur,  est  considerandum.  „Dedit  etiam  potestatem  re- 
mittendi  peccata,  quae  quidem  potestas  per  claves  intellegitur." 
Sed  cur  plures  claves  dantur?  Doctores,  qui  ante  Thomam  florue- 
runt  et  praesertim  Petrus  Lombardus,  unam  clavem  ipsam  remit- 
tendi  potestatem,  alteram  scientiam,  qua  debet  iudex  ecclesiasticus 
pollere,  exposuerant,  quibus  „claviolam"  adiunxerant  „industriam 
naturalem",  qua  quis  sacerdos  scientia  et  infusa  et  acquisita  carens 
in  remittendis  peccatis  ageret27).  At  Thomas:  „scientia  non  est 
clavis,  sed  auctoritas  actum  scientiae  exercendi",  et  claves  duas  in 
universum  ita  exponit:  „In  omni  actu,  qui  requirit  idoneitatem  ex 
parte  recipientis,  duo  sunt  necessaria  ei,  qui  debet  actum  illum 
exercere:   scil.  iudicium   de  idoneitate  recipientis  et  expletio  actus 

Et  quia  actus  clavis  requirit  idoneitatem  in  eo,  in  quem 

exercetur,    quia  recipit   per  clavem   iudex  ecclesiasticus  dignos  et 

excludit  indignos ideo  indiget  iudicio  discretionis,   quo  ido- 

neitatem  iudicat,  et  ipso  receptionis  actu;  et  ad  utrumque  horum 
potestas  quaedam  sive  auctoritas  requiritur.  Et  secundum  hoc 
duae  claves  distinguuntur,  quarum  una  pertinet  ad  iudicium  de 
idoneitate  eius,  qui  absolvendus  est,  et  alia  ad  ipsam  absolutionem. 
Et  hae  duae  claves  non  clistinguuntur  in  essentia  auctoritatis,  qua 
utrumque  ex  officio  sibi  competit,  sed  ex  comparatione  ad  actus, 
quorum  unus  alium  praesupponit28)." 

Itaque  inest  in  ecclesia  duplex  potestas,  quae  quidem  dicitur 
potestas  ordinis  et  potestas  iurisdictionis.  Et-quoniam 
ordinis  potestas  cernitur  in  conficiendo  Christi  corpore  vero  et  in 
populo  christiano,  qui  est  corpus  Christi  mysticum,  immediate  per 
peccatorum  remissionem  ad  illud  suscipiendum  praeparando,  haec  qui- 
dem  „est  aequaliter  in  omnibus  sacerdotibus";  „supra  corpus  Christi 
verum  consecrandum  papa  non  habet  maiorem  potestatem,  quam 

26)  Tom.  V  p.  366  lib.  IV  c.  74. 

27)  Tom.  VII  p.  810.    Comm.  in  4  sent.  dist.  18  q.  1  art.  1  sol.  3  ad  2. 
2  )  Tom.  VII  p.  809  dist.  18  q.  1  art.  1  sol.  3. 

siraplex  sacerdos29)";  „potestas  ordinis,  quantum  est  de  se,  extendit 
se  ad  omnia  peccata  remittenda30)."  Secunda  autem  potestas,  iuris- 
dictionis  scil.,  non  est  in  omnibus  sacerdotibus ,  sed  „a  maioribus 
in  inferiores  descendit";  rationem  autem  huius  rei  sumit  Thomas 
cum  omnibus  catholicis  ex  sacrae  scripturae  locis  Joh.  20  et 
Matth.  16:  „Ubi  dominus,  Joh.  20,  dedit  omnibus  apostolis  com- 
muniter  potestatem,  remittendi  peccata,  intellegitur  de  potestate, 
quae  consequitur  ordinem ;  unde  et  sacerdotibus,  quando  ordinantur, 
illa  verba  dicuntur.  Sed  Petro  dedit  singulariter  potestatem  re- 
mittendi  peccata,  Matth.  16,  ut  intellegatur,  quod  ipse  prae  aliis 
habet  potestatem  iurisdictionis.  Potestas  autem  ordinis,  quantum 
est  de  se,  se  extendit  ad  omnes  absolvendos ;  et  ideo  indeterminate 
dominus  „„quorum  remiseritis  peccata"",  intellegens  tamen,  quod 
usus  illius  potestatis  esse  deberet  praesupposita  potestate 
Petro  collata,   secundum  ipsius  ordinationem31)." 


X. 

De  episcopis  et  archiepiscopis. 

Postquam  doctrinam,  quam  Thomas  de  sacerdotio  habet,  ex- 
posuimus,  iam  transeundum  est  ad  superiores  gradus  ordinis  hie- 
rarchici.  Et  quoniam  iam  Thomae  verba,  quibus  et  episcopatum 
et  papatum  iure  divino  in  Petro  et  ceteris  apostolis  constitutum 
esse  docet,  apposuimus,  nunc  singulas  eorum  rationes,  munera, 
privilegia  secundum  Thomae  verba  manifestabimus. 

„Quia  vero  omnium  horum  ordinum  (sc.septem)  collatio  cum  quo- 
dam  sacramento  perficitur,  sacramenta  vero  ecclesiae  sunt  per  ali- 
quos  ministros  dispensanda,  ideo  necesse  est,  aliquam  superiorem 
potestatem  esse  in  ecclesia,  alicuius  altioris  ministerii,  quae  ordinis 
sacramentum  dispensat;  et  haec  est  episcopalis  potestas,  quae  etsi 
quantum  quidem  ad  consecrationem  corporis  Christi  non  excedit 
sacerdotis  potestatem,  excedit  tamen   eam  in  his,   quae  pertinent 

2<J)  Ibid.  p.  906  dist.  25  q.  1  art.  1  ad  3. 

30)  Ibid.  p.  827  dist.  19  q.  1  art.  3  sol.  1,  2,  3. 

31)  Ibid.  p.  828  sol.  1  ad  1. 

ad  fideles,  nara  et  ipsa  sacerdotis  potestas  ex  episcopali  derivatur, 
et  quidquid  arduum  circa  populum  fidelem  est  agendum,  episcopis 
reservatur,  quorum  auctoritate  etiam  sacerdotes  possunt,  quod  eis 

agendum  committitur Sic  igitur  manifestum  est,  quod  summa 

potestas  regiminis  fidelis  populi  ad  episcopalem  pertinet  digni- 
tatem1)." 

„Sacerdos  habet  duos  actus,  scil.  consecrare  verum  corpus 
Christi,  alium  secundarium,  scil.  praeparare  populum  ad  susceptio- 
nem  huius  sacramenti  ....  Quantum  autem  ad  primum  actum, 
actus  sacerdotis  non  dependet  ab  aliqua  superiore  potestate,  nisi 
divina;  sed  quantum  ad  secundum,  dependet  ab  aliqua  superiore 
potestate  et  humana.  Omnis  enim  potestas,  quae  non  potest 
exire  in  actum,  nisi  praesuppositis  quibusdam  ordinationibus,  de- 
pendet  ab  illa  potestate,  quae  illas  ordinationes  facit.  Sacerdos 
autem  non  potest  absolvere  et  ligare,  nisi  praesupposita  praelationis 
iurisdictione,  qua  sibi  subdantur  illi,  quos  absolvit;  potest  autem 
consecrare  quamlibet  materiam  determinatam,  nec  aliud  requiritur 
quantum  est  de  necessitate  sacramenti  ...  Et  ita  patet,  quod 
oportet  esse  supra  sacerdotalem  potestatem  episcopalem,  quan- 
tum  ad  actum  secundarium  sacerdotis,  non  autem  quantum  ad 
primuin"2). 

„Divina  ministeria  debent  esse  magis  ordinata, 
quam  humana.  Sed  humanorum  officiorum  ordo  exigit,  ut  in 
quolibet  offieio  proponatur  unus,  qui  sit  princeps  illius  officii,  si- 
cut  proponitur  militibus  dux.  Ergo  et  sacerdotibus  debet  aliquis 
praeponi,  qui  sit  sacerdotum  princeps,  et  hic  est  episcopus"3). 
Quare  quaeritur,  utrum  episcopatus  sit  ipse  novus  ordo?  „Ordo 
potest  accipi  dupliciter:  uno  modo  secundum  quod  est  sacramen- 
tum,  et  sic  ordinatur  omnis  ordo  ad  eucharistiae  sacramentum ; 
unde  cum  episcopus  non  habeat  potestatem  superiorem  sacerdote, 
quantum  ad  hoc,  non  erit  episcopatus  ordo.  Alio  modo  potest 
considerari  ordo  secundum  quod  est  officium  quoddam  respectu 
quarundam  actionum  sacrarum;  et  sic,  cum  episcopus  habeat  po- 


1)  Tom.  V  p.  367   c.  g.  1.  IX   c.  76. 

2)  Toin.  VII  p.  901  comni.  in  4  sent.  dist.  24  q.  3   art.  2  sol.  1. 

3)  Tom.  VII  p.  900  com.  in  4  sent.  dist.  24  q.  3   art.  2  quaest.  1. 

testatem  in  actionibus  hierarchicis,  respectu  corporis  mystici  supra 
sacerdotem,  episcopatus  erit  ordo"4). 

Sed  his  rationibus  additur  lex  divina,  quae  episcopum  super 
sacerdotes  esse  iubet.  „Potestas  sacerdotis  naturaliter  et  ex  iure 
divino  subditur  potestati  episcopi  ....  Sacerdos,  qui  ex  iure  di- 
vino  episcopo  subditur,  in  omnibus  est  ei  subiectus"5).  Nam  „sa- 
cerdotes  succedunt  in  locum  septuaginta  duorum  discipulorum, 
episcopi  vero  in  locum  duodecim  apostoloruni"6). 

Inter  ipsos  autem  episcopos  sunt  diversi  gradus,  partim  iuris 
humani,  partim  iuris  divini.  Humani  iuris  est  „quadripartitus 
episcoporum  ordo":  Patriarcha,  archiepiscopus ,  metropolitanus, 
episcopus.  „Inter  episcopum  simplicem  et  papam  sunt  alii  gra- 
dus  dignitatum  correspondentes  gradibus  unionis ;  secundum  quos 
una  congregatio  vel  communitas  includit  aliam."  Haec  autem 
„distinctio  episcopalis  dignitatis  et  ordinatio  unius  superalium  .... 
est  a  gentilibus  introducta;  in  vetere  autem  lege  non  erat"  „quod 
ritus  Judaeorum  non  erat  diffusus  in  diversis  regnis  et  provinciis, 
sed  tamen  in  una  gente ;  et  ideo  non  oportebat,  quod  sub  eo,  qui 
habebat  potestatem  principalem,  alii  pontifices  distinguerentur. 
Sed  ecclesiae  ritus,  sicut  et  gentilium  per  diversas  nationes  dif- 
funditur.  Et  ideo  oportet,  quantum  ad  hoc,  ut  magis  gentilium 
ritui,  quam  Judaeorum,  status  ecclesiae  conformetur"7).  „Epi- 
scopus  subditur  archiepiscopo  solum  ex  ordinatione  ecclesiae"8). 
Constat,  quod  archiepiscopus  non  habeat  immediatam  iurisdictio- 
nem  in  illos,  qui  sunt  de  dioecesi  episcopi,  nisi  causa  ad  eum 
deferatur;  sed  episcopus  habet  immediatam  iurisdictionem  in  pa- 
rochianos  sacerdotis,  cum  possit  quemlibet  coram  se  citare  et 
excommunicare,  quod  archiepiscopus  non  potest  in  subditis  epi- 
scoporum" 9). 

Divino  vero  iure  super  episcopos  est  unus  et  solus  constitu- 
tus  papa,.de  quo  nunc  est  agendum. 

4)  Ibid.  p.  901  sol.  2.        5)  Tom.  XV  p.  22  opusc.  1  contra  impugn. 
6)  Ibid.  p.  15.  7)  Tom.  VII  p.  902  sol.  3  ad  2. 

s)  Tom.  XV  p.  22.  9)  Tom.  XV  p.  21  et  22. 

XI. 

De  papa. 

Quis  est  papa  et  quam  habet  potestatem?  „Manifestum  est, 
quod  quamvis  populi  distinguantur  per  diversas  dioeceses  et  civi- 
tates,  tamen,  sicut  est  una  ecclesia,  ita  oportet  esse  unum  popu- 
lum  christianum.  Sicut  igitur  in  uno  speciali  populo  unius  eccle- 
siae  requiritur  unus  episcopus,  qui  sit  totius  populi  caput,  ita  in 
toto  populo  christiano  requiritur,  quod  unus  sit  totius  ecclesiae 
caput." 

„Item:  ad  unitatem  ecclesiae  requiritur,  quod  omnes  fideles 
ecclesiae  in  fide  conveniant.  Circa  vero  ea,  quae  fidei  sunt,  con- 
tingit  quaestiones  moveri.  Per  diversitatem  autem  sententiarum 
divideretur  ecclesia,  nisi  in  unitatem  per  unius  sententiam  conser- 
varetur.  Exigitur  ergo  ad  unitatem  ecclesiae  conservandam,  quod 
sit  unus,  qui  toti  ecclesiae  praesit.  Manifestum  est  autem,  quod 
Christus  in  necessariis  ecclesiae  non  deficit  ....  Non  est  ergo 
dubitandum,  quin  ex  ordinatione  Christi  unus  toti  ecclesiae  praesit." 

„Adhuc:  Nulli  dubium  esse  debet,  quin  ecclesiae  regimen  sit 
optime  ordinatum,  utpote  per  eum  dispositum,  per  quem  reges 
regnant  et  legum  conditores  iusta  decernunt.  Proverb.  8,  15. 
Optimum  autem  regimen  multitudinis  est,  ut  regatur  per  unum, 
quod  patet  ex  fine  regiminis,  qui  est  pax;  pax  enim  et  unitas 
subditorum  est  finis  regentis.  Unitatis  autem  congruentior  causa 
est  unus,  quam  multi.  Manifestum  est  igitur  regimen  ecclesiae 
sic  esse  dispositum,  ut  unus  ecclesiae  praesit." 

„Amplius:  Ecclesia  militans  ex  triumphanti  ecclesia  per  si- 
militudinem  derivatur  ....     In  triumphanti   autem   ecclesia  unus 

praesidet,   qui  etiam  praesidet  in  toto  universo,   scil.   deus 

Ergo  et  in  ecclesia  militante  unus  est,  qui  praesidet  universis". 

„Si  quis  autem  dicat,  quod  unum  caput  et  unus  pastor  est 
Christus,  qui  est  unus  unius  ecclesiae  sponsus,  non  sufficienter 
respondet.  Manifestum  est  enim,  quod  omnia  ecclesiastica  sacra- 
menta  ipse  Christus   perficit;    ipse  enim   est,   qui  baptizat,  ipse 

est,  „qui  peccata  remittit,  ipse  est  verus  sacerdos,  qui  in  ara 
crucis  et  cuius  virtute  corpus  eius  in  altari  quotidie  consecratur; 
et  tamen,  quia  corporaliter  non  cum  omnibus  fidelibus  praesentia- 
liter  erat  futurus,  elegit  ministros,  per  quos  praedicta  fidelibus 
dispensaret ....  Eadem  igitur  ratione,  quia  praesentiam  corpo- 
ralem  erat  ecclesiae  subtracturus ,  oportuit,  ut  alicui  committeret, 
qui  loco  sui  universalis  ecclesiae  gereret  curain". 

Quando  instituit  papam  Christus? 

„Hinc  est,  quod  Petro  dixit  ante  ascensionem:  „„Pasce  oves 
rneas"",  Ioann.  21,  17  et  aute  passionem:  „„Tu  aliquando  con- 
versus  confirma  fratres  tuos""  Luc.  22,  23,  et  ei  soli  promisit: 
„„Tibi  dabo  claves  regni  coelorum"",  Matth.  16,  19,  ut  osten- 
deretur  potestas  clavium  per  eum  ad  alios  derivanda,  ad  conser- 
vandam  ecclesiae  unitatem". 

Cbristus  autem  voluit  papam  semper  in  ecclesia  esse.  Nam 
„non  potest  autem  dici,  quod  etsi  Petro  hanc  dignitatem  dederit, 
per  eum  tamen  ad  alias  non  derivatur.  Manifestum  est  enim, 
quod  Christus  ecclesiam  sic  instituit,  ut  esset  usque  ad  finem 
saeculi  duratura  .  ..  Manifestum  est  igitur,  quod  ita  illos,  qui 
tunc  erant  in  ministerio,  constituit,  ut  eorum  potestas  derivaretur, 
ad  posteros,  pro  utilitate  ecclesiae,  usque  ad  finem  saeculi".  Cui 
autem  reliquit  Petrus  suam  potestatem?  „Per  hoc  autem  exclu- 
ditur  quorundum  praesumptuosus  error,  qui  se  subducere  nituntur 
ab  obedientia  et  subiectione  Petri,  successorem  eius  Romanum 
pontificem,  universalis  ecclesiae  pastorem  non  recogno- 
scentes"1). 

Petrus  enim  condidit  primus  ecclesiam  Romanam.  „Quod 
praedicator  non  debet  aedificare  super  fundamentum  alienum,  di- 
cendum,  quod  falsum  est  .  .  .  .  Alias  non  licuisset  Ioanni  Evan- 
gelistae  praedicare  Ephesi,  ubi  Paulus  fidem  plantaverat,  aut 
Paulo  praedicare  Romae,  ubi  Petrus  eum  praevenerat" 2).  „In 
glossa  dicitur,  quod  aliqui  fideles  ante,  quam  Petrus,  Romanis 
praedicaverunt.  In  ecclesiastica  vero  historia  dicitur,  quod  Petrus 
primus  praedicavit  eis.     Sed  intellegendum  est  primus  inter  apo- 

')    Tom.  V  p.  367  et  368  c.  g.  IV,  76. 
2)   Tom.  XV  p.  20, 

stolos  et  cum  sequela  magni  fractus.  Ante  vero  praedicaverat 
Romae  Barnabas,  ut  habetur  in  itinerario  Clementis"3). 

Petrus  igitur  et  eius  successor,'  Romanae  ecclesiae  pontifex 
dicitur  „vicarius  Christi",  „vertex  ecclesiae",  „caput  visibile",  „spon- 
sus  ecclesiae".  Papa  habet  „plenitudinem  potestatis",  „in  totam 
ecclesiam  Christi  universalem  praelationem",  „summam  et  plenam 
curam  fidelium." 

Sed  iam,  quae  universali  praelatione,  plenitudine  potestatis, 
sumraa  cura  contineantur,  ex  Thomae  verbis  colligamus. 

Primum  Christus  non  omnem  suam  tradidit  potestatem,  quam 
habuit;  „Christus  in  sacramentis  habuit  duplicem  potestatem:  unam 
auctoritatis,  quae  competit  ei  secundum  quod  est  deus,  et  talis 
potestas  nulli  creaturae  potuit  communicari,  sicut  nec  divina 
essentia;  aliam  potestatem  habuit  excellentiae ,  quae  competit  ei 
secundum  quod  homo,  et  talem  potestatem  potuit  ministris  com- 
municare,  dando  scil.  eis  tantam  gratiae  plenitudinem ,  ut  eorum 
meritum  operaretur  ad  sacramentorum  effectus,  ut  ad  invocationem 
nominum  ipsorum  sanctificarentur  sacramenta,  et  ut  ipsi  possent 
sacramenta  instituere,  et  sine  ritu  sacramentorum  effectum  sacra- 
mentorum  conferre  solo  imperio"  .  .  .  ,4). 

Sed  „praetermisit  potestatem  excellentiae  ecclesiae  ministris 
communicare  .  .  .  propter  fidelium  utilitatem,  ne  in  homine  spem 
ponerent,  et  ne  essent  diversa  sacramenta,  ex  quibus  divisio  in 
ecclesia  oriretur"5).  „Apostoli  et  eorum  successores  sunt  vicarii 
dei  quantum  ad  regimen  ecclesiae  constitutae  per  fidem  et  fidei 
sacramenta.  Unde  sicut  non  licet  eis  constituere  aliam  ecclesiam, 
ita  non  licet  eis  tradere  aliam  fidem  neque  instituere  alia  sacra- 
menta"6).  „Ministri  ecclesiae  instituuntur  in  ecclesia*  divinitus 
fundata;  et  ideo  institutio  ecclesiae  praesupponitur  ad  operationem 
ministrorum,  sicut  opus  creationis  praesupponitur  ad  opus  naturae. 
Et  quia  ecclesia  fundatur  in  fide  et  sacramentis,  ideo  ad  ministros 
ecclesiae  nec  novos  articulos  fidei  edere,   aut  editos  removere  aut 


3)  Tom.  XIII  p.  3,  prologus  in  expos.  omn.  S.  Pauli  epist.    De  hoc  itine- 
rario  cf.  Alzog,  Grundriss  der  Patrologie.  1866,  p.  26. 

4)  Tom.  IV  p.  280  q.  64  art.  4  in  corp.  5)    Ibid.  ad  1. 
6)   Ibid.  p.  279   q.  64  art.  2  ad  3. 


125 

nova  sacrameuta  instituere  aut  instituta  removere  pertinet;  sed 
hoc  est  potestatis  excellentiae,  quae  soli  clebetur  Christo,  qui 
est  ecclesiae  fundamentum.  Et  ideo  sicut  papa  non  potest  dis- 
pensare,  ut  aliquis  sine  baptismo  salvetur,  ita  quod  nec  salvetur 
sine  confessione"  7). 

Quare,  cum  papae  de  fide  et  sacramentis  potestas  non  sit 
infinita,  ita  ut  ea  non  possit  mutare  aut  eis  derogare,  quaeritur, 
quid  tandem  de  sacramentis  et  fidei  articulis  a  Christo  institutis 
possit  agere.  „Veritas  fidei  in  sacra  scriptura  diffuse  continetur, 
et  variis  modis  et  in  quibusdam  obscure;  ita  quod  ad  eliciendam 
fidei  veritatem  ex  sacra  scripturae  requiritur  longum  studium  et 
exercitium,  ad  quod  non  possunt  pervenire  omnes  illi,  quibus  ne- 
cessarium  est  cognoscere  fidei  veritatem,  quorum  plerique  aliis  ne- 
gotiis  occupati  studio  vacare  non  possunt."  „Et  ideo  necessarium 
fuit  fidei  veritatem  in  unum  colligi,  ut  facilius  possit  omnibus  pro- 
poni  ne  aliquis  per  ignorantiam  fidei  a  veritate  deficeret8)."  „Nova 
autem  editio  (scil.  symboli)  necessaria  est  ad  vitandum  insurgentes 
errores.  Ad  illius  ergo  auctoritatem  pertinet  editio  symboli,  ad 
cuius  auctoritatem  pertinet  finaliter  determinare  ea,  quae  sunt 
fidei,  ut  ab  omnibus  inconcussa  fide  teneantur.  Hoc  autem  per- 
tinet  ad  auctoritatem  summi  pontificis,   ad  quem  maiores  et  diffi- 

ciliores   ecclesiae  quaestiones  referuntur Ed  ideo  ad  solam 

auctoritatem  summi  pontificis  pertinet  nova  editio  symboli,  sicut 
et  omnia  alia,  quae  pertinent  ad  totam  ecclesiam,  ut  congregare 
synodum  generalem  et  alia  huiusmodi9)."  Quam  ob  rem  Thomae 
ecclesiae  Romanae  eiusque  antistiti  infallibilitatem,  quam 
dicunt,  quasi  partem  primatus  attribuit;  maxime  etiam 
hoc  loco  ea  declarantur:  „Sola  ecclesia  Petri  (in  cuius  partem  venit 
tota  Italia,  dum  discipuli  mitterentur  ad  praedicandum)  semper 
fuit  firma  in  fide;  et  cum  in  aliis  partibus  vel  nulla  fides  sit,  vel 
sit  commixta  multis  erroribus,  ecclesia  tamen  Petri  et  fide  viget 
et  ab  erroribus  munda  est.  Nec  mirum,  quia  dominus  dixit  Petro 
Lue.  22,  32:  „Ego  rogavi  pro  te,  Petre,  ut  non  deficiat  fides  tua10)." 

7)  Tom  VII  p.  795  conim.  in  4  sent.  dist.  17  q.  3   art.  1   sol.  5. 

8)  Tom.  III  p.  8  q.  1   art.  9.  9)    Ibid.  p.  9   q.  1  art.  10. 
10)    Tom.  XVI  p.  148  opusc.  7   in  symbol.  apost.( 

Sed  ad  quae  infallibilitas  se  extendit?  „Dico  ergo,  quod  iudicium 
eorum,  qui  praesunt  ecclesiae,  potest  errare  in  quibuslibet,  si  per- 
sonae  eorum  tantum  respiciantur.  Si  vero  consideratur  divina 
providentia,  quae  ecclesiam  suam  spiritu  sancto  dirigit,  ut  non 
erret  .  .  .  certum  est,  quod  iudicium  ecclesiae  universalis  errare  in 
his,  quae  ad  fidem  pertinent,  impossibile  est.  Unde  magis  est  stan- 
dum  sententiae  papae,  ad  quem  pertinet  determinare  de  fide,  quam 
in  iudicio  profert,  quam  quorumlibet  sapientium  hominum  in  scriptu- 
ris  opinioni  ...  In  aliis  vero  sententiis,  quae  ad  particularia  facta 
pertinent,  ut  cum  agitur  de  possessionibus,  vel  de  criminibus,  vel 
de  huiusmodi,  possibile  est  iudicium  ecclesiae  errare  propter  falsos 
testes.  Canonizatio  sanctorum  medium  est  inter  haec  duo:  quia 
tamen  honor,  quem  sanctis  exhibemus,  quaedam  professio  fidei  est, 
qua  sanctorum  gloriam  credimus,  pie  credendum,  quod  nec  etiam 
in  his  iudicium  ecclesiae  errare  possit11)." 

Quantum  autem  ad  sacramenta,  papa  „potest  quaedam,  quae 
sunt  superiorum  ordinum,  committere  quibusdam  inferioribus,  sicut 
quibusdam  concedit  conferre  minores  ordines,  quod  pertinet  ad 
potestatem  episcopalem."  „Ex  plenitudine  potestatis  concessit  B. 
Gregorius  papa,  quod  simplices  sacerdotes  hoc  sacramentum  (scil. 
confirmationem)  conferrent,  quamdiu  scandalum  tolleretur,"  cum 
alias  „collatio  huius  sacramenti  episcopis  reservatur,  qui  obtinent 
summam  potestatem  in  ecclesia12)."  Porro  papa  potest  instituere 
novas  religiones  et  ordines:  „Etsi  duo  ordines  tantum  essent  in- 
stituti  a  domino,  qui  possent  praedicare  propria  auctoritate,  posset 
tamen  ecclesia  tertium  ordinem  statuere  praedicatorum ,  qui  pia 
auctoritate  praedicarent;  et  praecipue  papa,  qui  habet  plenitudinem 
potestatis  in  ecclesia18)."  „Salubriter  institutum  est,  ne  nova  re- 
ligio  nisi  auctoritate  summi  pontificis  instituatur14)."  Potest  ponti- 
fex  summus  casus  excipere,  a  quibus  solus  absolvere  vult:  „A  minore 
excommunicatione  quilibet   potest  absolvere,   qui  potest  absolvere 


n)    Tom.  IX   p.  599   quodl.  9  art.  16. 

12)    Tom.  IV  p.  332  q.  72  art.  11.   De  eadem  re  tom.  VII  p.  577   dist.  7 
q.  3  art.  1. 

*3)   Tom.  XV  p.  19  et  20.    Cf.  tom.  III  p.  650  et  651  q.  188  art.  3,  4,  5. 
u)   Tom.  III  p.  649  q.  188   art.  1  ad  4. 

a  peccato  participationis.  Si  autem  est  maior,  aut  est  lata  a  iudice, 
et  sic  ille,  qui  tulit,  vel  eius  superior  potest  absolvere;  vel  lata 
a  iure,  et  tunc  episcopus,  vel  etiam  sacerdos  potest  absolvere  ex- 
ceptis  sex  casibus,  quos  sibi  iuris  conditor  scil.  papa  reservavit. 
Primus  est,  cum  aliquis  iniicit  manus  in  clericum  vel  religiosum. 
Secundus  est  de  illo,  qui  incendit  ecclesiam  et  est  denunciatus. 
Tertius  est  de  illo,  qui  frangit  et  denunciatus  est.  Quartus  est  de 
illo,  qui  in  divinis  scienter  communicat  excommunicatis  nomina- 
liter  a  papa.  Quintus  de  illo,  qui  falsat  literas  apostolicae  sedis. 
Sextus  de  illo,  qui  excommunicatis  in  crimine  communicat15)." 
Pari  ratione  papae  Aquinas  summam  de  matrimonii  sacramento 
statuendi  tribuit  potestatem :  „Judicium  ecclesiae  circa  ea,  quae  ad 
matrimonium  pertinent,  si  veritas  lateat,  non  impedit  sequens  matri- 
monium  contrahendum,  nec  dirimit  iam  contractum.  Alio  modo 
se  habet  per  modum  prohibentis  vel  punientis;  et  hoc  quidem 
impedit  matrimonium  contrahendum,  sed  non  dirimit  iam  con- 
tractum  .  .  .  Tertio  modo  se  habet  per  modum  statuentis,  quod 
fit  solum  auctoritate  summi  pontificis;  et.  secundum  hoc  personae 
aliquae  redduntur  illegitimae  ad  contrahendum,  ita  quod,  si  etiam 
contrahant,  matrimonium  dirimitur,  ut  patet  in  quibusdam  gradi- 
bus  consanguineitatis  et  affinitatis,  vel  etiam  de  adultera,  cum  quis 
dedit  ei  fidem  de  contrahendo,  vel  cum  machinatus  est  in  mortem 
uxoris16). 

Sed  etiam  summam  dispensandi  a  legibus  in  ecclesia  papa 
habet  potestatem:  „In  corpore  humano  quaedam  sunt  actiones,  quae 
solum  principalibus  membris  conveniunt,  et  quaedam  etiam  soli 
capiti.  Sed  in  ecclesia  vicem  capitis  tenet  papa,  et  vicem  prin- 
cipalium  membrorum  praelati  maiores,  ut  episcopi.  Ergo  aliquae 
dispensationes  sunt,  quae  solus  papa  potest  facere17)."  Rationem 
autem  et  modum  et  ambitum  dispensationum,  quas  potest  facere 
papa,  convenienter  ita  determinat  doctor  angelicus:  „Papa  habet 
plenitudinis  potestatis  in  ecclesia  ita  scil.,  quod  quaecunque  sunt 
instituta  per  ecclesiam  vel  ecclesiae  praelatos,  sunt  dispensabilia  a 

15)  Tom.  VII  p.  821   com.  in  4  sent.  dist.  18   q.  2  art.  5  sol.  1. 

16)  Tom.  IX  p.  535   quodl.  5  q.  8   art.  15  ad.  1. 

17)  Tom.  VII  com.  in  4  sent.  dist.  38  q.  1  art.  4  quaest.  2. 

papa.  Haec  enim  sunt,  quae  dicuntur  esse  iuris  humani  vel  iuris 
positivi.  Circa  ea  vero,  quae  sunt  iuris  divini  vel  iuris  naturalis, 
dispensare  non  potest,  quia  ista  habent  efficaciam  ex  institutione 
divina.  Ius  autem  divinum  est,  quod  pertinet  ad  legem  novam  vel 
veterem.  Sed  haec  differentia  est  inter  utramque,  quia  lex  vetus 
determinabat  multa,  tam  in  praeceptis  caeremonialibus  pertinentibus 
ad  cultum  dei,  quam  etiam  in  praeceptis  iudicialibus  pertinentibus 
ad  iustitiam  inter  homines  conservandam.  Sed  lex  nova,  quae  est 
lex  libertatis,  huiusmodi  determinationes  non  habet,  sed  est  con- 
tenta  praeceptis  moralibus  naturalis  legis  et  articulis  fidei  et  sacra- 
mentis  gratiae.  Unde  et  dicitur  lex  fidei  et  lex  gratiae,  propter 
determinationem  articulorum  fidei  et  efficaciam  sacramentorum. 
Cetera  vero,  quae  pertinent  ad  determinationem  humanorum  iu- 
diciorum,  vel  ad  determinationem  divini  cultus,  libere  promisit 
Christus,  qui  est  novae  legis  lator,  praelatis  ecclesiae  et  princi- 
pibus  christiani  populi  determinanda;  unde  huiusmodi  determina- 
tiones  pertinent  ad  ius  humanum,  in  quo  papa  potest  dispensare. 
In  solis  vero  his,  quae  sunt  de  lege  naturae  et  in  arti- 
culis  fidei  et  sacramentis  novae  legis  dispensare  non 
potest;  hoc  enim  non  esset  posse  pro  veritate,  sed  con- 
tra  veritatem18)." 

Quam  ob  rem  si  „obiicitur,  quod  Romanae  sedis  auctoritas 
non  potest  aliquid  condere  vel  mutare  contra  statuta  sanctorum 
patrum,  dicendum,  quod  verum  est  in  illis,  quae  statuta  sanctorum 
determinaverunt  esse  de  iure  divino,  sicut  articuli  fidei,  determi- 
nati  per  concilia;  sed  illa,  quae  sancti  patres  determinaverunt  esse 
de  iure  positivo,  sunt  relicta  sub  dispositione  papae,  ut  possit  ea 
mutare  et  dispensare  secundum  opportunitatem  temporum  et  ne- 
gotiorum.  Sancti  enim  patres  in  conciliis  congregati  nihil  statuere 
possunt  nisi  auctoritate  Romani  pontificis  interveniente,  sine  quo 
etiam  concilium  nec  congregari  potest.  Nec  tamen  papa  quando 
aliter  facit,  quam  a  sanctis  patribus  statutum  sit,  contra  eorum 
statuta  facit,  quia  servatur  intentio  statuentium,  etiamsi  non  ser- 
vantur  verba  statutorum,  quae  non  possunt  in  omnibus  casibus  et 


18)  Tom.  IX  p.  514  quodl.  IV  art.  13  in  corp. 

ia  oianibus  temporibus  observare,  servata  intentione  statuentium, 
quae  est  utilitas  ecclesiae,  sicut  et  in  omni  iure  positivo  ac- 
cidit10)." 

Summam  vero  perspicuitatem  potestatis  papalis  praebet  Aqui- 
nas,  cum  haec  dicat:  „Nec  tamen  hoc  est  veruin,  quod  papa  non 
possit  aliquid  facere  contra  apostoluni20)."  Nam  „apostolus  dupli- 
citer  in  doctrina  sua  aliqua  proposuit,  quaedam  quidem  sicut  pro- 
mulgans  ius  divinum  .....  et  in  hoc  papa  non  potest  dispensare. 

Quaedam  vero  sicut  propria  auctoritate  aliqua  statuens quod 

non  pertinet  ad  ius  divinum21)."  „Dispensat  enim  cum  bigamo, 
et  in  poena,  quam  canones  apostolorum  statuerant  presbytero  for- 
nicanti22)."  „Et  similiter,  quod  dicitur  de  bigamo  non  promovendo, 
non  est  iuris  divini,  sed  institutio  auctoritatis  humanae  divinitus 
homini  concessae23)."  „Contra  ius  divinum  non  licet  dispensare; 
sed  omnia,  quae  in  canone  dicuntur,  ad  ius  divinum  pertinent  .  .  . 
Dicendum,  quod  hoc  verum  est  quantum  ad  ea,  quae  sunt  de  iure 
naturali  et  quantum  ad  ea,  quae  sunt  de  necessitate  sacramentorum 
et  fidei.  Sed  in  aliis,  quae  sunt  de  institutione  apostolorum,  cum 
ecclesia  habeat  nunc  eandem  potestatem  statuendi  et  destruendi, 
quam  tunc  habuit,  potest  per  eum,  qui  primatum  in  ecclesia  tenet, 
dispensari24)." 

Singulas  autem  res,  a  quibus  medio  aevo  dispensaverit  papa, 
Thomas  has  affert  praeter  iam  commemoratum  sacramentorum 
ritum.  Primo  de  votis:  „Quia  summus  pontifex  gerit  plenarie 
vicem  Christi  in  tota  ecclesia,  ipse  habet  plenitudinem  dispensandi 
in  omnibus  dispensabilibus  votis.  Aliis  autem  inferioribus  prae- 
latis  committitur  dispensatio  in  votis,  quae  communiter  fiunt  et  in- 
digent  frequenti  dispensatione,  ut  habeant  de  facili  homines,  ad 
quem  recurrant;  sicut  sunt  vota  peregrinationum  et  ieiuniorum  et 
aliorum  huiusmodi.    Vota  vero  maiora,  puta  continentiae  et  peregri- 


19)  Tom.  XV  p.  22  et  23.  *>)  Tom.  XV  ibid. 

21)  Tom.  IX  loc.  cit.  ad  1. 

22)  Tom.  XV  loc.  cit.;  de  canonibus  apostolorum  cf.  Alzog,  Grundriss  der 
Patrologie  1866,  p.  26. 

23)  Tom.  IX  1.  cit. 

24)  Tom.  VII  p.  936  com.  in  4  sent.  dist.  27  q.  3  art.  3  ad  2. 

nationis  terrae  sacrae,  reservantur  summo  pontifici2")."  „Plenitudo 
potestatis  in  dispensando  residet  penes  summum  pontificem;  alii 
autem  participant  de  hac  potestate,  quantum  eis  concessum  est, 
ut,  quia  omnes  ad  unum  recurrere  non  possunt,  per  inferiores  di- 
spensationem  recipere  possunt.  Unde  in  votis  illis,  quae  non  de 
facili  dispensationem  recipiant  nec  frequenter,  sed  raro,  sicut 
votum  religionis  et  alia  huiusmodi  vota  perpetua,.  solus  papa  di- 
spensare  potest;  in  aliis  autem  temporalibus  votis,  sicut  peregri- 
nationum  et  ieiuniorum  et  huiusmodi,  possunt  etiam  episcopi  dispen- 
sare,  nisi  aliquid  horum  papa  sibi  reservaverit,  sicut  dispensationem 
in  voto  terrae  sanctae26)."  Sed  in  voto  continentiae  est  hoc  ob- 
servandum:  „Non  est  essentialiter  annexum  debitum  continentiae 
ordini  sacro,  sed  ex  statuto  ecclesiae;  unde  videtur,  quod  per  eccle- 
siam  possit  dispensari  in  voto  continentiae  solemnizato  per  susce- 
ptionem  sacri  ordinis.  Est  autem  debitum  continentiae  essentiale 
statui  religionis,  per  quem  homo  abreniuntat  saeculo  totaliter  dei 
servitio  mancipatus,  quod  non  potest  simul  stare  matrimonio  .... 
Et  ideo  in  voto  solemnizato  per  professionem  religionis  non  po- 
test  per  ecclesiam  dispensari" 27).  „Non  potest  facere  aliquis  eccle- 
siae  praelatus,  ut  id,  quod  est  sanctificatum,  sanctificationem  amit- 
tat,  etiam  in  rebus  inanimatis,  puta  quod  calix  consecratus  desinat 
esse  consecratus,  si  maneat  integer.  Unde  multo  minus  potest 
hoc  facere  aliquis  praelatus,  ut  homo  deo  consecratus,  quamdiu 
vivit,  consecratus  esse  desinat.  Solemnitas  autem  voti  consistit 
in  quadam  consecratione  seu  benedictione  viventis  ....  Et  ideo 
non  potest  fieri  per  aliquem  praelatum  ecclesiae,  quod  ille,  qui 
votum  solemne  emisit,  desistat  ab  eo,  ad  quod  est  consecratus, 
puta  quod  ille,  qui  est  sacerdos,  non  sit  sacerdos,  licet  possit 
praelatus  ob  aliquam  causam  executionem  ordinis  inhibere.  Et 
simili  ratione  papa.non  potest  facere,  quod  ille,  qui  est  professus 
religionem,  non  sit  religiosus,  licet  quidam  iuristae  ignoranter 
contrarium   dicant"28).     Atat    id?    quod    iuristas  per   ignorantiam 

25)  Tom.  III  p.  327  q.  88  art.  12  ad  3. 

26)  Tom.  VII  p.  1012  dist.  38  q.  1  art.  4  sol.  2. 

27)  Tom.  III  p.  326  q.  88  art.  11. 
2S)  Tom.  III  ibid. 

fugisse  hoc  loco  legitur,  Thomas  ipse  alio  loco  affirmaverat:  „In 
voto  continentiae ,  quod  iu  voto  religionis  includitur,  et  in  aliis 
votis  essentialibus  religioni,  non  potest  dispensari,  ut  quidam 
dicunt.  Sed  hoc  etiam  non  videtur  sufficienter  dictum,  quia  bo- 
num  commune  est  multo  melius,  quam  bonum  privatum.  Et 
ideo  alii  dicunt  probabilius,  si  communis  utilitas  totius  ecclesiae 
aut  unius  regni  vel  provinciae  exposceret,  posse  convenienter  et 
in  voto  continentiae  et  in  voto  religionis  dispensari,  quantum- 
cunque  esset  solemnizatum.  Non  enim  per  votum  potest  se  homo 
deobligare  ab  eo,  in  quo  tenetur  alteri  .  .  .  .,  unde  talis  posset  im- 
minere  necessitas,  quod  posset  alicui  iuste  prohiberi,  ne  continen- 
tiam  aut  religionem  voveret;  et  eadem  necessitate  manente,  potest 
etiam  in  voto  dispensari  iam  facto"29). 

Deinde  „vota  paupertatis  et  continentiae  sunt  adeo  annexa  re- 
gulae  monachali,  ut  contra  ea  nec  summus  pontifex  licentiam  possit 

indulgere potest  tamen  indulgere,  ut  religiosus  non  obediat 

suo  praelato"80)  id  est,  „Papa  in  voto  obedientiae  non  potest  sic 
cum  religioso  dispensare,  ut  nullo  praelato  teneatur  obedire  in  his, 
quae  ad  perfectionem  vitae  pertinent,  non  enim  potest  eum  a  sua 
obedientia  eximere;  potest  tamen  eum  eximere  ab  inferioris  prae- 
lati  subiectione,  quod  non  est  in  voto  obedientiae  dispensare"31). 

De  ieiuniis  tum  haec:  „Ieiunium  in  communi  cadit  sub  prae- 
cepto  legis  naturae;  sed  determinatio  temporis  et  modi  ieiunandi 
secundum  convenientiam  et  utilitatem  populi  christiani,  cadit  sub 
praecepto  iuris  positivi,  quod  est  a  praelatis  ecclesiae  institu- 
tum"32).  3,  .  .  Ieiunia,  quae  sunt  in  praecepto,  sunt  in  conciliis 
episcoporum  statuta  et  consuetudine  universalis  ecclesiae  roborata. 
Nec  sunt  contra  libertatem  populi  fidelis,  sed  magis  sunt  utilia  ad 
impediendam  servitutem  peccati,  quae  repugnat  libertati  spiri- 
tuali"33).  „Non  omnes,  qui  non  servant  ieiunia,  peccant  morta- 
liter"34).     „Nam  si  causa  sit  evidens,  per  se  ipsum  licite  potest 


29)  Tom.  VII  p.  1011  dist.  38  q.  1  art.  4  sol.  1  ad  3. 

30)  Tom.  III  p.  638  q.  186  art.  8  obiectio  3. 
3i)  Tom.  III  ibid.  ad.  3. 

3a)  Tom.  III  p.  489  q.  147  art.  3  in  corp. 

33)  Tom.  III  ibid.  ad  3.  34)   Ibid.  ad  2. 

homo  statuti  observantiam  praeterire,  praesertim  consuetudine  inter- 
veniente,  vel  si  non  possit  de  facili  recursus  ad  superiorem  ha- 
beri.  Si  vero  causa  sit  dubia,  debet  aliquis  ad  superiorem  re- 
currere,  qui  habet  potestatem  in  talibus  dispensandi"35).  „Et 
haec  est  dispensatio  praelatis  commissa  in  ieiunio  ab  ecclesia  in- 
stituto,  et  in  aliis  huiusmodi  ecclesiae  praeceptis"36). 

„Quaelibet  singularis  persona  est  inferior,  quam  ecclesia,  quae 
ieiunium  sub  praecepto  statuit,  nisi  forte  ille,  qui  est  caput  totius 
ecclesiae,  sCil.  papa.  Ergo  nullus  alius  potest  in  ieiunio  dispen- 
sare,  nisi  papa37)."  Tamen  „inferior  potest  dispensare  in  prae- 
cepto  superioris,  quando  dispensatio  sibi  a  superiore  relinquitur38)." 

De  ipso  porro  iuramento  papae  tribuit  potestatem  Aquinas. 
„Sicut  iuramentum  assertorium,  quod  est  de  praeterito  vel  de  prae- 
senti,  debet  habere  veritatem,  ita  etiam  iuramentum  de  his,  quae 
sunt  fienda  a  nobis  in  futurum.  Et  ideo  utrumque  iuramentum 
habet  quandam  obligationem,  diversimode  tamen,  quia  in  iuramento, 
quod  est  de  praeterito  vel  praesenti,  obligatio  non  est  respectu 
rei,  quae  iam  fuit  vel  est,  sed  respectu  ipsius  actus  iurandi,  ut 
scil.  iuret  id,  quod  iam  verum  est  vel  fuit;  sed  in  iuramento,  quod 
praestatur  de  his,  quae  sunt  fienda  a  nobis,  obligatio  cadit  e  contra 
super  rem,  quam  aliquis  iuramento  firmavit;  tenetur  enim  aliquis, 
ut  faciat  verum  esse  id,  quod  iuravit,  alioquin  deest  veritas  iura- 
mento39)." 

Itaque  „materia  iuramenti  assertorii,  quod  est  de  praeterito 
vel  praesenti,  in  quandam  necessitatem  iam  transiit,  et  immuta- 
bilis  facta  est.  Et  ideo  dispensatio  non  referretur  ad  materiam, 
sed  referretur  ad  ipsum  actum  iuramenti.  Unde  talis  dispensatio 
directe  esset  contra  praeceptum  divinum"40). 

„  Sed  materia  iuramenti  promissorii  est  aliquid  futurum, 
quod  variari  potest,  ita  scil.  quod  in  aliquo  eventu  potest  esse  illicitum 


35)  Ibid.  q.  147   art.  4  in  corp. 

36)  Tom.  VII  p.  730  com.  in  4  sent.  dist.  15  q.  3  arf.  2   sol.  1  in  corp. 

37)  Tom.  VII  p.  729   ibid.  q.  3  art.  2  quaestiuncula  1  ad  3. 

38)  Ibid.  p.  730  sol.  1  ad.  3. 

39)  Tom.  III  p.  331   q.  89  art.  7  in  corp. 

40)  Tom.  III  p.  333  art.  9  ad  1. 

vel  novicum,  et  per  consequens  non  esse  debita  materia  iuramenti. 
Et  icleo  dispensari  potest  in  iuramento  promissorio,  quia  talis  dis- 
pensatio  respicit  materiam  iuramenti  et  non  contrariatur  prae- 
cepto  divino  de  iuramenti  observatione"41). 

Ac  proxime  relaxare  potest  obligatione  iuramenti  per  vim 
extorti  Romanus  pontifex :  „In  iuramento,  quod  quis  coactus  facit, 
duplex  est  obligatio.  Una  quidem,  qua  obligatur  homini,  cui  ali- 
quid  promittit,  et  talis  obligatio  tollitur  per  coactionem,  quia  ille, 
qui  vim  intulit,  hoc  meretur,  ut  ei  promissum  non  servetur.  Alia 
autem  est  obligatio,  qua  quis  deo  obligatur,  ut  impleat,  quod  per 
nomen  eius  promisit.  Et  talis  obligatio  non  tollitur  in  foro  con- 
scientiae,  quia  magis  debet  damnum  temporale  sustinere,  quam 
iuramentum  violare.  Potest  tamen  repetere  in  iudicio,  quod  solvit, 
vel  praelato  denuntiare,  non  obstante,  quod  contrarium  iuravit; 
quia  tale  iuramentum  vergeret  in  deteriorem  exitum,  esset  enim 
contra  iustitiam  publicam.  Romani  autem  pontifices  ab  huiusmodi 
iuramentis  homines  absolverunt,  non  quasi  decernentes,  huiusmodi 
iuramenta  non  esse  obligatoria,  sed  quasi  huiusmodi  obligationes 
ex  iusta  causa  relaxantes"42).  Deinde:  „Quandoque  illud, 
quod  cadit  sub  iuramento  promissorio,  est  manifeste  repugnans 
iustitiae  vel,  quia  est  peccatum,  sicut  cum  aliquis  iurat,  se  factu- 
rum  esse  homicidium,  vel  quia  est  maioris  boni  impeditivum, 
sicut  cum  aliquis  iurat,  se  non  intraturum  esse  religionem,  et  tale 
iuramentum  dispensatione  non  indiget.  Sed  in  primo  casu  tenetur 
aliquis  tale  iuramentum  non  servare,  in  secundo  autem  casu  lici- 
tum  est  et  servare  et  non  servare  ....  Quandoque  vero  aliquid 
sub  iuramento  promittitur,  de  quo  dubium  est,  utrum  sit  li- 
citum  vel  illicitum,  proficuum  vel  novicum,  aut  simpliciter  aut 
in  aliquo  casu;  et  in  hoc  potest  quilibet  episcopus  dispensare. 
Quandoque  vero  sub  iuramento  promittitur  aliquid,  quod  est  ma- 
nifeste  licitum  et  utile  et  in  tali  iuramento  non  videtur  habere 
locum  dispensatio  vel  commutatio,  nisi  aliquid  melius  occurrat 
ad  communem  utilitatem  faciendum,  quod  maxime  videtur  perti- 
nere  ad  potestatem  papae,   qui  habet  curam  universalis  ecclesiae, 

41)  Ibidem. 

42)  Tom.  III   p.  332  q.  89  art.  7  ad  2. 

vel  etiam  absoluta  relaxatio,  quod  etiam  ad  papam  pertinet  in 
omnibus  generaliter,  quae  ad  dispensationem  rerum  ecclesiastica- 
rum  pertinent,  super  quas  habet  plenitudinem  potestatis"43). 

Sed  aliam   deinde  partem   potestatis  pontificiae  debemus  hic 

commemorare,  indulgentias,  quae  factae  sunt  in  historia  refor- 

raationis   causa   celeberrima;    unde  liceat  eam   doctrinam    planius 

proponere:  „Ecclesia  generalis  indulgentias  approbat  et  facit;  ergo 

indulgentiae   aliquid  valent"44).     „Ab   omnibus  conceditur,   indul- 

gentias   aliquid  valere,   quia  impium   esset   dicere,   quod   ecclesia 

aliquid  vane  faceret,     Sed   quidam   dicunt,    quod    non   valent  ad 

absolvendum  a  reatu  poenae,   quam   quis  in  purgatorio  secundum 

iudicium  dei  meretur,   sed   valent  ad  absolutionem  ab  obligatione, 

qua  sacerdos   obligavit  poenitentem   ad  poenam   aliquam,  vel   ad 

quam  etiam  ordinatur  ex  canonum  statutis.    Sed  haec  opinio  non 

videtur  vera.    Primo,  quia  est  expresse  contra  privilegium  Petro 

datum,  ut  quod  in  terra  remitteret,  et  in  coelo  remitteretur,  unde 

remissio,  quae  fit  quantum  ad  forum  ecclesiae,  valet  etiam  quan- 

tum  ad  forum  dei  .  .  .  .     Et  ideo  aliter  dicendum,  quod  valent  et 

quantum  ad  forum  ecclesiae,   et  quantum  ad  iudicium  dei  ad  re- 

jnissionem   poenae  residuae   post  contritionem  et  absolutionem  et 

confessionem,  sive  sit  iniuncta  sive  non.    Ratio  autem  quare  valere 

possunt,   est  unitas   corporis  mystici,   in  qua  multi  operibus 

poenitentiae    supererogaverunt    ad    mensuram    debitorum  suorum; 

et  multas   etiam   tribulationes  iniuste  sustinuerunt  patienter,   per 

quas  multitudo  poenarum  poterat  expiari,   si  eis  deberetur;    quo- 

rum   meritorum   tanta   est    copia,    quod   omnem   poenam  debitam 

nunc  viventibus  excedunt,   et   praecipue  propter  meritum  Christi, 

quod  etsi  in   sacramentis  includitur,   non  tamen   efficacia   eius  in 

sacrameutis  includitur,  sed  sua  infirmitate  (infinitate!)  efficaciam 

sacramentorum  excedit"45). 

„Poena  autem  satisfactoria  est  ad  duo,  scil.  ad  solutionem 
debiti,  et  ad  medicinam  pro  peccato  vitando.  In  quantum  est  ad 
remedium  sequentis   peccati,   sic  satisfactio  unius  non  prodest  al- 

43)  Tom.  III  p.  333  q.  89   art.  9  ad  3. 

44)  Tom.  VII  p.  843    dist.  20  q.  1   art.  3   quaestiimc.  1. 

45)  Ibid.  p.  843  et  844  sol.  1. 

teri,  quia  ex  ieiunio  unius  caro  alterius  non  domatur,  nec  ex 
actibus  unius  alius  bene  agere  consuevit,  nisi  secundum  accidens, 
in  quantum  aliquis  per  bona  opera  potest  mereri  augmentum 
gratiae,  quae  efficacissimum  remedium  est  ad  peccatum  vitandum. 
Sed  hoc  est  per  modum  meriti  magis,  quam  per  modum  satis- 
factionis.  Sed  quantum  ad  satisfactionem  debiti  unus  potest  pro 
alio  satisfacere,  dummodo  sit  in  caritate  et  opera  eius  satisfacto- 
ria  esse  possint  .  .  .  Nec  exigitur  ....  quantum  ad  solutionem 
debiti,  quod  ille,  pro  quo  fit  satisfactio,  sit  impotens  ad  satisfa- 
ciendum,  qui  etiam,  si  esset  potens,  alio  satisfaciente  pro  ipso, 
ipse  a  debito  immunis  esset;  sed  hoc  requiritur,  in  quantum 
poena  satisfactoria  est  in  remedium.  Unde  non  est  permittendum, 
ut  aliquis  pro  alio  poenitentiam  faciat,  nisi  defectus  aliquis  appa- 
reat  in  poenitente,  vel  corporalis,  per  quem  sit  impotens  ad 
sustinendum,  vel  spiritualis,  per  quam  non  sit  promptus  ad  por- 
tandum  poenam"46).  „Sancti  autem,  in  quibus  superabundantia 
operum  satisfactionis  invenitur,  non  determinate  pro  isto,  qui  re- 
missione  indiget,  huiusmodi  opera  fecerunt,  alias  absque  omni  in~ 
dulgentia    remissionem    consequeretur,    sed    communiter  pro    tota 

ecclesia Et    sic    praedicta    merita   sunt    communia    totius 

ecclesiae.  Ea  autem,  quae  sunt  communia  multitudinis  alicuius, 
distribuuntur  singulis  de  multitudine,  secundum  arbitrium  eius, 
qui  multitudini  praeest.  Unde  sicut  aliquis  consequeretur  remis- 
sionem  poenae,  si  alius  pro  eo  satisfecisset,  ita,  si  et  satisfactio 
alterius  sibi  per  eum,  qui  potest,  distribuatur" 47). 

Indulgentiae  autem  tantum  valent,  quantum  praedicantur.  „Ec- 
clesia  praedicando  indulgentias,  non  inentitur."  „Si  non  tantum  va- 
lent  indulgentiae,  quantum  praedicantur,  omnes  mortaliter  peccant 
indulgentiam  praedicantes,  quod  est  absurdum"48).  Tamen  „quidam 
dicunt  quod  huiusmodi  indulgentiae  non  tantum  valent,  quantum 
praedicantur,  sed  unicuique  tantum  valent,  quantum  fides  et  de- 
votio  sua  exigit.  Sed  dicunt,  quod  ecclesia  ad  hoc  ita  pronuntiat, 
ut  quadam  pia  fraude  homines  ad  bene  faciendum  alliciat,  sicut 
mater,   quae  promittit  filio  pomum,   ipsum  ad  ambulandum   pro- 

46)   Tom.  VII  p.  842  sol.  3.  47)   Tom.  VII  p.  844   sol.  1. 

48)   Ibid.  p.  843  quaestiunc.  2. 

vocat.  Sed  hoc  videtur  valde  periculosum  dicere.  Sicut  enira 
dicit  Augustinus:  „„Si  in  sacra  scriptura  deprehenditur  aliquid 
falsitatis,  iam  robur  auctoritatis  sacrae  scripturae  perit"";  et  si- 
militer,  si  in  praedicatione  ecclesiae  aliqua  falsitas  deprehende- 
retur,  non  essent  documenta  ecclesiae  alicuius  auctoritatis  ad  ro- 
borandum  fidem"49). 

„Causa  autem  remissionis  poenae  in  indulgentiis  non  est  nisi 
abundantia  meritorum  ecclesiae,  quae  se  habet  sufficienter  ad  to- 
tam  poenam  expiandam;  non  autem  causa  effectiva  est  vel  devotio 
aut  labor  aut  datum  recipientis,  aut  causa,  pro  qua  fit  indulgentia. 
Unde  non  oportet,  ad  aliquod  horum  proportionare  quantitatem 
remissionis,  sed  ad  merita  ecclesiae,  quae  semper  superabundant. 
Et  ideo  secundum  quod  applicantur  ad  istum,  secundum  hoc  re- 
missionem  consequitur.  Ad  hoc  autem,  quod  applicentur  isti,  re- 
quiritur  auctoritas  dispensandi  huiusmodi  thesaurum,  et  unio 
eius,  cui  dispensatur,  ad  eum,  qui  merebatur,  quod  est  per  cari- 
tatem;  et  ratio  dispensationis,  secundum  quam  salvetur  in- 
tentio  illorum,  qui  opera  meritoria  fecerunt;  fecerunt  enim  ad 
honorem  dei  et  utilitatem  ecclesiae  in  generali.  Unde  qunecunque 
causa  adsit,  quae  in  utilitatem  ecclesiae  vergat  et  honorem  dei, 
sufficiens  est  ratio  indulgentias  elargiendi"50). 

„Et  ideo  docendum,  quod  indulgentiae  simpliciter  tantum  va- 
lent,  quantum  praedicantur,  dummodo  ex  parte  dantis  sit 
auctoritas,  ex  parte  recipientis  caritas,  ex  parte  causae  pietas,  quae 
comprehendit  honorem  dei  et  proximi"51). 

His  praemissis  fortasse,  quam  Thomas  de  indulgentiis  papae 
tribuerit  potestatem,  intellegitur:  „Potestas  concedendi  indulgentias 
sequitur  iurisdictionem"52).  „Papa  habet  plenitudinem  pontificalis 
potestatis,  quasi  rex  in  regno;  sed  episcopi  assumuntur  in  partem 
sollicitudinis  quasi  iudices  singulis  civitatibus  praepositi,  propter 
quod  etiam  solos  eos  in  suis  literis  fratres  vocat,  reliquos  autem 
omnes  vocat  filios.  Et  ideo  potestas  faciendi  indulgentias  plane 
residet  in  papa,  quia  potest  facere  quod  vult,  causa  tamen 
legitima  exsistente;  sed  in  episcopis  est  taxata  secundum  or- 

49)    Tom.  VII  p.  844  sol.  2.  50)    Ibidem. 

5l)    Ibid.  52)    Tom.  VII  p.  846  art.  4  sol.  2, 

dinationem  papae"53).  „NuHus  potest  remittere  poenas  a  iure 
determinatas,  nisi  ille,  qui  habet  potestatem  ius  condendi.  Sed 
poenae  satisfactoriae  sunt  pro  peccatis  determinatae  in  iure.  Ergo 
remittere  huiusmodi  poenas  potest  solus  papa,  qui  est  conditor 
iuris"54).  Indulgentias  dare  episcopi  possunt,  „secundum  quod 
eis  taxatum  est  et  non  amplius"55).  „Christus  poterat  relaxare 
absque  omni  satisfactione  poenam  peccati,  ut  patet  Ioann.  8  de 
muliere  adultera.  Ergo  et  Paulus  potuit;  ergo  et  papa  potest, 
qui  non  est  minoris  potestatis,  quam  Paulus  fuit"56). 

Consuetudinem  autem  ecclesiae,  qua  pro  temporali  subsidio 
indulgentias  facit,  ita  purgat  Thomas:  „Temporalia  ad  spiritualia  or- 
dinantur,  quia  propter  spiritualia  temporalibus  uti  debemus;  et  ideo 
pro  temporalibus  simpliciter  non  potest  fieri  indulgentia,  sed 
pro  temporalibus  ordinatis  ad  spiritualia,  sicut  repressio 
inimicorum  ecclesiae,  qui  pacem  ecclesiae  perturbant,  vel  sicut  con- 
structio  ecclesiarum  et  pontium  et  aliarum  eleemosynarum 
collatio.  Et  per  hoc  patet,  quod  non  fit  ibi  simonia,  quia  non 
datur  spirituale  pro  temporali,  sed  spirituale  pro  spirituali"57). 

De  universitatibus  haec  potestas  papae  a  Thoma  attri- 
buitur:  „Ad  eum,  qui  regit  rem  publicam,  pertinet  ordinare  de 
nutritionibus  et  adinventionibus  iuvenum,  in  quibus  exerceri  de- 
beant,  ut  dicitur  10  Ethic.  Unde  et  politica,  ut  in  1  Ethic.  dici- 
tur,  ordinat,  quas  disciplinas  debitum  est  esse  in  civitatibus  et, 
quales  unumquemque  oportet  discere,  et  usquequo.  Et  sic  patet, 
quod  ordinare  de  studio  pertinet  ad  eum,  qui  praeest  reipublicae, 
et  praecipue  ad  auctoritatem  apostolicae  sedis,  qua  universalis 
ecclesia  gubernatur,  cui  per  generale  studium  providetur" 58). 

Id  postremo  de  tota  papalis  potestatis  plenitudine  restat,  ut 
quae  ecclesiae  et  pontificis  in  saeculares  principes  iura  Thomas 
statuerit,  inquiramus.  Atque  de  hac  re  distinguit  Thomas  dupli- 
cem  ecclesiae  statum:  „Fuit  enim  tempus,  quando  astiterunt 
reges   adversus  Christum,   et  in  illo  tempore  non  solum  non  da- 


53)  Ibid.   sol.  3. 

5*)  Tom.  VII  p.  846   dist.  20  q,  1   art.  4  quaestiunc.  3. 

55)  Ibid.  sol.  3.  56)    Ibid.    p.  843   art.  3  quaestiunc.  1. 

57)  Ibid.  p.  845   art.  3  sol  3.  5S)   Tom.  XV  p.  12  opusc.  1. 

bant  fidelibus,  sed  eos  oecidebant.  Aliud  vero  tempus  est  nunc, 
quo  reges  intellegunt  et  eruditi  serviunt  domino  Jesu  Christo  in 
timore  etc.,  et  ideo  in  isto  tempore  reges  sunt  vassalli  ecclesiae" 50). 

„Ecclesiae  principes  saeculares  ex  officio  ecclesiam  defendere 
debent"60). 

„Quia  sacerdotium  gentilium  et  totus  divinorum  cultus  erat 
propter  temporalia  bona  conquirenda,  quae  omnia  ordinantur  ad 
multitudinis  bonum  commune,  cuius  regi  cura  incumbit,  convenienter 
sacerdotes  gentilium  regibus  subdebantur.  Sed  et  quia  in  vetere 
lege  promittebantur  bona  terrena  non  a  daemonibus,  sed  a  deo  vero 
religioso  popuio  exhibenda,  inde  et  in  lege  vetere  sacerdotes  re- 
gibus  leguntur  fuisse  subiecti.  Sed  in  nova  lege  est  sacerdotium 
altius,  per  quod  homines  traducuntur  ad  bona  caelestia.  Unde  in 
lege  Christi  reges  debent  sacerdotibus  esse  subiecti"61). 

„Potestas  saecularis  subditur  spirituali,  sicut  corpus  animae,  ut 
Gregorius  Nazianz.  dicit  orat.  17;  et  ideo  non  est  usurpatum 
iudicium,  si  spiritualis  praelatus  se  intromittat  de  temporalibus, 
quantum  ad  ea,  in  quibus  subditur  ei  saecularis  potestas,  vel 
quae  ei  a  saeculari  potestate  relinquntur"62).  Haec  autem  verba, 
quid  significent,  concipitur,  si  omnia  peccata  spirituali  iudicio 
subesse  reputatur.  „Ecclesiae  licet  pro  temporalibus  damnis  ex- 
communicare"63). 

„Iudex  ecclesiasticus,  cum  non  debeat  excludere  nisi  indignos  . . . 
nec  aliquis  reddatur  indignus  nisi  per  peccatum  mortale  amiserit 
charitatem,  quae  est  via  ducens  ad  regnum,  ideo  nullus  excommu- 
nicari  debet  nisi  pro  peccato  mortali.  Et  quia  in  damnificando 
aliquem  corporaliter  vel  in  rebus  temporalibus  aliquis  mortaliter 
peccat,  et  contra  charitatem  facit,  ideo  pro  damno  tempo^ali  illato 
ecclesia  aliquem  excommunicare  potest" 64). 

Facile  autem  alia  ratio  inveniri  potest.     „Potestas  spiritualis 


50)  Tom.  IX  p.  625  quodl.  12  q.  13   art.  19  ad  2. 

60)  Tom.  XV  p.  5  opusc.  1,  contra  impugn.  dei  cultum  etc. 

61)  Tom.  XVI  p.  237  op.  16  de  reg.  princ.  lib.  I   cap.  14. 

62)  Tom.  III  p.  227   q.  60  art.  6  ad  3. 

63)  Tom.  VII  p.  815  dist.  18  q.  2  art.  1  quaestiunc.  3. 

64)  Ibid.  p.  816  sol.  3. 

et  saecularis  utraque  deducitur  a  potestate  divina,  et  ideo  in  tan- 
tum  saecularis  potestas  est  sub  spirituali,  in  quantum  est  ei  a 
deo  supposita,  scil.  in  his,  quae  ad  salutem  animae  pertinent"65). 
Nam  ad  „salutem  animae"  non  solum  pertinet  punitio  peccato- 
rum,  sed  etiam  „proeuratio  boni  communis"  in  republica  christiana 
promovendi  et  augendi.  Quae  non  quidem  ab  ipso  Thoma,  sed  a 
Ptolemaeo  Lucensi,  illo  altero  opusculi  de  regimine  principum 
auctore,  affertur  inter  causas  pontificii  super  principes  principa- 
tus66),  et  ab  aliis  Thomae  discipulis,  velut  ab  Augustino  Triumpho67). 

De  papae  porro  potestate  et  dignitate  haec:  „Huius  ergo 
regni  (scil.  Christi)  ministerium,  ut  a  terrenis  essent  spiritualia 
distincta,  non  terrenis  regibus,  sed  sacerdotibus  est  commissum, 
et  praecipue  summo  sacerdoti  successori  Petri,  Romano  pontifici, 
cui  omnes  reges  populi  christiani  oportet  esse  subditos,  sicut  ipsi 
domino  Jesu  Christo.  Sic  enim  ei,  ad  quem  finis  ultima  cura 
pertinet,  subdi  debent  illi,  ad  quos  pertinet  cura  antecedentium 
finium,  et  eius  imperio  dirigi"68), 

Hanc  sententiam  Thomas  adversus  principes  infideles  propius 
ita  explicat:  „Infidelitas  secundum  se  ipsam  non  repugnat  domi- 
nio,  eo  quod  dominium  introductum  est  de  iure  gentium,  quod 
est  ius  humanum:  distinctio  autem  fidelium  et  infidelium  est  se- 
cundum  ius  divinum,  per  quod  non  tollitur  ius  humanum.  Sed 
aliquis  per  infidelitatem  peccans  potest  sententialiter  ius  dominii 
amittere,  sicut  etiam  quandoque  propter  alias  culpas." 

„Ad  ecclesiam  autem  non  pertinet  punire  infidelitatem  in  illis, 
qui  nunquam  fidem  susceperunt,  secundum  illud  apostoli  1  ad 
Corinth.  5,  12:  „„Quid  mihi  de  his,  qui  foris  sunt,  iuclicare?""  Sed 
infidelitatem  illorum,  qui  fidem  susceperunt,  potest  sententialiter 
punire:  et  convenienter  in  hoc  puniuntur,  quod  subditis  fidelibus 
dominari  non  possint;  hoc  enim  vergere  posset  in  magnam  fidei 
corruptionem,#quia,  ut  dictum  est  art.  praec.  arg.  2  „„homo  apo- 


65)  Tom.  VI  p.  790  et  791  dist.  44. 

66)  Tom.  XVI  p.  266  et  267,  de  reg.  princ.  III,  14. 

67 )  De  quo  cf.  Friedbergi  dissertationein  in  Dove's  Zeitschrift  Bd.  VIII 
1869,  p.  69  fif. 

68)  Tom.  XVI  p.  237  opusc.  16  1.  I,  H. 

stata  pravo  corde  machinatur  malum,  et  iurgia  seminat"",  inten- 
dens  homines  separare  a  fide." 

„Et  ideo,  quam  cito  aliquis  per  sententiam  denuntiatur  excom- 
municatus  propter  apostasiam  a  fide,  ipso  facto  eius  subditi  sunt 
absoluti  a  dominio  eius  et  iuramento  fidelitatis,  quo  ei  tene- 
bantur"69). 

Et  alio  loco  haec  leguntur:  „Circa  hoc  dupliciter  loqui  pos- 
sumus.  Uno  modo  de  dominio  vel  praelatione  infidelium  super 
fideles  de  novo  instituenda;  et  hoc  nullo  modo  permitti  debet: 
cederet  enim  hoc  in  scandalum  et  in  periculum  fidei;  de  facili 
enim  illi,  qui  subiiciuntur  aliorum  iurisdictioni ,  immutari  possunt 
ab  eis,  quibus  subsunt,  ut  sequantur  eorum  imperium,  nisi  illi, 
qui  subsunt,  fuerint  magnae  virtutis;  et  similiter  infideles  con- 
temnunt  fidem,  si  fidelium  defectus  cognoscant.  Et  ideo  apostolus 
prohibuit,  ut  fideles  non  contendant  iudicio  coram  iudice  infideli. 
Et  ideo  nullo  modo  permittit  ecclesia,  quod  infideles  acquirant  do- 
minium  super  fideles,  vel  qualitercunque  eis  praeficiantur  in  aliquo 
officio." 

„Alio  modo  possumus  loqui  de  dominio  vel  praelatione  iam 
praeexistenti.  Ubi  considerandum  est,  quod  dominium  et  prae- 
latio  introducta  sunt  ex  iure  humano;  distinctio  autem  fidelium 
et  infidelium  est  ex  iure  divino.  Ius  autem  divinum,  quod  est  ex 
gratia,  non  tollit  ius  humanum,  quod  est  ex  naturali  ratione.  Ideo 
distinctio  fidelium  et  infidelium  secundum  se  considerata  non  tollit 
dominium  et  praelationem  infidelium  supra  fideles." 

„Potest  tamen  iuste  per  sententiam  vel  ordinationem  ecclesiae 
auctoritatem  dei  habentis  tale  ius  dominii  vel  praelationis  tolli, 
quia  infideles  merito  suae  infidelitatis  merentur  potestatem  amit- 
tere  super  fideles,  qui  transferuntur  in  filios  dei." 

„Sed  hoc  quidem  ecclesia  quandoque  facit,  quandoque  autem 
non  facit.  In  illis  enim  infidelibus,  qui  etiam  temporali  sub- 
iectione  subiiciuntur  ecclesiae  et  membris  eius,  hoc  ius  ecclesia 
statuit,  ut  servus  Judaeorum,  cum  fuerit  factus  christianus,  statim 
a  servitute  liberetur  nullo  pretio  dato,  si  fuerit  vernaculus,  id  est 


69)   Tom.  III   p.  50  et  51  s.  t.  q.  12  art.  2. 

in  servitute  natus;  et  similiter  si  infidelis  existens  fuerit  emptus 
ad  servitium;  si  autem  fuerit  emptus  ad  mercationem,  tenetur 
eum  infra  tres  menses  exponere  ad  vendendum,  Nec  in  hoc  in- 
iuriam  facit  ecclesia,  quia  cum  ipsi  Judaei  sint  servi  ecclesiae, 
potest  disponere  de  rebus  eorurn,  sicut  etiam  principes  saeculares 
multas  leges  ediderunt  circa  suas  subditos  in  favorem  libertatis. 
In  illis  vero  infidelibus,  qui  temporaliter  ecclesiae  vel  eius  mem- 
bris  uon  subiacent,  praedictum  ius  ecclesia  non  statuit,  licet 
posset  instituere  de  iure,  et  hoc  facit  ad  scandalum  vitandum, 
sicut  etiam  dominus,  Matthaei  17,  ostendit,  quod  poterat  se  a  tri- 
buto  excusare,  quia  liberi  sunt  filii;  sed  tamen  mandavit  tributum 
solvi  ad  scandalum  vitandum"70). 

„Papa  utriusque  potestatis  apicem  tenet,  scilicet  spi- 
ritualis  et  saecularis,  hoc  illo  disponente,  qui  est  sacerdos  et  rex 
in  aeternum,  secundum  ordinem  Melchisedech,  rex  regum  et  do- 
minus  dominantium,  cuius  potestas  non  auferetur  et  regnum  non 
corrumpetur  in  saecula  saeculorum.    Amen"71). 


70)  Tom.  III  p.  44   q.  10  art.  10. 

71)  Tom.  VI   dist.  44  ad  4. 

Hanc  ecclesiasticae  et  praesertim  papalis  potestatis  descriptionem  ratione 
et  arte  critica  aeque  ac  legum  doctrinam  disputari  non  convenit,  ideo  quod 
nimis,  ut  fines  commentationis  transgrederemur,  coacti  essemus.  Ceterum 
nonnulla,  quae  ad  criticam  disputationem  maxime  infallibilitatis  papalis  spe- 
ctant,  inveniuntur  in  libro,  qui  inscribitur  Janus,  et  apud  huius  libri  adver- 
sarium  Leitnerum,  Der  h.  Thomas  v.  Aquin  tiber  das  unfehlbare  Lehramt 
des  Papstes,  Freiburg  1872. 

XII. 

De  bonis  et  reditibus  ecclesiasticis. 

Facere  non  possumus,  quin  in  fine  adiungarous  libello  huic 
ea,  quae  Thomas  de  exteris  subsidiis  divini  cultus  parandi  et 
sacerdotii  sustentandi  docuit.  Nam  haec  quoque  haud  immerito 
ad  statum  reipublicae  et  socialis  christianae  nobis  spectare  vi- 
dentur. 

Thomas   igitur   haec:    „Quia  ex  duplici  natura  compositi  su- 

mus,  intellectuali  scil.  et  sensibili,  duplicem  adorationem  deo  offe- 

rimus,   scil.  spiritualem,   quae  consistit  in  interiore  mentis  devo- 

tione,  et  corporalem,  quae  consistit  in  exteriore  corporis  humilia- 

tione.     Et  quia  in  omnibus   actibus  latriae,   id  quod  est  exterius, 

refertur  ad  id,  quod  est  interius,  sicut  ad  principalius,   ideo  ipsa 

exterior  adoratio  fit  propter  interiorem,    ut    videlicet    per    signa 

humilitatis,  quae  corporaliter  exhibemus,  excitetur  noster  affectus 

ad  subiiciendum  se  deo,  quia  connaturale  est  nobis,  ut  per  sensi- 

bilia  ad  intelligibilia  procedamus"  *).   Adoratio  autem  dei  requi- 

rit  determinatum  locum,  id  est  templa  et  aedificia  publica:  „Deter- 

minatus  locus  eligitur  ad  adorandum,  non  propter  deum,  qui  ado- 

ratur,  quasi  loco  concludatur,  sed  propter  ipsos  adorantes;  et  hoc 

triplici  ratione;    primo    quidem   propter  loci    consecrationem ,    ex 

qua  specialem  devotionem  concipiunt  orantes,  ut  magis  exaudian- 

tur  .  .  .  .,  secundo  propter  sacra  mysteria  et  alia  sanctitatis  signa, 

quae  ibi  continentur;   tertio  propter  concursum  multorum  adoran- 

tium,   ex  quo  fit  oratio  magis  exaudibilis,   secundum  illurd  Matth. 

18,  20:    „„Ubi  sunt  duo  vel  tres  congregati  in  nomine  meo,  ibi 

sum  ego  in  medio  eorum""2).   Sed  praeter  determinata  cultus  di- 

vini  loca  etiam   alias  res  a  fidelibus  deo   consacrari  necesse  est, 

quae  nomine  sacrificiorum ,   oblationum,   primitiarum,   decimarum 

comprehenduntur.    „Ex  naturali  ratione  procedit,  quod  homo  qui- 

busdam  sensibilibus  rebus  utatur,  offerens  eas  deo  in  signum  de- 

i)   Tom.  III  p.  308  q.  84  art.  2. 
2)   Tom.  III  p.  308  art.  3  ad  2. 

bitae  subiectionis  et  honoris,  secundum  sirnilitudinem  eorum,  qui 
dominis  suis  aliqua  offerunt  in  recognitionem  dominii.  Hoc  autem 
pertinet  ad  rationem  sacrificii,  et  ideo  oblatio  sacrificii  pertinet 
ad  ius  naturae"3).  Sacrificia  autem,  quamquam  „templa  et  alta- 
ria  instituuntur  angelis  et  sanctis"4),  tamen  nisi  soli  deo  deben- 
tur.  „Significat  autem  sacrificium,  quod  offertur  exterius,  in- 
terius  spirituale  sacrificium,  quo  anima  se  ipsam  offert  deo  .  .  .  . 
Anima  autem  se  offert  deo  in  sacrificium,  sicut  principio  suae 
creationis  et  sicut  fini  suae  beatificationis ;  secundum  autem  veram 
fidem  solus  deus  est  creator  animarum  nostrarum.  Et  ideo  sicut 
soli  deo  summo  debemus  sacrificium  spirituale  offerre,  ita  etiam 
soli  ei  debemus  offerre  exteriora  sacrificia  .  .  .  Hoc  etiam  vide- 
mus  in  omni  republica  observari,  quod  summum  rectorem  aliquo 
signo  singulari  honorant,  quodsi  cuicunque  alteri  deferretur  esset 
crimen  laesae  maiestatis.  Et  ideo  in  lege  divina  statuitur  poena 
mortis  his,  qui  divinum  honorem  aliis  exhibent"5). 

Summum  autem  et  praestantissimum  inter  catholicos  sacrifi- 
cium  missam  scil.  eiusque  celebrandae  statuta  hic  omittimus;  magis 
huc  spectant  cetera  sacrificia,  oblationes,  decimae.  Atque  primo 
„oblationes",  quae  ante  Christum  natum  apud  Iudaeos  fuerant 
lege  divina  praeceptae,  in  nova  lege  iam  non  sunt  iuris  divini, 
sed  Thomas  auctorem  affert  Gregorium  VII  pontificem:  „Omnis  chri- 
stianus  procuret  ad  missarum  solemnia  aliquid  deo  offerre"6);  et 
ita  explicat:  „Si  quid  sic  exhibeatur,  ut  integrum  maneat  divino 
cultui  deputandum,  vel  in  usus  ministrorum  expendendum,  erit 
oblatio  et  non  sacrificium.  Huiusmodi  ergo  oblationes  de  sui  ra- 
tione  habent,  quod  voluntarie  offerantur  ....  Potest  tamen  con- 
tingere,  quod  aliquis  ad  oblationes  teneatur  quadruplici  ratione: 
primo  quidem  ex  praecedenti  conventione;  sicut  cum  alicui  con- 
ceditur  fundus  ecclesiae,  ut  certis  temporibus  certas  oblationes  fa- 
ciat,  quod  tamen  habet  rationem  census;  secundo  propter  praece- 
dentem  deputationem  sive  promissionem.    Sicut  cum  aliquis  offert 


3)  Ibid.  p.  309  art.  1  in  corp. 

4)  Ibid.  p.  310  art.  2  ad  3. 

5)  Ibid.  art.  2  in  corp. 

6)  Ibid.  p.  312  q.  86  art.  1. 

donationem  inter  vivos,  vel  cum  relinquit  in  testamento  ecclesiae 
aliquam  rem  mobilem  vel  immobilem  in  posterum  solvendam;  ter- 
tio  modo  propter  ecclesiae  necessitatem,  puta  si  ministri  ecclesiae 
non  haberent,  unde  sustentarentur;  quarto  propter  consuetudinem ; 
tenentur  enim  fideles  in  aliquibus  solemnitatibus  ad  aliquas  obla- 
tiones  consuetas.  Tamen  in  his  duobus  ultimis  casibus  remanet 
oblatio  quodammodo  voluntaria,  scil.  quantum  ad  quantitatem  et 
speciem  rei  oblatae"7).  „Neque  poenam  praetereunt  illi,  qui  ob- 
lationes  debitas  non  reddunt;  possunt  puniri  per  subtractionem  sa- 
cramentorum,  non  per  ipsum  saeerdotem,  cui  sunt  oblationes  fa- 
ciendae,  ne  videatur  pro  sacramentorum  exhibitione  aliquid  exi- 
gere,  sed  per  superiorem  aliquem"8).  Oblationes  autem  solum 
debentur  sacerdotibus:  „non  solum,  ut  eas  in  suos  usus  convertant, 
verum  etiam,  ut  fideliter  eas  dispensent,  partim  quidem  expendendo 
eas  in  his,  quae  pertinent  ad  cultum  divinum,  partim  vero  in  his, 
quae  pertinent  ad  proprium  victum  ....  partim  etiam  in  usus 
pauperum,  qui  sunt,  quantum  fieri  potest,  de  rebus  ecclesiae  su- 
stentandi"9).  Primitias  deinde,  quae  in  vetere  lege  iuris  divini 
fuerant,  in  nova  ita  praecipi  docet:  „Pertinet  ad  ius  naturale,  ut 
homo  ex  rebus  sibi  datis  a  deo  aliquid  exhibeat  ad  eius  honorem; 
sed  quod  talibus  personis  exhibeatur,  aut  de  primis  fructibus,  aut 
in  tali  quantitate,  hoc  quidem  fuit  in  vetere  lege  iure  divino  de- 
terminatum;  in  nova  autem  lege  definitur  per  determinationem 
ecclesiae,  ex  qua  homines  obligantur,  ut  primitias  solvant  secun- 
dum    consuetudinem    patriae    et    indigentiam    ministrorum   eccle- 

siae10)." 

Decimae  vero,  quae  dicuntur,  itidem  a  Thoma  exponuntur.   Et 

probe  animadvertenda  sunt  ea,  quae  de  his  leguntur  in  summa  theo- 

logica,  quia  Raumeri  decimarum  expositio  nimis  iuri  divino  insistit11), 

quod  Thomas  praeterit  et  reiicit.    Sed  ipse  loquatur:  „Decimae  in 

vetere  lege  dabantur  ad  sustentationem  ministrorum  dei .  .  .  .    Unde 


7)   Ibid.  p.  3i2  art.  1  in  corp.  8)  Ibid.  ad.  3.  9)  Ibid.  art.  2. 

10)  Ibid.  p.  314  q.  86  art.  4  in  corp. 

11)  Raumer,  Geschichte  der  Hohenstaufen,  Bd.  VI  p.  103:  „Im  12.  und 
13.  Jahrhundert  ward  meist  anerkannt,  dass  sie  (sc.  diese  Abgabe)  von  mensch- 
licher  Willkuhr  unabhangig  und  im  gottlichen  Rechte  vorgeschrieben  sei." 

praeceptum  de  solutione  decimarum  partim  quidem  erat  morale, 
inditum  naturali  rationi,  partim  autem  erat  iudiciale,  ex  divina 
institutione  robur  habens.  Quod  enim  eis,  qui  divino  cultui  mini- 
strabant  ad  salutem  populi  totius,  populus  necessaria  victus  mini- 
straret,  ratio  naturalis  dictat,  sicut  et  his,  qui  communi  utilitati 
invigilant,  scil.  principibus  et  militibus,  et  aliis  huiusmodi  stipendia 

victus   debentur  a  populo Sed   determinatio   certae   partis 

exhibendae  ministris  divini  cultus  non  est  de  iure  naturali,  sed 
est  introducta  institutione  divina  secundum  condicionem  illius  po- 

puli,  cui  lex  dabatur Nec  tamen  .  .  .  est  caerimoniale  prae- 

ceptum ,  sed  iudiciale.  Est  autem  haec  differentia  inter  caerimo- 
nialia  et  iudicialia  legis  praecepta,  quod  caerimoniale  illicitum  est 
observare  tempore  legis  novae:  iudicialia  vero,  etsi  non  obligent 
tempore  gratiae,  tamen  possunt  observari  absque  peccato;  et  ad 
eorum  observantiam  aliqui  obligantur,  si  statuantur  auctoritate 
eorum ,  quorum  est  condere  legem  ....  Ita  determinatio  decimae 
partis  solvendae  est  auctoritate  ecclesiae  tempore  novae  legis  in- 
stituta  secundum  quandam  humanitatem,  ut  scil.  non  minus  populus 
novae  legis  ministris  novi  testimenti  exhiberet,  quam  popolus  ve- 
teris  legis  ministris  veteris  testamenti  exhibebat,  cum  tamen  po- 
pulus  novae  legis  ad  maiora  obligetur,  secundum  illud  Matth.  5,  20: 
„„Nisi  abundaverit  iustitia  vestra  plus,  quam  scribarum  et  phari- 
saeorum,  non  intrabitis  in  regnum  coelorum,""  et  cum  ministri 
novi  testamenti  sint  maioris  dignitatis,  quam  ministri  veteris  testa- 
menti  ....  Sic  ergo  patet,  quod  ad  solutionem  decimarum  homi- 
nes  tenentur  partim  quidem  ex  iure  naturali,  partim  etiam  ex 
institutione  ecclesiae,  quae  tamen  pensatis  opportunitatibus  tem- 
porum   et   personarum,  posset  aliam   partem  determinare  solven- 

dain12)." 

Quam  late  decimarum  solvendarum  necessitatem  patere  do- 
cuerit  Thomas,  ex  his  verbis  intellegitur :  „Radix  solutionis  deci- 
marum  est  debitum,  quo  seminantibus  spiritualia  debentur  car- 
nalia,  secundum  illud  apostoli  1.  ad  Corinth.  9,  11:  „„Si  nos  vobis 
spiritualia    seminavimus,    magnum    est,  si  carnalia   vestra  meta- 


12)   Tom.  III  p.  315  q.  87  art.  1. 

mus?""  Quasi  per  oppositum  dicat:  „„non  niagnum  est,  si  car- 
nalia  vestra  metamus.""  Super  hoc  enim  debitum  fundavit  ecclesia 
determinationem  solutionis  decimarum.  Omnia  autem,  quaecunque 
homo  possidet,  sub  carnalibus  continentur.  Et  ideo  de  omnibus 
possessis  decimae  sunt  solvendae13)."  Debentur  autem  decimae  per 
se  solum  clericis,  et  tantum  per  accidens  possunt  pervenire  ad 
laicos:  „Ius  accipiendi  decimas  spirituale  est;  .  consequitur  enim 
illud  debitum,  quo  ministris  altaris  debentur  sumptus  de  ministerio, 
et  quo  seminantibus  spiritualia  debentur  temporalia;  quod  ad  solos 
clericos  pertinet  habentes  curam  animarum  ....  Res  autem,  quae 
nomine  decimarum  dantur,  corporales  sunt,  unde  possunt  in  usum 
quorumlibet  cedere,  et  sic  possunt  etiam  ad  laicos  pervenire14)." 
Neque  ipsi  clerici  sunt  prorsus  liberi  a  necessitate  decimas  dandi: 
„Clericis,  in  quantum  sunt  ministri  altaris,  spiritualia  populo  se- 
minantes,  decimae  a  fidelibus  debentur.  Unde  tales  clerici,  in  quan- 
tum  clerici  sunt,  id  est  in  quantum  habent  ecclesiasticas  posses- 
siones,  decimas  solvere  non  tenentur;  ex  alia  vero  causa,  scil. 
propter  hoc,  quod  possident  proprio  iure,  vel  ex  successione  pa- 
rentum,  vel  ex  emtione,  vel  quocunque  huiusmodi  modo,  sunt  ad 
decimas  solvendas  obligati."  „Religiosi,  qui  sunt  clerici,  si  habent 
curam  animarum,  spiritualia  populo  dispensantes,  non  tenentur 
decim-as  dare,  sed  possunt  eas  recipere.  De  aliis  vero  religiosis 
etiamsi  sint  clerici,  qui  non  dispensant  populo  spiritualia,  est  alia 
ratio:  ipsi  enim  tenentur  de  iure  communi  decimas  dare,  habent 
tamen  aliquam  immunitatem  secundum  diversas  cxmcessiones  eis  a 
sede  apostolica  factas15)."  „In  vetere  lege  primitiae  debebantur 
sacerdotibus,  decimae  autem  levitis;  et  quia  sub  sacerdotibus  levi- 
tae  erant,  dominus  mandavit,  ut  ipsi  loco  primitiarum  solverent 
summo  sacerdoti  decimam  decimae.  Unde  nunc  eadem  ratione  te- 
nentur  clerici  summo  pontifici  decimam  dare,  si  exigeret.  Naturalis 
enim  ratio  dictat,  ut  illi,  qui  habet  curam  de  communi  multitu- 
dinis  statu,  provideatur  de  bonis  omnibus;  unde  possit  exequi  ea, 
quae  pertinent  ad  communem  salutem16)." 

13)  Tom.  III  p.  316  q.  87   art.  2. 

14)  Ibid.  p.  317  q.  87  art.  3.         1B)   lbid.  p.  318   art.  4  ad  2. 
16)   Tom.  III  p.  318  q.  87   art.  IV  ad.  3. 

Denique  proponit  Thomas:  „Pauperes  non  habent  eausam 
aecipiendi  decimas,  sed  tenentur  eas  dare";  et  alio  loco:  „cura 
sacerdotibus  decimae  debeantur  tum  de  iure  naturali,  tum  de  iure 
divino,  tum  etiam  ex  statuto  ecclesiae,  quamvis  sacerdos  sit 
dives,  nihilo  minus  pauper  tenetur  ei  decimas  solvere"17);  attamen 
altera  ex  parte  „deeimae  debent  cedere  in  subventionem  paupe- 
rum  per  dispensationem  clericorum"  l8). 

His  fere  locis,  quos  apposuimus,  inest  Thomae  de  reditibus 
et  exactionibus,  quae  medio  aevo  ex  populo  christiano  provenire 
solebant  ad  cultum  et  sacerdotium  sustentandum,  sententia,  quam 
ex  sacra  scriptura  veteris  et  novi  testamenti,  ex  lege  naturali  et 
ex  decretis  pontificum  probat.  Nec  tamen  ubique  orbis  christiani 
ipso  medii  aevi  tempore  decimae  sunt  datae,  sieut  ipse  Thomas 
testatur:  „Nulla  consuetudo  contraria  solvit  hominem  ab  obliga- 
tione  reddendi  decimas,  quia  haec  obligatio  fundatur  supra  ius 
divinum,  et  supra  ius  naturale,  unde  semper  tenentur  homines 
reddere  decimas,  si  ecclesia  exigat,  etiam  contraria  consuetudine 
non  obstante.  Et  in  terris,  in  quibus  est  consuetudo,  quod  deci- 
mae  solvantur,  ipsa  consuetudo  quasi  expostulat  decimas,  unde 
peccat,  qui  non  redderet.  Sed  in  terris,  in  quibus  non  est  con- 
suetudo  communis,  quod  decimae  dentur,  et  ecclesia  non  petit, 
videtur  ecclesia  remittere,  dum  dissimulat;  et  ideo  homines  in 
terris  illis  non  peccant  decimas  non  dando;  durum  enim  esset 
dicere,  quod  omnes  homines  Italiae  et  orientalium  partium 
damnarentur,  qui  decimas  non  solvunt"19). 

Praeter  eas  autem  annuas  decimas  et  oblationes  populi  fre- 
quentes  ecclesia  multos  fundos  et  possessiones,  ducatus,  princi- 
patus  et  ipsa  regna  ex  more  saecularium  principum  tenebat  par- 
tim  propria  partim  feudalia,  ita  ut  „omnibus  modis  habendi" 
ea  subiecta  possideret.  Apparet  Thomam  Aquinatem  hunc  rerum 
statum  defendisse  et  approbasse,  quod  quidem  optime  ex  hac  for- 
tasse  quaestione  colleges,  quam  integram  et  obiectionibus  et  re- 
sponsionibus  adiectis  exhibemus:  Quodl.  XII,  quaest.  13:    „Deinde 

17)  Tom.  IX  p.  546   quodl.  VI  art.  10. 

18)  Tom.  III  p.  318  q.  87   art.  4   ad.  4. 
™)    Tom.  IX  p.  480   quodl.  II   art.  VIII. 

fuit  quaesitum,  utrum  sit  una  ecclesia,  quae  fuit  in  principio 
tempore  apostoloruin,  et  quae  est  modo.  Et  videtur  quod  non. 
Quia  nunc  non  utitur  eisdem  regulis.  Tunc  enim  praelati  erant 
sine  auro  et  argento  in  zonis  suis.  Ergo  etc.  —  2.  Praeterea  non 
legitur,  quod  Christus  et  apostoli  habuerint  castra;  modo  autem 
ecclesia  habet,  Ergo  etc.  —  Contra  Matth.  ult.  20:  „„Ecce  ego 
vobiscum  sum  omnibus  diebus,  usque  ad  consummationem  sae- 
culi.""  Hoc  autem  non  intellegitur  tantum  de  apostolis,  quia 
omnes  mortui  sunt,  et  adhuc  saeculum  non  est  consummatum. 
Ergo  etc." 

„Respondeo  dicendum,  quod  eadem  est  numero  ecclesia,  quae 
tunc  erat,  et  quae  nunc  est;  quia  eadem  fides  et  eadem  fidei  sa- 
cramenta,  eadem  auctoritas,  eadem  professio,  unde  dicit  apostolus 
1  Cor.  1,  13:   „„Divisus  est  Christus?    Absit."" 

„Ad  primum  ergo  dicendum,  quqd  verba  Matthaei  tripliciter 
exponuntur.  Hilarius  et  Ambrosius  exponunt  secundum  sensum 
mysticum  dicentes:  „„Nolite  portare  aurum  etc."",  id  est  nihil 
in  spiritualibus  ministeriis  auro  vendatis;  „„non  duas  tunicas"", 
id  est  non  duplicem  animam  habeatis.  Alii  exponunt  ad  literam, 
et  una  expositio  est  Augustini,  qui  dicit,  quod  illa  verba  non 
dicuntur  per  modum  praecepti,  sed  permissionis,  ita  quod  qui 
non  servat,  non  peccat,  et  qui  servat,  melius  facit,  ut  sit  sensus 
„„Nolite  portare"",  id  est,  quando  itis  ad  praedicandum,  nolite 
solliciti  esse  de  expensis,  quia  debentur  vobis  a  populo:  „„Dignus 
est  enim  operarius  etc.""  quasi  diceret:  „Ideo  permitto,  quod  non 
portetis,  quia  digni  estis  accipere  ab  aliis,  quibus  praedicatis. 
Paulus  hoc  non  servavit,  et  tamen  contra  regulam  hanc  non 
fecit,  sed  supererogavit.  Alia  expositio  est  aliorum  sanctorum, 
qui  dicunt,  quod  haec  dicta  sunt  praeceptive;  sed  hoc  praeceptum 
datum  est  non  ad  semper  servandum,  sed  ad  primam  missionem; 
bis  enim  eos  misit,  scil.  ante  passionem  Judaeis  et  post  resur- 
rectionem  gentibus.  In  prima  dixit  eis:  „„In  viam  gentium  ne 
abieritis"",  in  secunda  dixit:  „„Doeete  omnes  gentes.""  In  prima 
mandavit,  quod  praedicta  servarent,  non  autem  in  secunda.  Et 
ratio  huius  est,  quia  in  prima  solum  mittebantur  ad  Judaeos, 
apud  quos  consuetum  erat,  quod  magistri  eorum  ab  eis  sustenta- 

rentur;  et  ideo  sine  scandalo  poterant  accipere  et  uti  potestate 
sibi  concessa.  Apud  vero  gentiles  non  erant  huiusmodi  consue- 
tudo,  quia  apud  eos  non  erant  huiusmodi  praedicatores ;  et  ideo 
fuisset  eis  scandalum,  et  visum  fuisset  eis,  quod  pro  quaestu 
apostoli  praedicarent ;  et  ideo  Paulus  hoc  praeceptum  non  ser- 
vavit  in  gentibus,  et  ideo  dominus  in  secunda  missione  dixit: 
„„Nunc  qui  habet  sacculum,  tollat  similiter  et  peram."" 

„Ad  secundum  dicendum,  quod  Augustinus  respondet  in  epi- 
stola  contra  Donatistas,  et  habetur  super  illud  Psalm.  2:  „„Quare 
fremuerunt  gentes.""  Distinguit  enim  diversa  tempora  ecclesiae. 
Fuit  enim  tempus,  quando  astiterunt  reges  adversus  Christum,  et 
in  illo  tempore  non  solum  non  dabant  fidelibus,  sed  eos  occide- 
bant,  Aliud  vero  tempus  est  nunc,  quo  reges  intelle- 
gunt,  et  eruditi  serviunt  domino  Jesu  Christo  in  ti- 
more  etc,  et  ideo  in  isto  tempore  reges  sunt  vassalli 
ecclesiae.  Et  ideo  est  aliud  status  ecclesiae  nunc  et 
tunc,  non  autem  est  alia  ecelesia"20). 


Quoniam  igitur  huc  perventum  sit,  ut,  id  quod  promisimus, 
criticam  operum  Thomisticorum  condicionem  facultatemque  ad- 
hibendi  ad  ecclesiasticum ,  politicum,  socialem  statum  „rei  pu- 
blicae  christianae",  quae  dicebatur  medio  aevo,  exponendum,  nec 
non  fundamenta  ecclesiasticae  hierarchiae  secundum  „divi"  Thomae 
Aquinatis,  „principis  scholae  et  aquilae  theologiae",  „doctoris  an- 
gelici",  sententiam  et  verba  satis  perlustrasse  et  proposuisse  nobis 
videamur,  ne  longius  aut  ulterius,  quam  iam  fortasse  fecimus, 
metam  dissertationis  iuvenilis  transgrediamur,  nunc  ab  opere  de- 
sistimus.  Nam  si  ceteram  Aquinatis  doctrinam,  qua  propriis  de 
civilis  potestatis  fundamentis  et  causis  disserit,  adhibitis  illis,  quae 
in  libris  aliorum  sive  laudavimus  sive  reprehendimus,  proseque- 
remur,  sine  dubio  librum  amplum  conscribi  esset  necesse.  Et 
revera  libris  et  literis  ab  ipso  Thoma  satis  exploratis  atque  inda- 


20)    Tom.  IX  p.  625  quodl.  12  q.  13, 

gatis,  eniendatis,  auctis  eis,  quae  alii  iam  de  eiusmodi  praeceptis 
Thomae  attigerint,  fructus  haud  inutiles  perceptum  iri  confidimus. 
Quem  enim  non  iuvabit,  radicem  potestatis  civilis,  formas  et  ge- 
nera  reipublicae  ostendi,  civitatum  initia,  incrementa,  exitia  dis- 
putari,  officia  regum  et  magistratuum,  munera,  onera,  opificia 
subditorum  atque  obedientiam,  servorum  ipsorum  nec  non  Judaeo- 
rum  condicionem  exponi,  pretii  et  valoris  finem  et  causam,  mer- 
caturae  et  navigationis  necessitatem  utilitatemque,  usurae  commodi- 
tatem  eiusdemque  malitiam  etc.  etc,  describi  a  doctore  medii  aevi 
eodemque  theologo  et  scholastico?  De  his  omnibus  rebus  Sanse- 
verino,  Feuguerai,  Contzen,  Funk,  Baumann,  alii  ex  Thomae  ope- 
ribus  contulerunt  suos  quisque  libellos  commentationesve ;  quibus 
qui  voluerit  uti,  ratione  condicionis  criticae  operum  Thomae, 
quam  restituimus,  satis  habita,  accuratiorem  fortasse  Thomistica- 
rum  de  illis  rebus  opinionum  notitiam  poterit  percipere.  Attaraen 
apparet,  tali  commentatione ,  cui  vera  tantum  opera  Thomae  de 
illis  rebus  adhibeantur,  multo  maiorem  opportunitatem  et  commo- 
ditatem  hominibus  literatis  iri  allatum. 


SENTENT\E  controversae, 


I. 

Non  constat,  ea,  qiB  Ptoleinaeus  Lucensis  in  hist.  eccl.  (Mura- 
tori  Scriptores  XI 1047)  c  in  opusculo  de  regimine  principum  lib.  III 


cap.  XIX  (opp.  S.  Thom 
narrat,  omnino  esse  falk 


rus  a  repudiatione  infa 


tom.  XVI  p.  266)  de  electione  imperatoris 


II. 


Reformandae  doctraae  christianae  principium  sumpsit  Luthe- 


ibilitatis,  quae  dicitur,  pontificiae. 
III. 


Carolus  V  reformationin,  cum  reprimeret,  multum  provexit. 

IV. 

Legitimis  principibus  obedientiam  detrectare  aut  rebellare  non 
licet. 

V. 
Pontifices  Roman;    principatum    super    civitates    et  principes 
nunquam  abdicaverunt. 

VI. 
Homo  notitiam  rerum  ipsarum  percipere  potest. 

VII. 

Cic.  de  officiis  c.  37  §  134:  „Nec  vero  tanquam  in  possessionem 
suam  venerit,  exchzdat  ^lios  . .  . ."  sic  scribo:  „Ne  quis  vero,  tan- 
quam  in  possessionem  eius  venerit,  excludat  alios " 

VIII. 

Tacit.  Agric.  cap.  46  in  fine,  loco  vocabuli  nam  lege  iam. 

XL 

Opera,  quae  circumferuntur  S.  Thomae  Aquinatis,  denuo  arte 
critica  et  apparatu  literario  sunt  inquirenda. 


V  1  T  A 


Natus  sum  Nicolaus  Thoemes,  Ehenanus,  aio  1846  in  Biickweiler  prope 
Baumholder,  patre  Iosepho,  quem  adhuc  viventn  pie  colo  ac  veneror,  matre 
Anna  Maria  e  gente  Vandernoth,  quam  praentura  morte  ante  hos  viginti 
annos  mihi  ereptam  esse  vehementissime  doleo.Fidem  profiteor  catholicam. 

Literarum  elementis  domi  imbutus  et  enevola  opera  curaque  B. 
Dom.  I.  A.  Lonzii  primis  linguarum  rudimenti  institutus  anno  1860  adu 
gymnasium  Treverense,  eiusque  per  sex  annos  iri  discipulus.  Egregia  usus 
sum  disciplina  virorum  praeclarorum  Blumii,  Flecbii,  Fritschii,  Koenighoffii, 
Beisackeri,  Stephinskii,  Schmidtii  ceterorum.t  Qubus  omnihus  gratum  semper 
animum  exhibeho,  maxime  vero  Dr.  Iosephoj&eisackero,  qui  tunc  gymnasio 
director  praefuit,  Prof.  Dr.  Ioanni  Koenightffio,  qul  nunc  directoris  munere 
fungitur,  B.  Dom.Prof.  Dr.Aloysio  Stephinskk  qui  me  per  quinque  annos  reli- 
gionis  ac  fidei  docuit  praecepta.  Eecenti  verb  memoria  teneor  ac  gratia  quam 
summa  recordor  salutaris  tutelae  ac  patemae  sollicitudinis,  qua  viri  huma- 
nissimi  illustrissimi  EE.  DD.  Bernardus  Iknnes  Endres  et  Franciscus  Io- 
sephus  Becker,  convictorii  episcopalis  directores,  ftlumnorum  studiis  ac  mo- 
ribus  consulentes,  postquam  anno  1861  in  eum  nimerum  sum  receptus,  me 
quoque  sibi  devinxerunt. 

Eecepto  maturitatis  testimonio  anno  1866  th^ologiae  alumnis  seminarii 
episcopalis  Treverensis,  quod  Clementinum  dicebatur,  sum  adscriptus,  et  per 
duos  fere  annos  Henkio,  Marxio,  Merteno,  Moslero,  Walpero  ducibus  theo- 
logiae  et  philosophiae  vacavi. 

Anno  1868  deinde  confugi  ad  almam  literarum  matrem  Bonnensem; 
ubi  per  quinquies  senos  menses  philosophicis,  philologicis ,  imprimis  histo- 
ricis  studiis  deditum  me  docuerunt  viri  amplissimi  illustrissimi  PP.  DD.: 
Buecheler,  Delius,  Diez,  Heimsoeth,  Jahn,  Knoodt,  Meyer,  Neuhaeuser,  Eeusch, 
Schaefer,  Simrock,  a  Sybel,  Usener.  A  Sybelii  singulaii  benevolentia  factum 
est,  ut  per  ter  senos  menses  seminarii  historici  e^sem  sodalis.  Praeterea 
benigne  concesserunt  Heimsoeth,  ut  philologicis,  Neuhaeu^er,  ut  Aristotelicis 
exercitationibus  interessem.  —  Unde  anno  1871  Berolinum  migravi,  et  uni- 
versitatis  Fridericae-Guilelmae  civibus  academicis  adscriptu^  ad  hoc  tempus, 
quantum  valetudine  non  impediebar,  studiis  fui  deditus.  Berolini  hi  viri 
praestantissimi  doctissimi  me  instituerunt  PP.  DD.  Bresslau,  Droysen,  Harms, 
Hassel,  Kiepert,  Mommsen,  Nitzsch,  Wattenbach.  His  viris  omnibus  sicuti 
ceteris,  qni  studia  mea  benevolentia  prosecuti  sunt,  imprimis  Henrico  fratri 
carissimo,  gratias  ago  quam  plurimas. 

